
Med nærværende tredie Samling afsluttes disse 
Studier og Essays. Dens Indhold er for største 
Delen hidtil utrykt, idet Afhandlingerne »Byen Siman- 
cas og dens Arkiv« og »Et Par Bidrag til Tredive- 
aarskrigens Historie« ere ganske nye, og det samme 
gælder om den Række Breve, som jeg har fundet 
mig foranlediget til at meddele som et Tillæg til Af- 
handlingen om Grev Yoldi (i 2den Samling), da 
denne synes at have vakt nogen Interesse. Af de to 
andre Afhandlinger i dette Bind er »Et Eventyrs Van- 
dringer« (for mange Aar tilbage trykt i »Fædrelandet« s 
Feuilleton) i den Grad omarbejdet, at den godt vil 
kunne betragtes som ny. Hvorledes det forholder sig 
med »Lorenzino de' Medici«, ses af Anmærknin- 
gen S. I. 

Det havde været min Agt at optage en større 
Afhandling om D. G. Moldenhawers Rejser i Spanien 
(Slutn. af 18. Aarh.) i dette Bind; men Pladsmangel 
forbød det, og min Hensigt er nu at bringe det 
nævnte Arbejde frem andensteds. 



Til Slutning bringer jeg atter Carlsbergfondet en 
ærbødig Tak for dets Understøttelse til Udgivelsen. 
Hr. Bibliotheksassistent , Mag. art. C. Fredstrup er 
jeg meget taknemlig for elskværdig og omhyggelig 
Hjælp ved Korrekturen paa dette 3 die Bind og for ad- 
skillige nyttige, bibliografiske og litterærhistoriske Vink 
og Henvisninger. E. G, 



LORENZINO DE' MEDICI.*) 



I. 

UNDER Stadige Kampe mellem Aristokrati og Demo- 
krati, een Gang afbrudte ved et treaarigt Prole- 
tariatherredømme, en anden Gang ved den saakaldte 
Hertug af Athens militære Diktatur, var efterhaanden 
den rige og fornemme Slægt Medici kommen til at 
indtage den første Plads i Florents. Med fint bereg- 
nende Kløgt forstod Giovanni de* Medici og især hans 
Søn Cosimo den Ældre at holde sig i Yndest hos 



♦) Denne Afhandling udarbejdedes til »Historisk Arkiv » 
1 88 1 paa Grundlag af de ældre italienske Historieskri- 
veres Beretninger. Af nyere Monografier over Æmnet 
existerede dengang kun A. Borgognoni's i »Nuova Anto- 
logia« for 1876 (optrykt 1891); men denne Fremstilling, 
mod hvilken meget kan indvendes, kendte jeg da ikke. 
Siden er imidlertid Lorenzino som historisk Person ble- 
ven ofte behandlet i sit Fædreland, og mange nye Kil- 
der ere firemdragne, særlig af L. A. Ferrai i en Bog 
udkommen 1891 (»Lorenrino de' Medici e la sodetå 
cortigiana del Cinquecento«). Med Hensyntagen til de 
saaledes foreliggende Forskningsresultater — som forøv- 
rigt ingenlunde alle ere utvivlsomme — er Afhandlingen 
omarbejdet til den nuværende Skikkebe. 

E. Gigas: Litteratur og Historie. III. I 



Folket og samtidig knytte de store Familier til sig, 
til Dels ved Handelsforetagender. Denne Magt be- 
varede Piero de' Medici — Piero den Gigtsvage, som 
han kaldtes — , og den i det væsentlige mislykkede 
Sammensværgelse mod hans navnkundige Søn, Lorenzo 
il Magnifico, styrkede kun Medici'ernes Fyrstevælde, 
som blot endnu manglede Fyrstenavnet. Man vænnede 
sig snart til at lade Regeringens Byrde hvile paa den 
intelligente Statsmands faste Skuldre og nøjedes med 
at have de republikanske Former i Behold: de høje 
Embedsmænd, Gonfaloniereme og Signoriet, mødte 
endnu regelmæssig i Palazzo Vecchio, iførte deres 
folderige Kaaber, holdt Raad og vedtoge — alt, hvad 
Lorenzo ønskede. Ved snildt at føje Privatinteresser, 
ved at gøre de fremragende Slægter gensidig skinsyge 
paa hverandre neddæmpede han al kraftig Opposition. 
Det er jo almindelig bekendt, at Livet i Florents paa 
Lorenzo's Tid havde et Præg af Rigdom og Skønhed, 
som vel maatte kunne faa Folket til at lægge Politik- 
ken paa Hylden, og som i fuldt Maal imødekom den 
italienske Skønhedssans og Nydelseslyst. Selv de of- 
fentlige Fester, ved hvilke Oldtidens bacchantiske Tog 
droge gennem Florents* Gader og Angelo Poliziano's 
og Lorenzo's egne Sange lød om Livsglæde og sanse- 
lig Rus, tjente den kloge Hersker som Middel til at 
befæste den Magtstilling, han havde arvet fra sine For- 
fædre. Og for at fremtrylle en straalende Hær af de 
bildende Kunsters Værker behøvede han kun et Vink 
til de talrige geniale florentinske Kunstnere, der inspi- 
reredes af, men ej kopierede de genopstandne Antiker, 
som Jorden nys havde aabenbaret af sit Skød; Lo- 

renzo il Magnifico's Tid var jo ogsaa Malerne Filip- 
pine Lippi's, Botticelli's, Ghirlandajo's og Signorelli's 
samt Arkitekterne og Billedhuggerne Benedetto da Ma- 
jano's, Andrea Verrocchio's, Andrea Sansovino's, Luca 
della Robbia's og Leon Battista Alberti's Tidsalder. 
Dog efter Lorenzo's Død faldt dette sammen. Hans 
Søn Piero begik den politiske Fejl at forlade Frankrigs 
Parti, som Florents hidtil havde holdt trolig ved; men 
Karl VIII/s Krigerskarer lærte snart Florentinernes Sty- 
relse at indse sit Misgreb, som aabnede Byens Porte 
for de Fremmede og — samtidig lukkede den for 
Medici'emes Slægt for ikke £aa Aar. Florents fik nu 
en længere Kamp at bestaa med disse farlige Flygt- 
ninge, som en Gang havde smagt Magtens Sødme og 
stadig attraaede at genvinde den; men Florentinerne 
bare sig ogsaa saaledes ad i politisk Henseende, at de 
efterhaanden banede Vejen for den forjagne Hersker- 
familie. Deres Stat kan betegnes som den, der i hine 
Dage, ligesom Frankrig i senere Tider, havde at prøve 
alle mulige Systemer og Regeringsformer, snart til 
Efterligning, snart til Advarsel for Europa, og, ved 
altid at løbe et Par Skridt for langt frem eller tilbage, 
at gøre den ene efter den anden umulig, medens Fol- 
ket slappedes og demoraliseredes under denne bestan- 
dige Opbyggen og Nedriven. Først møde vi det 
mærkelige Fænomen: Girolamo Savonarola's theokra- 
tiske Stat; en i mange Henseender betydeHg Mand 
formaar ved sin Veltalenhed at vække de religiøse, 
asketisk sædelige Tendenser, som allerede i Lorenzo 
il Magnifico's Tid havde ulmet hos det Oppositions- 
parti, der kaldtes Piagnoni (de grædende. Hængehove- 



dcme, medens Medid*enies Tilhængere kaldtes Palleschi, 
af de Ki^er, palle, som saas i Familiens Vaaben), og 
han bringer nn Religiøsitet, Bønner og Afholdenhed 
formelig i Mode hos det letbevægelige Folk. Hvem 
erindrer ikke det mindeværdige Baal paa Piazza della 
Signoria, hvorpaa Florentinerne opbrændte som Tant 
og syndig Øjenslyst deres Kostbarheder af Guld og 
Sølv (^ pra^itige Klæder, men ogsaa. Kanstens her- 
ligste Vserker, naar de fremstillede hedenske Æmner? 
Men ikke lang Tid efter stod der jo et andet Baal 
paa den samme Plads, og da var det Folkelederen 
selv i sin Munkedragt, der opbrændtes under det 
samme Folks Jubel ; til Dels havde han selv forskyldt 
sin Død ved med ubønhørlig Konsekvens at ville gøre 
sig uafhængig af Pavens gejstlige Overhøjhed, men til 
Dels var det c^saa de Uvlige florentinske Gemytter, 
der begyndte at kede sig over al denne Alvor og 
gerne sluttede sig til det Forbund af for Størstedelen 
adsvævende Rigmarad og Fornemme, som styrtede ham. 
Nu experimenterede man en Tid lang med en temme- 
lig massiv og ubehjælpsom Statsmaskine, det store 
Raad paa 2000 Medlemmer, som tilsidst blev enigt 
om at overdrage Ledelsen af Florents* indre og ydre 
Anliggender til den hæderlige Piero Soderini, Medici*- 
emes Slægtning, som Hvsvarig »Gonfaloniere«. Hans 
tiaarige Virksomhed som Statens øverste Embedsmand 
er et Lyspunkt i denne Periodes Historie, men det 
lykkedes ham ikke at bevare Magten til sin Død. Da 
Franskmændene, Florentinernes Forbundsfæller, havde 
lidt Nederlaget ved Ravenna, førte en spansk Hær 
Lorenzo il Magnifico's Sønner, Hertug Giuliano af 

Nemours og Giovanni, den senere Pave Leo X., til- 
bage til Staden. Giuliano døde snart, men i hans og 
Pavens Brodersøn, Lorenzo den Yngre, Hertug af Ur- 
bino og gift med en fransk Prinsesse, havde Familien 
et Hoved og et Haab, og det saae ud til, at Pave- 
stolens mægtige Bistand skulde skaffe Medicinerne varig 
Besiddelse af Florents, da Lorenzo døde 1519. Saa 
længe Pave Leos Fætter, Kardinal Giulio — en Søn 
af Lorenzo il Magnifico's Broder Giuliano, der myrde- 
des af Pazzi'eme — som Slægtens Overhoved ledede 
dens og Statens Sager, kunde man endnu betragte 
Florents som Medici'emes Arveland, ja Giulio formaaede 
endog at drage Borgernes Sind saaledes til sig ved 
sin dygtige Statsstyrelse og ved med dem at raadslaa 
om en ny Forfatning paa republikansk Basis, til at af- 
løse den aldeles forhutlede gamle Statsform, at faa 
Mediciner havde haft Magten saa sikkert i Hænde. 
Allerede 1523 maatte han imidlertid drage til Rom 
for at bestige Pavestolen som Clemens VIL, og Fami- 
liens Hovedlinie var nu i selve Florents kun repræ- 
senteret af to, uægte fødte Drenge, den ene,' Alessan- 
dro, en Søn af den før nævnte Hertug af Urbino, 
den anden, Ippolito, Søn af Hertugen af Nemours. 
Rigtignok existerede der ogsaa en Sidelinie, nedstam- 
mende fra Lorenzo, en yngre Broder til den berømte 
Cosimo (»Pater Patriæ«); dens navnkundigste Medlem 
var den tapre Hærfører Giovanni »med de sorte Ska- 
rer« (delle bande nere); men denne Linie stod i 
spændt Forhold til Cosimo's Efterkommere. Som Pave 
var Clemens VII. ikke heldig i sine Forsøg paa at 
styre mellem de to farlige Skær, der truede Italiens 



Selvstændighed med Skibbrad: Karl V. 's mægtige Ind- 
flydelse og Frants I. 's Higen efter italienske Erobringer. 
Det var den sidste, han efter Pavia-Slaget støttede for 
at dæmme op for den kejserlige Overmagt; men dette 
Skridt førte til Roms Erobring og Plyndring og hans 
eget Fangenskab. Saa vilde Florentinerne ikke vide 
af Medici'eme at sige, men hvad de ellers vilde, stod 
dem ikke klart. Der opblussede Partikampe i deres 
Stad, og da Paven faldt Kejser Karl for Fode i sin 
Vaande og der sluttedes en Overenskomst mellem de 
To, snart efter ftilgt af Freden i Cambrai mellem Karl 
og hans franske Modstander, kom Turen til Florents 
at blive belejret af Kejserens Tropper, endda med en 
splidagtig Befolkning indenfor sine Mure. Dog Faren 
samlede en Stund til Endrægtighed. Trods Pest, 
Hungersnød, Fjendernes Mængde og Lejetroppemes 
slette Bistand ydede de florentinske Borgere et tappert 
Modværge, under hvilket Savonarola's Aand atter syn- 
tes kaldt til Live. Men disse heltemodige Anstræn- 
gelser vare dog forgæves : den 5te Juli 1 5 3 1 , omtrent 
et Aar efter Byens Kapitulation, droge Medici'eme 
paa ny ind, og paa samme Tid drog i Virkeligheden 
Friheden ud, thi ikke længe efter blev Hertugen af 
Urbino's ovennævnte Søn, Kejser Karls tilkommende 
Svigersøn, Alessandro de* Medici, valgt til saakaldt 
»Formand i den overordentlige Regeringskommission«, 
og den iste Maj kaaredes han til Florents' første 
Hertug. 

Det er et mørkt Billede, Florents' berømte repu- 
blikansk sindede Historiker, Benedetto Varchi, giver af 
Tilstandene og Stemningen paa denne Tid. »Der var 



overalt en tavs Kummer og Utilfredshed,« hedder det, 
:» Almuen og Størstedelen af det menige Folk og Haand- 
værkeme, som leve af deres Hænders Gerning, kunde 
intet fortjene, thi der var intet Arbejde at faa, og alle 
Næringsmidler vare meget d3n:e, saa at Alle af den 
Stand vare utrolig bedrøvede og bekymrede. Borgerne 
vare lige saa nedslagne; eftersom en havde sin Fader, 
en anden sin Søn eller Broder i Landflygtighed, og 
de stadig frygtede nye Skatter og Paalæg, turde de 
ikke træde aabenlyst frem, drive Handel eller aabne 
Forretninger, nej, de lukkede dem, der vare aabne, og 
trak sig tilbage til Landsbyerne eller til Kirkerne, idet 
de dels våre, dels foregave at være forarmede og fat- 
tige. Pallescheme indsaa nu, hvor narrede de vare 
blevne, men for sent, saaledes som det plejer at gaa, 
og de saae til hverandre uden at sige et Ord; de 
havde troet, at de skulde blive delagtige i Magten, 
men ikke Trælle, og at Alessandro vilde nøjes med 
Hertugtitlen, men for Resten lade dem skalte og valte.« 
Alessandro havde nemlig intet mindre i Sinde end at 
være Hertug, ikke blot hedde det, og medens man 
havde set de tidligere Medici'er optræde aldeles civilt, 
uden Vagt, og i alt Fald tilsyneladende med Hensyns- 
fuldhed lige over for Folkets Embedsmænd, saae man 
nu Hertugen stadig ledsaget af en talrig Livvagt med 
Hellebarder, saa vældige, som man aldrig havde kendt 
dem i Florents (to Alen lang var Jæmodden), og kiin 
til hans Hus, det nuværende Palazzo Riccardi, strøm- 
mede de Fornemme og Rige hen. Ligesom han søgte 
at samle Overbestyrelsen over alle Statsforvaltningens 
Grene i sin Person, saaledes stræbte han i sin første 

Regeringstid at vinde den store Mængde ved en ned- 
ladende og venlig Optræden, ved retfærdige Domme, 
ved at bygge Hospitaler o. lign. og ved at befordre 
Statens materielle Opkomst. Alessandro de' Medici, 
der skildres som ualmindelig kraftig i legemlig Hen- 
seende — og med en god Del Brutalitet i sin Karak- 
ter — , var nemlig ingenlunde nogen ubegavet Mand; 
selv Varchi giver ham Ros for Opvakthed og skarp 
Forstand, som var bleven end mere udviklet ved Cle- 
mens VII. 's Belæring og Raad, og en anden florentinsk 
Historiker, Giuliano Ughi, siger, at han regerede ret 
klogt og dygtig. Det Tyrannavn, nye Historieskrivere 
i Almindelighed kort og godt give Alessandro, støt- 
tende sig paa noget ensidige ældre Hjemmelsmænd, 
vil derfor, i alt Fald hvad hans tidligere Regeringsaar 
angaar, væsentlig passe paa ham som Enehersker over 
en nys besejret Republik, og det er vist ogsaa til Dels 
i denne antike Betydning og med deraf følgende svæ- 
vende Opfattelse, at det i6de Aarhundredes Forfattere 
have brugt Benævnelsen om ham. 

Forholdet til Udlandet var godt. Hertugen var 
anerkendt af baade Kejser og Pave og hædredes navn- 
lig ved disse to Potentaters Møde i Bologna i Vinteren 
1532 som en mægtig, fyrstelig baaren Hersker; endnu 
mere styrkedes hans Stilling, da hans Halvsøster Cate- 
rina trolovedes med Henrik, Dauphin af Frankrig, i 
hvilket Land hun jo, som bekendt, kom til at spille 
saa betydelig en Rolle som Dronning og Kongemoder. 
Dog idet Statsforretningerne mindre og mindre krævede 
Hertugens udelte Opmærksomhed, fremtraadte der efter- 
haanden et Karaktertræk stærkere og stærkere hos ham, 



som genfindes næsten hos alle Medicinerne, men i 
plumpest og mest dyrisk Skikkelse hos Alessandro, 
nemlig utæmmelig Sanselighed, og Datidens Historie- 
skrivere betegne netop hans erotiske Lidenskabelighed 
som Aarsag til, at han fik mange af de Fornemme 
imod sig. 

Det er af en ikke ringe Interesse at betragte en 
Række Portræter af den Slægt, som ved sine store 
Evner vandt sig saa glimrende en Stilling i Italien i 
Løbet af forholdsvis faa Decennier, og i disse udtryks- 
fulde Ansigter at læse de Egenskaber, som karakteri- 
serede Originalerne. Saa vel Malerkunsten som Skulp- 
turen og ikke mindst Medaillørkunsten har til vor Tid 
bevaret temmelig talrige Billeder, og det fortræffelige, 
af de store Medici'er.*) Cosimo den Ældre's Billede, 
som existerer paa Medailler af ypperUgt Arbejde, sva- 
rer godt til den Karaktertegning, Macchiavelli udkaster 
af ham. Trækkene ere meget markerede. Udtrykket 
gammelt, og der ses navnlig en Mængde Furer og 
Rynker om Øjnene, som ligge dybt inde under de 
krafdg tegnede Bryn, Næsen er lang og spids. Munden 
skarpt tegnet. Læberne smalle og Hagen kort. Den 
hele Profil, ser man ved første Øjekast, er en klog 
og villiekrafdg Mands; der gemmer sig meget Vid og 
Ironi i Øjenkrogenes Folder, men der er tillige lidt 
prosaisk Borgerligt i dette Ansigt, som røber den rige 
Bankier og Grosserer, der har arbejdet sig sin Formue 
til i Kontoret, samtidig med at han som Statsmand 



♦) Sig. Ed. Heyck, »Die Mediceerc, 1897 (Monographien 
zur Weltgeschichte, I). 

arbejdede sig sin Magt til i Folkeraadet og dog, som 
Macchiavelli siger, levede saa tarvelig som en jævn 
Borger. Meget forskelligt er Lorenzo il Magnifico's 
Fysiognomi. De Fleste ville sandsynligvis kalde det 
hæsligt; Panden ser meget lav ud ved det efter Tidens 
Mode nedredte Haar, Næsen er lang, men noget flad, *) 
Øjnene temmelig smaa og dybtliggende, den uskæggede 
Mund er stor. Underkæben og Hagen svære. Udtryk- 
ket energisk og sanseligt, mere selvbevidst og mindre 
beregnende kløgtigt end hos Bedstefaderen. Man føler, 
at denne Mand var opdragen til at herske; Historien 
beretter jo, hvorledes han som ganske ung vandt Hæ- 
dersprisen i Turnering ligesom en Fyrstesøn, og »caldo 
di gioventu e di potenza« (hed af Ungdom og Magt- 
følelse), som det hedder hos Macchiavelli, gav han 
ved sin Stolthed Anledning til Pazzi'emes Sammen- 
sværgelse. Paa en stor Medaille ses baade hans og 
Broderens Hoveder: paa den ene Side Lorenzo's med 
en Fremstilling af hans Kamp mod de Sammensvorne 
og Indskriften »Sålus publica« (Statens Frelse), paa 
den anden Billedet af Giuliano, Offeret for Sammen- 
sværgelsen, med Afbildning af hans Mord og Indskrif- 
ten »Luctus publicus« (Statens Sorg). Giuliano gør 
Indtryk af en »grand Seigneur«, men tillige en svagere 
Karakter; Ansigtet er ikke saa energisk, men finere 
og mere aabent, Øjenbrynene mere hvælvede. Næsen 
spidsere. Læben tyndere, og den Omstændighed, at 
Haaret er redt fra Panden, giver hans Træk allerede 
et noget forskelligt Præg; men han har den samme 



*) Det er Bedstemoderens, Lucrezia Tomabuoni's. 

fremstaaende Undermund og Hage. Enhver, der har 
set Rafaels fortrinlige Portræt af Leo X., erindrer upaa- 
tvivlelig tydeligt dennes fyldige Bonvivant-Ansigt, med 
de nærsynede Øjne, blot noget pavelig opstrammet i 
Anledning af Portræteringen. Paa samme Billede har 
den store Maler ogsaa malt den senere Clemens VII. ; 
det er den af de to Kardinaler, som Paven har ved 
sin højre Haand. Hans skarpere, mørke, alvorlige 
Ansigt har flere af Oldefaderens Cosimo's Træk, og 
han lignede ogsaa denne i Sparsommelighed og be- 
tænksom Kløgt; men sin Betænksomhed drev han ofte 
saa vidt, at den blev til Raadvildhed og som Følge 
heraf beredte ham selv og Pavestaten mange Nederlag 
og Ulykker ved den tvetydige og vaklende Politik, 
der betegnede hans Regering. Af den yngre Lorenzo 
og den yngre Giuliano har en anden af Renaissancens 
største Mestre bevaret os Billeder: det er Michelange- 
lo*s Statuer i Kirken San Lorenzo i Florents. Her- 
tugen af Urbino har Michelangelo, som bekendt, med 
kunstnerisk Frihed fremstillet i en eftertænksom Stil- 
ling og ^^^ dybsindigt Ansigtsudtryk, hvorfor Folk 
gav denne Figur Navnet »il pensieroso« (den tanke- 
ftilde), uagtet dens Original mindst af alt gav sig af 
med at tænke, men tvært imod var en temmelig plump 
vellystig Natur uden de Egenskaber, der hos den første 
Lorenzo æsthetisk forædlede Sanseligheden. Ogsaa hos 
Giuliano den Yngre er Slægtstypen noget udartet, han 
var sygelig og melankolsk, — dette træder mindre 
frem i Michelangelo's noget idealiserede Statue af ham, 
men mere i det Portræt af Hertugen af Nemours, som 
findes paa en smuk Medaille. Han ligner slet ikke 

den store Lorenzo, men hans Træk ere snarere en 
noget udvisket Kopi af den ældre Cosimo's: det lille 
Hoved er arrangeret paa sin Romersk med kortere 
klippet Haar, der voxer ned i Nakken, idet man aaben- 
bart har lagt an paa en Lighed Ynellem Ætlingen af 
de nye Imperatorer og Juliernes Slægt i det gamle 
Rom; Munden og Hagen temmelig fine og smaa, 
Næsen meget stor og krum. Vi komme endelig til 
Alessandro, »Fundator quietis« (Rolighedens Grund- 
lægger), som han kaldes paa en Medaille fra 15 31, 
hvor hans Billede findes; det er ligeledes en Efterlig- 
ning af de romerske Kejseres Hoveder paa Mønter og 
Medailler og minder særlig om Lucius Veras' bekendte 
Hoved. Han bærer krøllet Haar og kort, ligeledes 
krøllet Skæg (paa andre, omtrent samtidige Afbild- 
ninger — altsaa vel ved et Modeskifte — ses han 
imidlertid uden Skæg), Næsen er mærkværdig lang og 
spids, ikke kroget, men af Form omtrent som et 
Ravnenæb, Læberne ere tykke og Ansigtsudtrykket 
noget hovmodigt. Samtidige Historieskrivere fortælle, 
at hans Hudfarve var meget mørk; her er øjensynlig 
Medici'eraes Blod blevet blandet med en aldeles for- 
skellig Races. Efter nogle Beretninger var hans Moder 
en afrikansk Kvinde, hvilket kunde forklare de tykke 
Læber og det krøllede Uldhaar; dog, Varchi fortæller, 
at da Alessandro var i Rom 1535, lod de florentinske 
Flygtninge dér i Byen skrive paa hans Palads* Mure, 
for at haane ham: »Leve Alessandro fra Collevecchio«, 
thi fra den lille By, der ligger ikke langt fra Peragia, 
var hans Moder, en fattig Bondekone ; men han lo og 
sagde, hedder det sig, at han takkede dem meget for 

den Indskrift, fordi han nu havde iaaet at vide, hvor 
han var fra, — det havde han nemlig aldrig vidst før. 
Nu kender man endda et Brev til ham fra hende; 
Simonetta hed hun og skrev fra Collevecchio 1530 
til sin »højtelskede Søn« for at bede ham om en 
Understøttelse. Der er Grund til at tro, at han lod 
hende rydde af Vejen ved Gift, før han i 1 5 3 5 begav 
sig til Møde med Karl i Neapel I 

Florentinerne fik snart nok at tale om Hertugens 
udsvævende Levned, hvorledes han sværmede om i 
Byen med andre Libertinere, og hvorledes ikke blot 
berygtede Kvinder deltoge i hans natlige Orgier, men 
at hans to Kammertjenere og villige Haandlangere og- 
saa kunde danne en hel Leporelloliste af Navnene paa 
de ædelbaame florentinske Damer, ja Nonner, som 
han forførte. En hyppig Deltager i Alessandros Ud- 
svævelser var en af de navnkundigste Mænd i Florents, 
Filippo Strozzi, Hovedet for en gammel og meget rig 
Slægt, hvis store Palads af ejendommelig fæstningsag- 
tig Karakter, en af de skønneste Bygninger i Amo- 
staden, har afgivet Mønster for adskillige nyere Byg- 
ninger, hvis Bestemmelse fordrede massive Former, 
store Linier og Præg af noget Aflukket, Solidt og 
vanskeligt Tilgængeligt, saaledes Nationalbanken i Kø- 
benhavn. Filippo havde ved sine udstrakte Forret- 
ninger,*) sine Kundskaber og sin Begavelse vundet et 
betydeligt Navn baade i Florents og i Udlandet, hvor 



♦) Han var paa den Tid en af de rigeste Handelsherrer og 
Bankierer i hele Kristenheden, saa at Huset Strozzi kun 
stod tilbage for de berømte Fuggere i Augsburg, 

Hofferne ofte havde beundret hans pragtfulde, tillige 
elskvasrdige (^ smukke Fremtræden, naar han indfandt 
sig som sin Fødestads Sendemand; han var imidlertid 
en nydelysten, materialistisk Natur, som rigtignok 
^entlig synes at have gjort sig til Alessandro 's Kam- 
merat i det vilde Liv, denne førte, for at ikke Her- 
tugen skulde fatte Mistanke til ham paa Grund af hans 
indflydelsesrige Stilling, der endda var styrket ved 
Svogerskab med Medici'eme, — men snart fandt han 
altfor stort Behag deri, skøndt nogle og tyve Aar ældre 
end Alessandro. Ogsaa Filippo's to Sønner, Piero og 
Leone, hørte en Stund til Hertugens Stalbrødre, men 
de begyndte inden føje Tid at skamme sig derved, og 
en Begivenhed af en meget dramatisk Karakter gav 
snart Stødet til Fjendskab mellem Regenten og Strozzi'- 
cme. Benedetto Varchi fortæller den omstændelig. 
Ved en Fest, som gaves 1 5 34 i Anledning af en ung 
Adelsmands Bryllup, blev Filippo's skønne og dydige 
Datter Luisa, gift med den højt ansete Luigi Capponi, 
krænket af en af Hertugens Yndlinge, Giuliano Salviati. 
Alessandro selv var mødt maskeret — i Nonnedragt 1 
— , ligeledes hans Følge, deriblandt Salviati, om hvem 
Varchi siger, at han var en udsvævende Person med 
slet Rygte, at det samme gjaldt om hans Kone, og at 
han ønskede, at alle andres Koner skulde faa et lige 
saa daarligt Ry. Han opførte sig derfor ved denne 
Fest »paa en Maade, der var ham, men ikke hende 
værdig«, og uagtet hun viste ham harmftdd tilbage, 
vovede han at gentage sin Fornærmelse, da hun vilde 
forlade Festen (^ begive sig hjem til Hest. Nc^en 
Tid efter, en Fredag i Marts Maaned, var der, som 

sædvanlig, Valfart til San Miniato, den berømte Kirke 
i Nærheden af Florents. »Til denne og til San Sal- 
vadore«, siger Varchi, »strømme næsten alle Florents' 
fornemme Mænd og Kvinder, især om Formiddagen; 
i den Anledning komme mange Haandværkere derop 
og indrette sig Boder, ligesom ved et Marked, og 
flytte Varer derhen; thi mange fine Damer blive staa- 
ende for at se paa deres Varer, naar de komme fra 
Kirke, og undertiden købe de noget og sende det 
hjem med deres Piger eller Tjenere. Derfor samle 
ogsaa Herrerne sig ved disse Butikker for at se Kvinde- 
skaren vende tilbage fra Valfarten og se dem købe og 
for at henvende en eller anden Kompliment til en 
Sla^[tning eller Naboerske.« Foran en af disse Bu- 
tikker stod en Kres af unge Adelsmænd, hvoriblandt 
Leone Strozzi og Salviati, da Luisa Capponi gik forbi 
med nogle andre fornemme Damer; saa snart den let- 
sindige Salviati saae hende, begyndte han at prale af 
sin Opførsel imod hende i frække Udtryk. Leone 
sagde: »Du veed maaske ikke, Giuliano, at det er min 
Søster I« Den anden lod sig alligevel ikke skræmme 
og gav et meget kynisk Svar, som kan læses hos 
Varchi; trods sin Vrede svarede den unge Strozzi 
intet, men da Fomærmeren kort Tid derpaa en Nat 
red hjem fra Hertugens Palads, blev han overfalden 
af tre maskerede, der tilredte ham ilde, uden at dræbe 
ham, og lod ham ligge »som et Stykke Kvæg«. Ales- 
sandro blev meget opbragt og lod Morderne eftersøge ; 
som disse nævnte Folkemeningen snart Piero Strozzi 
og to af hans Venner, og medens det lykkedes disse 
sidste at bevise deres Alibi — med hvor sandt Vid- 

nesbyrd kan ikke siges — , maatte Piero vandre i 
Fængsel. Der var imidlertid saa lidt Bevis imod ham, 
at endog den florentinske Politidirektion, de saakaldte 
»otte Mænd«, af hvilke flere vare Hertugens Krea- 
turer, betænkte sig paa at dømme ham, uagtet hans 
stolte og haanende Ytringer til deres Udsending, med 
hvem han fuldstændig gjorde Løjer, og paa Clemens 
VII/s Befaling blev han løsladt efter 14 Dages For- 
løb. Hvad der var det mærkeligste af det hele, var 
at Salviati siden blev intim Ven af Strozzi'eme, da 
Hertugen var død, og han havde i den Grad glemt 
Alessandro's Velgerninger imod ham, at han betegnede 
ham selv som Ophavsmand til Attentatet. Luisa Cap- 
poni, som havde været den uskyldige Aarsag til disse 
Begivenheder, døde pludselig, faa Maaneder efter, med 
alle Tegn paa Forgiftning; hendes Død vakte vidt og 
bredt Sorg og Bestyrtelse, og man gav almindelig 
Giuliano Salviati's Hustru Skylden derfor og betegnede 
Hertugen som Medvider. Men ifølge nogle Historikere, 
deriblandt Varchi, var det hendes egen Slægt, der be- 
røvede hende Livet, for at Alessandro ikke skulde for- 
føre den skønne Kvinde og saaledes sætte en Plet paa 
Husets Ære.*) Man gruer ved at læse om disse Ti- 
der, hvor Lidenskaberne tumlede sig saa tøjlesløst, og 



*) At Hertugen virkelig havde sine Gam ude efter Luisa, 
synes sikkert Ferrai mener (i sin før nævnte Bog), at 
det var Piero Strozzi, der forgav sin Søster, »hvem Ales- 
sandro maaske da allerede havde forført«; men han til- 
føjer, at Omstændighederne ved Luisa's Død endnu ere 
dækkede af et tæt Slør, som der intet Haab er om 
at hæve. 

hvor Blodet udgødes saa let, og man kan ikke andet 
end istemme Varchi's Udbrud: »Det var en i Sandhed 
barbarisk og grusom Handling, saaledes paa en blot 
og bar Mistanke, der ikke bekræftedes af noget som 
helst Indicium, at gaa hen og i Raseri besudle sine 
Hænder med sit eget Blod, især da den stakkels, 
ulykkelige Kvindes tidligere Liv altid havde været saa- 
dant, at det ikke kunde foraarsage den mindste be- 
grundede Mistanke imod hende hos nogen, end sige 
hos hendes egne kødelige Slægtninge, der dog dræbte 
hende saa grumt og uretfærdig. Dog sligt sker ofte 
nu til Dags paa Grund af de nærværende Tiders Slet- 
hed, eller snarere paa Grund af de nu levende Menne- 
skers, at Hæderlighed og Uskyldighed, der ikke har 
anden Hjælp end sig selv, let falder i den største 
Ulykke og der ikke bydes den anden Trøst end en 
altfor sen og un3rttig Medlidenhed.« 

Imidlertid var Filippo Strozzi, som havde opholdt 
sig nogen Tid i Frankrig som Pavens Sendemand, 
bleven underrettet om disse Begivenheder, og da han 
vendte hjem til Italien, drog han lige til Rom, uden 
at berøre Florents, men kaldte derpaa sin Familie til 
sig. Spændingen mellem ham og Alessandro, der 
følte en plebejisk, hemmelig Glæde ved at ydmyge 
»de Store«, var allerede begyndt 1533 i Anledning 
af en Dame, hvis Gunst begge havde bejlet til. Strozzi '- 
eme kom saaledes til at forøge det allerede store An- 
tal Flygtninge fra Florents, som ikke havde set deres 
Fædrestad siden dens Indtagelse 1530, og som gen- 
tagne Gange forgæves havde ansøgt om Tilladelse til 
at vende hjem, og ej længe efter sluttede en anden 

£. Gigas: Litteratur og Historie. III. 2 

fornem Florentiner, Bartolommeo Vdori, som hidtil 
havde været ivrig Tilhænger af Alessandro og i sin 
Tid bidraget væsentlig til at skaffe ham Hertugvær- 
digheden, sig til Medici'emes Modstandere udenfor 
Florents. Hertugen havde kort før udstædt Forbud mod 
et Ægteskab mellem Valori's Søn og Filippo Strozzi's 
Datter Maddalena. Saa længe Clemens VII. levede, 
kunde de Landflygtige ikke foretage sig noget Alvor- 
ligt mod Alessandro*s Regering; men da Paven døde 
i September 1534 og efterfulgtes af Paul III. af Huset 
Farnese, hævede de Hovedet og satte nu for en stor 
Del deres Lid til den før nævnte Ippolito, Hertugen 
af Nemours* uægte Søn, en smuk, talentfuld og lærd 
ung Mand, hvem Pave Clemens havde givet en Kar- 
dinals Rang, uagtet hans Væsen og Tilbøjeligheder 
mere lignede en Kavalers end en Gejstligs. De for- 
stode snart at vække Skinsyge og Forbitrelse mod 
Alessandro hos ham, — der allerede i Forvejen var 
villig nok — , valgte sig et formeligt Bestyrelsesraad, 
som stadig stod i Forbindelse med Prætendenten, men 
vare for øvrigt temmelig uenige indbyrdes (»det ligger 
nu engang i Florentinernes Natur«, siger Varchi), idet 
de repræsenterede mange Nuancer i Henseende til po- 
litisk Overbevisning og kun mødtes i Hadet til den 
nye Enehersker, som havde udvist dem fra deres By. 
Der var enkelte idealistiske Republikanere, som ønskede 
den gamle Fristats Former tilbage, fremdeles Nogle, 
som vilde have Kardinalen af Medici til Regent, ende- 
lig Adskillige, som attraaede Magten for sig personlig; 
hos Mange fandtes der Mistillid til Ippolito, uagtet de 
havde valgt ham til Fører for den hele Bevægelse. 

Det første Forsøg paa en kraftigere Optræden mod 
Hertugen skete i 1535, i Maj Maaned, da man i Bar- 
celona indgav to Klageskrifter til Kejser Karl V. over 
Florents' Suveræn, som ikke havde holdt Kapitula- 
tionen af 1530 og behandlede Borgerne som Slaver. 
Kejseren tog naadig derimod, men gav et undvigende 
Svar; der forberedtes saa nye Skridt fra de Landflyg- 
tiges Side, da Kardinal Ippolito døde pludselig i Au- 
gust samme Aar, efter al Sandsynlighed af Gift, som 
Alessandro havde ladet ham indgive. Varchi fortæller, 
hvorledes Hertugen netop i de Dage ytrede flere Gange 
i sit sædvanlige karakteristiske Sprog: ^Vi skal nok 
jage Fluerne bort fra Vor Næse,« og nogen Tid efter 
Ippolito 's Død herskede der en mærkværdig Dødelig- 
hed blandt de florentinske Flygtninge i Rom, hvilken 
man gav samme Aarsag som Kardinalens forbavsende 
hurtige Bortgang. Man betragtede det særlig som en 
Hævn for en mislykket Sammensværgelse, med det 
Maal at sprænge Hertugen i Luften, hvis Hovedmand 
var Ærkebiskop Giambattista Cibo, en Broder til Mar- 
chese Lorenzo Cibo, der var beslægtet med Medicin- 
erne; Hensigten var at fylde med Krudt en Art Puf 
eller Kiste, som Hertugen plejede at sætte sig paa, 
naar han besøgte Marchesens Gemalinde, anbringe en 
tændt Lunte derved og saaledes skaffie ham ud af Ver- 
den i en Hast; Ippolito har da været Medvider i Pla- 
nen. I December 1535 gjorde man atter et alvorligt 
Forsøg paa at stemme Kejseren mod Hertugen. En 
stor Skare af de ypperste Mænd iblandt Alessandro's 
Fjender mødte for Karl V.'s Trone i Neapel, da han 
sejrrig var vendt tilbage fra Tunis. Forrest af dem 

2' 

Strozzi'eme med Filippo i Spidsen, den gamle Repu- 
blikaner Jacopo Nardi, navnkundig som Historiker, Ju- 
risten Salvestro Aldobrandini og Kardinalerne Gaddi,^ 
Salviati og Ridolfi, — de to sidste nedstammende fra 
Lorenzo il Magnifico og paa Grund af deres ansete 
Stilling misundte og hadede af Alessandro, der drillede 
og krænkede dem paa mange Maader og bl. a. ytrede 
spottende engang i Salviati's Nærværelse: »Ja, det er 
store Herrer, disse Herrer Kardinaler; men Vi er dog 
ogsaa noget.« Hertugen indfandt sig personlig med 
stort Følge og overdrog Francesco Guicciardini, be- 
rømt som Historieskriver og en ivrig Pallesco, at tale 
hans Sag. Endnu lige til det sidste Øjeblik vedbleve 
hans Modstandere at skændes indbyrdes, og Varchi 
giver en ret morsom Skildring af deres Møde i Kir- 
ken San Domenico før Audiensen hos Kejseren. »Der 
talte Messer Galeotto Giugni og Messer Salvestro Al- 
dobrandini i længere Tid og vare ganske uenige, thi 
den Ene vilde have, at de Landflygtiges Anliggender 
skulde styres paa een Maade, den Anden paa en an- 
den; men deres Meningsforskel havde ikke stort at 
sige med Hensyn til de Landflygtiges Sag i det hele; 
thi Antonfrancesco degli Albizzi« (en ærgerrig og 
egenraadig Mand, som altid var paa Kant med de 
Andre, men synes dog at have nydt en ikke ringe 
Anseelse), »stillede sig midt imellem dem og gjorde 
Ende paa deres Strid og lagde til, at de Landflygtige 
ikke nærede behørig Tillid til de Folk, som forstode 
at lede Sagerne, og som kun attraaede det fælles 
Bedste, idet han med disse Ord beskedent hentydede 
til sig selv.« For øvrigt havde man netop betroet 



21 



samme Antonfrancesco det Hverv at holde Talen til 
Kejseren, men da han privat ønskede at staa sig godt 
med de Kejserlige, foregav han, at de ydre Betingelser 
for hans Veltalenhed ikke vare tilstede for Tiden, 
hvorfor han holdt sig hjemme med Halsen indhyllet 
i Tørklæder, indtil Jacopo Nardi, som derefter udvalg- 
tes til Ordfører, var bleven tilstrækkelig instrueret. 
Trods Nardi's Tale,*) der vidnede om Varme og op- 
rigtig Frihedsbegejstring, og trods forsøgt Bestikkelse 
af en Minister og lignende Foranstaltninger, lykkedes 
det ikke at faa Kejseren til at fratage Alessandro Her- 
tugværdigheden og gengive Florents Friheden; den, 
som Hertugen især kunde takke for sin Sejr, var Guic- 
ciardini, der forsvarede sin Herre med stor Snildhed. 
Da Frants just paany truede Italien, ansaa Kejseren 
det for rigtigst at lade Tingene blive dernede, som de 
vare. Et Tilbud om Amnesti, som hans Ministre fik 
Alessandro til at gøre de Landflygtige, afviste disse 
med Stolthed. Ikke længe efter holdt Karl V. et 
prægtigt Indtog i Florents, og kort derpaa fulgte Ales- 
sandros Formæling med Kejserens uægte Datter Mar- 
gherita**); Strozzi'ernes og Valori's Godser konfiske- 
redes, da Piero Strozzi traadte i fransk Krigstjeneste. 
Haabet blussede op for Alessandro 's Modstandere ved 
de Kejserliges Nederlag i Norditalien; men Hertugen, 



*) Det er næppe ordret den, der haves trykt; den er nem- 
lig altfor veldrejet og lang. Man holdt dengang meget 
af at lave »historiske Taler«, ligesom Livius og andre 
Romere. 
**) Hun blev mange Aar efter bekendt, under Navnet »Her- 
tuginden af Parma«, som Regentinde i Nederlandene. 

— som forresten vedblev med sit udsvævende Liv 
endnu efter sit Bryllup, — havde sørget ikke lidt for 
Florents' Befæstning og Hærmagt, saa at det i alt Fald 
*maatte staa som en vanskelig Ting for de Landflyg- 
tige at genvinde deres Stad med væbnet Haand. Da 
lød der i den første Maaned af Aaret 1537 det over- 
raskende Budskab over hele Italien, at Alessandro de* 
Medici var bleven mjnrdet i sin Hovedstad af en Per- 
son, man mindst kunde tænke sig som Morderen, 
nemlig hans Slægtning og Yndling Lormzino, 

n. 

Lorenzo di Pierfrancesco de' Medici var en Ætling 
i fjerde Led af Cosimo den Ældres Broder Lorenzo 
og hørte saaledes til samme Gren af Familien som 
Condottieren Giovanni delle Bande nere. Han fødtes 
i Florents den 23de Marts 15 13. Faderen, en tem- 
melig ubetydelig Person, døde tidlig, men Moderen, 
som hørte til den for sit Frihedssind berømte Familie 
Soderini, og som var en sjælden klog og dygtig 
Kvinde, tc^ sig med Iver af den unge Lorenzo's Op- 
dragelse, uagtet Pengemangel var en stadig Gasst i 
dennes Forældrehjem. Denne Moder elskede han da 
ogsaa højt Under duelige Læreres Vejledning lagde 
han snart en mærkelig Begavelse for Dagen, og sær- 
lig til^[nede han sig med forbavsende Hurtighed Old- 
tidens Sprog og Litteraturer, saa at han allerede i en 
Alder af 18 Aar ansaas for at være i Besiddelse af 
en usædvanlig humanistisk Dannelse. Hans ydre Frem- 
træden skildres som ejendommelig sirlig og el^[ant; 

for sin spinkle Legemsbygning rimeligvis fik han Øge- 
navnet Lorenzino (Diminutiv af Lorenzo).*) Han 
havde, naar han vilde bryde sin Tavshed, i høj Grad 
Ordet i sin Magt, og naar hans brune, i Almindelig- 
hed alvorlige, ja sørgmodige Ansigt oplivedes af et 
sarkastisk Smil, — han lo aldrig — , og han henkastede 
vittige og træffende Bemærkninger eller henvendte 
smukt formede Komplimenter, drog han manges Sind 
til sig ved en ubestemt Følelse, halvt af Forundring, 
halvt af Beundring over en saa underlig og i visse 
Maader dog saa vindende Personlighed. Der gemte 
sig stærke Lidenskaber i hans Indre, hvilke traadte 
tydeligere frem, da han ikke længere var under Mo- 
derens og Lærernes Opsyn, men dog bestandig holdtes 
saa godt skjulte af hans højlig udviklede Forstillelses- 
kunst, at hans Samtid først senere fandt Nøglen til 
hans gaadefiilde Adfærd i hans Karakter, ja at man 
endnu den Dag i Dag maa staa raadvild lige overfor 
visse Sider af hans Personlighed og Træk af hans Liv, 
fordi de Skribenter, der have bevaret os denne mærke- 
lig sammensatte Skikkelse, ikke have helt udfundet 
den herskende Evne hos ham. At han besad en 
umættelig Ærgerrighed og Magtlyst, er sikkert; men 
naar man har villet gøre gældende, at han ved Siden 
heraf nærede en flammende Begejstring for det antike 
Frihedsideal, som Athens og Roms Republikker viste 

♦) Da man tidligere finder Lorenzo den Yngre, Hertugen 
af Nemours, ligeledes kaldet Lorenzino, og den senere 
Storhertug Cosimo I. som ung gik under Navnet Cosi- 
mino, er det ingenlunde aldeles afgjort, at vor Lorenzino 
har faaet sit Navn for sin lille Væxt eller sin Magerhed. 



24 

ham realiseret, at der upaatvivlelig foresvævede ham 
som attraaværdig snarere en Folketribuns Magt end 
en Diktators, og at dette maaske var at forklare gen- 
nem Slægtens Traditioner paa mødrene Side, saa have 
nyere Undersøgelser stærkt undermineret denne Opfat- 
telse. Soderini'eme havde han i sin Opvæxt ikke 
synderligt at gøre med, og hans politiske Troesbeken- 
delse er ikke let at faa fat paa. Han omgikkes nok 
meget med det lavere Folk, og Almuesmændene vare 
smigrede ved at have denne fornemme Yngling til 
Deltager i deres Forlystelser; men med al sin Higen 
efter Popularitet hadede og foragtede han Menneskene, 
og undertiden kom der en Braad i hans Tale, som 
vilde have skaffet ham Alverden til Uven, dersom 
man ikke een Gang for alle havde faaet et Hovedind- 
tryk af Elskværdighed og tillige Svaghed. Han ansaas 
nemlig for fejg, idet han nødig gav sig af med Vaa- 
benøvelser, og maaske manglede han virkelig materielt 
Mod lige over for den Fare, der fremtræder som et 
draget Sværd eller en ladt Bøsse; det er, som vi 
skulle se, endda rimeligt, at denne Mangel blev Skyld 
i, at Historien ikke har kunnet opskrive hans Navn 
blandt de Magthaveres, som have svunget sig op paa 
deres høje Plads ved et Kup, uagtet han fuldtvel be- 
sad Egenskaber, som kræves til en saadan Daad, nem- 
lig den egoistisk udholdende, forberedende Beregning 
og saa Evnen til at gøre Tigerspringet, krampagtigt, 
men rammende. Omgangen med Filippo Strozzi, 
denne hedensk æsthetiske Karakter med det ringe 
ethiske Grundlag, bidrog saavel til at udvikle hans 
litterære og kunstneriske Oldtidsbegejstring som hans 

Skepsis og misanthropiske Ringeagt for den daværende 
Menneskeslægt. Hans Tid var delt mellem ihærdige 
Studier og vilde Udsvævelser; han gav i Henseende 
til disse sidste ikke sin Fætter Alessandro noget efter; 
men medens dennes sanselige Livsnydelse havde sin 
Oprindelse i en kraftig, dyrisk Natur, var »il filosofo«, 
som Menigmand kaldte Lorenzo, i Tyveaarsalderen 
aldrig glad, selv ved de mest larmende Orgier, som 
han undertiden forlod en Stund for at fordybe sig i 
Platon og Aristoteles; hans Livslede og Rastløshed 
kaldte ham saa atter bort fra Bøgerne. 

Allerede da han som ganske ung opfostredes i 
Rom ved Clemens VII.'s Hof, søgte hans urolige Aand 
at følge sin nervøse Lyst til at gøre ondt og sin 
utæmmelige Higen efter Berømmelse for enhver Pris. 
Inden den Tid havde Maria Soderini og hendes Børn 
flakket rundt i Italien ligesom Giovanni delle Bande 
nere*s Enke og Sønnen Cosimo (»Cosimino«). Der 
opstod under deres Samværen efterhaanden en per- 
sonlig Antipathi mellem de to Fættere, idet Lorenzo 
saae, hvorledes den kønne og raske Dreng blev feteret 
af Fjnrster og andre Fornemme. Hertil kom, at For- 
delingen af den resterende Familieformue gav Anled- 
ning til bestandige Rivninger. Lorenzo *s Moder siger 
med en kuriøs Vending, at »i Pave Leo*s Tid fik en- 
hver Slyngel og Gavtyv noget af ham, undtagen vi«, 
og af Pave Clemens, til hvem de søgte omtr. 1530, 
opnaaede de heller ikke de ventede Gunstbevisninger. 
Paven interesserede sig ganske vist noget for den ual- 
mindelig talentftilde unge Slægtning, men de klingende 
Beviser paa hans Naade udebleve i betænkelig Grad; 



26 



det var dyrt at leve i Rom, navnlig saaledes som Lo- 
renzo levede, Gælden voxede, og pint af Kreditorerne 
krævede han da en Sum udbetalt, som Pavestolen 
skyldte ham og hans Broder Giuliano (senere Biskop 
i Béziers), da det var et Laan, hans Bedstefader i sin 
Tid havde ydet den. Clemens maatte ud med Pen- 
gene — mange var det forresten ikke — , men blev 
just ikke venlig stemt mod Lorenzino derved. For- 
inden havde han prøvet at give de to Brødre Sikker- 
hed for Betalingen i Indtægten af det pavelige Len 
Fano. Indbyggerne vare imidlertid lidet gunstig stemte 
mod Medici'erne, reve deres Vaaben ned af Raadhuset 
og joge Befalingsmanden bort; Clemens var saare ær- 
gerlig derover, men Lorenzo kunde ikke lade være at 
lade sit Vid spille i den Anledning og bemærkede til 
Paven, hvem man almindelig ansaa for ikke at have 
ublandet mediceisk Blod i sine Aarer: 2>Jeg havde 
ikke troet, at der var saa megen Forstand i de Folk I 
Det er godt, at Eders Hellighed ikke regnes med til 
Medici'erne, ellers kunde de Slyngler gerne komme 
op i Vatikanet med Sværd i Haand^^^. Da Lorenzo 
een Gang for alle havde et Slags Privilegium paa at 
sige Vittigheder, fandt Paven sig tilsyneladende i disse 
spydige Ord. Men imod Cosimo viste Clemens sig 
samtidig irriterende venlig, idet han bestræbte sig for 
at bringe et Ægteskab istand mellem denne unge Me- 
dici og Arvingen til Hertugdømmet Camerino; dette 
søgte Lorenzo af alle Kræfter at hindre for selv at 
faa hende til Brud, hvilket dog ikke lykkedes ham. 
En Arveproces var desuden allerede begyndt mellem 
Fætteme, og den kom til at trække længe ud. Under 

alt dette forbitredes hans Sind mere og mere: han 
følte sig fornedret og tilsidesat, uden de udvortes Be- 
tingelser for Tilfredsstillelsen af hans Ærgerrighed ; og 
et formeligt Had til Pave Clemens steg op i ham, 
medens en oprørsk Individualisme, næret af Læsning 
og Fantasier, drev ham til Daad eller Udaad. Nogen 
Tid efter opdagede man da en Morgen nogle af Sta- 
tuerne paa Konstantinsbuen samt flere andre antike 
Figurer omkring i Byen med afhuggede Hoveder ; den 
kunstelskende Clemens VII. blev i høj Grad opbragt 
og svor, at Gerningsmanden skulde blive hængt, hvem 
det saa var — undtagen hvis det var Kardinal Ippo- 
lito de* Medici. Det opdagedes, at Lorenzo havde 
øvet dette Hærværk, og det var meget nær ved, at 
hans Liv havde faaet en brat Ende, dersom ikke Vel- 
yndere, navnlig Kardinal Ippolito, vare gaaede i For- 
bøn for ham: »Han var jo saa ung, havde maaske 
gjort det af Lyst til at eje slige Oldsager, det var jo 
deres Forfædres Tilbøjelighed.«*) Med megen An- 
strengelse fik man nogenlunde mildnet den vrede Pave, 
der kaldte Lorenzo Slægtens Vanære og Skam; men 
han forvistes ikke des mindre fra Rom, med Tilføjelse, 
at hvo som dræbte ham der i Byen, skulde ikke blive 
straffet, men belønnet. Det er rimeligt, at dette haarde 



*) Utvivlsomt var han en Elsker af Oldsager, men havde 
ikke, som Ippolito, Raad til at samle paa dem. For at 
danne en Antiksamling har han dog næppe hugget Ho- 
vederne fra Konstantinsbuen m. m. ned, omend han i 
Virkeligheden tog dem hjem til sig. Arkæologer i vore 
Dage sige forøvrigt, at det ikke kan have været saa sær- 
deles Meget, han ødelagde. 

Bud skyldes Indflydelse fra romerske Litterater, hvem 
Lorenzino havde ærgret ved sin skarpe Kritik. Og 
den lærde Humanist og Digter Francesco Maria Molza 
holdt i :»Accademia Romana« en Tale imod ham, 
hvori han, som Varchi siger, gennemborede ham paa 
Latin det bedste han kunde. Naturligvis kan man 
ikke let dømme, om den nærmeste Bevæggrund til 
Lorenzo's skandaløse Bedrift ikke blot var opluende 
ungdommeligt Overmod, maaske forhøjet ved en Rus ; 
men med Blikket paa hans Karakter og paa hans se- 
nere Liv vil man være temmelig tilbøjelig til at be- 
tragte ham som bevidst Efterligner af Alkibiades, der 
vilde nyde sit Ry som Hermokopide. 

Han begav sig da til Florents, hvor han snart 
satte sig fast i Alessandro 's Gunst. Her var nu hans 
Adfærd ogsaa besynderlig og gaadefuld. Han morede 
Hertugen ved sine spottende Ytringer om Personer og 
Ting; thi han skaanede intet, hverken Helligt eller 
Profant; paa Fester for sin Beskytter ødslede han hvad 
han ejede af Penge ; og han var hans stadige Ledsager 
paa de berygtede, natlige Udflugter, hvorved »Filo- 
sofen« gjorde Tjeneste som Kobler for den vellystige 
Hersker. Lorenzo's ædle Moder tog sig alt dette me- 
get nær, hun tilskrev ham det ene Brev efter det 
andet, men uden Virkning, og Franciskanermunken 
Giuliano Ughi, Forfatter til en »Cronica di Firenze«, 
fortæller, hvorledes hun ofte kom hen i hans Kloster 
for at udgræde sin Sorg. Lorenzo bestræbte sig be- 
standig for at tage sig saa ringe ud som muligt i sin 
Herres Øjne. Naar der taltes om Krig og Vaaben- 
brug, syntes han at være ilde tilmode, og den tapre 

Alessandro, som havde baade Legemskræfter og Øvelse 
i at føre Kaarde og Dolk, lo hjertelig af denne Kujon. 
Han brød sig ikke om Embeder og Æresposter, gik 
mørkt og tarvelig klædt og saas ofte alene, — derfor, 
endnu mere end fordi han yndede Studeringer, kaldte 
Menigmand ham >Filosofen«; i Hertugens nærmeste 
Omgangskres hed han »grimme Lorenzo«, Loren- 
zaccio. Ofte saae man ham siddende bag paa Her- 
tugens Hest, naar denne red ud for at sværme om i 
Gaderne efter Solnedgang ; Alessandro var da altid be- 
væbnet, og da hans Kaarde foer rask af Skeden, kom 
han let i Klammeri med dem, han mødte. En Nat 
stak han saaledes den unge Adelsmand Giorgio Ridolfi 
ihjel, — det ses heraf, at Florents* Hersker, da hans 
voldsomme Karakter ret havde udviklet sig, ikke be- 
høvede at ty til andres Hjælp for at rydde ubelejlige 
Personer af Vejen ved Gift eller Dolk, men selv kunde 
optræde som Landsknægt eller Bravo. 

Lorenzo's Hus laa tæt op til Medicinernes Palads, 
og tit kaldte Hertugen ham ind til det hemmelige 
Raad, som havde den største Indflydelse paa Stats- 
styrelsen, og hvis vigtigste Medlemmer vare Ottaviano 
de' Medici, af en Sidelinie af Slægten, Guicciardini, 
Kardinal Cibo og Alessandro Vitelli, Høvedsmand for 
Livvagten og ivrig Pallesco, hvilket dog ikke hindrede 
ham i at plyndre Alessandro's Kostbarheder, da denne 
var død. Lorenzino gjorde Raadet og Regenten til- 
syneladende udmærket Nytte som Spion og Forræder; 
han vedligeholdt en stadig Forbindelse med de Revo- 
lutionære i Italien og havde navnlig bestukket en af 
de Landflygtige til at indfinde sig hos ham engang 

imellem og berette om ah, hvad Filippo Strozzi og 
hans Tilhængere foretoge sig. Baade ved disse Tje- 
nester og ved de for nævnte, mere private, som han 
ydede sin Herre, havde han i den Grad stemt Ales- 
sandro for sig, at han aldeles sikkert vilde have valgt 
ham til sin Efterfølger paa Hertogtronen, hvor han 
da rigtignok sandsynligvis ogsaa vilde være bleven 
modtagen af det florentinske Folk med omtrent lige 
saa m^et, lidt efter lidt opsamlet Had, som det, hans 
Forgænger efterhaanden var bleven Genstand for. 

Al Lorenzino's Hengivenhed og Øjentjeneriet mod 
Hertugen var imidlertid Komediespil. I Virkeligheden 
nærede han et brændende Had til Alessandro og øn- 
skede intet hellere end hans Undei^ang. Aarsagen 
til hans Mordplaner mod hans tilsyneladende bedste 
Ven er at søge paa flere Punkter. For det første kan 
man næppe se helt bort fra Familiens nedarvede An- 
skuelser i republikansk Retning, hvilke ikke blot gælde 
for Soderini'emes Vedkommende, men ogsaa til Dels 
for den Linie af Huset Medid, som Lorenzino tilhørte 
gennem sin Fader, og som i sin Tid havde lagt sin 
Uvillie mod de regerende Medid 'er for Dagen ved at 
antage Navnet Popolani, dengang Florentinerne udjoge 
Lorenzo il Magnifico's Søn Pierc, der — siges det — 
en Gang paa en Jagt havde givet et Medlem af denne 
Linie et Ørefigen, som aldrig glemtes af hans nær- 
meste Slægt. Til disse, maaske ret ubestemte, For- 
nemmelser af republikansk Sindelag og Familiehævn 
kom saa litterære Paavirkninger af oldromersk Tænke- 
maade, som han fik dem gennem antik Deklamation 
og Samtidens lærde Begejstring. En fremtrædende 

Andel i hans fjendtlige Stemning mod Hertugen maa 
dog indrømmes hans rent personlige Følelser, frem- 
kaldte ved forbitrende og ophidsende Kendsgerninger. 
Ubemidlet som han var, maatte han leve som Hof- 
mand under Forhold, der ydmygede og pinte den 
Stolthed, som selv ikke de Historikere, der dømme 
ham haardest, nægte at han besad. De raa Udsvæ- 
velser, hvortil han lod sig drage med af Alessandro, 
den dobbelte Spionrolle, han var nødsaget til at spille 
— thi han holdt det hemmelig gaaende med Strozzi'- 
• eme ligesaa vel som med Hertugen — , den Forhaa- 
nelse, som Alessandro bød ham ved at ville formæle 
en nær kvindelig Slægtning af ham, i hvem Hertugen 
var rasende forelsket, med Giomo, den ene af hans 
berygtede Kammertjenere og Haandlangere, alt dette 
brændte ham i Sjælen som Helvedsild. Og da ende- 
lig Processen med Cosimino afgjordes til Fordel for 
denne, stod Lorenzo og hans Nærmeste, hvem han 
var oprigtig hengiven (atter et Træk hos ham, som 
hans Dadlere maa indrømme), saa fattige, at han var 
nødt til at tage imod Gaver fra den forhadte »Tyran«. 
Med sin fine æsthetiske Smag og store Lærdom ærg- 
rede og kedede han sig ofte over sin udannede Herre, 
der trods sit af Naturen gode Hoved aldrig havde 
villet tilegne sig Synderligt af de Kundskaber, som 
Datiden fordrede hos en Gentleman, og ikke var langt 
fra at sætte Lorenzino de' Medici i samme Klasse som 
de simple Personer, han havde om sig i Egenskab af 
Yndlings-Lakajer, Mundskænke o. desl. Men dernæst 
giver hans fra Barndommen af berømmelseslystne Ka- 
rakter sit væsentlige Bidrag til Forklaringen af hans 

Daad: han attraaede heftig at gøre sit Navn udødeligt 
som et af Oldtidens store; ja selv om det kun blev 
en Herostrats Berømdied, han naaede, maatte han 
knytte sit Navn til en betydelig og overraskende Be- 
givenhed. 

For øvrigt var der ikke £su^ som mistroede hans 
hemmelighedsfulde Væsen og advarede Hertugen imod 
ham. Den fortræfielige Bemardo S^;ni beretter, at 
da Alessandro i November 1536 var bleven udnævnt 
til kejserlig General for et Hærkorps i Krigen i Nord- 
italien, ventede sig Glans og Krigerære af dette Hverv 
og havde paalagt Folket en ny Skat til Udrustninger, 
modsatte den ansete Florentiner Francesco Vettori sig 
denne Foranstaltning og maatte derfor for en Tid 
trække sig tilbage til sin Bopæl med Hertugens Unaade. 
:»Det var i Slutningen af Maaneden,^ hedder det hos 
S^ni, >da Hertugen en Aften, henimod den Tid da 
Solen gik ned, kom ridende fra Broen Santa Trinita, 
med Lorenzo bag paa Hesten og kun ledsaget af to 
Lakajer, c^ saaes af mange Borgere, som sade paa en 
Bænk; saa blev det sagt til Francesco V^ettori, der 
som oftest sad dér ell^r fordrev Tiden med Spil i det 
nærliggende Hus: -Francesco, der er Hertugen,* hvor- 
over han undrede sig saare m^et c^ knap kunde 
holde sin Harme tilbage, saa at han næste Morgen 
tidlig gik op til ham og sagde: »Herre, det er haardt 
for mig at være Eders \*en; thi Eders Opførsel er 
saaledes, at den vil st\-rte baade Eder selv <^ samtidig 
alle os Venner af Eder i Fordærvelse.« Da Hertugen 
stod forbavset ved disse Ord, vedblev Francesco: 
9 Hvad er det for Galskab, at en Fyrste, der har vundet 

Florents med Vaabenmagt, den første, der nogen 
Sinde har haft sligt et Herredømme her, rider ud 
alene med een bag paa Hesten og om Natten, kun 
fiilgt af to eller tre, og — hvad der er det farligste — 
ene sætter sin Lid til en Person, som holder Reb- 
stigen for ham, naar han skal klatre over en Kloster- 
mur 1« Hertugen svarede blot smilende: »Vær ikke 
bange, Francesco, ingen kan undgaa sin Skæbne; da 
jeg nu ser, al I holder meget af mig, vil jeg være 
mere forsigtig.« En anden Gang kom en Soldat til 
ham og hviskede, at han i Drømme havde set ham 
myrdet, og at han vilde kunne genkende Morderen ; 
da Hertugen bad ham at udpege denne, betegnede 
han Lorenzo; men Alessandro smilte kun og svarede: 
»Kryb godt ned under Dynen en anden Gang, saa 
drømmer du ikke saadant Tøjeri. « Ogsaa en Astrolog 
forudsagde ham hans Død. og Solformørkelser og 
andre Himmeltegn fyldte Folket med overtroiske Anel- 
ser. Fra Rom skrev Lucrezia Salviati, den ærvær- 
digste Matrone, der levede dengang (som Varchi kal- 
der hende), at han skulde tage sig i Agt for en vis 
Person, som hun skildrede med Lorenzo's Udvortes 
og Sæder, og da Maria Salviati, Cosimino's Moder, 
blev spurgt af Alessandro om Grunden til hendes 
tydelige Uvillie mod Lorenzo, svarede hun, at denne 
engang vilde blive hans Morder. Dog slog Hertugen 
alt dette hen og tilskrev det Misundelse imod hans 
Favorit. Lige saa uimodtagelig mod Advarsel var 
han, da en Florentiner meddelte ham, at Piero Strozzi, 
hvem han havde talt med i Neapel, havde fundet 
det saare mærkeligt, at Hertugen stolede saa trygt 

E. Gigas: Litterattir og Historie. III. 3 

paa en Person, der havde til Hensigt at dræbe ham, 
og som selv havde ytret dette til Piero. 
Varchi citerer de Ord, der vare faldne : da den unge 
Strozzi bebrejdede Lorenziuo hans tvivbomme Hold- 
ning, svarede denne kun: »Messer Piero, j^ vil ikke 
give Eder noget videre Svar paa det, 1 har sagt mig; 
men jeg haaber at vise Eder klart, og det om kort 
Tid, at jeg er en brav Mand.« Disse Ord, fortalte 
Hertugen Lorenzo, vare røbede ham fra paalidelig 
Kilde; men Lorenzo tilstod ganske rolig, at han 
havde udtalt dem, thi hvordan kunde han faa Piero^s 
og hans Brødres onde Raad at vide, dersom han ikke 
gav sig Mine af at være Hertugens Døds^ende? Man 
har derfor al Grund til at tro, at Alessandro lige til 
sin sidste Stund saa godt som ikke anede, hvad der 
boede i den unge Mand. Kun en enkelt Ytring af 
Hertugen, som Varchi meddeler, antyder, at han et 
Øjeblik kunde nære Mistanke til ham, men at denne 
dog altid veg for hans Ringeagt for »Filosofen«s 
Mangel paa Mod. Da engang Alessandro og Kammer, 
tjeneren Giomo firede Lorenzino ned fra en høj Mur, 
sagde Giomo, som misundte og hadede Lorenzino, 
til sin Herre: »Aa, lad mig skære Rebet over, saa 
lader vi ham falde og er fri for ham.« Alessandro 
svarede imidlertid: »Nej, det vil jeg ikke have; men 
han vilde nok gøre det ved mig, dersom han blot 
turde.« 

Et karakteristisk Billede af deres Forhold og af 
Hertugens og hans Yndlings saa forskellige Skikkelser 
giver Benvenuto Cellini i sin livlige, ukunstlede Stil. 
Hertugen, der af og til ogsaa agerede Kunstbesk3rtter 

som en ægte Medici, havde bestilt nogle nye Mønter 
hos Cellini, og den djærve Kunstguldsmed beretter i 
sine Livserindringer, hvorledes han ved sine Besøg 
hos Alessandro, for at modellere hans Ansigtstræk, 
ofte fandt ham sovende Middagssøvn ganske ene »med 
hans kære Lorenzino, som siden slog ham ihjel; og 
jeg forbavsedes meget over, at en saadan Hertug 
havde slig en Tiltro.« Eftersom Cellini havde sit 
Atelier i Rom og sine fleste Ejendele dér, var det 
hans Agt at tage derned, før han bosatte sig i Flo- 
rents som Hertugens Medaillør, og ved hans sidste 
Audiens i Paladset var Alessandro, der den Dag laa 
til Sengs som Følge af endnu større Udskejelser end 
sædvanlig, halvt vred over, at han vilde bort, og 
bad ham meget om at blive, idet han vendte sig til 
»den gale, melankolske Filosof Lorenzino«, som stod 
ved Sengen, og anmodede ham om at bruge sin 
Overtalelseskunst lige overfor den genstridige Kunst- 
ner. »Dog Lorenzino sagde ikke andet end: Ben- 
venuto, du gjorde bedst i at blive. Hertil svarede 
jeg, at jeg vilde i ethvert Tilfælde tilbage til Rom. 
Han tav og betragtede stadig Hertugen med et ond- 
skabsfuldt Blik. Nu havde jeg gjort Medaillen for 
saa vidt færdig, lagde den ned i en Æske og sagde 
til Hertugen: Vær I kun rolig, jeg skal gøre Eder en 
langt smukkere Medaille end den, jeg udførte for 
Pave Clemens, og Messer Lorenzo dér skal opgive 
mig en skøn Revers, da han er en lærd og begavet 
Person. Ved disse Ord udbrød Lorenzo: Jeg har 
netop ikke tænkt paa andet end at komponere dig en 
Reveis, som kan være hans Højhed værdig. Her- 

3* 

tugen smilede, saae paa Lorenzo og sagde: Lorenzo, 
I skal give ham Reversen, og han skal udføre den 
her og ikke rejse sin Vej. Lorenzo svarede hastig: 
Jeg skal gøre det saa hurtig som muligt, og jeg haa- 
ber, at det vil blive noget, som skal sætte Verden i 
Forundring. Hertugen, der undertiden ansaae ham 
for at have en Skrue løs, undertiden for Kujon, vred 
sig af Latter i Sengen ved at høre disse Ord.« 
Først senere fattede Cellini den skjulte Mening af 
denne gaadefiilde Tale. 

Lorenzino begyndte at forberede Iværksættelsen af 
sit Forehavende, længe før det virkelig kom til Ud- 
førelse. Det synes dog, at han først har lagt den 
egentlige Mordplan efter Kardinal Ippolito's Død. En 
Dag sagde Alessandro om en sjælden fortrinlig Panser- 
skjorte, som han altid gik med, at dersom den ikke sad 
saa godt og den i mindste Maade var ham til Besvær, 
vilde han aldrig gaa rustet, thi han behøvede det 
ikke synderlig. Disse Ord hørte Lorenzo, og da 
Hertugen engang, under Opholdet i Neapel 1535, 
skiftede Klæder i et Værelse ved Siden af sit Sove- 
kammer og havde ladet Panserskjorten ligge paa 
Sengen, snappede han den og kastede den i en Brønd 
dér i Nærheden. Alessandro savnede naturligvis sin 
Rustning, men det faldt ham ikke ind at mistænke 
Lorenzo, uagtet Dommeren Ser Maurizio sagde til 
ham efter Hjemkomsten fra Neapel: »Eders Højhed 
skulde give mig Tilladelse til at forhøre Filosofen; 
jeg kunde nok have Lyst til at vide, hvem der har 
stjaalet Eders Panserskjorte.« Efter hvad Lorenzo 
fortalte Varchi i Venedig, havde han engang til Hen- 

sigt at gennembore Hertugen med en Dolk, medens 
de begge sad paa samme Hest, en anden Gang at 
støde ham ned fra en høj Mur; men han afholdtes 
fra dette af Frygt for, at hans OfFer ikke skulde om- 
komme eller for at man skulde tro, at det ikke var 
gaaet naturlig til. Han havde engang frelst en vis 
Michele (eller Piero) del Tavolaccino, med Tilnavn 
Scoronconcolo, fra Dødsstraf for et Drab og til Gen- 
gæld i ham vundet en Ven, som vilde gøre alt for 
ham; til denne Mand, som var af ringe Herkomst, 
af slette Sæder, men modig og en udmærket Fægte- 
mester, sagde han, at en Person ved Hoffet havde 
fornærmet ham; men han skulde ved Himlen . . . 
Mere behøvedes ikke for at faa den tjenstvillige Sco- 
ronconcolo til at udbryde: »Sig mig kun, hvem det 
er, og lad mig tage Sagen i min Haand, saa skal 
han ikke volde Eder mere Ubehagelighed.« Ja, men 
det var en Yndling af Hertugen, indvendte Lorenzo. 
»Han være hvem han vil,« svarede Banditen, »jeg 
skal slaa ham ihjel, selv om det var Christus selv.« 
Lorenzo meddelte ham da, at han havde til Hensigt 
at lade Mordet foregaa i et Værelse i sit Hus, hvor 
han nok skulde faa lokket sin Fjende hen; og for at 
ikke Folkene i Nabohuset, der ejedes af Maria Sal- 
viati, skulde blive forfærdede ved at høre Larm inde 
hos ham, holdt han otte — ti Aftener i Træk Fægte- 
øvelser med Scoronconcolo eller med en Tjener i 
dette Værelse, hvorved han raabte højt: »Staa fast! 
Dér traf du mig. Forræder! Jeg er død!« og lignende. 
Ved Nyaarstid 1537 opholdt Lorenzo sig hos sin 
Moder i en Landsby ved Florents, hvor hans Broder 

Giuliano, som han holdt meget af, laa syg. Den 4de 
Januar sagde han Moderen Farvel, tankefuld og mørk, 
og begav sig ind til Staden; thi nu var det hans Agt 
at fuldbyrde Drabet, idet Omstændighederne netop 
syntes gunstige. Der var just kommet Efterretninger 
om, at det begyndte at se galt ud med Karl V.'s 
Magt i Italien, og han var jo Alessandro's Beskytter. 
Hertugen havde hele Dagen før Helligtrekonger, den 
6te, strejfet om i Byen maskeret og deltaget i alle- 
haande Lystighed, og da Lorenzo derfor spurgte ham 
ved Aftensbordet, hvad han vilde foretage sig, sva- 
rede han, at han var træt og vilde gaa i Seng. Da 
hviskede Lorenzo ham nogle Ord i Øret, som bragte 
ham til at forandre sin Beslutning; han stod op og 
iførte sig sin zobelforede Kappe af Atlask, og da han 
skulde tage sine Handsker, spurgte han: »Hvilke 
skal jeg vælge. Stridshandskerne eller de parfume- 
rede?« Lorenzo gav ham et Par af de sidste og 
fulgte ham tillige med Giomo, TUnghero og to andre 
af Hoffolkene. Det, som han havde sagt til Ales- 
sandro, var, at det endelig var lykkedes ham at over- 
tale sin smukke Tante Caterina Ginori til at laane 
Hertugen Øre; efter andre Beretninger var det den 
ene af Lorenzo's Søstre, hvis Skønhed havde gjort 
Indtryk paa Alessandro, og som hans Favorit falskelig 
lovede at føre ham sammen med i hans Hus denne 
Aften. Da Hertugen og hans Følgesvende havde 
vandret en Stund om i Gaderne, sendte han de tre 
bort og beholdt kun TUnghero hos sig; men ogsaa 
denne Tjener lod han blive nede paa Gaden, da han 
selv gik op hos Lorenzo sammen med denne. I det 

opvarmede Værelse kastede Hertugen, der følte sig 
søvnig, sig paa en Seng og faldt snart i Søvn; men 
først havde han spændt sit Sværd af, hvilket Lorenzo 
ubemærket omviklede saa godt med Sværdremmen, 
at det vanskelig kunde drages, hvorefter han lagde 
det ved Hovedgærdet. Saa snart Alessandro sov, 
skyndte Lorenzo sig hen at hente Scoronconcolo, til 
hvem han sagde, at nu var Hævnens Time kommen, 
og at det var Hertugen selv, som skulde falde for 
deres Dolke. Den anden kom et Øjeblik ud af Fat- 
ning ved disse Ord, men svor strax igen, at han 
skulde blive dræbt, selv om det var Djævelen selv. 
Ifølge Varchi sagde Lorenzo: »Du skal ikke være 
bange, fordi det er Hertugens Yndling,« hvortil hans 
Hjælper svarede: »Ikke om det saa var Hertugen 
selv«; — »ham er det netop«, udbrød Lorenzo. 
Medens en anden af hans Tjenere, Freccia, som var 
bleven indviet i Planen, holdt Vagt udenfor Kamme- 
ret, gik de to derind og udførte deres Forsæt, dog 
først efter en haard Kamp i Mørket med den kraftige 
Mand, som bed Lorenzo, der styrtede sig over ham, 
saaledes i en af hans Fingre, at han aldrig forvandt 
det. Varchi beskriver dette Optrin med alle dets 
gruopvækkende, næsten anatomiske Enkeltheder. Til- 
sidst klemte Lorenzo den saarede Hertug ned med 
hele sit Legemes Vægt, medens hans Hjælper filede 
OlBFerets Strube over. Efter at Alessandro havde ud- 
aandet sit sidste Suk, lagde de hans blødende Legeme 
paa Sengen og tildækkede det med et Tæppe, og 
— her møde vi et meget karakteristisk Træk (hvis 

man da kan tro det) — Lorenzo lagde en Seddel paa 
hans Hoved med Indskriften: 

Vidt amor Patriæ laudumque immensa cupido (Fædrelands- 
kærligheden og den mægtige Ærdyst har sejret). 

Giuliano Ughi fortæller, at han ogsaa vilde gøre 
det af med Kardinal Cibo med det samme, men at 
Scoronconcolo fik ham derfra og opfordrede ham ind- 
stændig til at konmie hort fra Byen. Sands3niligere 
lyder det imidlertid, som Scgoi beretter, at han var 
halvt ude af sig selv over sin Daad og som Følge af 
Saaret i Haanden, saa at han istedenfor at lade Storm- 
klokken lyde og forkynde Folket sin Gerning, nøje- 
des med at banke 'paa hos sin Nabo Ginori og, da 
Ingen lukkede op dér, at forlange Postheste hos Bi- 
skop Agnolo Marzi, der forvarede Stadens Nøgler og 
bl. a. havde Posts'æsenet under sig. Han foregav, at 
hans Broders Sygdom krævede en hurtig Afrejse, og 
da han var Hertugens intimeste Ven, fik han med 
Lethed den ønskede Befordring. Selvfølgelig skyndte 
han sig strax afisted, alt hvad Renuner og Tøj kunde 
holde, i Følge med sine to Medhjælpere; men ikke 
til den By, hvor hans Broder var, derimod først til 
Bologna, hvor han kun hvilede ud i to Timer, og 
derpaa videre til Venedig, hvor han ankom om Af- 
tenen den 8de, strax ilede til Filippo Strozzi, som 
dengang opholdt sig der, og forbavsede og glædede 
ham højlig ved at vise ham Nøglen til det Kammer 
i Florents, hvor den af ham myrdede Hertugs Lig 
laa gemt. 

I disse Dage, fortæller Benvenuto Celiini, som 
endnu var i Rom, saaes fra denne By ligesom en 
Bjælke af Ild i Retning af Florents, aabenbart Varsel 
om en stor Begivenhed, — overtroisk var man den- 
gang — ; og ganske rigtig fik man kort derpaa at 
vide Alessandro de' Medici's Mord. Celiini siger, at 
han i en af Roms Gader mødte Messer Francesco 
Soderini, »der kom dinglende paa et usseligt Mul- 
æsel. Han lo højt paa Gaden, som om han var for- 
rykt, og sagde: »Det er Reversen til den Medaille af 
den a£skylige Tyran, som din gode Ven Lorenzino 
de' Medici lovede dig,« og han tilføjede: »Du vilde 
gøre Hertugerne udødelige; men vi ville ikke have 
flere Hertuger,« og saa spottede han mig, som om 
jeg var Hoved for en hertugelig Familie. I det 
samme kom en vis Baccio Bettini, der havde en 
Klump af et Hoved, saa stort som en Kurv, og han 
gjorde sig ogsaa lystig over mig med disse Hertuger 
og sagde: »Vi have skaffet dem af med Hertug- 
værdigheden; vi ville ikke mere vide af nogen Her- 
tug, og du vilde gøre dem udødelige,« samt flere 
krænkende Ord. Tilsidst blev jeg altfor ked af dem 
og sagde: »Hør, I Dumrianer, jeg er en stakkels 
Guldsmed, som tjener den, der betaler mig, men I 
driver Spot med mig, som om jeg var en Partihøv- 
ding; jeg vil dog ikke bebrejde Jer Jeres Forfædres 
Rovbegærlighed, Taabelighed og Pjalteri; jeg siger 
kun til al Jer dumme Latter, at før to — tre Dage 
det højeste er gaaede, faar I en ny Hertug, som 

maaske er meget værre end den forrige.« Da saa 
den Efterretning indtraf, at Cosimo de' Medici var 
bleven Hertug af Florents den 9de Januar, kom Turen 
til Cellini at le. 

Der var nemlig i Florents hændt vigtige Begiven- 
heder, Slag i Slag, efter Hertug Alessandro's Død. 
Da Hertugens to Kammertjenere ikke saae noget til 
deres Herre om Morgenen, søgte de ham aUevegne, 
hvor de kunde tænke sig, at han var, først i — et 
Nonnekloster, som han hyppig besøgte, og da de fik 
at vide, at Lorenzo var rejst med Posten, troede de 
et Øjeblik, at Alessandro var taget med ud paa Lan- 
det. Dog ved nærmere Efterspørgsel blev det dem 
snart indlysende, at han maatte være bleven dræbt; 
de gik da op til Kardinal Cibo og betroede ham det. 
Liget fandtes, og man blev enig om foreløbig at 
holde Sagen hemmelig for Folket, fejrede Helligtre- 
kongersdag med Ringrending og lignende Festligheder, 
sagde til dem, der søgte Audiens, at Hertugen ikke 
var ganske rask, skrev til Kommandanten Alessandro 
VitelU, hvis midlertidige Fraværelse fra Byen ikke 
mindst havde givet Anledning til Mordplanens Iværk- 
sættelse just hin Dag, at Hertugen var bleven saaret 
og ønskede hans Tilbagekomst, og endelig sammen- 
kaldte man det hemmelige Raad for i Forening med 
det at sikre sig mod Medicinernes Fjender. Imidlertid 
spredtes Nyheden dog snart over Byen og satte Par- 
tiernes Lidenskaber i stærk Bevægelse; en Revolution 
var i truende Nærhed, men de højtansete Borgere 
Francesco Vettori og Francesco Guicciardini, især den 
sidste, fik den besværget ved Snedighed og Snarraa- 



43 

dighed, medens Modstanderne af den mediceiske 
Slægt vare splittede ad ved indbyrdes Uenighed. 
Cosimo hentedes til Byen, og medens Gaderne fpaany 
genløde af Raabene »palle, palle!« og »duca, duca,« 
som Vitelli's Soldater fik Folket til at istemme, pro- 
klameredes han til Florents* Hersker af »de 48 Mænds 
Raad«, som i Begyndelsen havde haft 48 Meninger, 
efter Varchi's Udsagn. 

Det var altsaa en anden, der høstede Lønnen for 
Lorenzino's Bedrift. Imidlertid priste de Landflygtige, 
og Andre med, ham i høje Toner ; saaledes begyndte 
Jacopo Nardi et Brev til Kardinal Ridolfi, dateret i8de 
Jan., med disse bibelsk pathetiske Ord: »Da det har 
behaget det guddommelige Forsyn at knuse den hov- 
modige Kæmpes Overmod, — et jam erexit comu 
saluiis nobis in manu David pueri sui*), thi saadan har 
den ædle Yngling været for os, — og da Eders 
Eminens, som sit Fædrelands aandelige Fader, sam- 
men med de øvrige hellige Guds Redskaber, arbejder 
for Israels fuldstændige Udløsning, tilbyder jeg ogsaa 
min ringe, men tro Tjeneste«. Filippo Strozzi kaldte 
ham den nye Brutus, og Varchi — der i sin floren- 
tinske Historie erklærer, at hvad man saa vil sige om 
denne Daad, mener han, at ingen Ros er for stor for 



^) >Og han har oprejst os et Frelsens Horn i Davids, sin 
unge Tjeners Haand«; frit eft. Jesu Sirachs Bog, 47. 
Kap. 6. — 7. Vers. I den danske Bibelovers, lyder Stedet 
saaledes om David: «Thi han paakaldte den højeste 
Herre, og denne lagde Styrke i hans højre Haand til at 
borttage et Menneske, mægtigt i Krig, og til at ophøje 
sit Folks Horn.« 

den — skrev Vers til hans Ære baade paa Latin og 
Italiensk og citerer et latinsk Epigram af Molza med 
Hentydning til den Hændelse, der forjog Lorenzo 
fra Rom: 

Invisum ferro Laurens dum percutit hostem, 
Qjiod premeret patriæ libera colla suæ; 
Te ne hic nunc, inquit, patiar, qui ferre t3n:annos 
Vix olim Romæ marmoreos potui. 

(Da Loreuzo gennemborede den forhadte Fjende med sit 
Sværd, fordi hans Aag tyngede paa Fædrelandets frie Nakke, 
sagde han: Jeg vil ikke taale dig her, jeg, som fordum i 
Rom knap kunde finde mig i Tyrannernes Marmorbilleder.) 

Ligesaa begejstret over ham var Historikeren og Dig- 
teren Girolamo Borgia, baade i Prosa og paa Vers: 
som en ny Machaon, Føbos' Søn, har han bragt 
Fædrelandet Lægehjælp (Hentydning til Medici-Navnet); 
og ene overstraaler han begge Brutus'er. >Hvem der 
ikke priser din Daad, Lorenzo, er enten en Tyran 
eller, benægter han dette, saa ønsker han at bHve det.« 
Hvorledes var nu Gerningsmanden selv tilmode? 
Man fejler næppe ved at antage, at ligesaa snart Til- 
bageslaget efter det voldsomme Sindsoprør var over- 
staaet, følte han Glæde ikke blot over Tilfredsstillelsen 
af det personlige Had og Uafhængighedsdriften, men 
ogsaa over at være det Redskab, som muliggjorde 
Florents* politiske Befrielse. Han var i dette Øjeblik 
ærlig med ved Forberedelserne til et Kup mod Sta- 
den; det ses af hans Breve, at han virkede for at 
hverve Tropper, søgte at bestikke den hertugelige 
Kommandant i Pisa og stræbte at opildne den nølende 
Filippo Strozzi til hurtig Handling. Det er let nok 

nuomstunder at dadle ham, fordi han ikke havde 
foradset, at Cosimo strax vilde blive Alessandro's 
Efterfølger: men det var han da i hvert Fald ikke ene 
om, hvad vi jo have set af Cellini's ovenanførte Skil- 
dring. Men — til Gengæld og til Ære for ham 
som Privatperson — af et i den senere Tid fundet 
Brev fra Lorenzo til hans gamle Lærer ZefS erfarer 
man, med hvilken rørende Omhu han strax sørgede 
for sin Moders og sine Søskendes Sikkerhed og 
Velfærd. 

Dog, der var trods den overvættes Lovprisning 
snart dem, som dadlede ham, fordi han havde for- 
ladt Florents, og for at stille sin Handling i det bedste 
Lys baade hos disse og hos andre skrev han da et 
interessant, forklarende Brev (5te Febr. 1537) til 
Vennen Francesco de* Medici i Rom og udgav siden 
i Venedig et meget velskrevet Forsvarsskrift med 
Titel: »Lorenzo di Pierfrancesco de* Medici 's Apologi 
angaaende Florents* første Hertug, Alessandro's, Fød- 
sel og Død«. Det er en af de bedste Prøver paa 
politisk Veltalenhed, som vi finde i den italienske 
Litteratur; den store Digter Leopardi, der selv var en 
Prosaens Mester, roser stærkt dets ypperlige Form; 
men Bevisførelsen deri taaler rigtignok ikke helt 
igennem en nøje Prøvelse. »Dersom jeg skulde ret- 
færdiggøre mine Handlinger,« saaledes begynder det, 
»hos dem, der ikke vide, hvad Frihed er og hvad 
Tyranni er, vilde jeg bestræbe mig for at bevise med 
de mange Grunde, som existere, at Folk ikke bør 
attraa noget mere end at leve et politisk Liv, følgelig 
i Frihed; thi et offentligt Statsliv er sjældnere og 

mindre livskraftigt under enhver anden Regering end 
i Republikkerne; c^ j^ vilde ogsaa vise, at da Ty- 
ranniet er fuldstændig stridende mod et politisk Liv, 
bør de ligeledes hade det fremfor alt andet, og at 
denne Anskuelse oftere har vist sig saa fremherskende, 
at de, der have befriet deres Fædreland fra et Tyranni, 
ere blevne ansete for værdige til Hæder næst efter 
dem, hvem Landet skylder sin Tilværelse som Stat 
Dog da j^ har at tale til dem, der vide, enten gen- 
nem Tænkning eller gennem Praxis, at Friheden er 
et Gode c^ Tyranniet et Onde, vil jeg forudsætte 
denne Almensactning c^ tale saglig om min Daad, 
ikke for at forlange Belønning eller Ros derfor, men 
for at tydeliggøre, at jeg ikke blot har gjort, hvad 
enhver god Eforger er forpligtet til, men at jeg vilde 
have svigtet mit Fædreland og mig selv, hvis j^ 
ikke havde gjort det.< Alessandro (hedder det frem- 
deles) var en Xero, en Caligula og Falaris, han be- 
drog Frihedens Elskere og berøvede Florents alle dets 
republikanske Institutioner; han var maaske ikke en- 
gang af Medici'emes Æt paa fædrene Side, saa at 
Lorenzo's Slægtskab med ham var højst tvivlsomt, og 
selv havde han foigivet baade sin Sla^[tning Ippolito 
og sin egen Moder. Lorenzo havde aldrig været 
hans Tjener, thi, føjer han sofistisk til, »han gav mig 
ingen Løn; jeg betalte mine Skatter ligesom andre 
Borgere, men hans Undersaat var jeg dog ikke; thi 
vi havde lige Vilkaar.« Skøndt Alessandro førtes bag 
Lyset ved hans Forstillelse, maa man ikke tro, at 
Hertugen holdt af ham: den Mand holdt ikke af 
noget Menneske. Det vilde være herligt, om man 

skulde fortælle Tyrannerne i Forvejen, at man vilde 
dræbe dem; ganske vist er Trofasthed og Tillid 
i Venskab en saa udmærket Ting, at man heller 
maatte være Dyr end Menneske, hvis dette Gode ikke 
fandtes paa Jorden, men lige overfor Tyranner gæl- 
der intet Broderskab: de skulle dræbes, hvordan det 
saa sker, og Alle ere jo enige om at prise Timoleon, 
fordi han ofrede sin egen Broder for Frihedens Skyld. 
Hvad man især har bebrejdet ham, er hans Opførsel 
hin Nat efter Alessandro's Død; denne forsvarer han 
med stor Snildhed. Indtil selve Drabet kunde han 
raadslaa og handle omtrent alene; men derefter be- 
høvede han Hjælp; hvor skulde han finde den? Ikke 
hos de undertrykte, trællesindede Florentinere, men 
snarere hos de landflygtige Frihedsmænd. Dertil 
kom, at Scoronconcolo allerede havde tabt Modet. 
Skulde han maaske have taget Hertugens Legeme 
paa Skuldrene ligesom en facchino (Lastdrager, Sjo- 
ver) og rendt omkring i Gaderne og skreget, som 
om han var gal? Dersom han havde afhugget Hove- 
det og bragt det til en eller anden af de fornemme 
Borgere, vilde maaske ingen have genkendt Hertugen 
eller i alt Fald skænket hans Morder Tiltro, »thi jeg 
ansaas for at have et ganske andet Sind end det, jeg 
virkelig havde.« Det hele, han efter al Rimelighed 
havde opnaaet, var at blive hugget ned af Hertugens 
Folk; thi det var en maaneklar Nat, og Drabet var 
jo sket omtrent midt iblandt hans Tjenere og Vagter, 
og man havde da troet, at han havde gjort det for 
selv at blive Florents' Hertug, saa at han baade vilde 
have mistet Liv og Ære. Nej, han maatte dølge 

Mordet saa længe som muligt og imidlertid kalde de 
Landflygtige til Kamp for Friheden, som der nu var 
Haab om at genvinde. Des værre var det ikke gaaet, 
som han havde tænkt sig: de florentinske Flygtninge 
havde viist en sørgelig Mangel paa Energi, og Cosimo 
var bleven Florents' Hersker, hvilket Lorenzo aldeles 
ikke havde anet vilde ske. Han slutter med de stolte 
Ord: »Man betænke, hvad jeg kunde gøre uden 
andres Hjælp, hvis jeg har fejlet. Kræv i det hele 
ikke mere af Folk, end hvad der er muligt, og vær 
forvisset om, at dersom jeg havde kunnet bevirke, 
at alle Florents' Borgere nærede den Kærlighed til 
Fædrelandet, som de burde nære, saa vilde jeg, der 
ikke veg tilbage for at berøve Tyrannen Livet, da 
det var Vejen til Opnaaelsen af mit Ønske, for at 
udsætte mit Liv for aabenbar Fare og at forlade min 
Moder, min Broder og alt, hvad der var mig kært, 
og bringe hele mit Hus i en saadan Ødelæggelses- 
tilstand, som det nu er i, — vilde jeg ikke have 
taget synderlig i Betænkning at udgyde mit eget og 
min Slægts Blod for at naa dette Maal; thi det er 
sikkert, at hverken de eller jeg havde kunnet ende 
vort Liv paa en berømmeligere Maade end i Fædre- 
landets Tjeneste.« 

Da Cosimo L kaaredes til Hertug, maatte han 
love Kardinal Cibo fire Ting: at gøre Ret mod Alle 
og Enhver; ikke at unddrage sig Kejser Karl V.'s 
Overhøjhed; at behandle Hertug Alessandro's uægte 
Søn og Datter vel, og at hævne hans Død. For 
det første blev da Lorenzino hængt in effigie ved det 
ene Ben med Hovedet nedad, han selv og hans Nær- 

meste erklæredes for fredløse, og hans Hus blev til 
Dels nedrevet for at give Plads for en Gade, der fik 
Navnet Via del traditore, Forrædergaden, men for- 
øvrigt er forsvunden for længe siden ved Palazzo 
Riccardi*s Udvidelse og Ombygning. Hoben gjorde 
et rigt Bytte af Malerier, Billedhuggerarbejder og andre 
Kunstsager samt antike Manuskripter i Lorenzino's 
Hus, og Alessandro Vitelli ranede for 15,000 Scudi 
Kostbarheder i hans Villa (saa helt fattig var han da 
altsaa ikke længer !) ; men ved samme Lejlighed plyn- 
drede Vitelli ogsaa sin forrige Herres Palads i For- 
ening med de to oftere omtalte Kammertjenere, ja 
udstrakte endog sin Havesyge til Naboens, den nye 
Hertugs Hus, — han undskyldte sig for Cosimo med, 
at nu havde denne jo et Slot: hvad behøvede han 
saa at bryde sig om sin gamle Bolig? Den, der 
dræbte Forræderen, fik Løfte om 4000 Gylden strax 
samt 100 Gylden aarlig for sig og Arvingerne, frem- 
deles Skattefrihed og en Mængde Privilegier; hvo der 
bragte ham levende til Florents, skulde faa den dob- 
belte Løn. 

Som Følge heraf flakkede Lorenzino om i Europa 
med stadig Udsigt til at falde for Morderdolken, siden 
de Landflygtiges Forsøg paa at erobre Florents tilbage 
var strandet. Dette var især Filippo Strozzi's Skyld: 
han troede ikke ret paa deres Sag og handlede ikke 
energisk nok. I Slaget ved Montemurlo den iste 
August 1537 havde saa Cosimos Tropper fanget de 
fornemste af dem, deriblandt Filippo Strozzi, som kort 
efter døde for sin egen Haand i Fængsel. Engang, 
før disse Begivenheder, begav Lorenzo sig til Kon- 

E. Gtgas: Litteratur og Historie. III. 4 



standnopd for at sage Hpdp bos Tyrkerne mod sine 
LandsnucDd, men tfl ingen Nytte; en Tid lang, fra 
1537, skfuhe ban s^ og sine fepslagne Forfaaabninger 
i Fiankr^. Dér lerede ban iørst en Stond ved Frants 
I/s Hof^), bvor Digteren Lnigi Alamanni, ogsaa en 
florentinsk Fhgtning, sang tfl bans Berømmelse, siden 
opboldt ban sig i Paris og drev filologiske Stadier 
ved Stadens UniversiteL Scoronconcolo bavde han 
med sig i flere Aar. Hvorledes den Pris, der var sat 
paa bans Hoved, fristede nogle, og bvoriedes Hertug 
Cosimo — der ovenikøbet af (^ tfl mindedes derom 
af Kari V. — ikke glemte sin Hævn, ses af et Brev 
fra den ansete Gejstlige og Digter Giovaimi della 
Casa, Forfatteren af »D Galateoc, fra Aaret 1547, 
altsaa ti Aar efter Alessandro*s Mord. Lorenzino be- 
fandt sig den Gang i Venedig ligesom della Casa og 
omgikkes ofte skjult med denne; en Dag, hedder det, 
var della Casa's Gondol bleven standset af nogle Ube- 
kendte, som foregave at søge efter Kontrabande, men i 
Virkeligheden ledte efter den florentinske Hertugs Mor- 
der. I det rige og glimrende, raffineret nydende Venedig, 
hvorhen Lorenzino var dragen efter Fredslutningen i 
Crépy 1544, maatte han efter sin Natur og Aands- 
retning føle sig ret tflpas; skøndt han var nødsaget 
til at holde sig saa temmelig i Stilhed og være for- 



*) Det var paa den Ud. efter al Rimelighed, at Michel- 
angelo) som var i nær Forbindelse med Roberto Strozzi 
og satte Lid til Kong Frants, gav sit Sindelag mod det 
ny Regimente i Florents og sit Haab om Stadens Be- 
fnelse Udtryk i en Buste af Brutus. Mon han ikke 
har tænkt paa Lorenzino derved P 

sigtig, omgikkes han dog endel med de derværende 
Skønaander og Kunstnere. Da Strozzi'eme, af hvilke 
to vare gifte med hans Søstre, sørgede for hans Ud- 
komme, kunde han, der nu havde sin Moder hos sig, 
bo næsten overdaadigt. Og medens han med vaa- 
gent Øje fulgte de (mislykkede) Sammensværgelser 
mod Kejserens Magt i Italien, der planlagdes i Vene- 
dig 1546 — 48, ja endog synes at have staaet dem 
meget nær, fængsledes hans Sind af en hefdg Kærlig- 
hed til en skøn Venetianerinde, Elena Barozzi Zantani, 
hvilket maaske gjorde ham mindre varsom ligeoverfor 
den stadige Udspionering, han var udsat for. Om 
Morgenen endelig den 28de Februar 1548 bleve Lo- 
renzo og hans Slægtning Alessandro Soderini over- 
faldne bag fra paa Gaden i Venedig af to lejede Sti- 
mænd og dræbte med Daggerter — til megen Glæde 
for Kejseren og for Cosimo, som i Breve udtaler, 
hvor godt det er, at Verden er bleven befriet for 
denne Pestilens, men til Sorg for Adskillige, som 
kendte ham nærmere, f. Ex. della Casa, der skriver 
til en Ven: »Jeg har kun meldt Kardinal Famese 
Messer Lorenzo de' Medici's Død ganske simpelt, uden 
nogen Lovtale; Gud give derfor, at man ikke, lige- 
som man har dadlet mig for maaske at have elsket 
Hans Naade altfor højt i Live, vil dadle mig for at 
have glemt ham efter hans Død.« Den venetianske 
Regering var allerede nu saa reduceret, at den ikke 
turde kny i Anledning af Mordet! — 

. Lorenzino's Træk ere os bevarede paa en Medaille, 
som den kgl. Møntsamling ejer, og som er gengiven 
i numismatiske Værker: et fint, spidst og klogt Ansigt 

4* 

med temmelig stort, let krøllet Haar og Skæg; paa 
Bagsiden af Medaillen ses efter en antik Bnitus- 
medailles Forbillede to Dolke med en Hue eller Hjælm 
derimellem og underst Indskriften VIII Id. Jan., o: 
den 6te Januar, altsaa Datoen for hans Livs Stor- 
bedrift. 

At denne, hvad praktisk og varigt Resultat angaar, 
i Virkeligheden var falden til Jorden, kan ikke næg- 
tes. Det kan for en Del ligge hos ham selv, men i 
nok saa høj Grad maa Grunden søges hos Italienernes 
politiske Dekadence: hvem skulde have optaget og 
gennemført den Opgave at stille Florents' gamle, frie 
Forfatning paa Benene igen! Rigtig tro paa Repu- 
phkken gjorde kun nogle temmelig faatallige Tilhæn- 
gere af det fordums »Græder« -Parti; og det stolte 
Købmandsaristokrati, Strozzi'eme og deres Jævnlige, 
drev nok Opposition, men havde intet Ideal. Diplo- 
matisk Kløgt og individualistisk Magtstræben mødes 
paa mangehaande Kanter, men den nationale Enheds- 
følelse svigter, den, der endnu kunde have sat en 
Bom for de spansk - kejserlige Landsknægtskarer og 
hjulpet sig uden fransk Indblanding. Der var Aands- 
kræfter endnu i rig Mængde tilstede, men de bedste 
drog Litteraturen og Kunsten til sig, og herfra anlag- 
des en æsthetisk Maalestok, helst med den beundrede 
>antichitå« som Udgangspunkt, paa Livets og Tids- 
historiens Fænomener. Pietro Aretino, som just ikke 
fortjener at nævnes for sin Dyds Skyld, men som 
unægtelig var et ypperligt Hoved — med en slem 
Mund — , har med kynisk Bonsens udtalt, at det er 
>^ Pedanteriet«, der er Skyld i saadanne Begivenheder 

som Alessandro's Mord og i den Ros, som er bleven 
dettes Ophavsmand til Del. Man maa her gøre opmærk- 
som paa, at »pedantec dengang ikke altid var et Skælds- 
ord: det betegnede ofte blot en Lærer i Humaniora 
for Ungdommen; og Aretino, hvis klassiske Dannelse 
var mangelfuld, og som tidt maatte høre ilde derfor, 
havde begribeligvis et Horn i Siden paa Humanist- 
lavet. Sandt er det dog, at medens selv den brave 
Jacopo Nardi efter nogle Aars Forløb fandt sig i de 
nye Forhold og anerkendte Cosimo L, iførte netop 
Litteraterne snart Lorenzino den Brutus-Toga, han 
som historisk Skikkelse beholdt længe uantastet. Man 
lavede da en formelig Rollebesætning: Alessandro 
Cæsar, Cosimo Augustus, Lorenzino Brutus, Filippo 
Strozzi Cato; Cicero var man Allesammen Lidt af. 

Lorenzino de' Medici har imidlertid ikke alene et 
Navn i Italiens politiske Historie, men tillige i den 
italienske Skønlitteraturs Historie som Forfatter af 
Komedien »Aridosio«, opført 1536 i det florentinske 
Spedale de' Tintori i Anledning af Hertug Alessandro's 
Bryllup; han, der i det hele har en vis Lighed med 
Hamlet, i alt Fald udvortes, ligner altsaa ogsaa Hel- 
ten i Shakespeares Tragedie i sine dramaturgiske Til- 
bøjeligheder. Som Renaissancens Komediedigtere i 
Almindelighed har Lorenzino ikke sin Styrke i Opfin- 
delsen; man ftilgte jo som ene rigtig den bekvemme 
Methode at hente Motiver hos Plautus og Te?:ents, 
Oldtidens store Mønstre, og Forfatteren af »Aridosio« 
har øst af hele tre romerske Komedier, nemlig Te- 
rents' »Adelphi«, hvor han hentede de to Hoved- 
personers Karakter, den milde, rundhaandede Marcan- 

tonio's og hans Broders, den haarde, gerrige Aridosio's, 
fremdeles af Plautus' »Mostellaria«, som har givet 
ham Hovedhandlingen — kendt fra Holbergs »Abra- 
cadabra« — , endelig »Aulularia«, hvor han har skaf- 
fet sig nogle Træk til Titelfigurens Karakteristik. Det 
hele er ret smagfuldt sammenarbejdet, og Dialogen, 
som væsentlig er Lorenzino's eget Værk, er flydende 
og god; han har endvidere føjet et Par Bipersoner 
til af mere moderne Præg, navnlig en halvt komisk, 
slyngelagtig Præst, Ser Giacomo, som skal mane Spø- 
gelserne ud af det forhexede Hus. »Aridosio« blev 
oversat paa Fransk og lidt bearbejdet af Pierre de 
Larivey omtr. 1570, og fra hans Komedie »Les 
Esprits« har atter M o liere taget noget af »son bien«, 
idet han flyttede et Par Scener over i sin »Avare«. 



Efter at vi have set, hvorledes Historien selv satte 
det Drama i Scene, som foregik i Florents 1537, kan 
det maaske have sin Interesse til Slutning i al Korthed 
at kaste et Blik paa, hvordan Digtekunsten har op- 
fattet og fremstillet Lorenzino. 

Til Digtekunstens Frembringelser kunne knap nok 
henregnes de rimede »Lamenti« (svarende til fr. 
Complaintes), der baade efter Alessandro's og hans 
Drabsmands Drab cirkulerede iblandt den italienske 
Almue: de svare nærmest til vore Markedsviser i An- 
ledning af slige gruopvækkende Begivenheder, som 
det udødelige Kvad om »Peter Skjødt i Barndoms- 
alder« eller det om »Worm, der myrede Tønder«. 

Et andet Vidnesbyrd om, hvordan Begivenheden og 
dens sære Hovedperson beskæftigede Menigmand, er 
den ordsproglige Talemaade »at være som Lorenzino 
de' Medici, som hverken Gud eller Djævelen vilde 
have« ; den har vistnok sin nærmeste Oprindelse i en 
bestemt Lamento, men kan jo baade passe paa Loren- 
zino's Skepsis og hans ustadige Omflakken. Naar 
man heller ikke kan henregne en Novelle af Dron- 
ning Marguerite af Navarra, »om Hertugen af Flo- 
rents, der dræbtes af en Adelsmand, hvis Søster han 
vilde have i sin Vold«, til de digteriske Fremstillin- 
ger af Daaden, saa er det af andre Grunde. Fortæl- 
Hngen er god nok, men i alt Væsentligt en ligefrem 
historisk Skildring, udstyret med Samtaler, uden Per- 
sonnavne ; dog er den politiske Side ved Drabet — om- 
end den ogsaa nævnes — stillet i Skygge for Hæv- 
delsen af Familieæren. Dette faldt ganske naturligt 
for Frants I's Søster som Dame og som Forfatterinde 
af en Række erotiske Historier, og hun har vistnok 
hørt Begivenheden saaledes fortalt af Lorenzino 's 
egen Søster. 

Allerede i Begyndelsen af det 17de Aarhundrede 
er han bleven Genstand for dramatisk Behandling i 
Spanien af den talentfulde Digter Don Diego Jiménez 
de Endso (f. 1585, f omtrent 1650), hvis Comedia 
»Los Medicis de Florencia« gjorde stor Lykke og 
endogsaa blev navnkundig i ItaUen. Endnu den Dag 
i Dag er den en af den spanske Litteraturs ægte 
Prydelser, den har adskilligt mere af det virkelig 
Tragiske, end de spanske Dramer pleje at have, og 
Digteren har øjensynlig stræbt efter en Regelmæssig- 

hed i Bygningen og en Klassicitet i Formen, som 
kan svare til de betydningsfulde Hændelser, der danne 
Æmnet for hans Værk. Ikke desto mindre har han 
ikke kunnet fornægte sin spanske Natur, hans Føde- 
lands Publikum fordrede nu engang at underhol- 
des med romantiske Kærlighedseventyr, Skinsyge 
o. lign., saadan som Lope de Vega bød dem, og det 
kan derfor ikke forundre os at træffe Cosimo de' 
Medici forvandlet til spansk Ridder med ædle Følel- 
ser, som elsker en Dona Isabela, Datter af den gamle, 
ligeledes i høj Grad ridderlige Cefio, at »Laurendo«, 
o : Lorenzino, er hans Rival og sværmer om i Cefio's 
Have i Maaneskin, draperet i sin Kappe, og at hans 
Beslutning at dræbe Hertugen til Dels har sin Grund 
i, at denne ogsaa elsker Isabela, fremdeles at alle 
Hovedpersonerne ere forsynede med de behørige, for 
en Del komiske, Tjenere og Kammerpiger, endelig at 
»Cosme« har opdaget »Laurencio's« Anslag, men 
kommer for sent til at redde Hertugen, der dog myr- 
des nogenlunde ridderligt, hvorpaa Cosme strax hæv- 
ner hans Død, udraabes til Storhertug og bliver 
gift med Isabela. 

De senere Aarhundreder have flere Gange set 
Digterne give sig i Lag med den notable Morder. 
Først træffer man paa et helt lille Heltedigt i fire 
Sange af Vittorio Alfieri, skrevet 1778 i otteliniede 
Stanzer og betitlet »L'Etruria vendicata«. Klassisk- 
romersk som Titelen — og som Alfieri's Tragedier — 
er ogsaa dets Aand og Form: det ruller med dun- 
drende Tirader, som fra Forum Romanums Talerstol, 
om Tyranblod og Borgerfrihed; der udøses bitter 

Haan i falde Skaaler over Alessandro, og Lorenzo 
tages atter for Alvor som en Brutus, hvem selve Fri- 
hedens Gudinde, med de berømteste Tyranmordere i 
sit Følge, kalder i Drømme til Daad (»Du sover, 
Brutus!« osv.). Dernæst har i det 19de Aarhundrede 
den glimrende franske Romantiker Alfred de Musset 
opfrisket Lorenzino de* Medici's Billede ved sit 5- 
Akts Drama »Lorenzaccio«, en interessant Studie efter 
Schillers Ungdomsdramer og Shakespeare, med bevidst 
Efterligning af den engelske Digters tekniske Ufiild- 
kommenheder, men tillige ikke uden en Gnist af 
hans Geni. De florentinske Historieskrivere have 
givet ham en Mængde af de prægtige, realistisk teg- 
nede Optrin, ved hvilke Digteren ikke har skyet det 
mest Krasse; men for øvrigt har han taget sig enkelte 
Friheder med Hovedpersonernes Karakter og med Be- 
givenhedernes Rækkefølge. De væsentligste ere, at 
Filippo Strozzi er gjort til en sympathetisk, ærværdig, 
højsindet Olding, med en spansk Grandes Slægtstolt- 
hed og en Patriarks Familiekærlighed, opfyldt af 
idealistisk Frisind og Menneskevenlighed, — vel for 
at danne en tydelig Modsætning som Bærer af et 
Ideal ved Siden af Alessandro 's Libertinerfigur og 
Lorenzaccio's moderne interessante, dæmoniske Skik- 
kelse; og at Musset lader sin Helt strax falde efter 
Fuldbyrdelsen af Hertugens Drab, for at Stykket kan 
slutte behørig tragisk. 

I 1842 opførtes i Paris et Skuespil i 5 Akter af 
den ældre A. Dumas, med Titel »Lorenzino«. Na- 
turligvis har den store Romanfabrikant omkalfatret 
Historien betydelig: han lader Filippo Strozzi flakke 

om i Florents, skøndt han er erklæret fredløs og der 
er sat en Pris paa hans Hoved; han lader Lorenzino 
være sværmerisk forelsket i Luisa Strozzi og denne 
genelske ham; endelig lader han Luisa være den 
Kvinde, som giver Anledning til Hertugens Død. 
Baade Filippo og flere af Personerne ere blevne en 
hel Del idealiserede, ja selv Michele (Scoronconcolo) 
er en ædel Bandit, som vil dræbe Alessandro, fordi 
hans af Hertugen forførte Elskede er død som Nonne 
af Sorg. Stykket har efiektfulde Scener, men liden 
litterær Værdi. — Omtrent samtidigt er et italiensk 
Drama af Giuseppe Revere, kaldet »Lorenzino« efter 
Hovedpersonen; det gjorde i sin Tid Lykke ved sin 
patriotiske Tendens; siden har Vittorio Salmini digtet 
en »Lorenzino« -Tragedie, som skal indeholde nogle 
virkningsfulde og veltalende Replikker, lagte i Hel- 
tens Mund. Begribeligvis har Hertug Alessandro's 
Morder ligesaa lidt som Attila, Nebukadnezar, Moses, 
Don Carlos og mange andre historiske Notabiliteter 
kunnet undgaa at bhve sat i Musik og prarøenteret 
ariesyngende paa en italiensk Operascene; den be- 
kendte Librettofabrikant Piave besørgede Texten, og 
Giovanni Pacini Musikken, men deres Opera seria er 
forlængst forsvunden af Repertoiret. 

Endnu er at nævne, at den italienske Tragedie- 
digter Giovanni Battista Niccolini kaldte hine Dage til 
Live for sine Landsmænd ved Tragedien »FiHppo 
Strozzi« (1847), midt under Italiens Fornedrelse ved 
de Fremmede i 19de Aarhundredes første Halvdel. 
Lorenzino er en af dette Stykkes Personer. Det var 
det stort Anlagte og yppigt Frodige ved hin Periode, 

der tiltrak Niccolini og drev ham til at vise den 
frem som et Spejl for Nutiden; thi det bør stadig 
erindres, at med alle sine Blodpletter og alle sine 
ethiske Svagheder staar Renaissancen som et af de 
herligste Tidsrum i Menneskeslægtens Historie, at 
den har efterladt senere Tider en uforgængelig Arv 
af Tænkning, Viden og Kunst, at der dengang i alle 
Retninger udfoldedes en Dygtighed og aandelig Styrke 
som i faa andre Perioder, og at endog i dens afskræk- 
kende og blodige Optrin spore vi et Udslag af den 
Livskraft, som førte Ariosto's Pen, Tizians Pensel og 
Michelangelo 's Mejse . 



BYEN SIMANCAS OG DENS ARKIV*). 



I. 

DET vil erindres fra den engelske Historie, hvor- 
ledes en navnkundig Parlamentsrefonn i Aaret 
1832 gjorde Ende paa et langvarigt og mærkeligt 
Misforhold: det, at store, i den nyere Tid opblom- 
strede Stæder maatte med Hensyn til Friviljer, især 
Valgret, vige for endel forfaldne Smaabyer, de saa- 
kaldte »rotten boroughs«, fordi visse, Aarhundreder 



*) llldels efter personlige Erindringer. litterære Kilder: 
Gachard, Correspondance de Philippe U, i . Bind. — Samme, 
Don Carlos et Philippe II. — Modey, The Rise of 
the Dutch Republic. — H. Fomeron, Histoire de Phi- 
lippe n. — Ortega, Historia de Valladolid. — Romero 
de Castilla, Apuntes hist6ricos sobre el Archivo general 
de Simancas. — Hdfler, Don Antonio de Acuna. — 
Compte-rendu des seances de la Commission Royale 
d'Histoire, 5te Bd., (Brussel). — Calendar of State Pa- 
perSi Spanish, I. — Lafuente, Historia general de Es- 
pana. — Madoz, Dicdonario geogråfico de Espana. — 
Diaz Sånchezi Guia de la villa y archivo de Simancas. 
— Dozy, Recherches sur l'histoire et la littérature de 
TEspagne au moyen åge (o. fl.). 

gamle Bestemmelser endnu vare gældende. Noget 
Lignende er til Dato Tilfældet i Spanien. Jeg sigter 
herved til Inddelingen af Byerne i »Ciudades« og »Vil- 
las«, — disse Ord svare nogenlunde til vore »Køb- 
stæder« og »Flækker« — , der frembyder Fænomener, 
som ere højst forunderlige i vore Dage. For blot at 
tage det mest slaaende Exempel: Madrid, Spaniens 
folkerige og pragtfulde Hovedstad, er ikke andet end 
en »Villa« og staar saaledes paa samme Trin af Rang- 
forordningen som f. Ex. det lille SimancaSy som man 
næppe vilde betænke sig paa at benævne en Landsby. 
Sagen er, at Madrid jo egentlig er saa noget nær en 
Roturier og ikke kan regne sine Aner længere tilbage 
end det i6de Aarhundrede, medens Simancas er at 
god gammel kastiliansk Adel; dens Styrke ere For- 
tidsminderne. Men det er ikke alene sine egne, den 
har at gemme paa, — nej, flere hundrede Aar af 
hele Spaniens Historie bevares i dens gamle Fæst- 
ning; derfor er den lille Bys Navn fløjet viden om, 
saa fattig og ringe den er, og der er Mangt at for- 
tælle om den, som vi ville se i det Følgende. 

Simancas ligger i Gammelkastilien, fem Fjerding- 
vej S. V. for Valladolid ved Floden Pisuerga, en an- 
selig Biflod til Duero. Byen antages at have existeret 
allerede i Romertiden under Navn af Septimanca: den 
var da en Poststation (mansio) paa Hovedlandevejen 
fra Emerita til Cæsaraugusta, d. v. s. fra det nuvæ- 
rende Mérida til det nuværende Zaragoza. Saaledes 
nævnes den i det saakaldte Itinerarium Antonini, en 
romersk Postbog fra Beg. af 4de Aarh. e. Chr., blandt 
de mindre Byer i Hispania Tarraconensis, henhørende 

til den Del af Provinsen, som beboedes af Vaccæer- 
folket Om der i Virkeligheden er Levninger fa 
Romernes Dage at finde i eller ved Simancas, tør jeg 
ikke sige; men det er først i Middelalderen, at Byen 
begynder at spille en mere fremtrasdende Rolle under 
Kampene mellem de Kristne og Maurerne. Da den 
var befæstet, nævnes den langt hyppigere end det be- 
tydelig større, men ubefæstede, Valladolid. Ja, ogsaa 
Oprindelsen til dens Navn henføres til denne Periode, 
af et historisk uhjemlet, men dog m^et udbredt 
Sagn, som har faaet endel Betydning for den spanske 
Litteraturhistorie. Det er Fortællingen om »Møerne 
fra Simancas« . Kalifen af Cårdoba, hedder det, havde 
tilføjet de Kristne i Spanien en saadan Række af 
Nederlag, at de maatte indvillige i at yde ham en 
aarlig Tribut af hundrede unge Piger. Men syv Jom- 
fruer fra Simancas, som ved Lodtrækning vare be- 
stemte til at udleveres med de andre til de Vantro, 
beskæmmede deres Landsmænd, der havde ladet sig 
foreskrive denne haarde Fredsbetingelse, idet de alle 
afhuggede deres venstre Haand og bedækkede deres 
Ansigter med Blod for ikke at vanæres af Landets og 
Jesu Fjender. De Kristne samlede nu alt deres Mod 
og mægtede at løse sig fra den forsmædelige Tvang. 
»Siete mancas« betyder »S3rv enhaandede Kvinder«, 
— dér havde man altsaa Bynavnets Etymologi fix og 
færdig for de Ulærde. Endnu den Dag idag ser man 
i Simancas' Vaaben syv afhuggede Hænder omkring 
et Taam; men da Heraldiken som bekendt ofte byg- 
ger paa løs Grund, bUver Fortælhngen lige tvivlsom 
derfor, især naar vi tage i Betænkning, at vi træflFe 

Sidestykker til den i Forbindelse med andre Egnes 
Historie, om just ikke aldeles enslydende, saa dog 
med fælles Træk. Ja, man finder ogsaa tilsvarende 
Sagn i østerlandsk Tradition. I Spanien kommer 
Fortællingen først frem hos Krønikeskriverne Lucas de 
Tuy og Rodrigo Jiménez de Rada (begge 13de Aarh.). 
Det menes, at Ophavet til den maa søges i det Fak- 
tum. — hvis det da er et saadant — , at den astu- 
riske Konge Aurelio (Slutn. af det 8de Aarh.) gav 
nogle fornemme kristne Kvinder Tilladelse til at ægte 
Maurere, paa en Tid, da han levede i Fred med 
disse; forresten tage baade Juan de Mariana, Spaniens 
berømteste Historieskriver (1537 — 1623), og flere 
andre Historieskrivere Sagnet for gode Vare, medens 
den nyeste Forskning aldeles ikke vil godkende det. 
Naturligvis har Digtekunsten tidlig bemægtiget sig 
dette Æmne ; allerede den gamle Gonzalo de Berceo 
(13de Aarh.) hentyder til Jomfruafgiften i Legende- 
digtet »Sankt Æmilianus* Levned«, fremdeles er der 
bevaret Folkeviser derom, f. Ex. to (rigtignok sene) 
i Duråns Romancero, og Lope de Vega har benyttet 
det til hele to Komedier, »Las famosas Asturianas« 
— hvor han følger en noget anden Tradition end 
den ovenfor anførte — og »Las Doncelias de Si- 
mancasc, som er et af hans* mest effektfulde Stykker. 
I dette blive Simancas' Beboere opflammede ved Møer- 
nes Heltedaad til Opstand mod Kong Mauregato af 
Asturien, som har sluttet den skammelige Overens- 
komst, og under Anførsel af en ung Mand, som er 
trolovet med en af Heltinderne, tvinge de Kongen til 
at bryde Forliget. Selv i Slutningen af 19de Aar- 

hundrede er Sujettet blevet underkastet dramatisk Be- 
handling, nemlig som Operatext til Gounods Musik 
under Titlen »Le tribut de Zamora«. 

Til Simancas' virkelige Historie hører det store 
Slag mellem Leoneseme, førte af Kong Ramiro den 
2 den og støttede af Navarreseme under Dronning 
Tota, og en talrig Maurerhær under Kalifen Abder- 
rahman den 3 dies Anførsel, som leveredes ganske nær 
ved Byens Mure, i Aaret 939. Baade i den kristne 
og den østerlandske Verden vakte denne blodige 
Kamp vidt og bredt Genlyd, omend de arabiske Hi- 
storieskrivere af forstaaelige Grunde kun tale lidt om 
den. Den tapre Ramiro havde allerede i nogen Tid 
hærget Kalifatets Grænser, og hans Magt var bleven 
betydelig styrket ved den indflydelsesrige Høvding 
Ibn-Omajja's Tilslutning, da Kalifen samlede mægtige 
Stridskræfter ved Salamanca for at tugte den farlige 
Modstander. Det berettes, at Maurernes Hær bestod 
af hundrede tusend Mand, deriblandt Kalifens egen 
Livvagt og de ypperste andalusiske Riddere. Men 
just disse vare ikke til at stole paa: de vare opfyldte 
af Harme over, at Kalifen havde i Aarvis tilsidesat 
dem og skænket Slaver af fremmed Herkomst de 
højeste Embeder. Og en saadan Slave, Naschda, 
havde han sat i Spidsen for den vældige Hær. Da 
Sammenstødet skete ved Simancas, svigtede det mau- 
riske Aristokrati sin Herre, og den 5 te August led 
Maurerhæren et forsmædeligt Nederlag, hvorved Vice- 
kongen af Zaragoza, Mohammed-ibn-Håschim, blev 
tagen til Fange. Men endnu værre Skæbne ramte de 
slagne Tropper, da de Kristne forfulgte dem til den 

lille (nu ikke mere existerende) By Alhandega ved 
Tormesfloden; dér nedhuggedes og fangedes næsten 
alle de arabiske Krigere, og Abderrahman selv slap 
med Nød og næppe derfra med Livet. En Tradition 
melder, at Simancas' Hqvedkirke indviedes til Vor 
Frelser til Minde om den første Kamp, og at den 
Fest, som Byen endnu fejrer hvert Aar i August, op- 
rindelig skulde genkalde Sejren i Beboernes Erindring. 
Ramiro hindredes imidlertid ved Borgerkrig i at for- 
følge de vundne Fordele, saa at Saracenerne adskil- 
lige Gange endnu fandt Vej til Egnene omkring 
Duero. I 984 stode de paany udenfor Simancas 
under Anførsel af den berømte Militærdiktator og 
vældige Erobrer Almanzor, og efter kraftig Modstand 
maatte Fæstningen overgive sig til Belejrerne, der 
ødelagde den næsten ftildstændig. 

Det varer en lang Tid, før man atter hører Noget 
om Simancas; naar den definitivt erobredes tilbage af 
Spanierne, er ikke bekendt. Først 1177 omtales den 
atter, idet der siges, at dens Deputerede gave Møde 
ved Cårtes i Burgos, som Kong Alfons den 8de af 
Kastilien, den senere Sejrherre ved las Navas de To- 
losa, havde sammenkaldt for at faa Penge til Krig, 
og II Aar senere møde dens Befuldmægtigede igen 
ved Cårtes i Carrién, hvor de ere med til at godkende 
det paatænkte Ægteskab mellem den tyske Prins 
Konrad og Alfons den Sdes Datter. I Slutningen af 
det 13de Aarhundrede var endnu engang en fjendtlig 
Hær i dens Omegn, nemlig Portugiserne, som agtede 
at angribe den unge Ferdinand den 4de af Kastihen og 
hans kloge og energiske Moder, Regentinden, Dronning 

E. Gigas: Litteratur og Historie. III. 5 

Maria, i Valladolid, men her vendte om i Aaret 1296, 
da et stort Antal kastilianske Adelsmænd, som havde 
sluttet sig tU dem, forlod deres Hær. Omtrent 100 
Aar efter se vi Simancas atter spille en Rolle i den 
spanske Krigshistorie; Johan den iste af Kastilien 
samler her 1381 de Tropper, som skulle rykke ind 
i Portugal, og sætter sig i Spidsen for dem, og det 
næste Aar begynder han ligeledes Felttoget herfra. 
Ti Aar senere søgte nogle spanske Stormænd med 
Vold at tiltage sig Formynderskabet over den tolv- 
aarige Kong Henrik den 3die, idet de indfandt sig 
ved Simancas med 5000 Mand; men ved Dronning 
Leonor af Navarra's og den pavelige Nuntius' Mal- 
ling sluttedes et Forlig i Perales, nær Valladolid. 
Imidlertid have Byen og Slottet gennem mange Tider 
snart tilhørt en eller anden Lensmand, snart hørt 
umiddelbart under Kronen: i den største Del af det 
15 de Aarhundrede ejedes Simancas af Slægten Enri- 
quez, hos hvilken Titelen »Admiral af Kastilien« var 
arvelig, og dens Vaabenskjold pryder endnu Borgens 
Mure, men 1480 købte Ferdinand og Isabella den 
Katholske Slottet, Byen og Territoriet af D. Alfonso 
Enriquez. Dog, allerede tidligere havde Simancas 
nydt den Ære, som siden er til Stadighed bleven 
dens glimrende Kollega blandt »las Villas« til Del, at 
tjene som kongelig Residens; saaledes holdt Johan 
den 2den sit Hof der i 1426 — 27 og sluttede et For- 
lig med Rigets oprørske Stormænd, hvis Følge var, 
at Kongens mægtige Yndling, D. Alvaro de Luna, 
forvistes fra Hoffet — for at kaldes tilbage kort Tid 
efter af sin vankelmodige Herre. Saa stort et Følge 



havde D. Alvaro med sig, da han forlod Simancas, 
at det saae ud (siger en Krønike) som om Hoffet, 
ikke Konnetablen, drog bort. Under Henrik den 4des 
forstyrrede Regering udmærkede Byen sig ved sin 
Troskab mod Kongen; den belejredes i 1465 af den 
sammensvorne Adel, men forsvarede sig kækt, og da 
en Hær paa flere tusend Mand kongelige Tropper 
ilede den til Undsætning, blev Fjenden nødt til at 
hæve Belejringen. Men mange Huse i Byens Udkan- 
ter vare brændte af Beboerne selv, meget Blod var 
flydt, og Murene vare blevne saa medtagne, at de 
siden den Tid næppe ere blevne istandsatte mere. 
Rimeligvis til Løn for Simancas' modige Forsvar 
skænkedes der den — samme Aar — endel Privilegier, 
navnlig i Retning af Skattefrihed; det originale Doku- 
ment existerer endnu, og Byen bærer fra de Dage det 
hædrende Tilnavn »trofast og heltemodig« (leal y 
heråica). Det er ogsaa mærkelige Ting, der fortælles 
om denne Belejring: i to Maaneder holdt Forsvarer- 
nes lille tapre Skare sig imod en stor Hærmagt, og 
for at haane Belejrerne sang de: »Dette er Simancas, 
ikke Penaflor« (hvilken By nylig var falden) og 
brændte for deres Øjne en Figur af Klude, der skulde 
forestille Ærkebispen af Toledo, en af Kongens Mod- 
standere. 1506 opfostredes Filip den Smukkes og 
Johanna den Vanvittiges Søn Ferdinand (siden tysk- 
romersk Kejser) i et Palads ved Simancas, hvis Ruiner 
ere at se i vore Dage ; men da Prinsens Hovmester fryg- 
tede for, at hans Person ikke var fuldstændig i Sik- 
kerhed derude, bragtes han til Valladolid. 

I det 1 6de Aarhundredes første Halvdel se vi 

S* 

Borgen hyppig anvendt til Statsfængsel, et Bevis paa 
dens Styrke som Fæstning. Derhen førtes D. Pedro 
de Guevara i 1508 for at underkastes Tortur i et 
Kammer, hvor nogle Ringe af Jern i Loftet endnu 
vidne om dets gamle Bestemmelse, og Smerten af- 
pressede ham haarde Beskyldninger mod Gonzalo de 
Cårdoba og andre af Rigets første Mænd. Denne 
Begivenhed synes at have staaet i Forbindelse med 
det spændte Forhold, der i det hele herskede imellem 
Adelen og Ferdinand den Katholske i Slutningen af 
dennes Regering. D. Pedro var som landflygtig traadt 
i Kejser Maximilians Tjeneste og bragte Bud fra denne 
til de misfornøjede Stormænd, da han arresteredes, 
forklædt som Tjener, paa den mistænksomme spanske 
Konges Befaling. Blandt Simancas' fornemste Statsfanger 
maa ogsaa nævnes D. Antonio Agustin, Aragoniens Vice- 
kantsler, der kastedes i Fængsel 1 5 1 5 , af politiske Grunde, 
efter adskillige Historieskriveres Skildring, men ifølge San- 
dovals Udsagn i hans Karl den 5 tes Historie, af en mere 
intim Aarsag: fordi han havde vovet at forelske sig i 
Ferdinand den Katholskes anden Gemalinde, Germaine 
af Foix. Zurita tør i sine Annaler næsten ikke nævne 
»denne smudsige Aarsag, der ej fortjener at troes, ja 
ej engang at nedskrives«, uagtet han indrømmer, at gode 
Forfattere have fæstet Lid til Rygtet. Faa Aar senere 
halshuggedes D. Pedro Pimentel paa Byens Torv, efter at 
have siddet en Tid lang i et af Borgens Fangehuller. 
Den 14de September 1522 red en Skare Bevæb- 
nede, halvhundrede i Tallet, over Vindebroen ind i 
Borgen; mellem dem førtes en lænket, omtrent tre- 
sindstyveaarig Mand, ridende paa et Muldyr, med en Al- 

guacil paa hver Side. Det var den urolige og ærger- 
rige D. Antonio de Acufia, Biskop af Zamora — den 
Mand, som Pave Leo den lode kaldte den spanske 
Luther — , for hvem Fængselsporten lukkede sig paa 
Karl den 5 tes Befaling. Han havde i Anledning af 
Rigsdagen i Worms vist sig opsætsig mod Pavemag- 
ten, idet han ikke vilde underskrive den Adresse til 
Kejseren, hvorved Spaniens verdslige og gejstlige Øv- 
righeder opfordrede ham til at hindre den lutherske 
Lære i at faa Indpas i Landet. Man tager imidlertid 
fejl, naar man troer, at D. Antonio var en virkelig 
religiøs Reformator i Lighed med den store witten- 
bergske Doktor: han var nærmest Diplomat og Kri- 
ger, og naar Leo den lode sammenlignede ham med 
Luther, var det upaatvivlelig især, fordi han foraar- 
sagede ligesaa stærkt et Røre som denne. Ved den 
anden Rejsning mod Karl i Aaret 1 5 20, hvor religiøse 
Bevægelser, Nationalhad til den af Nederlændere ud- 
øvede Regering, Stædernes Bestræbelse efter Uafhæn- 
gighed, ja Proletarmisundelse mod de Rige vare kraf- 
tige Faktorer, fik Biskoppen af Zamora rig Lejlighed 
til at udfolde sine betydelige Egenskaber. Han var 
Opstandens egentlige Leder fra Sommeren 1520 som 
Præsident i den »hellige« Junta, der havde dannet sig 
i Avila; i denne Tid brugte han Sværdet langt mere 
end Bispestaven, og hans sædvanlige Dragt var Pan- 
ser og Plade; en Skare af 380 væbnede Præster og 
Munke dannede hans Livvagt. Men ved sin Herske- 
syge og Voldsomhed vakte han Splid i Revolutions- 
partiet, dets Sag svækkedes, og efterat en anden af 
dets Førere, Juan de Padilla, var bleven slagen, fangen 

og henrettet, medens D. Antonio havde ladet sig ud- 
raabe til Ærkebiskop af Toledo og huserede der, som 
om han var Landets Herre, — fandt han det raade- 
ligt at flygte hemmelig bort, da Efterretningen om 
Ulykken var naaet til Toledo, og denne Bys Indbyg- 
gere vare mere stemte for Fred end for at fortsætte 
Kampen. Paa Flugten var det, at han fangedes af de 
Kongelige. 

Imidlertid var D. Antonio de Acuiia ingenlunde 
død for Verden, fordi han sad i Fængsel, og han 
vedblev at vise sine Landsmænd, at han endnu for- 
tjente det Navn, som Modstanderne gave ham: »den 
djævelske Biskop«. Et Værelse i Simancas' Slot hed- 
der den Dag idag Bispens Taamkammer til Erindring 
om den navnkundige Fange. At han just holdtes 
fangen i Simancas, maatte forresten fremkalde alle- 
haande Tanker hos ham; thi denne By, der som sæd- 
vanlig udmærkede sig ved Kongetroskab under Kri- 
gen, havde været et Hovedkvarter for den Del af 
Adelen, som var forbleven paa Karls Parti; ved sine 
faste Mure dækkede den Tordesillas, hvor Dronning 
Johanna, Kejserens Moder, blev bevogtet, og D. An- 
tonio havde derfor rettet flere Angreb paa den, men 
uden Held. Nu søgte han ligesaa forgæves at und- 
slippe fra Simancas, medens Processen trak i Langdrag 
og man ikke tog synderligt Hensyn til et Forsvars- 
skrift, som han havde aflattet. Han underholdt For- 
bindelser udenfor Fængslet ved Hjælp af en Præst og 
en Kvinde, fik skaflet sig Vaaben, deriblandt en fir- 
kantet Sten af Størrelse som hans Breviar, hvilken 
han skjulte i dettes Foderal, og den 26. Februar 

1526, en Søndag, medens Borgens Folk vare i Kirke, 
kastede han sig over Borgfogeden, med hvem han just 
samtalede i sine egne Værelser, dræbte ham med en Kniv 
eller, efter en anden Beretning, med Stenbreviaret, væltede 
det store Kulbækken af Metal over ham for at udslette 
hvert Spor af Liv hos ham og kaldte den Myrdedes 
Søn ind for at berede ham samme Skæbne. Men 
den unge Mand værgede sig nogle Øjeblikke med 
sin Kaarde, saasnart Bispen anfaldt ham med et selv- 
lavet Spyd (en Kniv, fæstet med Søm og Snore til 
en Stang), og greb derpaa hurtig Flugten ned ad 
Vindeltrappen, med det Udraab: »Hund af en Biskop, 
hvad har du gjort!« Og skøndt D, Antonio for- 
fulgte ham, lykkedes det ham at faa Borgporten af- 
laaset. Medens nu den undvegne Fange forgæves 
stræbte at komme over Muren ud i det Frie, ilede 
Borgfogedens Søn til med nogle Folk, greb ham og 
bragte ham tilbage til Fængslet. Nu var det ude 
med ham, den gejstlige Værdighed kunde ikke af- 
værge Snigmorderens Straf, og efterat han var bleven 
forhørt af den for sin Strenghed berygtede Dommer 
Ronquillo og tre Gange lagt paa Pinebænken, dømtes 
han til Døden. Fire Uger efter Mordet paa Borg- 
fogeden blev han hængt paa den Murtinde, hvorfra 
han havde villet fire sig ned; han bevarede sin Kold- 
blodighed til det sidste og sang »Miserere« med kraf- 
tig Røst sammen med Simancas' Præster, som led- 
sagede ham til Retterstedet i højtidelig Procession. 
Til Kirken i Simancas testamenterede han en Sum 
Penge til Sjælemesser for ham selv, den Myrdede og 
Andre. Et interessant Vidnesbyrd om, hvilken Opsigt 

D. Antonio de Acuna's Historie vakte hos hans 
Landsmænd, træffe vi en halvhundrede Aar senere. 
Dengang nemlig det spændte Forhold mellem Filip 
den 2den og hans Søn D. Carlos nærmede sig den 
bekendte Katastrofe, greb Infanten til alskens Midler 
og Vaaben for at beskytte sig mod Faderen, og han 
anskaffede sig da ogsaa, i Lighed med Bispen fra 
Zamora, en »Life-Preserver« af Form som en Bog 
for paakommende Tilfældes Skyld. 

II. 

Ikke længe efter Antonio de Acuna's Død lagdes 
Grunden til den berømte Dokumentsamling i Siman- 
cas, og fra nu af er Byens Historie væsentlig dens 
Arkivs Historie. Før den Tid da dette oprettedes, 
vare Statens Arkivdokumenter dels opbevarede ved 
Klostere og Kirker, dels vare de i Hænderne paa for- 
skellige Embedsmænd, dels frilgte de Kongerne som 
Rejsegods omkring paa deres idelige Farter fra Resi- 
dens til Residens. Ved Brev af 19. Febr. 1543 be- 
falede Kejser Karl den 5 te Formanden og Bisidderne 
ved Overretten i Valladolid at lade samle de Papirer, 
»vedkommende Vor kongelige Krone og Arvelod samt 
andre Ting«, som gemtes i Medina del Campo, i den 
derværende Borg La Mota, og bringe dem til Siman- 
cas, hvor de for Fremtiden skulde bevares i en stor 
Kiste med to Nøgler; den ene af disse skulde være 
i Retspræsidentens Værge, den anden hos Slotsforval- 
teren. Og 1545 udnævntes Licentiat Antonio Cata- 
lin til Arkivar der paa Stedet, med en Løn af 5000 

Maravedis*), hvorhos nogle Rum i Slottet forsynedes 
med Skabe og Hylder til det stadig voxende Antal af 
Aktstykker. Tanken om at anvende Simancas' faste 
Borg til Lokale for et Rigsarkiv var sandsynligvis 
ikke ny, — der er Grund til at antage, at Kardinal 
Jiménez de Cisneros, ja maaske endog allerede Kong 
Henrik den 4de, Isabella den Katholskes Forgænger, 
havde fattet denne Plan, men først Kejser Karl lykke- 
des det at realisere den. At Borgen laa saa nær ved 
den daværende Residensstad Valladolid, kom herved 
ikke mindre i Betragtning end dens Mures Styrke. 
Comuneros-Opstanden, hvorunder mange af Kronens 
Adkomstdokumenter til Skatter og Afgifter vare gaaede 
op i Luer, var vistnok nærmeste Anledning til Kejse- 
rens Foranstaltning. Forresten var det ikke blot Do- 
kumenter, der gemtes i Borgen paa Karl den 5 tes 
Tid. En Del af sin private Malerisamling lod han for- 
vare der, da han begav sig til Klosteret Yuste; af 
den endnu bevarede Fortegnelse ses, at der i Sam- 
lingen fandtes Malerier, som nu findes i Museet i 
Madrid, navnlig flere af Tizian. Tillige opbevaredes 
her adskilligt af Kejserens Løsøre, ogsaa et Clavichord 
og et lille Orgel, som Majestæten utvivlsomt selv 
havde spillet paa; de bleve af en Organist vurderede 
til halvanden Dukat. 

Filip den 2den fortsatte sin Faders Værk som 
Arkivstifter, uagtet han ikke residerede i Nærheden 
af Simancas; men maaske man tør tro, at det netop 



*) En Maravedl var ^j^ af en Real, saa det var just ikke 
nogen glimrende Gage. 

var ham tilpas at have Aktstykkerne til sin Regerings- 
historie vel begravede i passende Afstand fra Alfarvej. 
»Sacramentum regis abscondere bonum estc (det er 
godt at gemme Kongens Hemmelighed) staar der 
skrevet over en af Dørene i Arkivet — »geheimt« 
skulde det være. Han interesserede sig i saa høj 
Grad for Rigsarkivets Udvidelse og Ordning, at man 
— med Urette, som vi have set — har betegnet 
ham som dets Stifter. Først og fremmest sørgede 
han for en hensigtsmæssig Ombygning af Slottet, 
hvilken iværksattes i et Tidsrum af tredive Aar under 
Ledelse af en Række dygtige Arkitekter, hvoriblandt 
Juan de Salamanca og især den udmærkede Kunstner 
Juan de Herrera, Escorials Bygmester. De mange 
smaa Rum efter Middelalderens Skik omdannedes og 
sammensmeltedes til anselige lyse Sale; de tykke 
Mure gennembrødes med Vinduer og Balkondøre; 
Gaarden forstørredes og prydedes med Søjler, og de 
gamle Vindebroer omb)rttedes med faste, murede 
Broer. Ved denne Forandring mistede Slottet noget 
af sit middelalderlige Præg, dog ikke saa meget, som 
man kunde være tilbøjelig til at tro; thi den massive 
spanske Renaissancearkitektur stemte ialtfald til en vis 
Grad med Borgkarakteren. Men Kongen henvendte 
dernæst ogsaa sin Opmærksomhed paa Dokimient- 
samlingens Forøgelse, idet han gav Befalinger til for- 
skellige Autoriteter at sende alle de Papirer til Si- 
mancas, som egnede sig for Arkivet, ja man har end- 
ogsaa Exempler paa, at der blev givet Pengebelønnin- 
ger til de Personer, som særlig gjorde sig fortjente 
paa denne Maade. Den nyoprettede Institution havde 



75 

desuden det Held paa Filip den 2dens Tid at besidde 
en dygtig og ivrig Chef, Diego de Ayala, hvis Em- 
bede siden gik i Arv til hans Slægt, just ikke altid 
til Lykke for Arkivet, eftersom Forstanden — trods 
det gamle Ord — ingenlunde altid fulgte med Em- 
bedet. Det Reglement for Arkivets Bestjrrelse, som 
Kongen udstædte 1588, indeholder adskilligt af In- 
teresse og har været ftdgt helt ind i dette Aarhun- 
drede med enkelte Modifikationer. Vi ville derfor 
anføre nogle af dets Bestemmelser. Arkivaren, der 
var gageret med 200,000 Maravedis om Aaret*), 
havde to Medhjælpere, hver med én aarlig Løn af 
200 Dukater*); desuden fandtes der en Portner, som 
lønnedes med 15,000 Maravedis aarlig, samt en Ren- 
gøringskarl. Arbejdstiden var tre Timer om Formid- 
dagen og tre om Eftermiddagen, Søn- og Helligdage 
undtagne, — de sidste er der som bekendt ingen 
Mangel paa i Spanien; Personalet skulde komme og 
gaa ved højlys Dag; thi der maatte aldrig findes Ild 
eller Lys i Arkivlokalet. I Slotsforvalterens Lejlighed 
tillodes vel Kaminer, men ikke Bagerovne. Under Filip 
den 2dens Regering var Bygningen forresten flere Gange 
ved at gaa op i Luer; een Gang maatte man ved en 
saadan Lejlighed kaste et Par hundrede Vognlæs Do- 
kumenter ud ad Vinduerne, og det kostede meget 
Besvær og mange Penge at faa de Sager atter i Or- 
den. Personalets Arbejde bestod for det Første i Re- 



•) Henved iioo Kroner, — men dengang havde Pengene 

jo betydelig større Værdi end nuomstunder. 
**) En Dukat var = 375 Maiavedis. 

gistrering af Arkhralierae samt A£dLnTiiii]g af de vig- 
tigste Dokumenter i Kopib^er, som skulde opbevaia 
omhyggelig; fremdeles i Kopiering af Aktstykker tH 
Regeringskontorernes og Andres Brug. Her var atter 
flere Ting at iagttage: Ingen, selv ikke Ministrene, 
maatte faa Originalerne at se, men skulde opholde 
sig i et særligt Modtagelsesværelse, medens Papireroe 
fremtoges, Arkivaren selv skolde være tilstede ved 
disses Fremtagelse, og de maatte kun afskrives i den 
Sal, hvor de henlaa; for at faa Afskrift af et Doka- 
ment havde man at legitimere sig med en af Kongen 
underskreven Fuldmagt, og endelig skolde man betak 
for de Undersøgelser, der anstilledes, 15 Realer pr. 
Dag*); for hvert afskrevet Ark i det spanske Spn^ 
I Real, men naar det var Latin, maatte man ud med 
3 Realer. Arkivarens Medhjælpere oppebåre en*T^^ 
diedel af denne Betaling, naar Afskriften var besørget 
for Private. 

I 1633 blev denne Instrux noget, skøndt ikke 
meget, omarbejdet. Arbejdstiden forkortedes med ni 
Timer om Ugen, efter Embedsmændenes Ansøgning: 
nu skulde de nemlig kun møde i Arkivet Mandag, 
Onsdag og Fredag Eftermiddag foruden de tre daglige 
Formiddagstimer. Hver Fredag burde der gøres rent 
i Lokalet, og hver Lørdag havde Embedsmændene at 
foretage en Ronde i alle Salene for at se, om Alt var 
i Orden, og at der ikke fandtes »Væseler, Mus og 
andet Utøj«. At meddele Uvedkommende Indholdet 



•) Ved en Real maa her vistnok forstaas en R. de velion 
= 18 Øre; en R. de plata (Sølvreal) var det Dobbelte. 

af noget Dokument var strengt forbudt og medførte 
Tab af Embede. Paa den anden Side befaledes det 
Arkivaren i alle Tilfælde, hvor Noget var afskrevet 
for Private, at afstaa Trediedelen af Afeiften til lige 
Deling mellem det øvrige Personale, selv om kun en 
enkelt havde haft at gøre dermed. Disse Bestemmel- 
ser skulde oplæses ved hvert Aars Begyndelse, og 
hvergang Arkivet fik en ny Embedsmand. 

Som man ser — og som man kunde vente sig — 
var det just ikke nogen liberal Aand, der herskede i 
dette Reglement: Arkivets Tilsynsmænd skulde med 
Argusøjne vaage over, at den profane Hob ikke kom 
de Klenodier nær, som tilhørte Majestæten; men til 
Gengæld maa man indrømme, at Reglementet var ret 
vel skikket til at frembringe god Orden iblandt disse 
Klenodier, NB. naar det blev overholdt, hvad det 
næppe altid er blevet i Aarenes Løb. 

Skøndt Simancas' Slot nu var kommet til at inde- 
slutte et Rigsarkiv, havde det alligevel ikke udspillet 
sin Rolle som Fængsel; thi Filip den 2dens Rege- 
ringshistorie viser mere end eet Exempel paa, at han 
ansaa Borgen for ligesaa vel egnet til at gemme 
Statsfanger som Statsdokumenter. Til Simancas' blo- 
dige Erindringer hører derfor ogsaa Flamlænderen 
Montigny's Fangenskab og Henrettelse, en af de hæs- 
ligste Pletter paa Filips Historie, hvorover der først 
er kastet Lys for omtr. 40 Aar siden ved nyopdagede 
Aktstykker. Floris de Montmorency, Baron af Mon- 
tigny. Broder til den bekendte Grev Horn, en brav 
og hæderlig Mand og meget populær i Nederlandene, 
var tilligemed Marquien af Berghen ankommen til 

Spanien 1566 som den nederlandske Adels Sendebud. 
Han havde talt sit Lands Sag frimodig, men dog ær- 
bødig, ligeoverfor Kongen og navnlig forestillet ham, 
at Nederlænderne aldrig vilde finde sig i Inkvisitio- 
nen, hvormed Filip nys havde forsøgt at lyksaliggøre 
dem. Kongen behandlede de to Afsendinge særdeles 
venlig, imedens hans Planer om Oprørernes fuld- 
stændige Underkuelse modnedes. Endog for sin Sø- 
ster, Statholdersken Margaretha af Parma, hyklede han 
Mildhed og Overbærenhed, da hun raadede til at give 
efter for nogle af hendes Ønsker; men han forberedte 
imidlertid Bloddomstolen og Alba's Sendelse. Det er 
troligt, at han allerede havde bestemt Berghens og 
Montigny's Skæbne, — da der kom Efterretning om 
nederlandske Kirkers Plyndring og Billedstormeres 
Excesser til Madrid; trods deres indtrængende Bønner 
vilde han ikke give dem Tilladelse til Hjemrejse, og 
først da han vidste, at Berghen var dødssyg og ikke 
vilde naa over den spanske Grænse (det er Filips 
egne Ord), tillod han ham alene at rejse. Og den- 
gang han fik at vide, at Alba var indtruffen til Brus- 
sel, at Egmont og Horn vare arresterede og Rædsels- 
tribunalet i fuld Virksomhed, lod han Montigny kaste 
i Fængsel i Segovia, samtidig med at han lod ham 
anklage i Briissel. Medens den flanderske Adelsmand 
holdtes fangen i Segovia, gjorde hans Venner mis- 
lykkede Forsøg paa at befri ham: den ene Gang 
gemte de et Papir med en Flugtplan i hans Brød 
(dette Papir er endnu i Simancas- Arkivet) ; den anden 
Gang fik nogle Musikanter fra hans Hjemland Tilla- 
delse til at forlyste ham med deres Sange, og da de 

gik bort, lode de deres Guitarer ligge, idet de lovede 
at komme igen næste Dag; men i Instrumenterne op- 
dagedes Rebstiger. Fra Brussel expederedes den øn- 
skede Dødsdom til Madrid i Foraaret 1570 og gav An- 
ledning til en opbyggelig Forhandling i Statsraadet, 
under hvilken det udtaltes, at man burde rydde Mon- 
tigny afvejen ved Gift, men foregive en naturlig 
Dødsaarsag, — thi en offentlig Exekution turde man 
ikke lade finde Sted, af Hensyn til Folkestemningen; 
Filip den 2den arrangerede det imidlertid saaledes, at 
Henrettelsen foretoges i al Hemmelighed, men ved en 
rigtig Skarpretter og i en Skriftefaders Nærværelse, og 
Folk skulde ikke have andet at vide, end at Baronen 
var død af Feber. Herved skete jo baade Religionens, 
Retfærdighedens og Politikens Krav Fyldest! Siman- 
cas ansaa man for en passende Skueplads for dette 
tragiske Intrigestykke, og i Kommandanten der paa 
Stedet havde man en villig Haandlanger. Den ulyk- 
kelige, intet anende Dødsdømte bragtes til Slottet, 
hvor Komedien snart efter begyndte, selvfølgelig med 
et ganske lille, men fortræffelig instrueret Personantal 
og sat i Scene med stor Kunst. Alt var forud be- 
regnet, endog Ceremoniellet ved Montigny's Jordefærd 
og Antallet af de Sjælemesser, som skulde læses 
over ham ; i det hele var den kongelige Instrux spæk- 
ket med ft'omme Talemaader, — hvoraf maaske nogle 
vare mente. Ved et falsk Brev til Fangen gav man 
det Skin af, at han igen havde gjort Flugtforsøg, 
spærrede ham inde i Bispetaamet og udspredte det 
Rygte, at han var meget syg; Stedets Beboere best)n'- 
kedes i Troen herpaa ved at se en Læge gøre hyppige 

Besøg i Slottet, ligesom der indkøbtes Medicin osv. 
Endelig, den 14. Oktbr. 1570, fik Montigny sin Dom 
at vide*); den kom ham aldeles uventet, men da det 
første overvældende Indtryk havde sat sig, bevarede 
han sin Sjælsro til det Øjeblik, da han kvaltes af 
Bøddelen i sit Fængsel, Natten mellem den 15. og 16. 
Oktober. Begravelsen fandt Sted efter Programmet 
med sømmelig Højtidelighed, og Kongen fabrikerede 
et pænt Brev til sig selv, bestemt for Offentligheden, 
hvilket forsynedes med Slotsforvalterens Underskrift 
og senere hen sendtes til Hertugen af Alba sanmien 
med en anden, hemmelig Skrivelse, hvori Sagens 
egentlige Sammenhæng fortaltes. Hermed var Slut- 
stenen sat paa dette smaalige Mesterstykke af jesuitisk 
Statskløgt. 

Montigny var forresten ikke den sidste notable 
Fange i Simancas: 1575 blev Hertugen af Maqueda 
for længere Tid indelukket i den Bygning, som havde 
set saa mange tragiske Optrin indenfor sine Mure. 
Men siden afløstes Borgen helt fra sit Embede som 
Statsfængsel og blev kun ved at være Arkiv. 

Simancas- Arkivets Historie har i det 17de Aar- 
hundrede megen Lighed med Spaniens: det forsøm- 
mes, det forøges ikke, og der kommer mere og mere 
Forstyrrelse i det, baade i Lerma's og i Olivares* 
Tid. Der drives endog en livlig Handel med Stats- 



*) Dommeren med Skriver og Skarpretter — hed det i 
Kong Filips Instrux — skulde lukkes ind i Borgen i al 
Hemmelighed, og de skulde ligeledes forlade den 
Mørke, efter at Gerningen var fuldbyrdet 

dokumenter, saavel til Udlandet som til Madrids Suk- 
kerbagere. Engang imellem falder en Arkivar paa at 
indføre en eller anden ny Foranstaltning, men det 
bliver kun halvgjort Arbejde og forøger derfor Uorde- 
nen istedenfor at formindske den. Filip den 4de havde 
isinde at flytte Arkivet til Madrid og lod det i den 
Anledning undersøge af en højere Embedsmand, men 
der blev ikke noget af denne Flytning, som vilde 
have været en virkelig fortjenstfuld Handling af en 
Konge, som Spanien ellers ikke har meget at takke 
for. Den første Konge af det bourbonske Dynasti, 
Filip den 5te, optog Planen igen; men heller ikke 
denne Gang realiseredes den; det eneste, man naaede, 
var at nedsætte en Komité. Og imidlertid henlaa de 
arkivalske Kilder til Spaniens Historie for en stor Del 
til Pris for Rotter og Fugtighed i Privatmænds Kæl- 
dere og paa deres Lofter. Henimod Slutningen af 
det 1 8de Aarhundrede udtoges de Papirer, som ved- 
kom de spanske Kolonier i Amerika, og førtes til 
Sevilla, hvor de nu befinde sig i »el Archivo de In- 
dias«. Den Nytte, som Videnskaben havde af Doku- 
mentsamlingen i Simancas i Tidsrummet fra dens 
Stiftelse til Midten af 18de Aarhundrede, var næsten 
forsvindende, idet af spanske Historikere kun Zurita, 
der under Karl den 5 tes og Filip den 2dens Rege- 
ring skrev sit store Værk om Aragoniens Historie, 
synes at have haft Adgang til dens Skatte. Flere 
andre Lærde, som vilde fortsætte hans Værk, søgte 
forgæves at trænge ind i Helligdommen; navnlig om 
D. Diego Dormer erfare vi, at han i 1681, trods 
Kongens, ja det højst bureaukratiske »Cåmara de 

E. Gigas: Litteratur og Historie. IIL O 

Castilla«s Bemyndigelse, saae alle sine Anstrengdser 
tilintetgjorte ved en Cerberus af en Arkivars uover- 
vindelige Stædighed. Dormer forlod Simancas med 
uforrettet Sag efter et længere Ophold, som han selv 
har skildret til Forundring og Belæring for Efterverde- 
nen. Gik det saaledes med det grønne Træ, hvor- 
ledes maatte det da ikke gaa med det tørre? D. v. s.: 
Udlændinge mødte endnu flere Vanskeligheder end 
Spanierne, f. Ex. Robertson, Forfatteren af »Karl den 
5 tes Historie«, der ved sit Besøg i Arkivet (i sidste 
Halvdel af i8de Aarh.) kun fik Tilladelse til at bese 
nogle Dokumenter udvmdigl Det bør dog nævnes, at 
Karl den 3 dies Regeringstid opviser nogle Lyspunkter 
med Hensyn til Indfødtes Arkivstudier og til Simancas- 
Arkivets Røgt. 

Men i 1809 kom der nogle Fremmede til Siman- 
cas, som ikke spurgte Kongen af Spanien eller hans 
Embedsmænd om Lov til at betræde Arkivbygningen: 
det var Kejser Napoleons Soldater. Da Valladolid 
blev Hovedkvarter for et fransk Troppekorps under 
Kellermanns Kommando, anbragtes der ogsaa en Be- 
sætning af 80 Mand i Simancas' Slot. Der fortælles 
i Almindelighed meget om disses Mishandling af Ar- 
kivets skrøbelige Kostbarheder: saavel historiske Skrif- 
ter som mundtlig Tradition, ja en officiel Indberetning 
af Arkivaren fra 1852, give Franskmændene Skyld for 
at have brændt adskillige smukke gamle Reoler og 
tilintetgjort endel Dokumenter paa aldeles barbarisk 
Vis, ved at tænde Piber ved dem, bruge dem til 
Strøelse^for deres opstaldede Heste, kaste dem ud fra 
Slotsvinduerne for at lade Vinden lege med dem 

O. desl., og kun Tyskeren Bergenroth, en af Arkivets 
navnkundigste Gæster i den senere Tid, vil ikke tro 
disse Beskyldninger. Men selv om disse Beretninger 
skulde være tildels opdigtede eller overdrevne, vist er 
det, at Arkivet blev underkastet en mere systematisk 
og omfattende Plyndring paa Napoleons Befaling, til 
Fordel for det store Fællesarkiv, han vilde oprette i 
Paris, og hvori alle annekterede Landes Arkiver skulde 
samles. Siden Foraaret 1 8 1 1 , da den franske Embeds- 
mand Guiter efter kejserlig Ordre begyndte at sende 
Dokumenter til Frankrig fra Simancas, a%ik der 152 
Vognlæs nordpaa, og før den Tid havde General 
Kellermann desuden afsendt 60 Læs. De Allieredes 
Fremrykning gjorde Ende herpaa allerede i Juni 
samme Aar; men Arkivet havde dog ved denne Lej- 
lighed mistet ikke mindre end henved 8000 Pakker, 
som ankom i god Behold til Paris. Efter Fransk- 
mændenes Bortmarsch, hedder det, overgik der den 
haardtprøvede Samling en ny Forstyrrelse ved Omeg- 
nens Almue, som vendte op og ned paa Dokument- 
pakkerne og spredte deres Indhold om i Salene, vel 
nærmest af barnagtig Ødelæggelseslyst. — Imidlertid 
vare endel af de røvede Skatte ikke for bestandig 
tabte; thi da Napoleons sejrrige Fjender i 1814 kræ- 
vede Frankrigs Erobringer tilbage af det, gjorde Spa- 
nien ogsaa sine Fordringer gældende med Hensyn til 
Simancas-Arkivet og opnaaede, at et betydeligt Antal 
Papirer, som fyldte omtrent halvandethundrede Kasser, 
paany indlemmedes deri Aar 1816. Men 288 Pak- 
ker Dokumenter, de fleste vedrørende Frankrigs og 
Spaniens poUtiske Forbindelser i ældre Tid, bleve i 

6* 

Paris og udgøre nu en vigtig og interessant Bestand- 
del af »les Archives nationales«, idet den franske Re- 
gering til Dato ikke har villet udlevere dem uagtet 
Spaniens oftere gentagne, indtrængende Opfordringer. 
Siden Napoleonstiden indtil vore Dage har der 
hersket en travl Virksomhed i Arkivet, ligesom man 
i Spanien overhovedet har anvendt mere Omhu paa 
Arkivvæsenet end i forrige Aarhundrede. Der er i 
1856 oprettet en Læreanstalt for Arkivarer, Bibliothe- 
karer og Antikvarer, i Lighed med den franske École 
des Chartes, og efterhaanden skulle alle Poster ved 
det historiske Rigsarkiv i Simancas, Provinsarkiverne 
og andre Dokumentsamlinger af mere speciel Art*) 
samt det i 1858 stiftede, væsentlig administrative 
Centralarkiv i Alcalå de Henares besættes med Folk, 
som ere dimitterede fra dette Institut. Af de Mænd, 
som have best3n:et Simancas-Arkivet i dette Aarhun- 
drede, have flere indlagt sig ubestridelig Fortjeneste i 
Henseende til dets Ordning: navnlig i den første Tid 
efter den franske Invasion var der jo overordentlig 
meget at udrette, og endnu er der Registreringsarbejde 
o. lign. for adskillige Aar. Det har oftere været paa 



*) Deriblandt »det nationalhistoriske Arldv« i Madrid, som 
staar i Forbindelse med det kgl. historiske Akademi; 
det er navnlig sammensat af de ophævede Klostres Do- 
kumentsamlinger, indrettedes fuldstændig i866 og anses 
for allerede at have stor Betydning. Forresten er det endnu 
ikke let at finde rationelt System i de spanske Arkiv- 
forhold. Det i Simancas maa betragtes som en afsluttet 
Dokumentsamling, hvori der ikke optages Mere, fordi 
der ikke er Plads til Mere. 

Tale at fljrtte Arkivet fra den lille, afsides beliggende 
By til Madrid, Escorial, Valladolid eller et andet mere 
tilgængeligt Sted, og Embedsmændene, som ere tvungne 
til at bo i det fattige, om Vinteren meget kolde Si- 
mancas, ønske intet hellere; men for Øjeblikket er 
der ikke stor Udsigt til, at det vil ske. Da Kong 
Alfons den 12te besøgte Simancas i Slutningen af 
70'eme, udtalte han »efter nogen Betænkning« lige- 
overfor Arkivaren, der slog paa, om ikke en Fl3^ning 
nu kunde være paa Tide, at »som Simancas-Arkivet 
var det berømt, og i Simancas burde det derfor ved- 
blive at være«. Fejl anbragt Konservatisme, som saa 
ofte i det Land! — Hvad der har forøget Arkivets 
Berømmelse i betydelig Grad, er den Omstændighed, 
at det i Fyrretyverne af 19de Aarh. aabnedes for 
frenimede Videnskabsmænd ganske som andre lignende 
Institutioner i europæiske Lande. Saavidt er man 
dog kommen med, og Arkivreglementet fra 1881 maa 
endda siges at være virkelig liberalt; et Arkiv kan jo 
nu eengang ikke ligestilles med et offentligt Biblio- 
thek, og noget deri maa jo altid holdes skjult. Hvor 
i gamle Dage de tykke Mure trodsede Fangernes 
Undvigelsesforsøg, hvor Antonio de Acuna og 'Mon- 
tigny led Døden for Bøddelhaand, der have i vore 
Dage flittige Granskere af forskellige Nationaliteter 
— vel forholdsvis færrest Spaniere — syslet stille og 
ufortrødent med de rige Kildesamlinger til de spanske 
Landes Historie, som huses i den fordums Fæstning. 
Belgieren Louis Gachard maa her nævnes fremfor alle 
Andre; det er ham, der ved sin Iver og Udholden- 
hed opnaaede 1844, trods sejg Modstand fra visse 



86 



spanske Anto rite ters Side, og efteiat £ Ex. eadnn Mac- 
anlay var bkvcn afvist, at ffistorie fors keme fik Ad- 
gang tfl sehrc Aktstykkerne og TlUadelse til personlig 
at undersøge dem og tage A£skrifter af dem. Seh 
har han nedlagt Fn^|ten af sine Stadier i Simancas i 
saa værdifulde Vsrker som »Filip den 2deiis Korrespon- 
dance angaaende Nederiandene«, »Don Carlos og Fifip 
den 2den«, »Karl den 3 tes Tronfrasigelse og Ophold 
i Yuste< o. fl., ved hvilke han har fert Behandlingen 
af disse historiske Personligheder og deres Perioder 
ind paa hek nye Baner, just ikke ahid til Gavn for 
den Nimbus, der har svævet om Spaniens Herskere i 
det 1 6de Aarhundrede. Det skyldes saaledes Gachard, 
at Montigny*s skandaløse Proces og Henrettelse er 
bragt for Dagens Lp. I Simancas var det ogsaa, at 
Gustav Bergenroth fra 1860 til sin Død, d. v. s. i lO 
Aar, samlede og bearbejdede de vigtige Aktstykker 
vedrerende Englands og Spaniens indbyrdes Forhold, 
fra Slutningen af det 13 de Aarh. at r^[ne, som ere 
udgivne paa den engelske Regerings Bekostning i 
>Calendar of State Papersc Der gælder det samme 
om hans Afsløringer som om Gachards: R^[enteme 
Ferdinand den Katholske og Karl den 5 te komme i 
adskillige Tilfselde ingenlunde til at staa i nogen skøn 
Belysning, og især vil man erindre det Røre, som 
fremkaldtes blandt Historikerne, da Bergenroth paa 
Grundlag af Dokumenter fra Simancas for nog^e Aar 
tilbage hævdede, at Karl den 5 tes Moder ikke havde 
været vanvittig før i sin sidste Levetid, men oprinde- 
lig kun et Offer for sin Søns Herskes]^. Efter 
hans Død overdrog den engelske R^;ering Don 

Pascuå) de Gayangos, især anset som Orientalist, at 
arbejde videre i hans Spor. Men jævnsides med disse 
Forskere af Englands og Spaniens historiske Berøring har 
James Froude stadig tyet til Simancas for sine Under- 
søgelsers Skyld, og det samme har ligeledes været 
Tilfældet med S. R. Gardiner. Blandt de franske 
Videnskabsmænd, som have gjort Brug af de histo- 
riske Kilder i Simancas-Arkivet, er at anføre F. Com- 
bes, som særlig har givet sig af med at klare Opfat- 
telsen af FiUp den 2dens Stilling til Bartholomæus- 
nattens Myrderier; af Tyskere kunne nævnes Paul 
Friedmann, W. Maurenbrecher o. fl. Kort sagt, den 
historiske Videnskab rundt om i Verden bør være 
Spanien taknemlig, fordi det i den nyere Tid, som 
Gachard udtrykker sig, er kommen til Erkendelse af, at 
især for det aandelige Arbejde »bør der ingen Pyrenæer 
være«- Og det spanske Arkivvæsen i det hele har man 
unægtelig reformeret betydelig henimod Slutningen af 
19de Aarhundrede. Der er, som sagt, oprettet en 
Arkivar- og Bibliothekarskole 1856; to Aar efter stif- 
tedes Centralarkivet i Alcalå de Henares, og 1866 det 
store »historiske Nationalarkiv« i Madrid, der efter- 
haanden har faaet større og større Betydning og fra 
1896 er fortrinlig anbragt i Nationalbibliothekets 
pragtfrdde nye Bygning. Helt er man vel ikke kom- 
men ud over at have Sagerne spredte paa mange for- 
skellige Steder; men man kan dog i Almindelighed 
sige, at medens Arkivet i Madrid indeholder den stør- 
ste Rigdom af Kilder til Landets indre Historie, maa 
dets poUtiske Historie før 1780 studeres i Simancas, 
den nyere Tids i Alcalå. 

III. 

Følgende lille Skildring af Simancas' nuværende 
Udseende og Arkivets Vilkaar i vore Dage er væsent- 
lig baseret paa Rejseminder fra et flere Ugers Ophold 
der i 1880. 

Skøndt Aiistanden mellem Valladolid og Simancas 
egentlig ikke kan kaldes stor (11 Kil.), og Vejen meUem 
de to Byer er en fortræffelig Chaussée, — Hovedvejene 
i Spanien ere i det hele meget gode — , er det van- 
skeligt nok at komme derud paa en nem og billig 
Maade. Jeg formoder nemlig, at Forholdene ikke ere 
forandrede, siden jeg var der paa Egnen: den Slags 
Ting forandres ikke saa let der i Landet.*) Jernbane 
er der ingen af, Dagvognsforbindelse var der i nogle 
Aar, men den maatte indstilles, saa at Posten nu kun 
besørges af et gaaende eller ridende Landpostbud, og 
man har da Valget mellem at gaa til Fods, hvad der 
er temmelig anstrengende i den varme Aarstid, navn- 
lig med Bagage, ride paa Æsel, hvilket er særdeles 
billigt, men ikke særdeles hurtigt eller bekvemt, eller 
tage en Vogn, som altid koster 30 Realer, o: omtrent 
6 Kroner, — saa godt og solidarisk et Sammenhold 
er der mellem Vognmændene i Valladolid. I Siman- 
cas kan ingen Vogn faas, ja af private Køretøjer exi- 
stere, saa vidt jeg erindrer, ikke andre end Arkivarens 
Ekvipage, og denne fornemste blandt Byens Honora- 
tiores benjrttede sig — efter eget Sigende for en Snes 
Aar siden — endda ofte af Sancho Panza's Graa- 



*) Nu har man jo rigtignok Cykler; men dels ere ikke Alle 
Cyklister, dels have disse næppe i Alm. Cyklen med 
inde i Spanien. 

skimmel til sine Smaarejser ligesom en jævn Boi^er. 
Byen ser ganske malerisk ud i al sin Ringhed, som 
den ligger grupperet op ad et lille Bjerg, hvis Jord 
er omtrent af samme Farve som dens Lerhuse, med 
den gamle, ret anselige Kirke hævende sit hvide 
Taam øverst oppe, og bag ved denne, omtrent i 
samme Højde, Arkivbygningen med Taame, Mure, 
Grave og Broer. Med Simancas' Historie i Minde 
synes man at se dens Huse, med de faa Vinduer, 
staa og kigge over hinanden fra Skraaningeme efter 
Fjender; dog, nærmer man sig nu Byen, modtages man 
ikke af Krigsraab, gloende Bombardekugler og svir- 
rende Pileskud, men kun af Æselskryden og Hønse- 
kaglen. Gaderne ere stille, rutschbaneagtigt op og 
ned, gyselig brolagte, og Muldyrene maa sætte Ho- 
vene godt fast i Stenbroen for ikke at styrte paa de 
stærkt skraanende Bakker, som føre fra Byen ned til 
Flodbredden. Indbyggerantallet er vel nu omtrent 
1200, hvad jo efter vore Forhold ikke er saa ubetyde- 
ligt, idet enhver dansk By af den Størrelse dog er i 
Besiddelse af flere nogenlunde velforsynede Butikker, 
en Boghandel, en ordentlig Gæstgivergaard m. m. ; 
men Simancas nøjes med et Apothek, en Tobakshan- 
del (hvor der ifølge Monopol ogsaa sælges Frimærker, 
Papir o. desl.) og et Par grumme primitive Posadas 
eller Herberger, ikke engang en Kafé, som ellers 
hører til de uundværlige Ting i Spanien.*) Benæv- 

•) I Madoz' geografiske Ordbog over Spanien (1849) ^^s 
om »tre ret vel forsynede Butikker med Grøntsager, 
Klæde, Lærred, Traad, Silke og andre Varer«. Ikke en- 
gang disse sølle Grøntkældere eller Traadhandeler vare 

nelsen »rotten boroughf kunde her maaske være paa 
sin Plads; Spanieren Gayangos kalder den endog 
»wretched village«, og l^ndsbykarakteren — meden 
bureaukratisk Enklave midt i Landligheden — er vir- 
kelig den fremherskende, hvad Beboernes Levevis 
angaar. De ernære sig nemlig af Agerdyrkning og 
Faareavl. Der dyrkes Kornsorter, Frugt og Vin, hvil- 
ken sidste — ligesom megen anden spansk Landvin — 
sendes til Frankrig for at forvandles til Bordeauxvin, 
og hver Aften ser man store Faareflokke bringes 
hjem til Folden, medens der af Geder kun findes 
meget faa og af Køer slet ingen. Et Glas frisk Ko- 
mælk hører til den uopnaaelige Luxus i Simancas. 
Derimod holdes der mange Oxer til at pløje med, 
samt Heste og Muld}^: og især en Mængde Æsler. 
Om Aftenen føres Størstedelen af Byens Heste- og 
Kvægbesætning ud til en Eng for at græsse der om 
Natten, — et udmærket Æmne for en Maler, thi 
Oxeflokkene drives af R)^ere med lange Lanser lige- 
som i den romerske Campagne. Høsttiden frembyder 
ogsaa maleriske Scener paa Grund af de patriarkalsk 
oprindelige Vaner, som endnu ere bevarede af den 
flittige Rutine: der mejes med Segle, ikke med Leer, 
og Tærskningen foregaar ved en Slags Slæder, som 
trækkes af Heste rundt paa et Stykke Jord, hvor det 
indhøstede Korn er udspredt, ganske som i de orien- 
talske Lande i de bibelske Tider. Og Axesamler- 
skeme, som med Negene baame paa Hovedet vende 

tilstede i iSSo* saa at Simancas maa ligefrem være 
gaaet tilbage siden 1849. Madoz angiver Indbygger- 
antallet til >8o8 Sjæle«. 

hjem fra Marken, — hvor Byens Vægter, tilæsels og 
forsynet med Spyd og Lygte, har haft Opsyn med 
dem, — møde ved Aftentid de Kvinder, der hente 
Vand af Byens Brønd i deres Kobberspande. Man 
kommer til at tænke paa Skikkelser som Ruth og 
Rebekka, paa primitivt Hyrdeliv og flere-tusendaarige 
Sagn. Men med alt dette bærer den minderige lille 
By sin falmede Adelskappe som en ægte Hidalgo fra 
Middelalderens Riddertid; den har Levninger af Mure, 
en vældig Fæstningsport, Arkader rundt om sit Torv, 
og enkelte fordums adelige og nu stærkt ramponerede 
Boliger omkring i Gaderne ere kendelige paa deres 
Vaabenskjolde, — selvfølgelig ikke at tale om Borgen. 
Den Fremmede, som kommer til Simancas, har 
mindre let ved at finde sig tilrette der. Da intet 
Hotel existerer i Byen, og man ikke kan udholde at 
bo i en Posada*), hvor Stalden er det mest frem- 
trædende Lokale, ligesom i Cervantes' Tid, og a%iver 
Soverum saavel for Mulæslerne som for deres Drivere, 
Herbergets Stamgæster, — saa maa man søge privat 
Logi. De mere dannede og velstaaende Folk nedlade 
sig i Spanien ikke til at leje Værelser ud, og man 
tyer da til en eller anden Familie af den jævne Almue, 
hos hvem man boer overordentlig billigt, men temme- 



*) Endnu 1890, skriver en fransk Historiker 1901, var der 
intet virkeligt Gæstgiversted i Simancas, kun en »Para- 
dere«, som en skikkelig Grovsmed holdt i Gang. Dér 
kunde man faa et tarveligt Maaltid, og over Smedien 
var der, med rudeløse Vinduer og Huller i Gulvet, et 
Hummer til Gæsternes Natteleje, forsynet med to fem- 
senge, et haltende Bord og to skrøbelige Stole. 

lig ukomfortabelt; herpaa bødes dog endel ved deo 
naturlige spanske Elskværdighed, thi ofte træffer man 
virkelig prægtige Folk i sin Vært og hans Familie. 
Min gamle fortræffelige, ærlige, paalidelige og hen- 
synsfulde Vært, Pedro Gomez, og hans brave Hustru, 
»Senå« Frasquita, mindes jeg som Exempler paa sand 
folkelig Noblesse. Ligefra det Øjeblik, jeg indl(^^ 
redes hos dem, og til jeg i Valladolid drak en Afskeds- 
Bebida med Pedro, fandt jeg hos dem kun Hæderlig- 
hed og oprigtig Venlighed. Han var Fisker af Pro- 
fession (Ferskvandsfisker naturligvis), men havde i sin 
Tid tjent længe som Soldat under Borgerkrigene; han 
stod da i Elitekorpset la Guardia civil og havde været 
med i adskillige Slag paa »Cristino«emes Side. Men 
hans Livs store Begivenhed var at have været Tjener 
hos den før omtalte Gustav Bergenroth, for hvem han 
og hans Kone førte Hus; derfor havde de en lille 
Pension efter ham. Min nordiske Smag med Hensyn 
til Spise og Drikke bragte ham stadig til at tænke 
paa »Don Gustavo« og tale om ham, — hvilket der 
overhovedet ikke skulde megen Anledning til — , og 
da jeg engang var et Par Dage sengeliggende af et 
let Ildebefindende, hed det strax: »Nu maa Don 
Emilio da ikke gaa hen og dø for os ligesom Don 
Gustavo!« Jeg ytrede dengang Ønsket om at faa 
noget The, hvad Simancas næppe havde kunnet præ- 
stere, hvis ikke Pedro endnu havde ejet en lille Rest 
fra den bergenrothske Periode, — »og det er fin 
The, kan De tro, for han havde mange verdslige Fri- 
stelser (tenia muchas tentaciones).« Stærk var Theen 
rigtignok ikke, thi det var elleve Aar siden, at »Don 

Gustavo« døde, og fra den Tid havde den ikke været 
rørt. Sværest er det at faa Tiden til at gaa udenfor 
de egentlige Arbejdstimer. At invitere Folk til en 
liUe Middag, kendes knapt i Spanien, mindst i saadan 
en Antikvitet af en By som Simancas; at mødes i 
germansk Jævnhed og Tilfældighed ved Aftensbords- 
tiden og opfordres til at tage Del i Maaltidet, er lige 
saa usædvanligt. Kun en formel Visit i stiveste Puds, 
foregaaende i en iskold ^^Sala«, med halvtlukkede 
Skaader, Stengulv med spredte Maatter, Stole med 
Lærredsovertræk, udpyntede Helgenfigurer under Glas- 
klokker mellem Tøjblomster, medens gamle sorte, 
malede Portræter og Martyrscener og skrækkelige, 
kolorerte Godtkøbslithografier se ned fra Væggene, — 
det er hvad man plejer at drive det til i Retning af 
Selskabelighed. Og saa den daglige »Tertulia«, Snak- 
kestævnet, henne hos Apothekeren, hvor en lille Flok 
Stamgæster slaar en Passiar af om Dagsnyt og Politik. 
De lokale Sommerforlystelser bestaa hovedsagelig i 
Dans paa Torvet om Søndagen af Byens unge Karle 
og Piger, mest sværtbyggede og undersætsige, til en 
ejendommelig Musik af Skalmej og Tromme*); en 



*) Disse Danse have bl. a. tiltrukket sig den nederlandske 
Musikliistoriker van der Straetens Opmærksomhed (se 
hans «La Musique aux Pays-Bas«, yde Bind). Det be- 
nyttede Blæseinstrument er en Art skingrende, stor Obo 
med fem Huller; den kaldes albogétit hidrører vismok 
fra Araberne og har været kendt i umindelige Tider. 
Van der Straeten meddeler den sædvanlige Danserytme, 
men nogen Melodi har det ikke været ham muligt at 
opfatte — ligesaa lidt som denne Bogs Forfatter. Selve 

Extraforaøjelse er Skytspatronens Fest med tilhørende 
Tyrefægtning en miniature (Novillada), som lokker 
mange af Omegnens Beboere til Simancas og under- 
tiden ender med et stort Slagsmaal, hvor mere end 
Een maa bløde for en Modstanders Kniv trods Gen- 
darmernes energiske Indskriden. Egnen omkring Byen 
har ret kønne Spasereveje at opvise; dér har man 
altsaa en Adspredelse, — naar Aarstiden tillader det, 
thi Højsletten, hvorpaa Simancas ligger, har i det hde 
ikke noget behageligt Klima. Vinteren er m^et 
barsk og stormfuld, Sommeren i Almindelighed braen- 
dende hed, og af og til indtræ£Fer der en længere 
Regnperiode. Men f. Ex. i Juni tager den vidtstrakte, 
for en stor Del veldyrkede Slette sig ganske venlig 
ud og indbyder til Vandringer. Den er gennem- 
strømmet af den anselige Pisuerga, hvis Krumninger 
Øjet kan følge langt, og hvis Bredder ere bevoxede 
med Popler; nedenfor Byen, hvor der er dannet et 
kunstigt, brusende Vandfald ved en Mølle, — i hvis 
Nærhed nogle Akacietræer prange med deres duftende 
Blomster om Forsommeren — , fører en mægtig gam- 
mel Bro, som siges at være fra Romertiden, med 
henved en Snes Buer over Floden. Paa den anden 
Side har man en Strimmel Land bedækket med Frugt- 
haver; en Mængde Æble-, Pære-, Blomme- og Kirse- 



Dansen var lidet gratiøs og grumme enkel: Mændene 
stode i en Rundkres, Kvinderne i en anden udenom 
dem, de toge hinanden parvis i Hænderne, travede lidt 
rundt, stode atter stille, figurerede lidt for hinanden og 
begyndte saa paany deres Rundtur. 



9S 

bærtræer staa imellem Rækker af Vinstokke, Resten 
af Sletten er store Marker med Hvede, Byg, Vin, 
Ærter o. m. Før den varme Tid kommer, ses Heg- 
nene blomstre med vilde Roser, og Grøftekanterne 
ere dækkede med et helt lille, broget Blomsterflor, 
deriblandt røde Valmuer, som oppe i Norden. Men 
skyggende Skove savner man; thi vel begrænses Slet- 
ten af en stor Pinieskov, gennem hvilken en Sti fører 
ned til Duero, men dens stive Træer staar som sande 
Don-Ranudo*er med de nøgne Stammer og flade graa 
Toppe i fornem Afstand fra hinanden indb3n:des, saa 
at Solen faar Lov til at skinne med al Kraft paa den, 
der arbejder sig frem ad de sandede Veje derinde. 
Derimod leder en anden Sti fra Byen over nogle høje 
Bakker med god Udsigt til en lille Landsby, Arroyo, 
som ligger mellem venlige Lunde tæt op til en greve- 
lig Landejendom med Have, — et Sted, som ikke er 
uligt vore skønne sjællandske Egne, og som jeg derfor 
gerne og ofte søgte hen til. 

Naturligvis er Arkivet en saare vigtig Ting for 
Simancas. De naive Almuesfolk betragte den Byg- 
ning med en vis sky Beundring, hvori — som de 
sige — »saamange Testamenter ere bevarede, der 
repræsentere saamange Penge«, og naar Arkivet faar 
Gæster, hedder det sig altid ude i Byen, at det drejer 
sig om en Arvesag. Endskøndt det gaar saa ligefrem 
til iblandt Befolkningen, at den til daglig Brug be- 
nævner Arkivets Chef ved et fortroligt Diminutiv af 
hans Fornavn, anser den ham dog for Byens fineste 
Mand, og de øvrige Arkivembedsmænd høre til dens 
Bedsteborgere. Den i 1880 fungerende Direktør for 

Arkivet var forresten endda af en særlig velhavende 
Slægt og ejede megen Jord; det samme var Til£eeldet 
med et Par andre af dets Personale. I ældre Tid 
boede Arkivaren undertiden paa Slottet; men dels 
fordi der var meget koldt deroppe, dels fordi det 
egentlige Arkivlokale trængte til Udvidelse, fcH'andre- 
des dette Forhold i Tjnreme af det 19de Aarhun- 
drede. Nu staar Bygningen sædvanligvis forladt uden- 
for Kontortiden, saasnart Portneren har aflaaset åen 
tunge Port og begivet sig hjem til den ufravigelige 
Puchero (Suppe og derefter Kød med Grøntsager), — 
undtagen naar samme Funktionær faar Lyst til at tage 
sig en Eftermiddagslur oppe i de kølige Værelser, 
eller naar det tillades en Gæst, der gerne vil have 
saa meget som muligt ud af sin Tid, at arbejde der 
udenfor Kontortiden. Denne er hver Søgnedag fra 
8 til I ; men man maa herved tage i Betænkning, at den 
katholske Kalender har mange Festdage, og naar der 
er Marked i Valladolid, falder der ogsaa en lille Ferie 
af til Arkivpersonalet. Det bestod 1880 af Chefen, 
fem Medhjælpere (deraf tre »Oficiales« og to »A)ni- 
dantes«), en Portner, et Bud og en Afskriver; hvor- 
ledes Gageforholdene i det enkelte ere, kan jeg ikke 
sige noget Bestemt om, men der er aarlig bevilget 
15,000 Pesetas (Francs) til Gagering og yderligere 
2500. 

Som før anført, er Simancas' Slot højt liggende, 
og den pikkelhueagtige Hat paa dets største Taam kan 
øjnes i temmelig lang Afstand. Det er afbildet i Li- 
thografi foran i Gachards »Correspondance de Philippe 
II sur les aifaires des Pays-Bas« ; men til dette Billede 



97 

maa bemærkes, at Gravene nutildags ere tørre, ialt- 
fald om Sommeren; hvad der ogsaa maa betegnes 
som et kunstnerisk Fantasiprodukt, er den vagthavende 
Soldat, som ses forrest paa Prospektet, thi det er, 
saavidt jeg veed, endnu aldrig lykkedes nogen spansk 
Regering i den nyere Tid at gennemføre en saa for- 
nuftig Foranstaltning som at anbringe en militær 
Vagtpost ved Arkivet. Der er to Indgange til Slottet, 
med tilsvarende Broer; den ene er forbeholdt den 
kongelige Families Medlemmer, den anden er for al- 
mindelige Dødelige. Naar man har passeret den tak- 
kede Fæstningsmur, som omslutter hele Bygningen, 
konmier man ind i en Forhal med smukke Piller, 
som skyldes Juan de Herrera; ogsaa Gaarden er pry- 
det med Buer, som hvile paa firkantede Piller. Flere 
Indskrifter melde om, hvad den »lykkelige og ærvær- 
dige« Ferdinand den 7de udrettede for Arkivets Istand- 
sættelse, navnlig om hans Besøg i 1828. Næsten alle 
Rummene i Slottets tre Stokværk benyttes nu til Ar- 
kivet, baade de, der ligge i de fire Taarne, og de i 
de fire Fløje, ialt halvhundrede Sale og Værelser, 
hvoraf nogle ere af meget anselige Dimensioner. Det 
er omtrent 80,000 Pakker, indeholdende over 30 
Millic«ier Dokumenter, som gemmes i mellem 3 og 
4000 Skabe, tildels af Gibs og lukkede med svære 
Egedøre, der datere sig fra det i6de Aarhundrede. 
Et lille Udvalg af de mærkeligste Aktstykker ere ud- 
stillede i Montrer. Blandt Salene, der alle forevistes 
mig, den Dag jeg var færdig med mit Arbejde i Ar- 
kivet og tog Afsked med Personalet, udmærke flere 
sig ved smukke, tavlede Lofter, Parketgulve og Gale- 

E. Gigas; Litteratur og Historie. III. 7 

rier med fortrinligt Snedkerarbejde, men især gælder 
dette om et lille, rundt Værelse i 2 den Etage, som 
er Arkivets egentlige Kærne: dér findes et Antal 
kostelige Arkivalier siden Filip den 2dens Dage frø- 
varede i kunstnerisk forarbejdede Skabe og Kister, 
hvis Laase og udskaame Ornamenter ere lige beun- 
dringsværdige. Til de ældste og værdifuldeste Sager 
i Simancas-Arkivet høre Isabella den Katholskes, Kail 
den 5 tes og flere spanske Regenters Originaltestamen- 
ter, Maurerkongen Boabdils Kapitulation, hvorved Gra- 
nada overgaves, o. m. Imidlertid bærer dette Rmn 
endnu Mærker af den franske Vandalisme fra fonige 
Aarhundredes Begyndelse; thi da Laasene vare altfor 
solide og snilde for dem, der skulde udtage Doku- 
menter til det vordende Universalarkiv i Paris, op- 
brød man dem med Magt, hvorved det ogsaa gik ud 
over det fine Træarbejde. I det hele holde de gamle 
Papirer sig godt i Bygningens øvre Etager; men de, 
som gemmes i det nederste Stokværk, have lidt og 
lide stadig under Fugtighed, saa at de Pakker, der 
bringes op derfra, ofte frembyde det for Historikeren 
saa bedrøvelige Forgængeligheds -Præg*). I 2den 
Etage er tillige Arkivets rummelige Kontor, som først 
i den nyere Tid er blevet forsynet med en Kakkelovn 



•) Der klagedes i Aarsberetningen for 1882 stærkt over, at 
der ikke bevilges de fornødne Penge til Reparationer i 
og paa Bygningen, samt over at Personalet ikke for- 
øges. ^Og i et 1883 udgivet Skrift tager Escudero de la 
Pena, Direktør for Arkivet i Alcali, med Varme Ordet 
for at bringe hele Simancas-Arkivet til Alcald, hvor der 
er en ypperlig Bygning med Plads nok. 

paa Embedsmændenes indstændige Bøn, samt Chefens 
Værelse i den gamle »Cubo del Obispo«, hvor Biskop 
Antonio de Acuna sad fangen og Montigny dræbtes. 

I Modsætning til gamle Dages Sædvaner modtages 
udenlandske Besøgende og Studerende nutildags med 
den største Venlighed og Forekommenhed af Institu- 
tionens Personale; kun i en enkelt Henseende sporede 
man, indtil 1881, en lille Eftersmag af Fortidens 
hermetiske Aflukning af Siraancas- Arkivet. Man maatte 
nemlig betale ikke blot for, hvad man lod Arkivper- 
sonalet afskrive, men ogsaa for hvad man selv afskrev, 
I Franc for et Folioark, hvilken Betaling erlagdes i 
stemplet Papir, der klippedes over af Arkivchefen, 
saaledes at Arkivet og dets Gæst hver beholdt sin 
halve Del som Kvittering. Da jeg var den første 
Dansker, der nogensinde havde besøgt Arkivet, vilde 
man gerne vide af mig, dengang Kvitteringen skulde 
udfærdiges, hvordan Folk tituleres i vort Land. Paa 
Papiret kom jeg saa til at hedde »Senor Don 
Herr Emilio G.« ! Nu har det nye Reglements 3 die 
Kap. Paragr. 93 udtrykkelig ophævet denne Foran- 
staltning: »Af de Uddrag (staar der) og ligefremme 
Afskrifter af Dokumenter, som de Studerende selv be- 
sørge i videnskabeligt Øjemed, efter forud given Til- 
ladelse af Chefen, tilfalder der ikke Staten nogen 
Afgift.« 

Men hvis man i alt kan tro den Fremstilling, der 
gives i »The Athenæum« for 1862 af den oftere 
nævnte Bergenroths Genvordigheder i Simancas, da 
han første Gang kom dertil, kunde det være svært 
nok at faa Adgang til Helligdommen, selv efter at 

Gachard havde faaet dens Porte til at springe 
B. havde i sin Tid, som ivrig Demokrat, forladt sh 
Fædreland Preussen efter 1848, havde derpaa levet i 
Nordamerika og i England og fik endelig ved øster- 
rigsk Indflydelse Lov til at arbejde i Arkivet, i Be- 
gyndelsen for sine egne historiske Studiers SkyW, 
siden lønnet af den engelske Regering. Det var Akt- 
stykker i Cif&e, han gennemgik og afskrev; han 
havde med stor Umag selv maattet udfinde Nøglen til 
dem; men da han omtrent var naaet til et Resultat i 
saa Henseende, bleve Arkivarerne forskrækkede over 
denne »Kætteres Opdagelser, og den gamle stivsin- 
dede, men forøvrigt ganske elskværdige Chef lod 
— trods hans Protest — alle hans Afskrifter fratage 
ham, fordi der stod i Reglementet, at Arkivets øverste 
Embedsmand havde at kontrollere alle Kopier: det 
kunde han imidlertid ikke, da Originalerne vare i 
Ciffre og den oprindelige Nøgle forlængst borte. Ber- 
genroth maatte til Madrid og sætte Himmel og Jord 
i Bevægelse for at faa sine Papirer igen, og den da- 
værende Premierminister, O 'Donneil, resolverede, at 
der ikke skulde lægges ham Hindringer i Vejen, paa 
den Betingelse, at B. ogsaa overlod Arkivet en Ciflfer- 
nøgle og Duplikater af sine Afskrifter. Under Paa- 
virkning af al denne Modgang har han aabenbart 
faaet et mørkt Blik paa den stakkels By og dens 
Omegn, der i det anførte Tidsskrift gøres til Genstand 
for en meget nedsættende Skildring, mod hvilken en 
engelsk katholsk Præst og KoUegierektor i Valladolid 
tager til Genmæle, længere fremme i samme Aar- 
gang; han har ogsaa arbejdet i Arkivet, men fiindet 

idel Imødekommenhed hos Qiefen, hvorimod han 
indrømmer, at de underordnede nok kunde have 
været behageligere at forhandle med, og hvad Beskri- 
velsen af Byen angaar, saa er den »for slem og hid- 
rørende fra En, der er forvænt ved engelsk Comfort«. 

En uhyggelig Tildragelse, som berørte de frem- 
mede Videnskabsmænds Besøg der paa Stedet, kastede 
imidlertid Skygge over Navnet Simancas ikke længe 
efter at jeg opholdt mig i Byen, endnu i Sommeren 
1880. Man fortalte mig i den ene Posada, at den 
unge franske Historiker L. Louis-Lande (der i Aar- 
gangene 1875 — 80 af »Revue des deux mondes« 
meddelte en Række Artikler om spanske Samfunds- 
forhold, Litteratur o. s. v.) ventedes snart derned ; han 
havde været der engang før, og man viste mig — 
hans Støvler, der vare efterladte af ham som Pant 
paa Tilbagekomsten. Han kom først igen efter min 
Bortrejse. Hen paa Aaret læstes saa i Aviserne, at 
han en Dag savnedes, og at Grunden til hans For- 
svinden snart opdagedes, idet man fandt ham myrdet 
og udplyndret mellem Valladolid og Simancas. Hans 
sidste Bidrag til det franske Tidsskrift indeholdt just 
en skarp Fremstilling af Usikkerheden for Liv og 
Lenmier i Spanien. Som Gerningsmand til Mordet 
havde man en Person mistænkt, der besørgede Posten 
mellem de to Byer og tillige var Skolelærer. Jeg 
erindrer, at han blev omtalt for mig af min Vært 
som et Menneske, man ikke kunde stole paa. 

For mit Vedkommende mindes jeg ikke engang 
at være bleven generet af Tiggere paa mine daglige 
Vandringer. Den første af disse Ture var naturligvis 

hver Dag, Uge efter Uge, den lille Bjergstigning op 
til Slottet. Naar man saa var naaet derop, dygtig 
ophedet (thi Sommer var det, omend ikke dens aller- 
hedeste Tid), til Kontortidens Begyndelse Kl. 8, gjaldt 
det først at afkøle sig lidt, før man betraadte de maer- 
kelig kolde Lokaler. En venlig Hilsen lød strax 
imøde fra de daglige Kontorkammerater, hvis »Leben 
und Treiben« man snart vidste saameget Besked med, 
som om man havde kendt hinanden i Aarvis. Der 
var den rare, godmodige Don N., iste Arkivsekretær, 
ikke just nogen overdrevent nidkær eller duelig Em- 
bedsmand, men Elskværdigheden selv. Hvad han 
kunde presse ud af Aviserne, naar Posten kom, var 
forbavsende, og naar Portneren viste sig i Kontor- 
døren Kl. I og udraabte sit: »La unal«, stod DonN. 
næsten altid med Overfrakken paa, Hat og Stok i 
Haanden, parat til at ile til den hjemlige Arne og 
Middagsmad. En Slider af første SkuflFe syntes der- 
imod gamle Don R. at være, en kraftig Brumbasse af 
en Katalaner, der gerne vilde have en latinsk Samtale 
med mig, — hvem Latinen faldt mindre let end 
ham — , og som oprindelig var Mediciner; han drev 
ogsaa nogen Lægepraxis, som hans Kolleger omtalte 
temmelig ironisk. Dernæst min sædvanlige Ledsager 
paa Aftenturene i Omegnen, hvor vi ofte mødte Don 
N. eller Chefen, naar de vare ude at se til deres 
Marker: den lille magre Don P., med sin korte, 
tørre Hoste, sit melankolske Smil og sin Klerikalisme; 
han sad efter Chefens Ordre oppe i Arkivet, da jeg 
havde faaet Lov til at arbejde der ogsaa om Efter- 
middagen, og læste i et stort illustreret Subskriptions- 

værk an Helgeners Levned. Det var af ham, jeg til 
Morska)slæsning i ledige Timer laante en spansk Over- 
sættelse af den gamle, legitimistisk sentimentale Ro- 
man >le cimetiére de la Madeleine« (fra 1800), en 
Bog, lyoraf han selv var meget opbygget. Jeg vil 
ikke pastaa, at man fik Indtryk af nogen særlig Lær- 
dom hc Personalet, men selvfølgelig kendte de alle deres 
Fædrelads Historie og deres Arkiv. Uagtet Don R. 
med er vis Ret kaldte den fremmede Gæst, der — som 
rimelig var — søgte at faa expederet saa meget som 
muligt i den korteste Tid, for »Dampmaskinen«, 
maatteler jo dog hviles lidt af mig engang imellem, 
og d'Hi. Embedsmænd havde da slet intet imod en lille 
Samtalt under hvilken ofte mit fjerne Hjemland kom 
paa Tæ og engang blev Genstand for Misundelse, 
fordi Vi hertillands ikke have Accise, consumos, som 
det kales i Spanien, hvor jeg var Vidne til mange 
Jammeitager over denne byrdefulde Afgift. Denne 
Passiar ndt Sted, medens man røg en Cigaret, — 
thi sidstevnte, fra et arkivalsk Standpunkt uforsvar- 
lige, Nj^lse hørte til Dagens Orden. Imidlertid sad 
gamle Bbfonso Zamora, Portneren, med Kalotten paa 
det værée Concierge-Hoved, ude i Forstuen og »sled 
i det«, sa der spydig bemærkedes, naar en vældig 
Gaben løind i Kontoret. Det var ham, der, den- 
gang jeg rtalte, at jeg var fra »Dinamarca«, ytrede, 
at det vi^ han godt hvor var: det var jo i Syd- 
amerika, c Papirerne vedkommende det Land laa i 
Sal Nr. å^og det. Manden forvexlede nemlig vort 
Fædreland ^d Cundinamarca, der er en Provins af Re- 
publikken (ombia, en af Spaniens tidligere Kolonier. 

Sia var Byens Sognepraest, hvem jeg en D^ traf 
adskillig bedre underrettet: han nsevnte baae »d 
Sunde, »el gran Beh«, »el pequeno Beh«, jaendq^ 
»Anis« (Aarhns); j^ havde ham tidt mistænk for at 
have læst paa Lektien. Zamora var forresten, txls sit 
civile Ydre, ogsaa en forhenværende Krigsman«; han 
stod i fordums Tid ved samme Korps som 'edro, 
min Vært, men ved Musikken, — »jo, han havde 
faaet en Basun eller saadan noget at tade i; et var 
gruligt at høre paa,« sagde Pedro. Stiklede hi saa 
ledes noget paa den brave Aikivportner, saahavde 
denne ligeledes sine Smaamorsomheder at beræ om 
Pedro, f. Ex. hvordan man engang i Kamevstiden 
havde pyntet ham, der just ikke var nogen Sbhedf 
ud i et fantastisk Kostume og under Jubel baai ham 
i Procession; siden den Tid hed han altid »d nye 
Helgen«. 

»Naar De engang kommer hjem,« sagde i Dag 
en af Embedsmændene til mig, »vil De maae dog 
af og til skænke vort sasre lille Hul af en Byn ven- 
lig Tanke.« At dette virkelig har været 'Cseldet, 
vidner det For^aaende maaske vel meget o; men 
jeg haaber, at en og anden Læser dog ikke h fondet 
Ænmet for fjerntliggende og Behandlingen >r vidt- 
løftig. 



TILLÆG TIL AFHANDLINGEN 
SPANSK DIPLOMAT OG DANSK 

HOFMAND«. 



EFTER at 2det Bind af disse »Studier og Essays« 
var udkommet i Trykken, er deres Forfatter 
kommen til Kundskab om nogle Aktstykker, der kunne 
tjene til at belyse det Tidsbillede, som den gamle 
Grev Yoldi's Levned frembyder. Det er atter det kgl. 
Bibliotheks Samlinger, som have afgivet Stof til nær- 
værende Supplement; men denne Gang fremtræder 
Materialet kun for saa vidt i bearbejdet Form, som 
blot en Del af den foreliggende Brevmængde og i 
nogle Tilfælde kun Brudstykker af de enkelte Breve 
ere aftrykte og forsynede med Noter. Ellers frem- 
træde Brevene i den oprindelige Skikkelse. 

Medens eet Brev giver en Oplysning til Yoldi's 
Ungdomshistorie og et andet indeholder Underretning 
om, naar og hvorledes han begyndte paa sin store 
Konchyliesamling, falder Resten af de her meddelte 
Papirer væsentlig ind under to større Grupper. Først 
en Række Breve (1809 — 17) til den spanske Greve 
fra hans hollandske Svoger, Rechteren, som i deres 

flegmatisk ironiske Tone melde lydelig om baade 
Brevskriverens Nationalitet og hans Karakteer, men 
tillige have meget at berette om Napoleonstidens Vir- 
var, det som spanske Statstjenere ikke mindst fik at 
føle under skiftende Regeringer og svigtende Finanser. 
Men af betydeligere Interesse er den anden og 
største Gruppe: Brevene (paa Fransk) til Yoldi fra 
hans Datter, ledsagede af enkelte fra Svigersønnen. 
Det er en hel anden Tid, vi her møde: Restauratio- 
nens, den hellige Alliances, Mettemichs. Bag en Mur 
af Kongresser, Politi, Diplomatspioneri, Militarisme, 
Jesuitisme og Hierarki nød Tyvernes legitime Hoffer 
og fornemme Verden deres glade Tilværelse, omtrent 
kun indsnævrede af Etikettens Baand, under ringe Agt- 
paagivenhed ligeoverfor de truende Skyer, der sam- 
lede sig som liberal Opposition i Tale og Presse for 
at bryde ud i de store Uvejr 1830 og — endnu 
stærkere — 1848. Hvor man morede sig dengang! 
»Koncert og Bal den ene Dag, Bal og Koncert den 
næste«, Operaforestillinger og Privatkomedie, Middage, 
Jagt og Væddeløb, Kurtiseren, Spil og Calembourgs. 
Det var den Periode, da Rossini og de øvrige ita- 
lienske Komponister (samt deres Efterlignere i andre 
Lande) henrev med snart smeltende, snart pirrende 
Melodier; da Sangens Virtuoser, fra Madame Catalani 
til Jfr. Zrza, kappedes med de instrumentale ; da Kalk- 
brenner, Herz og andre, nu mere eller mindre glemte, 
Klaveerheroer vakte det letlevende og elegant over- 
fladiske Publikums Beundring ved perlende Løb i Hun- 
dreder af Variationer og Rondo 'er; da det behændige 
Talent Scribe i Spidsen for sin Skare Medarbejdere og 

Efterfølgere var Theatrets anerkendte Suveræn. Pepita 
Coopmans' Breve til Faderen give Skildringer fra Da- 
tidens aristokratisk æsthetiske Krese i to europæiske 
Hovedstæder, med jævnlige Strejflys over det tilsva- 
rende Liv i en tredie. I hendes tidligste Breve er 
det Karl X.'s Paris, hvoraf mangt et Træk tegner sig, 
men siden er det Dresdens gamle Hof, halvt borger- 
ligt, halvt stivt, og den smukke Bys kosmopolitiske 
Selskab, som møder os i livlig Skildring, der til sidste 
Æmne faar et lokalt, tildels parodisk, men dog ingen- 
lunde ufarligt Efterspil af Julirevolutionen. Og sam- 
tidig ser man, hvordan de diplomatiske Udflyttere 
stadig holde Udkig med det Hjemland, hvortil saa- 
mange Baand knyttede dem, og hvis højeste Krese 
Brevskriverinden stod nær: af hvad der stod i For- 
bindelse med danske Tilstande lægger man særlig 
Mærke til Beretningen om det Besøg, Frederik VII. 's 
Moder aflagde i Dresden paa Rejsen fra Horsens 
sydpaa. 

Dernæst er der Billedet af Forfatterindens Person- 
lighed. Den lille — at hun ligesom sin Fader var 
endog ualmindelig lille af Væxt, siger hun selv — 
gratiøse Dame med det kvikke Hoved, de flersidige 
Talenter og den lette Pen gør idethele et elskværdigt 
og tiltalende Indtryk. En lys Natur med mondænt 
farvet IntelUgens (det laa jo i den Atmosfære, hun 
var opvoxet i); har aabenbart holdt grumme meget 
af at more sig, stærkt yndet Pynt og Stads og slet 
ikke haft noget imod at gøre sig gældende ved sin 
Skønhed og Begavelse, ligesom hun ønskede at se 
Manden bravt avanceret og dekoreret; har godt kunnet 

blive hidsig, ja noget bitter og stivnakket, hvilket 
viser sig baade i hendes Omtale af det Rechteren'Åe 
Hus og i Rivaliteten med den pariserelegante Fro de 
Caraman. Ved sin sydlandske Afstamning har bon 
haft noget pikant Exotisk over sig, som yder%ere 
maa have indtaget det adelige Herrqmblikmn, hvis 
Bifald omjublede hende, naar hun optraadte i sine 
Soubretteroller blandt russiske Fyrster og franske Mar- 
quier. Frederik VI. 's jævne Kjøbenhavn, hvor hun 
var født og opdragen, har ogsaa sat sit Præg paa 
hendes Væsen og hendes Opfattelse af Verden og 
Menneskene. Hendes Glæde over Dresden bringer i 
Erindring, hvor ofte Rejsende have fundet Lighed 
mellem denne By og vor Hovedstad, NB. som den 
fordum var; og hendes Udet aristokratiske Bemærk- 
ninger om hendes adelige Aner, der vist have skaffet 
hende en lille Reprimande af Faderen, smage formelig 
af dansk Lunhed. Mellem hende og hendes Fader 
har der — det viser denne Korrespondance — hersket 
et sjeldent kærligt Forhold: han var øm og ængstelig 
for hendes Velfærd, og navnlig vidner et her udeladt 
Brev om, hvordan han i sin Frygt for, at der skulde være 
farlig Sygdom i deres Hjem, hentede Underretning 
fra Udenforstaaende, hvilket Pepita ikke var fri for at 
tage ham en Smule ilde op, hvor rørt hun tillige var 
over hans Omhu. I sit Hjem — der maaske nok 
har været lidt å la Dukkehjem, men i de højere 
Stænder var sligt vel hyppigst — viser hun sig op- 
fyldt af Kærlighed til Manden og Børnene : disse spille 
en saadan Rolle i hendes Breve, at mangen nydelig, 
men lovlig privat Passus har maattet udelades, om 

hver Gang de Smaa have faaet en ny Tand, om 
hvor søde de se ud i deres fine nye Dragter, om 
deres Skælmsstykker og om de Smæk, der tildeles 
dem for visse letkomiske Forseelser, som høre Barne- 
kamret til og skildres lunefuldt af Moderen. Alt dette 
har man unægtelig vanskeligt ved at forene med den 
Marie-Grubbe'ske Afslutning paa Ægteskabet, som 
uheldigvis S3nties en Kendsgerning. Den sidste Gang, 
Datteren omtales i Yoldi's Dagbog, er 1840, da han 
viste det danske Kongepar de Portræter af hende og 
de to Børn, som vare malede i Dresden ; hun var da 
38 Aar. Derefter forsvinder hendes Navn af hans 
Optegnelser. Og til en endnu levende dansk Diplo- 
mat, som var i Briissel omtr. 1850, fortaltes af det 
derværende Gesandtskabspersonale, at man ikke maatte 
omtale Ministeren Coopmans' Hustru, da hun for 
nogle Aar siden havde forladt sin Mand paa den 
Maade, som er berettet i disse Studiers 2den Samling. 
Har man dette i Minde, kommer der en dobbelt trist 
og uhyggelig Klang i det lille franske Couplet, med 
den klassiske Opfordring til Livsnydelse under Hen- 
viisning til Livslykkens Forgængelighed, der slutter 
det sidste af de her aftrykte Breve. Det passer paa 
den Kvinde, som har citeret det, og som forlængst 
har ftmdet en ukendt Grav i et fremmed Land; men 
det klinger tillige som en Gravskrift over den muntre 
og letsindige Slægt, hun levede iblandt og hørte til, 
og som Tidsbølgeme have bortskyllet for stedse. 

A. J. Kaunitz Rietberg*) til Yoldi. 

Madrid, 29. Juni 1784- *) 
Kære Don Alfonso: Det glæder mig at kmme med- 
dele saavel Dem som mine Veninder Dona Maria Jose£i 
og Inesita') den behagelige Efterretning, at Hs. Maj. 
efter Hs. Exe. Grev Floridablanca's ladstilling cg An- 
be£ding har haft den Naade at tilstaa Dem en Pen- 
sion paa 300 Dukater, at hæve onder Teroels Bispe- 
stol, idet Han til denne Naadesbevisning føjer den at 
lade Dem udbetale den Sum, der £dder paa de halv- 
andet Aar, indtil dette udfærdigedes. Jeg tvivler ikke 
om, at De med største Iver, som hidtil, vil arbejde 
paa Deres gavnlige Uddannelse for at blive en god 
Borger og Kongen en nyttig Undersaat, til fortjent 
Tak for Hans kongelige Velvillie, og idet jeg ønsker 
Dem alt muligt Held til Iværksættelsen af saa agt- 
værdigt et Forsæt, beder jeg Gud bevare Deres Liv 
mange Aar, min kære Don Alfonso. Deres [osv.] 

Til Hr. Don Alfonso de Gadea y Aguirre, i 
Alicante. 



') Grev Joseph Kaunitz (1743 — 85), østerrigsk Gesandt i 
Madrid, Søn af Maria Theresia's berømte Minister. — 
Originalen er spansk. 

*) Sig. disse > Studier og Essays« II, S. 3. Det er det 
første Naadesbevis, som blev Yoldi tildel; denne Pension 
vedblev han at beholde, medens han var i spansk T]t- 
neste. 

») Yoldi's Søstre. 

B. Af J. Werfels »Nyeste Skilderie af Kjø- 
benhavn«, Nr. 48, 29. Marts 1805. 

Blandede Nyheder. For kort siden døde her 
i Kjøbenhavn den spanske Ministers, Grev v. Yoldis 
Gemalinde.^) Hun var en ung Dame af sjelden 
Skjønhed og fortræffelige Egenskaber. Hun blev et 
Offer for en langvarig Sygdom, som hun droges med 
i syv Maaneder efter hendes Nedkomst. Hun levede 
i den fortræffeligste Harmonie med sin Gemal. Da 
hendes Død havde virket saare meget paa hans Sund- 
hed, saa befrygtede hans Venner, at hendes Begra- 
velse vilde gjort et altfor stærkt Indtryk paa ham. 
Efter deres og Lægens Raad beqvemmede han sig til 
at forlade Hovedstaden, og reiste den 19 d. M. i 
Selskab med den første Franske Legationssecretair, Hr. 
Dessaugier, til Hamborg. Grevindens Liig blev led- 
saget af en Skare, som bestod af 63 Kareter. 



C. Yoldi til D. G. Moldenhawer.») 

Da et Tilfælde har givet mig den Idee at danne 
en lille Konchyliesamling,*) og- da jeg ønsker at 



*) Sig. disse > Studier og Essays« II, S. 32—34. — Det er 
Cand. mag. H. Ehrencron-Muller, som har gjort mig 
opmærksom paa denne Notits. 

*) Overbibliothekaren ved det st. kgl. BibUothek. — Origi- 
nalen er fransk. 

») Sig. n, S. 132. 

have en Vejledning ved mine Undersøgelser, beder 
jeg min højtagtede Ven Hr. Ridder de Moldebaaer 
[sic] at være saa venlig at laane mig et af de klas- 
siske Værker i denne Retning, som findes i det konge- 
lige Bibliothek, og som foruden Beskrivelse indeholder 
kolorerede Tegninger af alle Arter Konchylier. Jeg 
tror, at D*Argenville*s »Conchyliologie« er et af de 
bedste. 

Jeg beder altsaa Hr. de Moldehauer at have den 
Godhed at skaffe mig det og forud modtage min op- 
rigtige Tak og Forsikringen — hvilken det altid er 
mig en Glæde at tilkendegive — om den Højagtelse 
for ham, som næres af hans Ven og ærbødigste 
Tjener Grev Yoldi. 

15. Marts 1810. 



D, Breve til Grev Yoldi fra hans Svoger 
Grev J. G. van Rechteren. 

I. 

Paris, 27. Marts 1809.*) 
Kære Ven, enten maa De ikke have faaet mine 
Breve, eller ogsaa kan De ikke forstaa mig. Jeg taler 
dog hverken Græsk eller Latin til Dem, det er jeg 
sikker paa; thi hvad Græsk angaar, saa har jeg aldrig 
kunnet det, og min Latin har jeg glemt for længe 
siden. Jeg har sagt Dem paa godt*) Fransk, at De 



*) Sig. disse »Studier og Essays« U, S. 60 — 62. 
') Saa overordentlig godt er det forøvrigt ikke. 

ikke er saa fattig eller saa ulykkelig, som De tror. 
Man er ikke nogen Stodder, ikke reduceret til at bede 
om Almisse, naar man har 90000 Realer til sin Dis- 
position. Ja, dem har De i Hr. Baguenault's Kasse, 
og det afhænger af Dem at faa dem ud deraf. Jeg 
har sagt Dem det sex Gange, og jeg gentager det: send 
Deres Kvitteringer og knald blot løs^) paa denne 
Bankier som paa en Kanin, og 90000 Realer ville 
spasere over i Deres Kasse. Saa faar De noget at 
spise for. De faar saameget, at De kan sørge for 
Deres og Deres lille Barns Livsophold og andre For- 
nødenheder. Jeg vil gerne tro, at man skylder Dem 
fra tidligere Tid og for extraordinære Udgifter. Jeg 
er i samme Tilfælde, og mange Andre med os. Det 
bliver maaske betalt med Tiden, maaske aldrig. Fore- 
løbig blive da Gagerne betalte, og man maa haabe, 
at det vil vedvare uden Afbrydelse. Jeg har ogsaa 
nogle Anledninger til at lamentere og græde. Ban- 
kiererne GoU & Komp. i Amsterdam have nylig er- 
klæret, at de ikke mere ville betale de østerrigske 
Renter. Det vil sige, at jeg taber 12000 Livres om 
Aaret. Hvis Krigen vedbliver, kan man intet faa fra 
England; hvis man i Spanien ikke betaler Livrente 
eller hvad Banken skylder mig, saa taber jeg svært; 
hvis man ikke betalte mig min Gage, saa vilde jeg 
sige som De, saa havde jeg ikke længere noget at 
skaffe mig Middagsmad for, ligesaa Hdt som vor gode 
Inés,*) Hr. Jacob og min lille Hund, der spiser for 

^) Her er i Orig. et Ordspil med tirer. 
2) Rechterens Hustru, Yoldi's Søster. Jacob var deres 
Søn. 

E. Gigas: Litteratnr og Historie. III. 8 

fire andre. Hvis man ikke betalte Dem en Øre af 
hvad man skylder Dem, saa vilde De ganske vist 
komme paa Fattiggaarden tilligemed Deres Barn og 
Mile Bigarez; men det er ikke Tilfældet, og 90000 
Realer ere til Deres Disposition; glem endelig ikke 
det. Jeg har bedre Hukommelse end De. Den sidste 
i hver Maaned kradser jeg paa Hr. Bagnenault's Kasse, 
og saa faar jeg alt det ud af den, som ligger der tO 
mig. Jeg lader ikke mine Penge ligge og mugne dér. 

De siger, at Campo de Alange ^) kun skri- 
ver til Dem for at befale Dem at stanse »los gastos 
extraordinariosf. Det gælder Alle, og det er haardt 
At man stryger Attachéerne er det ogsaa. Min tak- 
ker for Deres Condolence; han gaar i Sorg, og jeg 
med, fordi jeg taber 3000 Livres, som denne smukke 
Stilling betydede for mig. 

Det er meget latterligt at sende store Pakker 
Aviser, naar man ikke betaler Porto'en. Gør ligesom 
Frias, *) der har skrevet, at man blot skal sende ham, 
hvad der vedrører Madrid. Han har gjort en hd Del 
Besparelser i sit Hus og endnu ikke givet en eneste 
Middag. Han græder som et Barn, og D*. Marf. 
Souza akkompagnerer ham. Hun har mistet sin Pen- 
sion og det ene Øje; nu har hun kun sine tykke 
Arme, sin tykke Bagdel og en vældig Barm. Frias 
har tykke Ben og en tyk Mave, der er noget slatten 
og hængende ligesom den Skønnes Barm. Alt svin- 
der hen i denne Verden I Grev de Fuentes, denne 

^) Kong Josefs Udenrigsminister. Det er >Extraudgifter«, 

her tales om. 
*) Hertugen af F., Spaniens Gesandt i Paris. 

fine Adelsmand, denne stærke, kraftige unge Mand, 
vældigt rig, behængt med Titler og Dekorationer, 
yndet og æret af de Store, elsket af de Skønne, med 
sex normanniske Heste for sin Vogn og tilbedt saa 
højt man kan blive det af en smuk Danserinde ved 
Operaen, — nu vel, denne lykkelige Mand har maat- 
tet sidde otte Maaneder i et skident Fængsel i Zara- 
goza og er nu bortreven af en Forrandnelsesfeber I 
Sic transit gloria mundi. Det er en rigtig god Moral, 
som naaer meget, meget vidt. Men lad os heller tie, 
være taalmodige og finde os i vor Skæbne ; sige som 
hin lærde Mand^): Tout est pour le mieux dans le 
meilleur des mondes possibles. Hvis man betalte Dem 
alt hvad man skylder Dem, saa vilde De holde altfor 
velbesat et Bord, blive for doven og for tyk. Hvis 
Kejseren af Østerrig ikke stjal af Lommerne paa 
Folk, hvis Kursen paa England ikke gik 30 — 40 Pro- 
cent ned, hvis allé Mennesker betalte, saa vilde jeg 
blive altfor rig, saa vilde jeg efterlade min Søn noget, 
og saa vilde han blive en Dovenkrop og en Dag- 
driver. Det er bedre at være fattig; alt er til det 
bedste. Pangloss havde Ret! 

Bardaxi, Courtois, Oniz, Cienfuegos*) rejste fra 
Madrid før Kongens Ankomst, jeg veed ikke hvorhen. 
Aristazaval rejste ogsaa, men mod sin Villie. En 
Forraadnelsesfeber slog ham ihjel. General Reding*) 



*) Dr. Pangloss i Voltaire's Fortælling »Candide ouTOpti- 

misme«. 
*) Yoldi's gamle Kolleger fra Udenrigsministeriet. 
^) Schweizisk Officeer i den spanske Armee; han døde i 

8* 

blev slaaet ihjel af en Ku^e. Det er maaske ogsaa 
til det bedste. Vi leve, c^ det er unægtelig det bed- 
ste for os ; Himlen skænke Dem den Gave i mange 
Aar, hvis det morer og passer Dem. Gid den bevare 
alle Deres Paarørende, Deres Barn, Deres gode Moder, 
Deres Søster, Deres Nevøer c^ endvidere Deres lige- 
saa smukke som gode Sveder 

Jacob van Rechteren. 

NB. NB. NB. [Med stor Skrift.] 
Sex Kvitteringer for Maanedeme Oktober, Novem- 
ber, December, Januar, Februar og Marts. 

Naar disse Kvitteringer komme til Paris, flyve 
90000 Reales de VeUon lige op til Dem. 



U. 

Paris, 26. April 1809. 

Dcnes Pakke af 11 te d. M. fik jeg iforgaars; denne 
indeholder Deres og Deres Sekretærs Breve og Kvit- 
icrin^r til Hr. Baguenault. Jeg lod Gesandten for- 
s\*nc Kvitteringerne med sit Visa, og jeg sendte det 
hele til Dhrr, Baguenault & Komp. Deres Tratter 
blive betalte, og saa er hele den Historie klappet og 
klar. De siger, at De har gjort rigtigt i ikke at 
trække hele Summen for de sex Maaneder, der ere 



Tåmigona eiter den 25. Pebr. 1809 at have tabt et Slag, 
hvor han var bleven haardt saaret 

forfaldne. De har gjort rigtigt, men De havde gjort 
endnu rigtigere, dersom De havde sendt, som jeg 
sagde Dem, sex Kvitteringer, for hver Maaned; paa 
dem havde De ligeledes faaet de tre Maaneder Ok- 
tober, Januar og Februar, og desuden Marts, som der 
er Ordre til at udbetale og som jeg allerede har faaet. 
Dhrr. Baguenault have disse 15000 Realer til Deres 
Disposition. Jeg haaber, at De kan faa vor Minister 
bragt til Fornuft, saa han betaler alt hvad der endnu 
ikke er blevet betalt. 

Det lader til, at der hersker megen Uorden i 
Regeringskontorerne og i de Ordrer, der udstædes an- 
gaaende Betalingen af Ministrene ved udenlandske 
Hoffer. Snart betaler man een eller to Maaneder, og 
saa lader man En i Stikken eller man betaler det 
halve. Baguenault skal hver Maaned have en Nota 
over hvad og hvem han skal betale. Jeg har set 
disse Nota' er; der staar De i nogle Maaneder for 
15000 Realer, i andre for slet ingenting. Paa samme 
Maade gaar det de andre; jeg staar in blanco for No- 
vember, og i December for Hdt over Halvdelen af 
min Gage. Der er Sekretærer, som i een Maaned 
staa til 250 ^, i den næste til 375, og derefter til slet 
ingenting. Pardo i Petersborg stod flere Maaneder in 
blanco. Frias bliver altid betalt; det er den eneste, 
for hvem der er exklusiv Ordre. 

Castillo^) opholdt sig noget her og tog saa over 



^) Vistnok den Mand af dette Navn, som hidtil havde 
været ansat ved det spanske Gesandtskab i Danmark 
(sig. II, S. 60). 

Bayonne til Madrid. Jeg tror at have fortalt Dem, 
at vi saae endel til ham, og at vi vare glade ved 
ham ; han kom og spiste til Middag hos os, saa tidt 
han vilde, og det lod han til at synes om. Han var 
meget net og beskeden. Jeg tror, at han vil komme 
frem i Verden. 

Nu er De da altsaa paany installeret og beskikket 
i Deres Embede. Jeg er ikke saa vidt endnu; man 
bur intet sagt mig, men man lader mig være i Ro, 
og jeg er paa L?sten over de Ministre, man be- 
taler; det er tilstrækkeligt. Jeg har ikke noget at 
klage over. — — 

Vi have ingen andre Nyheder end dem, vi læse 
i Aviserne og Armeeberetningeme. De fra idag for- 
tælle om store Sejre over Østerrigeme. Det forbavser 
mig ikke. 

Igaar Aftes havde vi en køn Koncert hos en Ven, 
hvor Hr. Jacob spillede en Violinsonate, som vandt 
stærkt Bifald. Han haaber en Gang at kunne spille 
sammen med sin Onkel. Jeg har nylig foræret ham 
en meget smuk Violin, en Amati. De har jo en 
udmærket^) af den Fabrik, om jeg ikke husker fejl, 
og De er en stor Kunstner. Min unge Mand kan 
blive det. Farvel, kære Ven ; mor Dem saa godt De 
kan; man maa se at faa alt det ud af Tingene, man 
formaar. 



1) Sig. II, S. 126. 

III. 



Paris, 14. Sept. 1809. 

Jeg skrev til Dem med sidste Kureer, kære Ven, 
at jeg havde i Deres Navn faaet Deres Gage udbetalt 
for April og Mai, og at De kunde paa mig trække 
en Sum af 7010 Livres — med de 500 W til Sekre- 
tæren. Igaar bad Hr. Baguenault mig om at komme 
hen til sig og fortalte mig, at han havde faaet Brev 
fra Skatmesteren, om at Udenrigsministeren ønskede, 
at han skulde holde Kongens Embedsmænd i Udlan- 
det au c OU ran t. Hr. Baguenault sagde, at skøndt 
det ikke var nogen udtrykkelig Ordre om at be- 
tale, vilde han dog betragte det Brev som en Ordre 
og betale Dhrr. Ministre og øvrige Embedsmænd 
Maanedeme Juni, Juli og August. Jeg fik dem lige- 
strax, og hvis jeg havde haft Deres Kvitteringer, skulde 
jeg ogsaa faaet til Dem. Send mig derfor de Kvitte- 
ringer in duplo for hver Maaned enkeltvis. De kan 
samtidig trække Beløbet for disse tre Maaneder, 45000 
Reales de Velion eller 11250 Livres toumois, enten 
paa mig eller direkte paa Dhrr. Baguenault ved en 
Bankier i Kjøbenhavn. Jeg skynder mig at meddele 
Dem denne gode Efterretning. Jeg har ikke noget 
bedre at tilføje og slutter med at forsikre Dem om 
vort hjertelige Venskab og Hengivenhed. 

IV. 

Paris, 19. Marts 1810. 

Jeg har lige modtaget, kære Ven, Deres elskvær- 
dige Brev af 3 die dennes. Jeg takker Dem for al 
den Interesse, hvormed De følger alt hvad der ved- 
rører os. Vort Helbred er godt, og mit Humør er 
aldrig daarligt. Mine Sager gaa ikke godt endnu, 
eller rettere: de gaa slet ikke. Mine Ansøgninger og 
Skridt have endnu ikke ført til noget Resultat, — jeg 
har hidtil kun henvendt mig til Dronningen. Hun 
har haft den Godhed at anbefale min Ansøgning; 
men jeg har intet Svar endnu faaet paa den. Det, 
jeg fik fra Ministeren, dateret 31te December, siger: 
»Su Mag me manda le diga que tendrå å V. presente 
para su colocacion en ocasion oportuna. « ^) Dette vil 
ikke sige meget; nærmere beset vil det sige, at jeg 
for Øjeblikket ingenting er og, ifølge Dekretet af i8de 
Aug.: »sin fiinciones, sueldos, honores y distintivos.« ^) 
Det er unægtelig grumme behageligt. 

Hvad der er værre endnu, endnu mere ubehage- 
ligt, er at man ikke betaler nogen Rente af mine 
gode Penge, jeg har laant forskellige europæiske Su- 
veræner! De betale nok engang, det haaber jeg; 
men foreløbig skal man dog leve og betale det Kød 
kontant, som jeg spiser, og den Vin, som jeg drikker! 



*) Hs. Maj. befaler mig at meddele, at han vil have Dem 
i Erindring med Hensyn til Ansættelse ved passende 
Lejlighed. 

*) Uden nogen Funktion, Gage, Ærespost eller Distink- 
tioner. 

De beklager Dem, med 45000 Livres Gage; hvad 
skal jeg saa sige, naar man kun giver mig det halve 
eller aldeles intet? Søg at faa dem til at betale, hvad 
man skylder Dem, og lad Dem ikke rive med af alt- 
for megen Delikatesse : der er ikke et Menneske, som 
takker Dem derfor. Alt hvad De siger om de spanske 
Anliggender er meget rigtigt, særdeles godt opfattet. 
Jeg tror, som De, at alt vil komme i Orden, og det 
snart. Kongen vil det Gode, og Nationen indser det; 
dersom den vil holde sig i Ro, vil den blive lykkelig. 
Gud give det. 

De vil modtage, De har vist allerede modtaget de 
Kors, vi sende Dem ved Hr. Desausai,^) der rejste 
uden at sige os noget derom. Grev Rantzau, der 
rejser om kort Tid, kan ogsaa bringe Dem noget, 
hvis De ønsker det. 



V. 

Paris, 18. Juli 1 8 10. 

— Jeg havde jo allerede fortalt Dem, at jeg be- 
fandt mig vel, at jeg var stærk og sej g; nu idag til- 
føjer jeg, at jeg er usaarlig, uantændelig. ^) Inés har 
allerede sagt Dem, at hun ikke var brændt, ligesaa 



*) Desaugiers? 

*) Hentyder til Branden ved Fyrst Schwarzenbergs Festbal 

i Paris i Anledning af Napoleons Formæling med Marie 

Louise. 

lidt som Jacob eller jeg. Jeg slap med Skrækken, 
det vil sige den Uro, jeg følte for min stakkels Kone 
og mit Bara. Jeg vidste ikke, om de ikke begge to 
vare omkomne i Flanmieme eller om de vare frelste. 
Jeg søgte efter dem, j^ løb om som fortvivlet! De 
vare til Gengæld urolige for mig, men det havde de 
Uret i. Jeg slipper altid fra det, jeg kan ikke brænde! 
Jeg antændes kun af min smukke Granadina's smakke 
Øjne.^) Nogle ere omkomne. Nogle ere haardt saa- 
rede; blandt de sidste er den russiske Gesandt. Her- 
tuginden af Santafé fik nogle Brandsaar; hun er endnu 
lidende. — — 

Jeg ser, at De helst vil blive hvor De er, og at 
De ikke gerne vil andensteds hen. Jeg tror ikke, De 
har noget at frygte. Tanken om Dresden har ajdrig 
existeret uden i Maserano's*) Hjerne, og han fan- 
taserer. Jeg vilde gerne derhen, men det er der ikke 
Tale om. Jeg er ingenting for Tiden; jeg har ingen 
Ratifikation faaet angaaende min Sendelse til Hambo^, 
og man svarer mig ikke. Campoalange siger ingen- 
ting; De veed, at han ikke er meddelsom af sig. 
Som Hollænder hører jeg jo Frankrig til. Vil Kejse- 
ren bruge mig til noget, behøver han blot at sige 
til. Hvis han vil give mig et Embede, noget at leve 
af, vil jeg give ham de Aar, jeg endnu har tilbage at 
leve. Det er ingen stor Foræring! 



*) Hans Hustru Inés var født i Granada ligesom Broderen. 

^) Fyrsten af Masserano (død 1837), Diplomat i spansk 
Tjeneste, havde været Gesandt i Paris; 1809 blev han 
Overceremonimester hos Kong Josef og levede senere 
i den franske Hovedstad. 

Jeg ser med Fornøjelse, at De befinder Dem vel; 
men De siger, at De altid er sørgmodig; det duer 
ikke noget. Det kommer, siger De, naar man ikke 
har noget at leve af. Jeg gentager, kære Ven, at jeg 
finder, man har tilstrækkeligt at leve af med Deres 
Gage, med 45000 Livres. Jeg har dem ikke, og jeg 
boer i Paris, med Kone og Barn, og vi komme til 
Hoffet. J^ kunde ønske Dem, at De fik en god 
Hustru, som bragte Dem en køn Formue. Finder 
De hende, saa tag hende bare ligestrax ; vi skulle nok 

gratulere. De er altfor ængstelig, kære Ven, 

ængster Dem for hurtig og for tidlig. Vi have intet 
godt at vente, siger De, af vor gode Moders Hel- 
bred;^) men det gaar jo dog sin jævne Gang. 

Kejseren er kommen tilbage fira Rambouillet til 
St. Cloud. Man forsikrei, at Kejserinden er i Om- 
stændigheder. Det vilde være en god og stor Begi- 
venhed. — — 

Sæt ikke saameget Lak paa Deres Breve ; det for- 
højer Portoen, der allerede er enormt dyr, ligesom 
alt andet. 



VI. 

Paris, 17. Aug. 18 10.*) 

Jeg vil ikke gentage hvad den gode Inés skriver 
til Dem i sin vedlagte lange Epistel. Det er just det 

*) Sig. n, S, 18. 
«) Sig. II, S. 62 ff. 

der skal til. De siger meget sandt, at man finder 
vanskeligt en Hustru Mage til hende ; og det er m^et 
heldigt. Hvis den Slags var almindelig, saa vilde den 
tabe i Pris; saa vilde alle Mennesker have dem. Nu 
er der ingen Andre end mig alene, og jeg forstaarat 
skatte dette sjeldne og mærkelige Stykke. Hun talte 
med Fyrsten/) der beundrede hende ; hun var smuk 
og straalende. Jeg talte ogsaa; jeg var ogsaa smuk 
og straalende. Vor kære Fyrste hørte venlig paa os 
og vil gøre hvad han kan. 

Jeg haaber, at alt dette vil gøre god Virkning og 
skaffe Dem nogle Dalere. Deres Grunde ere gode; 
det gælder blot at høre paa dem, og saa give noget 
Deres Stilling er pinlig. Denne gamle Gæld til Sa- 
lucci kommer ubelejlig; han forlanger den i et slemt 
Øjeblik; men alle Mennesker ere i Bekneb og se at 
nappe hvad der skyldes dem. Det gør jeg med ; men 
jeg faar ikke fat i noget. Ingen betaler. — Det er 
uretfærdigt; men hvad skal man gøre? — — 

Iforgaars fejrede vi Napoleons Navnedag. Hoffet 
var talrigt og glimrende. Kejserinden saae storartet 
ud og venter aabenbart sin Nedkomst. Igaar Aftes 
vare vi i Hoftheatret paa St. Cloud, hvor vi altid in- 
viteres hen. Det er noget langt borte; men man maa 
jo tage imod de Udmærkelser, der blive En tildel. 



^) Talle\Tand? 

VII. 

Paris, 13. Nov. 181 1. 

Jeg er ikke rigtig udgaaende om Vinteren. 

Det daarlige Vejr, Forkølelse og Hoste holde mig 
undertiden inde i min Hule. Vogn har jeg ikke læn- 
ger. — — Hvor De er lykkelig, at De endnu har 
190000 Realer i Gage I Himlen lade Dem be- 
holde det I 

For ikke længe siden havde jeg næsten det Dob- 
belte i gode Renter, som jeg ikke faar noget af nu. 
Det kalder man ufortjent Uheld. Nu har jeg kun et 
ret godt Helbred af min Alder, et muntert Sind og 
meget Mod; men alt det slaar dog ikke til i Læng- 
den, især naar man bliver gammel! 

De kender jo den gode Inés, og De kan forstaa, 
hvor ulykkelig hun har været. Hendes kære Moders 
Død ramte hende følelig. Hun blev meget syg og i 
høj Grad nedtrykt. Jacob og jeg gjorde alt for at 
trøste hende og hjælpe hende. Jeg forestillede hende, 
hvor ulykkelig den gode Moder havde været og hvor 
lykkelig hun nu var. Hun har forladt dette elendige 
Liv for at nyde en fuldkommen og evig Lykke. Hen- 
des Lod er misundelsesværdig! 

Nu gaar det godt med Inés ; hendes Helbred kom- 
mer atter paa Fode, og det er hendes Glæde at se 
mig og hendes Søn raske og tilfredse. 

Kejseren kom iforgaars tilbage til St. Cloud; jeg 
skal ud at gøre ham min Opvartning imorgen eller 
paa Søndag. Jeg har allerede besøgt Hertugen af 
Bassano^) og skal derhen igen idag. Jeg vil gerne 

^) Maret, Udenrigsministeren. 



126 



gaa tyve Gange endnu derhen, da jeg stadig haaber, 
at han vil gøre noget for mig. Han har den bedste 
Villie, men ikke Magt nok dertil. Der er ingen 
Anden end Kejseren der formaar alt, og over ham 
befaler Ingen. 



VIII. 

Paris, 12. Sept. 1815. 
Deres store Pakke, kære Ven, blev jeg ikke vred 
over; og jeg skulde med Fornøjelse betale Portoen, 
hvis Pengene vare rigeligere; men her som overalt 
blive de sjeldnere Dag for Dag. Jeg har, som De 
veed, i adskillige Aar været uden Embede og uden 
Pension. Takket være min Omhu og min Økonomi 
kunde jeg leve af mine Renter, hvis man betalte mig 
dem, men Suverænerne, Kejsere og Konger, betale 
ikke! Saa er en Rentier meget fattig og elendig 1 
Østerrig skylder mig en stor Kapital og flere Aars 
Rente. Deres Spanien skylder mig over 60000 
Francs i forfalden Rente. ^) Milano og Neapel have 
ikke betalt i to Aar. Møbler og Nips bUve spist op 
og komme ikke igen. Tager man Hul paa Kapitalen 
og spiser den op, hvad skulle saa de spise, der over- 



*) If. Br. fra 1 81 7 blev Rechteren tilsidst nødt til at sælge 
spanske Obligationer paa 88000 Francs for 40000; og 
hans Hustrus Livrente, >en hellig Gæld<, var da ikke 
betalt i fjorten Aar. »Her betaler man alt, men Hans 
katholske Majestæt betaler ingenting.«^ 



127 

leve os? Jeg tænker mere paa dem end paa mig 
selv, — jeg er jo hundrede Aar og bryder mig kun 
lidt om den Tid, jeg endnu skal leve. Jeg kommer 
igen til Deres Pakke. Man har sagt Dem, at Deres 
Konge og hans Minister vare paa Vej til Paris. De 
ere ikke komne endnu, og jeg troer ikke, at der er 
Tale om den Rejse. Hs. Maj. bliver rimeligvis i 
Madrid ; Inés fortæller Dem om alt dette og om hvad 
hun gør og taler for Dem og Deres. Imidlertid er 
Depeschen bleven frankeret paa Posthuset og gaar af 
idag. Naar De bliver rigere og jeg fattigere end for 
Øjeblikket, kan De jo erstatte mine Udlæg. Vi havde 
tænkt paa at forlade Paris og bosætte os i Brussel; 
det var for ØjebUkket umuligt, vi manglede Midler 
dertil, og det er jeg ked over: dette Land er ikke 
mere noget værd, det er et Chaos dette Paris. Vi 
leve roligt her, saa sparsommelig som muligt; men 
leve maa man, og alt er djot. Disse Venner og Al- 
lierede spise alting op; jeg har ogsaa allerede maattet 
opføde nogle af dem; de kostede mig elleve Francs 
pr. Dag. Og saa har jeg Venner, der godt kunne 
lide at spise min gode Suppe og drikke min gode 
Vin. Det er Spaniere, Hollændere, Franskmænd. 
Naar Talen er om Mad, mangler man aldrig Venner. 
Jeg har dem af alle Nationer og alle Kulører. Joaquin 
og Xara^) ere de daglige Gæster; den ene fordi han 
er fattig og ulykkelig, den anden fordi han finder 
min Middagsmad god og fordi han spiller Violin sam- 



^) En Nevø og — - rimeligvis — en forhenværende Lega- 
tionssekretær (sig. n, S. 30, 60 og 68). 

men med min Søn ; han er til megen Glæde for ham, 
og de ere næsten hele Dagen sammen. Om Aftenen 
spille vi et lille Parti Kort, og da jeg ikke har Vogn, 
komme vi meget sjeldent ud. Inés, som er en god 
Kone, finder sig i alt og er tilfreds. Det er en sand 
Helgeninde, som beder for os, og som nok £aar alt 
hvad hun beder om. Himlen er retfærdig (^ vil intet 
nægte hende. 



IX. 

Paris, 20. Febr. 181 7.1) 
Den gode Inés, der er en god Hustru, en god 
Moder, en god Søster, Tante og Veninde, har mod- 
taget Deres seneste Brev, som har gjort hende m^et 
bedrøvet og piner hende bestandig. Jeg har læst 
dette Brev, kære Ven, og ligesom Deres gode Søster 
finder jeg Deres Stilling ubehagelig, ja slem. De be- 
klager Dem med Grund over den Maade, man opfører 
sig paa ligeoverfor Dem, over den ringe Pris, man 
sætter paa Deres lange Tjeneste, og den Utaknemlig- 
hed, man lønner Dem med. De mærker alt delte, 
og De begræder Deres Fædreland, Deres Suveræn, 
Deres Venner. Hvorfor det? Naar Deres Fædreland 
er utaknemligt, naar Deres Suveræn slaar Haanden af 
Dem, retter Beskyldninger imod Dem og straflfer Dem 
uden Grund; naar Deres Venner ere forsvundne. 



1) Sig. II, S. 83 ff. 

naar de ikke tør eller ville vise sig, — hvad er saa 
det Fædreland, denne legitime Suvera&n, disse Venner? 
Ingenting. Fasdrelandet er blot det Land, j^ er født 
i. Er min legitime Herre uretfærdig og' utaknemlig 
imod mig, saa betyder han intet for mig. Og Ven- 
neme, hvor ere de? De ere døde, eller de have 
glemt Dem under den lange Fraværelse. En Mand, 
der sidder i god Stilling og som fordum har været 
Deres Ven, tænker ikke mere paa Dem; hans Kone, 
Deres gamle Veninde og Slægtning, tør ikke engang 
nævne Dem og tænke paa Dem. Er det noget at 
savne? Jeg tænker helt forskelligt og bærer mig ad 
overensstemmende dermed. Jeg har et Fædreland, 
som jeg ikke kan beklage mig over, en Suveræn, 
som agter og udmærker mig og ikke gør mig Uret 
i nogen Maade, tværtimod ; han tager vel imod mig 
og har givet mig alt hvad jeg har bedt ham om; 
jeg har fremdeles mange Slægtninge, Brødre, Nevøer, 
Fættere, maaske ogsaa en eller anden gammel Ven i 
samme Fædreland. Og trods alle disse Fordele siger 
jeg dog: mit Fædreland er det Land, hvor jeg be- 
finder mig vel. 

Jeg synes. Kære, at De kan sige det samme. 
Kjøbenhavn, hvor De har været i saa mange Aar, 
hvor De befinder Dem vel og er tilfreds, kunde godt 
blive Deres gode, Deres andet Fædrehjem, og den 
Suveræn, der hædrer Dem, udmærker Dem, holder af 
Dem, kunde godt — det synes jeg — træde i Steden 
for ham, der svigter Dem, erklærer Dem landflygtig 
og jager Dem bort I Tro mig, De skal kaste Dem i 
Armene paa denne gode, agtværdige Konge; gør 

E. Gigas: Litteratur og Historie. III. 9 

Danmark til Deres Fædreland, Danskerne til Deres 
Venner, og glem de Menneskers Utaknemlighed, som 
forlade Dem og Deres. De har jo næsten ikke flere 
Slægtninge i Spanien. Hvad der er Dem kærest, har 
De hos Dem: Deres Barn er født i Kjøbenhavn, hun 
kan blive dansk, a^e en brav Dansker og blive i 
Deres Nærhed. Deres Nevøer Fermin og Joaqmn 
ere i Frankrig, Deres Søster og Svoger i Måcon. 
Joaquin bestræber sig for at komme ind i fransk Tje- 
neste og haaber, at det lykkes ham. Jeg veed ikke, 
hvad Fermin tager sig for. Santilli ^) bliver rimeligvis 
og dyrker sin Vingaard i St. Sorlin. Vi andre have 
ofte de skønneste Planer, man kan tænke sig. Vi 
tage til Holland, til Briissel, til Florents, til Rom, og 
dog blive vi stadig rolig her paa vort Boulevard-Hjørne. 
Dér ere vi glade og tilfredse; vi ville intet mangle, 
— naar blot de ædle, brave, store Suveræner vilde 

betale mig. Farvel, kære Ven, lev lykkelig dér 

hvor De kan være det. 



X. 

Paris, 19. Nov. 181 7. •) 
Man har i al Hemmelighed betroet os en Sag, 
der vedkommer Dem, kære Ven, og som glæder os 



*) En Svoger (sig. II, S. 3); se ogs. følgende Brev. 
«) Sig. II, S. 90 ff. 

meget. Vi lykønske Dem af ganske Hjerte. De har 
faaet et Fædreland igen og en fortræffelig, en agtværdig 
Suveræn I Jeg haaber, at De ikke mere vil savne 
Deres utaknemlige Fødeland og denne Suveræn, der 
efter saamange Aars Tjeneste afskediger Dem, jager 
Dem paa Døren, berøver Dem alt og lader Dem staa 
der uden det mindste, uden Livsophold, uden Hjælpe- 
midler! Nej, De har intet at savne; De kan velsigne 
Himlen, fordi den har givet Dem et godt Fædreland 
og saa god en Suveræn! De taber intet i Spanien, 
De finder alt i Danmark! Alle Deres blive behand- 
lede ligesom De selv, jagne bort, mishandlede! Den 
gamle General Santilli og Deres gode Søster maa 
vegetere i ringe Kaar og have hverken Stilling eller 
Pension. Den ene Nevø, der har Kone og Børn, 
maa blive og leve af Almisse fra en fransk Stiftelse; 
en anden, stakkels Joaquin, er i samme Tilfælde og 
vilde med sine 28 Francs gaa tilgrunde af Slid og 
Fattigdom, hvis ikke Venner og Slægtninge tog sig 
af ham. Hvor De er lykkelig, kære Ven, fordi Him- 
len har aabnet Dem en Vej, der fører Dem til Frelse 
fra Skibbrud. Følg den og vær saa lykkelig, som vi 
ønske Dem og Deres gode, begavede Barn. Joaquin 
og hans Venner have sat Himmel og Jord i Bevæ- 
gelse for at faa ham ind her i Kongens Tjeneste; 
men det er ikke lykkedes. Hans Ydre og hans Evner 
tale ikke til hans Fordel. Mange Spaniere ere ulykke- 
lig stillede her. Den gode, brave Hertug af Santa 
Fé^) vegeterer bedrøveUg. Campo de Alange, for- 



1) Sig. II, S. 66—67. 

9* 

henværende Minister og Gesandt, 8 3 Aar gammd, 
har kun lidt at leve af; Andre have endnu mindre 
end han. Terran [Ferrin?] og hans Kone hjælpe ^ 
som de bedst kunne. Ulloa*) lever, — man vccd 
ikke hvordan eller hvoraf. Saadan gaar det Deres 
kære Landsmænd, der hverken have Penge eller Su- 
veræn eller Fædreland. De vilde være lykkelige, 
hvis de fandt et andet, saadan som De. Farvel, kere 
Ven, glæd Dem, lev tilfreds og lykkelig i Danmark, 
som Deres gode Venner her ønske Dem. 



£. Fra Pepita Coopmans, født Yoldi, 
til hendes Fader. 



I. 



Paris, I. Okt. 1825, 
H6tel Castellane. 



Gode, inderlig elskede Papa! Nu er jeg rigtig 
glad ved at have hørt fra dig igaar, skøndt Efterret- 
ningerne ikke ere ganske saadan som jeg vil have 
dem; jeg vil have, at du skal være fuldstændig vel, 
at du atter og atter skal gaa paa Jagt, saa at du igen 
faar Kræfter og Styrke og godt Humør. Pas paa, 
kære Papa, at du ikke lader Sørgmodigheden faa alt- 



^) D. Ignacio L6pez de Ulloa havde været spansk Gesandt 
Dresden. 

for megen Magt over dig; tænk paa mine uheldige 
Øfeblikke, mit Gnaveri, saa savner du mig ikke saa 
meget; og husk forøvrigt paa, at du gav mig min 
Lykke for hele Livet ved at forene mig med ham, 
uden hvem jeg ikke mere vilde kunne leve og som 
j^ elsker — aa, saa ømt, at jeg ikke kan udsige 
det ; og tænk saa ogsaa paa, at Beskæfidgelser for- 
drive Tiden, adsprede os og underholde os, tag dig 
altsaa noget for, kære Papa, rør dig, spaseer, gaa 
paa Jagt, i Theatret, fortæl den gode Mad. Masset*) 
de Historier, du fortæller saa godt, saa skal du se, at 
inden du veed et Ord af det, er Foraaret der ganske 
stille, og at Sommeren efter al Sandsynlighed vil 
samle os igen. Det bliver et fornøjeligt ØjebKk det! 
Men jeg behøver ikke at rejse ud i Fremtiden 
for at finde Stof til at fylde mine otte Sider med; 
jeg har nok i det Nærværende, som du nu skal se. 
Jeg vil begynde med det mindst Behagelige; dette 
Kapitel er endnu og vil rimeligvis længe (om ikke 
altid) være Rue de la Paix. Vi have ikke hørt et Muk 
derfra; men vi have blot erfaret af Dhrr. Bohain og 
Tschann,*) at da vi vare gaaede, lukkede man alle 
Døre og Vinduer op for, som det hed sig, at faa den 
Lugt ud, som mit Kaschmirshawl havde efterladt. 
Denne latterlige Affektation, ligesom mine Slægtninges 



^) Denne franske Dame (og hendes Datter) var i mange 
Aar i Huset hos Yoldi's, først som Gouvemante — synes 
det — siden som Husbestyrerinde. 

*) V. Tsehann hed den schweiziske Chargé d'afFaires 
Paris. 

hidtidige Adfærd overfor min Mand og mig, kommer 
til at gaa ud over dem selv; der er adskillige af 
deres Bekendte, som more sig over deres Handle- 
maade og hvad de betro dem, og soin finde For- 
nøjelse af at berette det til os og faa sig en Latter 
derover indbyrdes. Jeg veed ikke, om jeg har glemt 
at fortælle dig en lille Begivenhed, der hændte den 
Dag, vi gjorde Visit; den var mig meget pinlig, som 
du vel kan forstaa. Da Tante forestillede mig for 
den Dame, som hedder de la Vemette og er Niece af 
Onkel Santilly, sagde hun: »]c vous présente ma 

niece. Madame — de, Madam — — Mad 

enfin! « Mit Navn lod til at sidde 

hende fast i Halsen, og paa de Andre med, uagtet 
det er ikke en Smule sværere at udtale end hendes 
eget; den Mand, du har skænket mig, hedder ikke 
»Hr. Enfin« ; hans Navn vækker kun hæderlige Erin- 
dringer og kan i alle Maader kun gøre mig Ære, og 
derfor bærer jeg det glad. Dersom det skurrer i 
mine Slægtninges Øren eller brænder deres Læber, 
naar det skal ud over dem, saa er det jo min Pligt 
at spare dem den Ubehagelighed; med den dybeste 
Ærbødighed for dig og beredt paa i enhver Henseende 
at rette mig efter dine Ønsker, venter jeg derfor, 
kære Fader, længselsfuldt paa hvad du vil svare, for 
at faa at vide, om du vil tillade os som Fremmede 
og intet andet at gøre Besøg i et Hus, hvor — for 
at sige det rent ud — vi kun træffe egenkærlige og 
stivnakkede Fremmede! Min Mand, hvis taktfulde 
Optræden hidtil har lagt al Uretten over paa den 
anden Side, foreslaar, at jeg, hvis det passer mig, fra 

Tid til anden besøger Tante alene, da han, begribe- 
ligt nok, er ked og krænket af den Modtagelse, han 
faar der. Jeg modtog dette Forslag med tilbørlig 
Taknemlighed, anerkendte hans gode Hensigt, men 
erklærede ham, at medmindre du udtalte et formeligt 
Ønske derom, vilde jeg ikke vedligeholde nogen For- 
bindelse med Mennesker, hvem Synet af min Mand, 
ja endog blot hans Navn bringer ud af sig selv; nej, 
jeg er hans Hustru fremfor alt, jeg elsker, jeg agter, 
ja jeg kunde gerne sige tilbeder min Mand; vor 
Sag er fælles; vi ere mere end en Familie, vi To; 
hvis min Familie ikke vil være hans, nu vel! saa 
skal hans Familie erstatte mig min ; vi have vor kære 
Papa og Edzards Søster, det er vore rigtige Slægt- 
ninge og vore bedste Venner. Jeg vil sandelig ikke 
gøre noget Skridt der hvor jeg allerede har gjort for- 
mange, thi min lille Stolthed har jeg, og man skal 
ikke kunne sige til mig hos Grevinde de Rechteren, 
som Sabine til Horatius i Tragedien:*) 

Laisse en entrant ici, tes kuriers å la porte — 
«Laisse en entrant ici, ton mari å la porte 1> 

Hr. Bohain og hans Kone, rare og elskværdige 
Folk, røbede stor Glæde ved at gense mig; de ere 
med Grund meget forbavsede over, at skøndt de i 
Aarvis ere komne saa meget i min Tantes Hus, gjorde 
man mit Giftermaal til en Hemmelighed ligeoverfor 
dem, medens man har talt derom til saamange Andre, 
som man for sin egen Æres Skyld heller skulde have 
ladet være uvidende om de enkelte Omstændigheder. 



*) P. Comeille's »Les Horaces«, 4. Akts 7. Scene. 

Den gode Abbé besøgte os ifoigaars, d. v. s. han 
lumskede sig til at besøge os, fordi Co<^>maiis 
havde været saa høflig at være henne hos ham. Vi 
pumpede ham en lille Smule for hvad han vidste, og 
han fortalte os da, at Tante pralede stærkt af, hvor 
nydelig hun havde modtaget os, idet hun understr^iede, 
at det var til Ære for dig, hun havde overvundet sig 
dertil. Hun beklagede sig i) over at Coopmans ikke 
havde været hos hende at kysse hendes Haand, 
2) at jeg ikke henvendte Talen til min højtærede 
Fætter P. for at spørge til hans Kones Befindende, 
og endelig 3) at hun ikke kunde taale den Parfume, 
jeg benyttede. 

Hvad siger du til alle de Klager? i) Kysser maa 
Dens Haand, af hvem man kun har modtaget Haan 
og Krænkelser, Dens, som paa den høfligst mulige 
Maade tilkendegiver En, at hun afskyr En, at hun 
kun af pur Barmhjertighed taaler En? At kysse Haan- 
den er et Venskabstegn, et Ærbødighedstegn, som 
man ikke kan vise En, der nærer helt modsatte Fø- 
lelser og hvem man følgelig ikke kan holde af; at 
gøre det af ren Høflighed er at profanere en Ytring 
af Hjertelighed, som man bør gemme til dem, der 
fortjene den og som ville være taknemlige derfor. 
2) Kan en Datter med Hjertet paa rette Sted hen- 
vende Talen til sin Faders Fjende? Synet af ham faar 
jo allerede Blodet ti) at koge i hendes Aarer. Og 
desuden, hvomaar er det blevet Sædvane, at en Kvinde 
først tiltaler en Mand? Det er et Brud paa god %ik, 
som Notre Dame de la Paix vist ikke vilde til- 
lade; hun autoriserer det i Øjeblikket, fordi det passer 

med hendes Tankegang; men det gælder ikke i alle 
Forhold. Jeg sagde Abbé'en min Mening rent ud, 
og Coopmans med; han vilde, med sin stakkels 
Overtalelsesevne, bevæge os til at gaa derhen 
alligevel; men jeg sagde aabenhjertig hvad jeg tænkte 
om den Ting: da Madame de Coopmans' Selskab 
ikke kan være Madame de Rechteren behageligt, vil 
hun ikke s^e Adgang hos hende for til syvende og 
sidst at kede sig gudsjammerlig der og tale sine Lun- 
ger trætte. Hvis Tante havde haft Villie til at glemme 
hvad der mishagede hende i en Affære, som ikke kan 
gøres om igen, saa skulde hun benytte Øjeblikket, da 
vi kom tilbage hertil; en følsom Scene udretter Vid- 
undere ; vi vilde allesammen have omfavnet hinanden, 
og Tragedien var endt med almindelig Tilfredshed. 
Men da nu eengang dette skønne ØjebUk var forsømt 
og Tante ikke har haft Sjælsstyrke (for at nævne 
Tingen ved det netteste Navn) til at overvinde sin 
Pirrelighed, eller Religion nok til i sin »brødefulde 
Niece« at se Datteren af den Broder, hun burde elske 
ganske anderledes end hun gør, — saa er der intet 
at gøre derved; vi ville blive ved at staa paa samme 
Fod; det ser jeg godt, og jeg er ærlig talt ikke ked 
deraf undtagen for din Skyld. Du veed, gode Papa, 
at min Tantes og mit Venskab aldrig har været syn- 
derlig hedt; hun fandt mig for klog og for stolt, jeg 
saae hende ind i Sjælen og følte mig undertiden yd- 
myget af hendes Ord og Foræringer. Hun sagde 
engang i et Vredesanfald til Coopmans: »Gud kan 
tilgive hende, — men jeg vil aldrig tilgive hendel« 
Det lader til, at hun holder fast ved denne an ti- 

hellige og anti-kærlige Beslutning.*) [Tilføjelse 
i Margenen : Det synes, at hun vil skrive til dig idag, 
efter hvad Abbé'en fortæller os. Nu ville vi se, om 
hun sender os Brevene; vi have tilbudt hende at be- 
sørge dem til Kjøbenhavn.] Jeg forsikrer dig, at det 
er grumme rart ikke at skulle være piskede til at gaa 
hen og spille Ecarté dér; vi se da i det mindste be- 
hageligt Selskab. Tirsdag og Onsdag tilbragte jeg to 
yndige Aftener hos den elskværdige gamle Grev de 
Bray,*) hvis Hustru og ældste Datter ere overordent- 
lig ligefremme og tiltalende; den yngste er en sød 
lille Blondine. Men tænk dig hvilket fornøjeligt Møde, 
jeg havde deri Vor fortræffelige Grev de la Ferro- 
nays,') med hans Hustru og ældste Datter. Hvilket 
smukt Pari Forresten vil jeg, efter at have sagt dig, 
at hun er henrivende, fortælle dig, at man finder hun 
ligner mig. Jeg kunde nok ønske at det var sandt 



^) Endnu tre Aar efter var den stolte Tante meget stram 
mod Coopmans og hans Hustru (if. et Brev fra hende, 
hvori der citeres nogle Linier fra Manden, som da var 
paa Besøg i Paris og af Hensyn til Yoldi gjorde ^^ter 
hos Rechterens). 

*) Franz Gabriel Greve de Bray, 1765— 1832, var 1822—27 
baiersk Gesandt ved det franske Hof; han var kendt 
som naturvidenskabelig Dilettant. 

^) Pierre Louis Auguste Ferron de La Ferronnays, Diplo 
mat, Udenrigsminister i Kabinettet Martignac 1828, død 
1842. Han var fransk Minister i Kbhvn. 1817 — 19 og 
roses meget for sin personlige Hæderlighed og sit elsk- 
værdige Grand Seigneur- Væsen. Hans Hustru var Hen- 
riette Marie Félicité du Bouchet de Sourches de Mont- 
soreau, død 1848; de havde 7 Bøm. 

Greven er stadig den samme. Gud, hvilket prægtigt 
Ansigt! hvilken Fornemhed, hvilken Tone, hvilket 
smukt Sprog I Han spurgte til dig med stor Interesse, 
og det lader til, at han mindes Kjøbenhavn med ven- 
skabelige og taknemlige Følelser. Jeg forsikrede ham 
til Gengæld, at man dér nævner ham med Ærbødig- 
hed, og at man vilde være meget lykkelig over at se 
ham igen deroppe. I næste Uge rejser han med hele 
Familien tilbage til St. Petersborg. Og Hr. de St.- 
Simon,*) som rejser den lode til Kjøbenhavn, med 
sin Kone og sine Børn, som god Familie- 
fader! Vi vare henne at gøre Visit hos disse to 
bortrejsende Ministre, men traf dem ikke; jeg vilde 
have været henrykt over at se Grev L. F.'s øvrige 
Børn, som skulle være meget smukke og meget tal- 
rige. Hvad hans Hustru dog har for et blidt, aand- 
rigt og interessant Ansigt! Jeg er vis paa, at du paa 
mine Vegne glæder dig over dette Sammentræf, lige- 
som jeg paa dine Vegne glædede mig i høj Grad 
over i Onsdags hos Fru de Bray at træffe — hvem 
tror du? en Herre, der var i høj Grad forbavset over 
i mig at finde en Datter af Grev Yoldi, hvem han 
holder meget af og med hvem han igen vil knytte 
Forbindelse endnu mere end før; en Herre, som jeg 



O Den i Datidens Memoirer (og i »Lykkens Yndling«) 
ofte omtalte franske General og Diplomat, der just ikke 
lignede La Ferronnays i ægte Fornemhed og vindende 
Optræden. Om hans historiske Sammenstød med den 
tyske Diplomat Lottum, der forekommer i Carl Bem- 
hards omtalte Novelle, fortæller denne Forfatter selv i 
sine Erindringer (se »Museum« 1890, S. 65 ff.). 

var overordentlig g^ad ved at se og snart fik Lyst dl 
at samtale med; vi kom ind paa Spanien, hvor han 
var i 1 8 10, meget imod sin Villie, med den franske 
Armé. Han holder meget af Spanierindeme, isaer An- 
dalosierindeme. Naa, hvem er det saa? Baron de 
FerusacI ^) Jeg kan ikke sige dig, hvilken Fornøjelse 
det var for mig at gøre hans Bekendtskab, og det lod 
heller ikke til at han var ked over at have gjort 
mit. Efter Høfligheds-Indledningen tog vi strax ht 
paa de alvorlige Æmner og talte om Konchylier. 
For at gøre mig vigtig kom jeg med nogle tekniske 
Benævnelser, som fik ham til at smile beundrende; 
jeg bad ham uden Omsvøb om at lade mig faa de 
Dubletter, han talte om, og vi blev enige om, at jeg 
skal faa hans Konchylier at se, og at han skal sende 
dig nogle ved mig, paa den Betingelse, at du sender 
ham nogle af dine og en Fortegnelse over din Sam- 
ling eller i det mindste over hvad du ikke har. Jeg 
venter ham hos mig en af Dagene; jeg gentager, at 
jeg var i den S5rvende Himmel over tilfældigvis at 
træfie paa den kære Mand, som jeg var bestemt paa 
at søge baade tillands og tilvands. Saa traf jeg ogsaa 
der en Anden, som ikke i den Grad fi-emkaldte Smil 
hos mig; han vakte nemlig Minder, der ere Udet 
behagelige for min kære Papa; dog havde jeg ikke 
noget imod at faa at vide i alt Fald, hvordan Gene- 



^) André Étienne de Férussac (1786 — 1836), Naturforsker, 
navnlig Konchyliolog, ligesom sin Fader, hvis store Værk 
om Bløddyrene han fortsatte. Han tjente i Spanien 
som Officeer og blev saaret ved Zaragoza^s Belejring. 

ral Frcirion [sic] ser ud.*) Først lagde jeg ikke 
videre Mærke til ham, men da jeg saae Dannebrogs- 
Stjernen paa hans Kjole og hørte ham sige til Fru 
Juel, ^) at det vilde glæde ham i høj Grad at komme 
igen til Hoffet paa Sorgenfri, skyndte jeg mig at spørge 
Hr. de Ferusac, hvem det var. Da han gik, talte 
han med Coopmans og sagde til ham, at han godt 
kendte hans Svigerfader, som han fordum havde set 
i Kjøbenhavn. Samme Aften traf jeg Hr. Malte Brun,') 
der spillede Schak med Kongen af Baiems Pagehov- 
mester. Du bliver maaske lidt forundret over mine 
Pager; jeg skal da sige dig, hvor de komme fra og 
hvor de rejse hen, og hvordan de komme og rejse. 
Kongen af Baiem har en særlig Pageskole; de rejse 
hvert Aar, til Fods, uagtet der er meget unge iblandt 
dem og meget spinkle; den ældste af dem, som er 
Søn af Grev Bray, er vel en i6 — 18 Aar. Ifjor vare 
de i Italien; her kom de for tre Uger siden, og i 
Forgaars Morges Kl. 4 marscherede de nok saa rask 
afsted til Miinchen, efter at have været Genstand for 
al mulig Opmærksomhed fra deres Ministers Side; 
blandt andet gav han et Bal, som skal have været yndigt 
og som jeg kunde have haft Glæde af, hvis jeg var 



*) General, Baron Fran^ois Nicolas de Fririon (1766— 
1840); han kommanderede de spanske Tropper paa Sjæl- 
land 1808. 

*) Generalmajor Knud Frederik Juel til Juelsberg (1766 — 
1 86 i) var dansk Gesandt i Paris 1822—36. Han var 
gift med Frederikke Christiane Komtesse Knuth. 

8) Den berømte Geograf og forhenværende danske Radi- 
kaler døde 14. Dec. 1826. 

kommen her to Dage tidligere. — For Øjeblikket har 
jeg ingen Fester at fortælle dig om; der gives ingen 
for Kongen af Preussen*): Hans Majestæt er hver 
Dag, lige fra Kl. 8 om Morgenen, fiildt optagen af 
at se Alt i Paris og Omegn, og da han har en af- 
gjort Tilbøjelighed for Theaterforestillinger, lader han 
ikke den gode Lejlighed gaa til Spilde, som han hver 
Aften har til at se saadanne her i Paris. — Musik- 
vennerne ere for Øjeblikket meget optagne af at be- 
dømme en ny Opera, der skal være af megen musi- 
kalsk og dramatisk Effekt; det er »Il Cruciato [sic] 
in Egitto« af Mayerbeer;*) man finder den i Alminde- 
lighed meget smuk, men altfor lang. Mad"* Pasta 
skal være beundringsværdig deri; men man tror ikke, 
at den kan holde sig paa Scenen som den er; Musik- 
numrene ere altfor anstrengende for Sangerinderne. 
Jeg tror ikke, at jeg faar den set, skøndt det omtrent 
afhænger af mig selv ; men du veed, hvad »la vogue« 
er; et nyt Stykke tiltrækker Mængden; hvis det kun 
skal gives fire Gange, som man siger, kan du tænke 
dig hvad Pladserne ville koste. Marchesa d'Azeglio*) 



*) Frederik Vilhelm IIL's store Theaterinteresse er bekendt, 
— det hedder sig, at han i en lang Aarrække tilbragte 
hver Aften i Theatret. Men om hans Rejse til Paris 
1825 har jeg intet kunnet finde: den er vist foregaaet 
incognito. 

*) Meyerbeers »Crociato« opførtes første Gang i Venedig 
1824. Først 1 83 1 opnaaede han sin tidligste store 
Succes i Paris, med »Robert«. 

*) Vistn. Hustru til Roberto d'A., der levede som politisk 
Flygtning i Paris og senere blev Museumsdirektør i sit 
Fædreland Piemont. 

raadede mig til at tage en »stalle«, men den koster 
idetmindste lo Francs. Det er strax 20 Francs vel 
anvendte! Du veed, kære Fader, at en dyr For- 
nøjelse ikke mere er nogen Fornøjelse for mig. Der 
er al Udsigt til, at jeg i Vinterens Løb vil under- 
tiden faa overladt en Loge i den italienske Opera eller 
Théåtre Fran^ais af Hertuginden af Orleans eller af 
vore Venner Rougemont, Thuret, Lacaze, La Tour du 
Pin og af dem i Corps diplomatique, — jeg begynder 
at insinuere mig der; jeg staar mig allerede rigtig 
godt med det baierske, preussiske, sachsiske og 
sardinske Gesandtskab. Næste Mandag holder jeg mit 
store Indtog i Udenrigsministeriet, i Madame de 
Damas' Salon ;^) jeg bliver præsenteret for hende af 
Baronesse Werther, den preussiske Ministers*) Gemal 
inde. Hendes Datter, der ikke er videre køn, men 
aandrig, er en af mine Rivalinder, af dem som ma 
valsede med og forærede Buketter, medens jeg sad 
og hang med Hovedet i den lille blaa Salon. Men 
hvem vi ofte have genset og det altid med ny Glæde, er 
vor elskværdige Marquise de Bonnay.') Hun over- 



^) Baron Damas var Udenrigsminister i Kabinettet Villéle. 

*) Heinrich von Werther (1772 — 1859), ^^^^^ som dygtig 
og elskværdig Diplomat) var Gesandt i Paris 1824—37. 

') Hendes Mand, af gi. Adelsslægt fra Champagne, havde 
været fransk Minister i Kbhvn. 1814— 15. A. C. Gier- 
lew skriver til Irgens-Bergh 1827; »General Oxholm er 
død 27de Juli; hans Svigerinde, den vakre Marquise 
Bonnay, er her i Besøg i denne Sommer, som man har 
travlt med at gifte med Baron Nicolay [den russiske 
Gesandt i Kbh.]« (Daae, Breve fra Danske og Norske, 

vælder os med Godhed; vi kalde hende Tante, o^ 
hun bærer sig sandelig ad som om hun var det For- 
leden Formiddag tog hun mig venlig ved Armen for 
i det enkelte at vise mig sin lille Lejlighed, som er 
et sandt Dukkeskab; i et lille Kabinet med Malerier 
og Bøger har hun et Ulle Skab med Skuffer; hoB 
aabnede en, og med den nydeligste Mine (hvori der 
ikke var det mindste Nag [rancune] at spore) tog 
hun en Ark^) frem, der stammer fra dig, og sagde: 
»Se den nydelige Konchylie, Grev Yoldi har sendt 
mig. Sig ham, at den siden altid har glimret i min 
lille Samling; og ser De, paa Æsken staar hans Navn, 
det betyder at den kommer fra ham.« De maa være 
rørt, kære Papa, over denne Opmærksomhed, i dette 
Øjeblik da Minder kunde være hende pinlige. Hun 
optræder med stor Værdighed i sin nuværende Stil- 
ling; derfor kappes ogsaa hendes talrige Venner om 
at tilkendegive hende, hvilken Interesse de føle for 
hende. Vi skulle spise til Middag hos hende paa 
Tirsdag; hendes Sorg er endnu altfor dyb til at hun 
kan gaa ud; hun gør mig tusend venlige Undskyld- 
ninger derfor, hvergang hun ser mig, men tror du 
jeg hører paa dem! Og tror du ikke, jeg er him- 
melglad ved at tænke paa, at den 1 8de i denne Maa- 
ned ville vi tage Bo i en smuk lille Lejlighed, hun 
har skaffet os, lige i Nærheden af hende selv, Rue 
Caumartin Nr. 6 ; Mad. de Bonnay bor i Rue basse 



S. 159). Oxholms Hustru var født O'Neil, og Marqui- 
sen var vel altsaa hendes Søster. 
^) Art Muslingskal. 



des remparts Nr. 6; der er altsaa kun et Par Skridt 
imellem os. Vi ere meget henrykte over at have 
truffet paa en saa net møbleret, vel indrettet Lejlig- 
hed, med alle Slags smaa Bekvemmeligheder, belig- 
gende næsten ved Boulevarden, som vi kunne se fra 
Balkonen, midt i Fbrretningskvarteret og blandt alle 
Forlystelserne, og som, nu da alt er forfærdelig d)rrt, 
ikke vil koste os mere end 4800 Francs om Aaret; 
Coopmans har lejet den paa et Aar. Vi ville ingen 
Kokkepige fæste ; den Akkvisition, hvortil maatte føjes 
et Køkkenudstyr og en Karl, vilde blive os langt be- 
kosteligere end det Arrangement, vi have indgaaet 
med en god Restauratør i Nabolaget. Jeg tilstaar, at 
dette er altfor mageligt for mig, og at jeg endnu 
ikke denne Gang vil faa viist min Mand mit Hus- 
holdningstalent ; men — for fiildt Alvor — dette Ar- 
rangement er mindre dyn og mere bekvemt. Jeg er 
overordentlig tilfreds med min »femme de chambre« ; 
da hun er en gift Kone, er hun mig endnu nyttigere 
og forstaar sig paa alle Slags Smaatjenester, som jeg 
maaske engang i Fremtiden kunde faa Brug for: hun 
er meget bhd, endog munter, og hendes Villie er god. 
Baptiste*) er stadig vor Perle; men Coopmans er 
bange for, at han skal blive ked af det, naar han 
ikke mere har sin Hest og sin Kabriolet at passe. 
Vi have truffet et udmærket Arrangement med en 
Vognudlejer, der leverer os en anstændig Wienervogn 
eller en elegant Kabriolet, naar vi ønske det. Hidtil 



^) Gift med den nys omtalte Rose; de komme ofte paa 
Tale i Brevene, bl. a. naar hun har faaet et Barn. 

E, Gigas: Littentar og Historie. III. 10 

har jeg tilbragt mine Formiddage alene, det vil sige 
at Coopmans var i Gesandtskabet, thi hvad Visiter 
angaar, har jeg ikke haft Mangel derpaa: jeg har hos 
mig set Flavigny's,^) Bray's, Werthers, Marquis de 
Crévecoeur (hvis Fader og Søster skulle komme fra 
Brussel); hele Corps diplomatique har været hos mig, 
og igaar gjorde vi saa igen Turen rundt hos dem. 
— — Iforgaars Kl. 6 om Aftenen havde vi den Soig 
at se Hr. og Fru Juel rejse bort; de vare saa venlige 
at besøge mig lige i sidste Øjeblik. Deres Bortrejse 
gjorde Coopmans meget meget ondt; han har jo nu 
i tre Aar været vant til daglig at modtage Venskabs- 
beviser af dem; han var hos dem ligesom i sin Fa- 
milie. Fru Juel er virkelig henrivende; hun har viist 
mig megen Godhed, Venskab og Elskværdighed, og 
at jeg mister hende vil være et stort Skaar i min 
Stillings Behageligheder. Det er en Dame, som gør 
de danske Kvinder megen Ære; du skulde blot se, 
hvor alle Mennesker her ere bedrøvede over at se 
dem rejse og hvor man i alle disse Dage har kappe- 
des om at tilkendegive baade hende og Hr. Juel, hvor 
stærkt man savner dem. Det er fuldstændig sandt, 
ikke nogen almindelig Høflighed, man viser dem; de 
have begge to gjort sig elskede, agtede og savnede 
her. ^) — Sligt er nok ikke allevegne Tilfældet, efter 



*) Vicomte de Flavigny var Attaché ved det franske Ge- 
sandtskab i Kbhvn. 1821 — 22. 

*) A. C. Gierlew skriver, mindre venligt, til M. F. Irgens- 
Bergh 30. Sept. 1826: j»Juell er her endnu, som er vel 
for Coopmanns og vel ei stor Skade for vore Forhold.« 
(Daae, Breve fra Danske og Norske, Kbh. 1876, S. 144). 

hvad Aviserne meddele; nu skal du høre, hvad der 
staar i »Journal des Debats« for igaar (30te Septem- 
ber): »Den danske Minister^) er fomylig kaldt hjem 
af sin Regering, som befaler ham ikke at passere 
Paris paa Tilbagevejen. Man forsikrer, at Grunden 
til Ministerens Hjemkaldelse er en Rapport, som Politi- 
direktøren har indsendt til Hr. Zea Bermudez,*) og 
som Følge af den har da vor Udenrigsminister an- 
modet den danske Regering om at tilbagekalde sin 
Afsending hos vor. Denne Begivenhed har vakt endel 
Opsigt i Madrid,« — og vækker megen her, kan jeg 
forsikre dig. Nu er da Hr. Sund') midlertidig Chargé 
d'afFaires ; det er en tornefuld Post ; man siger, at han 
er et godt Hoved og at han har baaret sig ad med 
megen Omtanke og Duelighed; derfor er der Grund 
til at tro, at han vil komme godt fra det; rimeligvis 



*) Geheimekonferensraad Grev Magnus v. Demath repræ- 
senterede i mange Aar Danmark i Madrid; i Statskalen- 
derne 1826—28 staar han som >fraværende<, idet Lega- 
tionssekretæren da fungerede som Chargé d'affaires. I 
Breve o. desl. fra den Tid omtales v. D. ikke synder- 
lig vel. 

^) Cea Bermiidez var spansk Premierminister 1824 — 25; 
han ansaas for at hylde den oplyste Absolutisme, men 
— maaske ikke saameget ved hans Skyld — Absolu- 
tismen var mere fremtrædende end Oplysningen under 
hans Regimente, der dog fulgtes af et værre. 

') Carl Ernst v. Sundt, £ i Kbhvn. 1799, Cand. jur.. Kam- 
merjunker, Chargé d'affaires i Madrid, hvor 'han døde 
ugift 1830 eller 31 og efterfulgtes af O. dal Borgo. Af 
det paatænkte Ægteskab med den franske Dame blev 
der altsaa intet. 



10* 

kommer han til at blive idetmindste nogen Tid. Det 
er muligt, at der ikke saa snart bliver sendt en Mi- 
nister; hvad en Chargé d'affaires angaar, faar han 
det knapt der, thi man bliver daarligere lønnet end 
ved et andet Hof; jeg ønsker derfor ikke Mad^ de 
Vergigneul, der snart skal giftes med Hr. Sund, at 
holde sit Indtog i Madrid som Kone til en Chargé 
d'afFaires; da hendes Mand ikke har nogen glimrende 
Formue, vilde det komme hende ilde tilpas; og selv 
om han havde, vilde det ikke være meget behageligt 
at spæde Meget til af Sit! Du ser nok ogsaa heraf, 
kære Papa, at det ikke vilde være en Stilling at gøre 
Skridt for, undtagen hvis man sendte en anden Mi- 
nister; som Chargé d'affaires vilde man ingen For- 
del have deraf, tværtimod. 

Ser du undertiden Grev Sch[immelmann]? Se at 
faa fat i ham, og tal til ham om den Sag med den 
unge Grev M . . . ., som du allerede kender. Coop- 
mans blev nødt til at lægge 1000 Francs udfor ham 
til hans Rejse; han har skrevet derom til Grev Sch. 
Du kan nok forstaa, at han vilde være meget ubehage- 
ligt situeret, hvis Grev M. ikke faar den Naades- 
bevisning, man har givet ham Haab om, saa at han 
kun kan betale ham delvis og med lange Mellemrum. 
Hav lidt Øje med vore Sager, kære Papa. Det vil 
være en Beskæftigelse for dig og en god Støtte for 
os; vi stole i alle Henseender meget paa din Kærlig- 
hed og Omhu. Jeg sender dig her en Meddelelse om 
Spanien, som jeg har afskrevet af »Journal des Debats« 
for igaar;^) den vil sikkert interessere dig. Kærligste 
^) Ikke ved Brevet. 

Hilsener, ogsaa fra min kære Coopmans; nu har jeg 
skrevet saalænge, og jeg synes dog ikke, jeg har 
faaet alt sagt endnu. Pepita. 



II. 

Paris, 7. Januar 1826. 

Igaar har jeg expederet min lille Kasse, 

hvis Indhold er: 

Nr. I. Til Hendes kgl. Højhed Prinsesse Juliane, en 
Papæske indeholdende sort Fløjl. 
» II. Til Samme, do. indeholdende 3 Guirlander 
af kunstige Blomster (germandrées). Efter 
Bestillmg. 
» III. Til Hds. kgl. Højhed Prinsesse Vilhelmine, 
en Papæske indeholdende en prægtig Guir- 
lande af Vedbend og Roser, bestrøet med Dug- 
draaber, med en lignende Buket; Foræring 
til den i8de Januar.*) 
» IV. Til Frk. v. Waltersdorff, *) en Papæske inde- 
holdende en Guirlande af Roser og Skabiosa'er, 
med Buket, efter Bestilling. 
» V. Til Grevinde N. Rantzau,') en Pakke Hand- 
sker. Efter Bestilling. 



^) Prinsessens Fødselsdag. 

') Marie Ernestine Vilhelmine Waltersdorff, Hofdame hos 

Prinsesse Caroline Amalie. 
*) Vistn. Grevinde Nancy R., gift med Grev Chr. R., da 

Ho£tnarskal hos Prins Christian. 

Nr. VI. Til Samme, do. Baand. do. 

» VIL Til Hs. Exe. Hr. Greve Yoldi, en forsket 
Pakke, indeholdende en Ruslæders Mappe til 
Mad. Masset, 3 Par Handsker til M"* Masset, 
to Stykker Fosfor *) og en Pakke Svovlstikker 
til Deling, Breve fra Hr. de Ferussac, og 
reparerede Kniplinger til Fru Bille.*) 

y> VIII. Til Hs. Exe. Hr. Greve Yoldi, en vel til- 
bunden og forseglet Æske, indeholdende kost- 
bare Konchylierl 

» IX. Til Hs. Exe. Hr. Greve Yoldi, en forseglet 
Pakke, indeholdende en Overraskelse! 

» X. Til Hs. Exe. Hr. Greve Yoldi, en forsålet 
Pakke med Decembernumrene af »Journal des 
Debats«. 

* XI. Til Frk. v. Levetzau,') Kejser Alexanders 
Buste i Chokolade. 

» XII. Til Frk. Peehlin,*) en Pakke Handsker. - 

Naa, hvad siger du til det? — Du kan ikke tro, 
hvor det har været mig en Fornøjelse at lave alle de 
Smaapakker istand til min [gode Papa! Jeg haaber, 
at de ville glæde dig. Jeg fik det Indfald at sende 



^) »Deux phosphores«. Et karakteristisk Vidnesbyrd onii 

hvor lidt de kemiske Svovlstikker vare i Brug dengang. 
*) Admiralinden med den skarpe Tunge. 
8) Margaretha Øllegaard L., f. 1779, død 1871 paa Valløi 

Søster til Overhofmarskal J. G. L. og Hofdame hos 

Dronnmg Marie Sophie Frederikke. 
"*) Vistn. Baronesse Mane Elise R, Hofdame hos Prinsesse 

Juliane. 

dig Aviserne for sidste Maaned, fordi du vist vil finde 
noget deri, som interesserer dig; dertil har jeg føjet 
den for 24. November, fordi der staar en meget mor- 
som Satire i den, — alfe de Steder, mine Øjne ere 
faldne paa og hvor min Mund har smilt ondskabs- 
fuldt, ere mærkede med Blyant. Jeg har ogsaa sat 
Mærke ved Alverdens Mord og mærkelige Hændelser, 
for at faa Haarene til at rejse sig lidt paa Madame 
Massets Hoved; i Feuilletonerne har jeg mærket mig 
Udtalelserne om de moderne Theaterstykker, som jeg 
har set med Interesse, og om M"* Fodors^) Gen- 
optræden i »Semiramis«. Jeg tror, at jeg allerede 
har skrevet til dig, at hun gjorde komplet Fiasko 
trods sit store Ry. M"* Pasta,*) hvem man havde 
viist en grov Uretfærdighed ved at nægte hende denne 
Rolle til hendes Benefice efter højtidelig at have lovet 
hende den, har endelig faaet sine Rettigheder aner- 
kendte; hun viste sig for otte Dage siden paa Sy- 
riens*) Trone med hele Diademets Glans i Forbin- 
delse med sit straalende Talent og sin beundrings- 
værdige Skønhed og Ynde! Begejstringen naaede 
Toppunktet! Hun kunde først begynde at synge otte 
Minuter efter at hun havde vist sig paa Scenen; denne 
glimrende Modtagelse bevægede hende i høj Grad, og 



^) Tosephine Fodor-Mainvielle (f. 1793), en af Datidens 
mest glimrende Theaterstjemer af ungarsk Herkomst, 
mistede pludselig sin Stemme 1825; Pariser-Operaen 
vilde ikke give hende Skadeserstatning, og det kom til 
Proces, som endtes ved en Overenskomst 1828. 

*) Giuditta Pasta, berømt ital. Sangerinde (1798— 1865). 

^) Skal være Assyriens. 

hvad der satte Kronen paa dette tiltalende Optrin var, 
at en Krans kastedes op paa Scenen under ustanselige 
Leveraab. Det lader til, at hun har været beundrings- 
værdig som Semiramis; men forestil dig M^ Fodois 

Raseri! Er det dog ikke rigtig kedeligt, at 

man slet ikke har noget Middel til at faa Pladser i 
Théåtre italien! Det nye Theater, man har bygget, 
ere alle Mennesker utilfredse med; det er kønt deko- 
reret, men der er 200 Pladser mindre end i Salle 
Louvois, ^) og Abonnenterne ere ikke alle saa godt 
anbragte. Forresten varierer man ikke synderlig; i 
5 — 6 Aar har man nu altid givet det samme: »Don 
Juan«, »Tancredi«, »Gazza«, »Elisabeth«, »Barberenc 
og »Othello«.*) »Semiramis« gør Furore, som du 
vel kan forestille dig; den Opera er ny, og derhos 
har Semiramis' Krone været Tvistens Æble mellem 
to Guddomme, hvis Navne ere i Alles Munde og 
hvis Historie er paa Tapetet i alle Saloner. I Paris 
er der kun to Slags Konversation i Salonerne: om 
PoUtik og om Theatreti — »Den hvide Dame«,') 
en ny Opera af Boieldieu, er højeste Mode; Kjoler, 
Vifter, Hovedpynt, Alt, — Alt er å la Dame Blanche, 



^) Der havde den italienske Opera givet Forestillinger i 
nogle Aar, under Mad. Catalani's Ledelse; siden huse- 
des den afvexlende i Salle Favart og i Salle Ventadour. 

^) Af de her nævnte Operaer ere (naar undtages Mozart's 
>Don Juan«) alle, ogsaa >Semiramis«, af Rossini, lidens 
Afgud. 

^) Den gik første Gang over Scenen paa Opera comique 
10. Dec. 1825. 

c^ Joko*) regerer sandelig ikke mere! »La Prin- 
cesse des Ursins«, Drama af Duval*) (jeg saae det i 
Onsdags, den 4de, i Hertugen af Orleans' Loge), 
synts mig hverken videre dramatisk interessant eller 
af stort litterært Værd; læs Feuilletonen derom. Der 
vil du finde et af de Angreb paa Ministeriet, som 
Aviserne vrimle af. Jeg kan forsikre dig — og jeg 
var forarget derover! — at jeg frygtede for at Salen 
skulde styrte sammen, saa stærkt og enstemmigt 
var Bifaldet, da Skuespilleren sagde om Hykleren Sal- 
vador: »Jeg vilde ikke være forbavset, om han kom 
ind i Ministeriet!« .... Det er i Sandhed en besyn- 
derlig Ting, denne Maade at skrive og optræde paa 
og denne Ytringsfrihed, som Enhver lægger for Dagen 
ganske som det falder ham ind. Men om end Folket, 
eller rettere nogle Brushoveder, er misfornøjet, saa er 
man i Almindelighed enig hvad Kongen angaar: han 
er i det hele elsket, som han fortjener. 

Der ser du Pariserluftens Indflydelse! ikke andet 
i hele dette Brev end Theater og Politik! 

Vor gode Ven Desaugiers*) kom og bragte mig 
i Nytaarsgave en nydelig Udgave, indbunden i gotisk 
Stil og med forgyldt Snit, af Legouvé's »Le mérite 



*) Ogsaa paa vort kgl. Theater opførtes i de Aar en Bal- 
let (af Laurent) m. T. *Jocko eller den brasilianske 
Abe«. 

') Alexandre Duval (1767— 1842), Dramatiker af den klas- 
siske Skole; det her omtalte Stykke (med Æmne af 
Spaniens Hist. i i8de Aarh.) havde 1820 været holdt 
tilbage af Censuren. 

^) Den tidligere Legationssekretær i Kbhvn. 

des femmes«, tilligemed nogle mindre Digte af denne 
Forfatter, der døde altfor tidlig for dem der hdde af 
at læse. ^) Desaugiers bad mig meget indstændig om 
at overbringe dig hans Venskabs- og Hengivenheds- 
følelser, og det gør jeg nu. Hr. Didelot c^ Nanna 
kom igaar og besøgte mig i et skrækkeligt Øsevejr; 
den gode Didelot^) er bleven gammel, og hans Dat- 
ter synes mig ogsaa at være kommen til at se lidt 
matroneagtig ud. De ere nylig tagne ind fra Landet 
og bo, med Tanten, M"* Jouyet, i Rue Taitbout; den 
gamle Mo'r lever endnu, i Rue Pelletier. De vise 
sig rigtig venlige imod os. Den stakkels Mad. La 
Ferté bliver ude paa Landet og bider sig i Neglene 
af Kulde og Savn! Hendes Mand*) flakker om i 
Georgien med den Hr. Castella, som vi saae i Kjø- 
benhavn; men hans stakkels Kone fik kun indirekte 
at vide, at han var i Kaukasus og at han skulde ad 
paa Eventyr i Persien ganske alene; for tænk dig: 
han har ikke skrevet hende en Linie, siden han 
rejste, og det er næsten to Aar siden; kan man be- 
gribe det? 

Den Ilte skulle vi til Selskab hos Her- 
tugen af Orleans; det skulde have været den 4de, 
men da det var Aarsdagen for Kongen af Neapels Død 



^) J. B. Legouvé (1764— 1812), Fader til den bekendte Er- 
nest L. Hans her nævnte Læredigt er fra 1800. 

2) Det var ham, der i sin Tid havde været Gesandt i 
Danmark (under Napoleon). 

^) Didelot La Ferté havde været Attaché ved det franske 
Gesandtskab i Kbhvn. i 19de Aarh.'s Begt 

(det var jo Hertugindens Fader), udsatte man det til 
den Ilte. — Vil du takke Hds. kgl. Højhed Prin- 
sesse Caroline Amalie for det Brev, hun har gjort 
mig den Ære at skrive mig til, og sig hende, at de 
Breve, hun havde adresseret til Hertuginderne af Or- 
leans og Hamilton, ere blevne afleverede efter Be- 
stemmelse. 

Farvel, gode Papa! jeg omfavner dig, og min 
gode Coopmans ligesaa, og jeg forlader dig nu for at 
skrive til Prinsesse Vilhelmine (gennem Frk. Levetzau), 
for at hun den i8de kan faa et Brev, der bebuder 
hende Guirlanden. Pepita. 



III. 

Paris, I o. Januar 1826. 

Vilde du gøre mig den Glæde at forsøge at træffe 
min gode Siboni den 26de, som er hans Fødselsdag, 
og hilse ham tusend Gange fra mig og ønske ham al 
Sundhed og hvad der ellers kan være ham kært. 

Han veed, i hvor høj Grad la Signorina Con- 
tessina altid har sat Pris paa hans Karakteer og hans 
loyale Tænkemaade, og hvor højt hun agtede ham; 
sig ham, at det samme er Tilfældet med Madame de 
Coopmans, der aldrig vil glemme sin gode Siboni og 
vil være henrykt over engang at se ham hos sig. 

Gør paa mine Vegne min gode Peppina^) en 



^) f. Siboni's for sine musikalske Talenter saa berømte 
Datter, gift Tutein. 

Visit og lykønsk hende, fordi hun er saa lykkelig 
og saa nær ved sin Fader. 

Josephine de CoopnEians. 



IV. 

(Fra E. de Coopmans, som Tilføjelse til et Brev, 
hvoraf Begyndelsen mangler, fra hans Hustru; dat. 

Tessnitz^) 14. Juli 1828.) 

Trods alle mine Forretningsbreve kan jeg ikke 
godt, kære Papa, sende Dem ubeskrevet Papir og lade 
Dem betale det som om det var »blækket til«. Jeg 
vil altsaa sige Dem, i hvor høj Grad Deres seneste 
Brev glædede os, og særlig takker jeg for Deres de- 
taillerede Meddelelser angaaende det unge Hof; det 
lader jo til at være vel sammensat. *) Jeg glæder mig 
ogsaa over, at vor kære Dronning har faaet en lille 
Have for sig selv, hvor Hendes Majestæt kan trække 
frisk Luft uden at generes og blive set.*) Den kære 

^) By i Anhalt ved Floden Mulde. 

*) Det »unge Hof« vil sige Prins Frederik Carl Christians 
og Prinsesse Vilhelmine Marias. Det kom til at bestaa 
af Marskallen Khr. E. C. L. v. Moltke, Adjutant Grev 
Carl Ahlefeldt, Kammerfrøken Levetzau (tidligere Hof- 
dame hos Dronningen), Hofdamerne Frk. v. d. Maase 
og Frk. v. Buchv^aldt, Kammerjunker C. E. Bardenfleth 
(den senere Minjster) samt Hofkirurg C. F. Holmer. 

*) Dronningens egen Have maa være den Del af Frede- 
riksberg Have, der forbeholdtes hende. 

Dronning og den gode Konge 1 De skulde blot vide, 
hvor elskede og højtagtede de ere i Hertugdømmet 
Lauenburg, som hører til Kongens Stater. Det er i 
den Grad, at den Del, som er bleven ved Kongeriget 
Hannover (Amtet Neuhaus), er ked over ikke at være 
bleven dansk, og Indbyggerne se med misundelige 
Blikke paa deres forrige Landsmænds Lykke. Jeg har 
truffet Adelsmænd fra disse to Lande, som have ud- 
talt sig i den Retning til mig; de fra det ene Land 
vare henrykte over at leve under vor Konges Scepter, 
og de Andre sagde, at de vilde have foretrukket at 
dele deres Landsmænds Skæbne fremfor saadan at blive 
skilte ad i to Dele og krænkes i deres dyrebareste 
Interesser. 

Det er med Skælven at jeg begiver mig til 
Holland; hvilket bedrøveligt Opholdssted for os 
Alle. 1) Edzard. 



V. 

Haag den 5. August 1828, 
Kl. 10 om Formiddagen. 

Se saa, nu er Amelie*) falden i Søvn, min Fro- 
kost i Hast fortæret, Posten skal strax a%aa, Edzards 



^) Maa hentyde til den megen Sygdom i hans Familie: 
Moderen var meget affældig — hun døde snart efter — 
og en Søster var ligeledes svag. 

^) Denne Datter, det ældste af Bømene, var født i Sep- 
tember 1826. 

Brev er færdigt til at lukkes; jeg maa skjmde mig, 
kære Papa, at faa sagt dig Godmorgen. Du finder 
uden Tvivl stor Forskel paa min Korrespondance for- 
dum og den nu; jeg kunde næsten sige, at da jeg 
ikke har Tid, mister jeg Vanen og Lysten til at skrive. 
— Edzard har givet dig en udmærket Beskrivelse af 
vore Genvordigheder tilsøs! .... jeg har intet at 
føje dertil uden: forbandet være Vandet og Skibene, 
og velsignet være den gode Gud, der bragte os saa 
heldig ud af den Klemme! 

I Amsterdam besøgte vi »le General tout seul«, 
der — som du veed — har været fransk General- 
konsul der i tre Aar^) og befinder sig vel der, naar 
undtages Kedsomheden, der synes mig et uundgaae- 
ligt Onde i den By, hvor endog Luften er uud- 
holdelig plaget [ennuyé] af Stanken fra de raadne Ka- 
naler. Jeg kom til at tænke paa Voltaire, og jeg 
tilstaar, at da jeg rejste derfra, sagde jeg af ganske 
Hjerte: »Adieu, canaux, canards . . . (og Coopmans, 
der var rasende over en Regning paa 42 Gylden 
for halvanden Dag, tilføjede:) canaille!« Forresten 
er det en stor, renlig By; der er lavet en ny Prome- 
nade udenfor, og vi saae den nye Kanal, som Kongen 
nylig har ladet grave, for at Linieskibene kunne sejle 
lige ud i Nordsøen uden at maatte gøre den besvær- 
lige Omvej gennem Zuydersøen. Slottet er en præg- 
tig Bygning, men jeg finder en Hovedfejl derved: der 
mangler en Port til at komme ind adl — — — 



^) Den franske Generalkonsul hed Froment de Champ la 
Garde; Øgenavnet er vel af privat Oprindelse og cite- 
ret til Fornøjelse for Yoldi som Indviet. 

Haag og hele Holland er stærkt optaget af den 
unge, nydelige Prinsesse Mariannes Giftermaal med 
den elskværdige og interessante Prins Gustav af Sver- 
rig,*) og jeg tror, at paa en lille Undtagelse 
nær ville alle Mennesker betragte dette smukke Par 
med Glæde og Interesse. Dronningen kommer snart 
tilbage fra Wien, og Brylluppet skal holdes paa Loo 
engang i September. Pepita. 



VI. 

Haag, II. September 1828. 
Idag blot et ganske lille Godmorgen til dig, kære 
Papa, idet jeg anbefaler dig Medfølgende, som vil 
samle alle AmaHegades Lyn over mit Hoved 1 Jeg 
tror, at det er det bedste, du ikke ve ed noget 
om Sagen, og at du lader de Andre fortælle dig den. 
Det er mig meget ubehageligt, at den Pakke Knip- 
linger er bleven borte for mig; og da det er min 
Skyldighed at erstatte dem, beder jeg Fru Bille sige 
mig lige ud, hvad der var i den; men jeg tilføjer 
dog, for at holde hendes Indiskretion i Respekt, at 
jeg ikke har opgivet Haabet om at genfinde Knip- 
lingerne blandt dem af mine Sager, der gik lige fra 



^) Den afsatte Kong Gustav IV Adolfs Søn, Prins Gustav 
af Vasa (1799— 1877, østerrigsk Feltmarskal), blev ikke 
gift med den hollandske Prinsesse, men (1830) med 
Luise af Baden. 

Kjøbenhavn til Dresden ; paa den Maade vil hun ikke 
vove at benytte sig af den gode Lejlighed til at be- 
rige sig mere end tilbørligt paa min Bekostning. 

Jeg har stadig glemt at fortælle dig, kære Pa{Hi, 
at vi have her set den vældige Hval, hvis Beskrivelse 
du uden Tvivl har læst i Aviserne; men man kao 
ikke forestille sig dette Dyrs uhyre Størrelse I Tsenk 
dig nogle Kæber, indenfor hvilke hundrede Personer 
kunne rummes; der var anbragt en Sofa, et stort 
Bord og tolv Stole, og alligevel vare vi en Snes 
Mennesker, der havde god Plads til at spasere rundt 
derinde. I Brystet sad 24 Musici meget bekvemt 
paa to lange Bænke, hver med sin Nodepult for sig 
og alle Slags Genstande ved Fødderne. Ryggen ind- 
til Halen bestaar af 56 enorme Hvirvler! Halen, det 
eneste der endnu var i sin naturlige Tilstand (uhel- 
digvis for Selskabets Næser 1), er omtrent 20 Fod i 
»envergure« ^) (jeg veed ikke, hvordan man staver 
det Ord; jeg henholder mig, som den brave Bran- 
t6me siger, »å Torade Massetien«). Hvalen er 
ikke mere her i Byen; den skal nu lade sig se i 
Amsterdam, derefter i London og Paris. Den er saa 
behændig dissekeret og hvert Stykke numererel og 
afpasset det ene til det andet (især Hvirvlerne) med 
Kork, at hele denne uhyre Maskine, 99 Fod i Læng- 
den og 50 i Højden, kan tages fra hinanden og pak- 
kes ned i ^ — 4 store Kasser. Det er en udmæAet 
Opfindelse til at præsentere et Individ, som man ikke 
vilde have synderlig Lyst til at besøge dér hvor [det 



^) Brede (om et Skib), kan ogsaa betyde: Vinge£uig. 

har hjemme! Der siges, at 84 Hvaler, hvoraf den 
største kun er 30 Fod lang, ere strandede paa den 
skotske Kyst; hvad skal nu det betyde? Gud forlade 
migl mon Verden skulde lave sig til at staa paa 
Hovedet?! Denne Hval fandt man død paa Kysten 
ved Ostende. Den tilhører Kongen af Nederlandene; 
men han har givet denne Hr. Kessel Tilladelse til at 
forevise den i sex Aar; hvis han ikke var en Fusen- 
tast, vilde han kunne tjene sig en Formue; men han 
er et Menneske, der drikker og spiller og kaster sine 
Gylden ud af Vinduet, og for Øjeblikket sidder han 
arresteret; men hans Kompagnon vil indtil videre 
gøre Honnør paa Dyrets Vegne for den forbavsede 
Verden 1 



VII 

Dresden, 16. Nov. 1828, Søndag Middag. 

Ja det er sandt nok, kære lille Papa, det er meget 
længe siden, at jeg har skrevet til dig! Men Sagen 
er, at skøndt jeg ikke har haft saa glimrende For- 
hindringer^) som du, saa har jeg dog haft saadanne, 
og det er virkelige. At indrette sig en ny Bolig 
lader sig ikke gøre paa een Dag, at gøre sin Entrée i 
en ny Verden heller ikke, og disse to Ting (uden at 
jeg endda medregner en tredie, af ikke mindre Be- 



*) Hentyder til Prins Frederiks og Prinsesse Vilhelmines 
Bryllup den i. Novbr. 

E. Gigas: Litteratur og Historie. III. II 

tydning, nemlig min Frøken Datter) optage mig 
uafbrudt; føj saa dertil, at Dagene ere kortere end 
andensteds, — jeg forsikrer dig, at jeg har meget 
lidt Tid til at sætte mig til Skrivebordet. Middags- 
maaltidet er her i Tiden mellem Et og Fire ; men de, 
der spise Kl. 3 eller 4, ere Udlændinge; Visiter gør 
man allerede Kl. 5, undertiden endog før; Kl. 10 
eller 11 holde de største Selskaber op I — I forrige 
Uge begyndte man at give Thé-dansants ; men nu ere 
de blevne afbrudte ved Enkedronningens^) Død. Hun 
døde igaar Aftes som Følge af en Forkølelse, hun fik 
for faa Dage siden, da hun uformodet fl3^ede ind 1 
sin Vinterlejlighed; der var gaaet Ild i de Værelser, 
hun endnu beboede i Prins Maximihans*) Lystslot; 
denne Skræk, hun fik midt om Natten, var maaske 
den oprindelige Aarsag til hendes Død; hun vilde 
uopholdelig tilbage til Byen. Ikke en Indvending 
vilde hun høre ; hun kom altsaa uventet og fandt alle 
Værelserne iskolde; ogsaa Sengen, hvori hun laa, 
thi hun vilde absolut ikke tillade, at den blev varmet; 
endelig bidrog hendes 77 Aar til at gøre Lægernes 
Anstrængelser forgæves; hun døde uden Bevidsthed 
og heldigvis kun under faa Lidelser; hun savnes 
meget af de Fattige. De Handlende og Ungdommen 
have andre Grunde til at begræde hende; thi det er 



*) Enken efter Kong Friedrich August I., Amalie Augusta, 
født Pnnsesse af Pfalz-Zweibrucken. Hun havde været 
temmelig livlig i sin Ungdom. 

*) Broder til Friedrich August I. og til dennes Efterfølger 
Anton; Fader til Kongerne Friedrich August BL. og Johan. 

nu den tredie Sorg i to Aar, som paany i et halvt 
Aar vil lamme Forretningerne og Fornøjelserne. 

Jeg er virkelig helt forbavset og meget tilfreds 
over, hvor hurtig vi ere komne i Forbindelse med 
Dresdens første Familier, endda intimt. — — Fru 
V. ManteuffeP) har optaget mig, saavel som min 
carissimo sposo i det lille Koteri, kaldet »Kranzchen«, 
der bestaar af flere herværende Damer, som mødes 
to — tre Gange om Maaneden, snart hos den ene, 
snart hos den anden. Fru v. Wesenich,*) der blev 
Enke for fire Maaneder siden, frapperede mig ved 
sine Rester af Skønhed og især ved sine Øjne; de 
maatte søges sydpaa, og jeg opdagede da ganske rigtig, 
at hun var Italienerinde paa samme Maade som jeg 
er Spanierinde, født i Dresden af italienske Forældre, 
laften skal jeg sammen med Fru v. Fitzthum (Over- 
staldmesterens ') Gemalinde) stifte Bekendtskab med 
en anden Italienerinde, der hvad Musik angaar skal 
være Dresdens Sappho;*) hun er en Smule paa Retur; 



*) Om hende skriver Fru Coopmans i dette samme Brev: 
^Fni v. ManteufFel er en lille Dame nær ved de Halv- 
hundrede, fransk af Herkomst, fuld af Livlighed, Esprit, 
Forstand og Elskværdighed.« Hun døde 1 8. Juni 1830. 
Manden, Baron Georg August von M., f 1842, var Præ- 
sident for Geheime-Finanskollegiet til 1830, derefter 
Gesandt ved Forbundsdagen. 

*) Hvis det er Enken efter den gamle Kammerherre Rud. 
V. Wessenig, der menes, passer Tidsangivelsen ikke 
ganske; han døde nemlig 10. Okt. 1828 i Dresden. 

') Grev Carl Vitzthum, død 1834. 

*) Hermed sigtes maaske til Frk. Therese aus dem Win- 
kel, som spillede en fremtrædende Rolle i Dresdens 

II* 

men idetmindste lader hun i sin Salon, der besøges 
stærkt af det fine Selskab, den skønne Kunst nyde 
godt af Straaleme fra hendes dalende Sol. Hos hende 
samles den italienske Operas Talenter (og der er 
virkelige deriblandt); der vil jeg da træffe Sanger- 
inden Schiasetti (Elev af Pasta), som jeg saae i »Se- 
miramis*; muligvis vil jeg træffe Aftale med hende, 
saaledes som mange af Damerne gøre, eller med 
Rastrelli eller Bonfilio om at faa Sangtimer i Vinter. 
Skulde Siboni maaske kende disse Herrer? maaske 
kunde han sige dig sin Mening om dem; det vilde 
glæde mig, thi baade nær og ^em vil jeg gerne be- 
standig lade mig lede af ham. — — 



VIII. 

Dresden, 14. Dec. 1828. 
Jeg kan ikke komme mig efter det Udraab: 
Hvilket vidunderligt Avancement!«, og ligesom Dem, 
kære Fader, er det mig ubehageligt, for ikke at sige 
ærgerligt; og det fordi jeg ser næsten ligesaa megen 
Ironi og Uretfærdighed deri som virkelig Misundelse. 
Thi — naar man skal gaa tilbunds i Sagen — hvor 



Musikliv dengang, og hvem denne Skildring i det hele 
passer paa. Italienerinde af Fødsel var hun rigtignok 
ikke, men hun var som musikalsk Forfatterinde ivrig 
Tilhænger af den italienske Musik. Hun havde des- 
uden Navn som Harpevirtuos. 

tør man sige det til dig, naar Ingen er uvidende om, 
at din Svigersøn maatte krybe i 22 Aar,^) før han 
fik en lille Stilling som Chargé d'affaires, der ganske 
vist er behagelig fordi den er saa uafhængig og i de 
Omgivelser, men hvor man dog maa spæde ganske 
pænt til af sit Eget. Dertil kommer (hvilket du ved 
passende Tid og Lejlighed kunde gøre den fornem- 
ste Udraaber opmærksom paa), at han ganske 
ligefrem er bleven taget ved Næsen, da han vurde- 
rede de Andres Ærlighed efter sin egen; thi du kan 
nok huske, at da man gav ham at forstaa, at det 
vilde være Kongen behageligt, om han gav Afkald 
paa 600 Daler til Fordel for Fru v. Bergh*) (ganske 



*) Med E. W. Coopmans' Avancement forholdt det sig 
saaledes: første Gang staar han i Statskalenderen for 
1807 som Attaché ved det danske Gesandtskab i Berlin 
og Lieutenant (nemlig å la suite ved Dronningens Liv- 
regiment til Fods, senere forfremmedes han til Kaptajn), 
1 810 som Legationssekretær i Haag, 181 2 som Lega- 
tionssekretær ad interim i Berlin; 181 5 udnævntes han 
til Ridder af Dannebrog; 18 17 træffes han som Lega- 
tionssekretær i Paris, samme Aar blev han Kammer- 
junker, 1824 Kammerherre og 1828 Chargé daffaires i 
Dresden. To Aar efter var han Officer af Æreslegio- 
nen; 1836 fik han Kommandørkorset af Dannebrog, og 
1838 blev han Chargé d*affaires i Brussel. Siden blev han 
Ministerresident dér og i Haag, og ved sin Død 1853 
var han yiderligere bleven Dannebrogsmand og havde 
faaet den belgiske Leopoldsorden, den nederlandske 
Løveorden og Nordstjernen. 

*) Mathilde Therese f Holsten, Enke efter Geheimelega- 
tionsraad M. F. I.-B., der havde været Chargé d'affaires 
i Dresden. 

ligefrem for at Departementets Kasse kunde spare de 
Penge), saa lovede man ham Skadeserstatning i Ud- 
gifterne ved hans Bosættelse her; men pytl han har 
ikke faaet en Skilling deraf, — første Skuffelse 1 — 
Den anden er ikke mindre net; den vil nok more 
digl Da min Mand talte om, at han kunde ønske, 
man vilde gøre nogle Skridt hos det franske Hof til 
Fordel for ham, saa at han kunde faa Æreslegionens 
Baand (han havde bragt Elefanten med til Kongen af 
Frankrig), viste man sig saa imødekommende, saa 
flink, saa resolut, at min Mand allerede troede at 
have det i Lommen. ^) Ligeledes lovede man ham 
bestemt, at han skulde komme paa Listen over de 
store eller smaa Kors; sandt nok sagde min Mand 
sin Mening, den samme han altid har haft, om det 
Hlle (thi hvormegen Stads man saa gør af det i selve 
Landet, saa kan Ingen ved andre Hoffer faa i sit 
Hoved, at et Sølvkors kan give et Guldkors større 
Værdi, og vi se daglig de Folk sætte en spottende 
Mine op, som udspørge os derom og som vore For- 
klaringer ikke formaa at overbevise). Men om han nu 
ogsaa havde gjort rigtigt i ikke at tale aabent derom, saa 
maa du dog tilstaa, at der er viist en høj Grad af 
Falskhed fra den Persons Side, med hvem han snak- 
kede aabenhjertig, fordi han troede at kunne gøre 



*) I et udeladt Afsnit af Brevet Nr. 6 fortæller Pepita, at 
hendes Mand havde skrevet fta Paris, at han ikke var 
uden Haab med Hensyn til »le cordon«; han skulde na 
have Audiens hos den fungerende Udenrigsminister, 
Rayneval (La Ferronnays var i Carlsbad). 

det; Vedkommende har maaske (det er en Tanke, 
der er falden mig ind, og som jeg ikke let kan 
komme bort fra) gjort ham den daarlige Tjeneste at 
agere Øretuder hos Kongen; thi jeg kan ikke tænke 
mig, at Kongen skulde alene ville udelukke min Mand 
fra den Overflod af Naadesbevisninger, han har uddelt. 
Koss^) f. Ex., der skreg op som han var gal imod 
dette lille Kors og ikke stak sin Mening under Stolen, 
fik det alligevel; hvordan kan man forklare det? — 
Til hele dette Raisonnement vil jeg endnu føje, at 
hvis det er Forglemmelse fra Kongens Side, eller blot 
ganske ligefrem hans Villie, saa er jeg helt trøstet, og 
saa stoler jeg paa en Da ab i Fremtiden! Men hvis 
det er en Slags Unaade, som er kommen over os 
paa Grund af ondskabsfrild Indiskretion, saa vilde jeg 
være fortvivlet 1 — Jeg beder dig i den Anledning, 
kære Fader, at ville være saa god at sondere Ter- 
rænet for at faa at vide, hvordan det hænger sam- 
men, og derefter at sige mig, hvad du vilde anse for 
rigtigst at gøre, eller om jeg selv kunde skrive derom 
til den gode Kronprinsesse;*) efter hendes sidste, saa 
venskabelige Brev kan jeg ikke tro, at hun har hørt 
noget Ondt om os. — Holdes for Nar vilde jeg aldrig 
af dem, der saa godt forstaa at poussere hvem de 
de ville, baade mod Vind og Strøm, og som affek- 



^) Joseph Albrecht Friedrich Christoph v. Koss (1787 — 
1858), fra 1828 Legationssekretær i Paris, fra 1836 Ge- 
sandt smst. 

*) O: Prinsesse Caroline. 

terede raabe »Mirakel 1« om det, som ikke er andet 

end simpel Retfærdighed. 

Igaar fik jeg at vide af Hr. de Roulet,^) at Mar- 
quis de St. Simon har mistet sin Søn, — stakkels 
Forældre 1 Jeg tænker nu, at han vil opnaa at blive 
forflyttet; det vil være heldigt baade for ham og for 
Kjøbenhavn. Jeg kunde ønske Eder Hr. og Fru de 
Caraman,*) som ere her; men maaske Hr. og Fru 
de Caux, der ere i Hannover, vilde passe endnu bedre 
for Eder; det er gode, brave, elskværdige Mennesker. 
Fru de Caraman er f. Ex. smukkere, ganske over- 
ordentlig nydelig; men ved sin første Fremtræden 
lagde hun lidt for meget Indbildskhed og Koketteri 
for Dagen. Jeg tør nok tilstaa for min Fader, der 
ikke vil blive ubehagelig tilmode derover, at den 
Modtagelse, man gav mig, og den Venlighed, der 
hidtil er bleven mig almindelig til Del, i den Grad 
tiltrak sig Fru de Caramans Opmærksomhed, at hun 
beklagede sig derover; hun stødte da paa Nogle, 
som sagde hende Sandheden, og da hun ingenlunde 
mangler Forstand eller Evne til at behage, slog hun 
om i sin Optræden, og der er ingen Tvivl om, at 
hun tilsidst vil gøre Lykke. Især siden hun hos mig 



*) L. de Roulet var Legationssekretær ved det preussiske 
Gesandtskab i Dresden. — Saint-Simon's Søn var At- 
taché ved det franske Gesandtskab i Kbhvn. 

*) Georges Joseph Victor Riquet Grev de Caraman, 1790 
—1860, Gesandt i Dresden 1827—30, havde før været 
i samme Egenskab i Stuttgart. Hans Hustru, hvem han 
var bleven gift med 1822, var født Duval de Grenon- 
ville. 

traf en lille Kreds af Fruerne Piatti (Piatti er Kon- 
gens Yndling, som Langenau kan fortælle dig), Jor- 
dan og Minckwitz, har hun aflagt mere regelmæssige 
Visiter og baaret sig høfligere ad.*) Jeg har ind- 
rettet mig efter Landets Skik: jeg tager imod allerede 
fra Kl. 5, medens Caramans (der ville lave et Paris 
ud af Dresden) spise til Middag Kl. 5 og ikke tage 
imod før 9 ; det er det samme som at udelukke Sach- 
seme; c^ hvad der er det værste er, at man veed, 
hun har sagt: »Naa, saameget des bedre; naar vi 
holde sen Modtagelsestid, saa komme disse kedelige 
Sachsere ikkel« — Pariserne tro virkelig, at de have 
Lov til alt, og foragte almindeligvis i altfor høj Grad 
hvad der ikke er fransk. Jeg forsikrer dig, at jeg 
intetsteds mere end her har faaet Lyst til at indlade 
mig intimt med Menneskene; den milde, solide og 
godmodig elskværdige Tone, som jeg har truffet hos 
de Fornemme her i Landet og som jeg — efter hvad 
man siger — ogsaa vil finde hos Kongefamilien, har 
ligefrem henrykt mig. Der er ikke, kunde man vel 
sige, denne Glans, Aandrighed, afvexlende Under- 
holdning, som man møder i den parisiske Konversa- 



*) Marquis P., Overhofmester hos Kong Anton; Fru J. 
var gift med den preussiske Gesandt, der omtales som 
en jovial og vittig Mand; Fru M. med Krigsministeren, 
General Johannes v. M. — Baron Wilhelm v. Lange- 
nau (1787— 1860) var østerrigsk Legationssekretær i 
Kbhvn. i mange Aar, til 1846. Han var født i Dresden 
— Faderen var sachsisk General — og omtales som en 
meget dannet Diplomat; tillige var han Militær, tilsidst 
Feltmarskallieutenant. 



don eller hos nogle enkehe Personer, man træffer i 
Paris' Saloner; men da jeg forlod Paris, savnede j^ 
dog kun to Mennesker, og de vare begge fremmede 
(Mad. de Bonnay og Grevinde Grote,) *) og j^ Mer, 
at hvis jeg imorgen skulde forlade Dresden, vilde j^ 
allerede efteriade Taarer dér. Man taler saameget om 
den sachsiske Adels Hovmod ligeoverfor Udlændinge; 
j^ veed ikke hvori den bestaar; thi de fornemste 
Folk her i Landet overvælde os med Venlighed og 
Høflighed; min Mand er hvert Øjeblik inviteret ud i 
større eller mindre Selskaber, og jeg har nu i de tre 
Uger, jeg har været hjemme, hver Aften set Damer 
og Herrer hos mig et Par Timer ad Gangen til The 
eller blot i Visit. Hvad Hoffet angaar, er det natur- 
ligt nok, at da det er et af de ældste i Europa, hol- 
der det paa sin gamle Etikette. Jeg indrømmer, at 
det vilde være behageligere at være Ministerresi- 
dent derved, fordi man i den Egenskab bliver ind- 
budt til, afvexlende med de befuldmægtigede Ministre, 
at spille Kort med Kongen om Søndagen fra Kl. 4 
til 8; Kongen spiser til Middag Kl. i. — — 



IX. 
Dresden, 15. Januar 1829. 
— — Jeg blev da altsaa præsenteret ved Hoffet 
forrige Søndag. Kongen,^) som er døv, er over- 

*) Grev Grote var den hannoveranske Regerings Repræ- 
sentant i Paris. 

*) Om den gamle skikkelige Kong Anton (1827 — 36) og 
hans jævne Væsen fortælles adskillige Anekdoter. Saa- 

ordentlig venlig og livlig i sin Tale ; jeg fik dog ikke 
sehr synderlig Lejlighed til at dømme derom, da der 
var I 6 Præsentationer før Koncerten ; det gik altsaa 
i en Fart, og et Par korte Ord i det højeste var alt 
hvad vi fik. Vi saae ikke Prins Maximilian, der var 
upasselig efter en Forkølelse; Prinsessen af Lucca, 
hans Gemalinde, ^) viste sig heller ikke, men til Gen- 
gæld viser hun mig den særlige Gunst, der særlig er 
ny ligeoverfor en Chargé d'affaires* Hustru, at give 
mig en Privataudiens paa Lørdag Formiddag, hvilket 
hendes Overhofmesterinde igaar underrettede mig om 
ved en meget elskværdig Billet. Jeg beder dig at 
fortælle vor gode Kronprinsesse dette, thi jeg vidste 
intet derom, da jeg skrev til hende, og jeg sagde 
hende dengang, at jeg som Hustru til en simpel 
Chargé d'affaires ikke kunde gøre Fordring paa nogen 
Privataudiens; hvilket er sandt, thi det er en Und- 
tagelse, som jeg var langt fra at vente. Men man 
behandler mig virkelig overalt med stor Elskværdighed 
og griber alle Lejligheder til at lade mig mærke, at 



ledes, at han 1830 havde Besøg af Frederik Vilhelm III 
af Preussen, som en Dag ved Taflet blev kendelig for- 
stemt ved en Depesche, han modtog. Kong Anton 
spurgte beskedent og deltagende, hvad der var paa 
Færde. »Aa, nu har Franskmændene igen jaget en 
Konge væk!« — ^Derfen se denn das?« svarede hans 
Vært hovedrystende paa sin Sachsisk. Det varede imid- 
lertid ikke længe, før han selv fik en Revolution at 
trækkes med. 
^) Hun var 45 Aar yngre end sin Mand, hvis anden Hu- 
stru hun var, og hvem hun havde ægtet 1825, efter at 
han havde været Enkemand i 21 Aar. 

man synes om mig! — Koncerten^) . . . var langt- 
fra at ligne med dem hos den gode Prins ChristiaiL 
Ak Gud, hvilken Forskel ! Hvor er Salen ikke smuk hos 
ham, smukt udstyret og smukt oplyst. Orkestret godt 
sammensat og godt anbragt. Valget af Musik beldigt 
og Udførelsen fortrinlig. Intet af alt dette var Til- 
fældet her ved Hoffet forleden Dag. Lokalet kunde 
dog være heldigt; thi den Sal, hvor Koncerten gaves, 
er bredere end den hos Prins Christian, men ikke 
dybere. Gobelinstapeteme, som Tiden har mørknet, 
udbrede en Dunkelhed, som fire Lysekroner, hver 
med en Snes Voxlys, ikke formaa at oplive; store 
grønne Gardiner, der ere trukne for, uden mindste 
Draperi eller Bronze-Ornament, ere just ikke m^et 
elegante ; det tyrkiske Gulvtæppe skader meget Musik- 
ken, der allerede dæmpes temmelig meget ved Ta- 
peterne; ovenikøbet ere de Musicerende anbragte paa 
den brede Salsvæg, hvilket altid er ufordelagtigt 
M"* Bertrand,*) en ypperlig Harpespillerske, udfører 
forbavsende Ting, men uden mindste Foredrag; der 
er ingen »mezzo tono« i hendes Spil: enten hører 
man altfor meget eller ogsaa slet intet. Arien af »la 
Donna del Lago«, som Pepi Frølich*) sang saa godt 
i Kjøbenhavn, »Mure felici« og derefter »Ah quante 



1) Ved Hoffet. 

') Aline B. (1798 — 1838) nød i sin Tid stor Berømmelse; 
hun optraadte 1828 i Wien sammen med PaganinL 

') Josephine Frølich fra Wien var 1824 og 1825 i Kbhvn., 
hvor hun modtog Undervisning af Siboni og gav Kon- 
certer. 

lagrime«, blev middelmaadigt sungen af Mad. Kressner, 
som ikke er andet end M"* Pohlmann ^) forvandlet til 
Kressner og som gerne vil engageres ved Theatret 
her. »Le gage d'amitié«, Rondo af Kalkbrenner, 
spilledes paa Klaveér af M"® Stabl, men gjorde ikke 
Indtryk paa Nogen; og omtrent Kl. halv ni steg man 
igen ind i sin Vogn eller Bærestol*) uden, som saa 
ofte i Kjøbenbavn, at sige til hinanden: Det var en 
dejlig Koncert! — Der er idethele mange Ting for 
os at foretrække i Kjøbenbavn. Coopmans er bleven 
saa god Kjøbenhavner siden den Vinter, vi tilbragte 
dér, at han stadig mindes det Ophold med Længsel; 
men det er ogsaa sandt, at vi begge to aldrig havde 
haft det saa behageligt og lykkeligt som dér. 



X. 

— — Jeg dyrker Musikken stærkt, og jeg spiller 
Komedie hos Caramans med Fru de Caraman, Fyrst- 
inde Gallizin (født Narischkin) og min ligesaa smukke 
som gode Veninde Fru v. Minckwitz, der ligesom jeg 



*) Demoiselle Emilie Pohlmann, hvis Optræden i Kbhvn. 
gav en Impuls til de Heiberg'ske Vaudevillers Frem- 
komst. . 

') Bærestole vare dengang endnu i almindelig Brug i Dres- 
den og omtales £ Hx. ogsaa af H. C. Andersen i hans 
»Skyggebilleder fra en Rejse til Harzen, det sachsiske 
Schweiz osv. 1831«. 

spiller Komedie for første Gang i sit Liv og finder 
det morsomt ligesom jeg. Det lader til, at deonc 
Art Morskab altid har været den mest firemtrædeode 
i Dresdener* Selskabet: jeg er ogsaa opfordret dl at 
tage Del i den tyske Trup, som spiller i Fyrst Palfi's^) 
store Sal og som, overensstemmende med Fyrsdnde 
Palfi's Velgørenheds-Iver, stadig spiller for Betaling, 
til Fordel for de Fattige; men for Øjeblikket har jeg 
Roller nok at indstudere til vore sex franske Fore- 
stillinger. Til den første, som skal finde Sted den 
19de, give vi »Le Roman d'une heure«*) og >Lc 
Diplomate«.*) Det første Stykke har kun tre Per- 
soner, nemlig Fru de Caraman, Hr. de Strogonoffog 
mig, der spiller Soubrette-Rollen. Det andet er en 
tre- Akts Komedie, meget pikant og med nydelige 
Sange. Hr. de Caraman, der spiller glimrende, giver 
den unge Diplomat, der er Hovedredskabet og Helten 
i en meget vigtig Statssag, som han ikke selv kender 
det ringeste til; det er til at dø af Latter over. Jeg 
spiller ikke i det Stykke. — Ved Hoffet har man 
samme Smag; om Vinteren spiller man her, om Som- 
meren i Pillnitz; hele den kongelige Familie spiller, 
men der er ingen andre Inviterede end Folk her fra 
Landet. Hvor det er kedeligt, at jeg ikke har kunnet 



*) Fyrst Anton Palffy von Erdød var i nogle Aar øster- 

rigsk Minister i Dresden. 
*) Af den franske Forf. Hofhnann (19. Ærh.'s Beg.). 
') Af Scribe og G. Delavigne; opført i Kbh., m. T. >Ge- 

sandten«. første Gang 1829; sideniny Overs.i i86o'cmc, 

med Tit. >En Diplomat«. 

debutere for dig; Coopmans er allerede iforvejen be- 
gejstret over mig; det er rigtignok, mærker jeg selv, 
et skjult Talent, der skal til at vise sig med Glans 
for de forbavsede Blikke. Jeg er næsten vis paa, at 
jeg vil spille godt; Hukommelse har jeg, og jeg kan 
min første Rolle saa godt som mit Alfabet; ved vor 
Prøve, da alle de andre læste op, fremsagde jeg den 
udenad, og jeg mærkede, at det vilde gaa godt. 
Coopmans er meget utaalmodig efter at se mig bril- 
lere og glæder sig stærkt dertil; hvorfor er du ikke 
med at applaudere mig, sammen med ham? — For 
nogle Dage siden rejste herfra to ret fremragende 
Musikere, en Hr. Kummer og hans Søn;^) Faderen 
har, saavidt jeg kan dømme derom, en udmærket Em- 
bonchure paa Fagot, af hvilket meget utaknemlige 
Instrument han formaar momentvis at fi-emlokke meget 
behagelige Toner. Den unge Mand spiller Klaveer 
med stor Færdighed og ofte smukt Foredrag. Da de 
gerne vilde lade sig høre hos os, valgte vi den 21de 
om Aftenen; først havde vi da en meget behagelig 
lille Middag, saa det var en fornøjelig Dag for min 
kære Mand. De ere meget protegerede af den konge- 
lige Familie og overbringe Breve fra Prins Maximi- 
lian til Prins og Prinsesse Christian. Jeg har givet 



^) Gotthelf Heinrich K. (1774— 1857) havde allerede 1798 
vseret paa Kunstrejse til Danmark og Sverrig. Sønnen 
Heinrich, f. 1809, var foruden Klaverspiller ogsaa Fagot- 
tist og virkede mange Aar i Rusland; han var tillige 
Fysiker, Mekaniker, Bøssemager, Skytte m. m. Han 
døde 1880. 

dem Breve med til Schall og Siboni, og min Mand 
til Overhofmarskallen ; thi de havde isinde at komme 
til Kjøbenhavn; maaske ere de der i Slutningen af 
denne Maaned. Jeg troede ikke, at det var nødven- 
digt at adressere dem til dig, for ikke at bebyrde dig 
med nogen Forpligtelse som Grand Seigneur, som 
din lille Portemonnæ ikke vilde befinde sig vel ved; 
dersom du vil og dersom du anser dem for værdige 
derdl, kan du jo gøre dem ligesaa meget Godt med 
Ord ... Jeg tænker, at Schall vil indbyde dig til at 
høre dem hos ham ; han vil nok, tror jeg, være glad 
over mit Brev, som er paa Dansk. — — — 



XI. 

Dresden, ii. Marts 1829. 

— I Tirsdags, den lode, gav vi »La Vieille<,') 
derefter :>La Revanche«;*) de polske Dragter i det 
sidstnævnte Stykke gjorde en nydelig Virkning; skøndt 
min Dragt var simpel, var den ikke den mindst 
kønne, og min Frisure, der efter mit Ønske var lidt 
å la fantaisie, klædte mig fortræffelig, hvad der vel ikke 



') Af Scribe og G. Delavigne. 

*) Af Creuzé de Lesser. — De trykte Programmer findes 
vedlagte Brevene; det ses af dem, at alle de Agerende 
havde fine og fornemme russiske o. a. Navne, og at Fru 
Coopmans spillede SoubretteroUeme. 

vil forundre dig! Skøndt min Rolle var grumme 
lille, lader det til, at jeg fik saameget ud af den, at 
man idethele fandt mig tiltalende og morsom, især 
min Mand, hvem min Succes paa Scenen glæder i 
højeste Grad. — Noget Enestaaende og overordentlig 
Smigrende er, at alle Prinserne og Prinsesserne af 
den kongelige Familie lod sige Hr. de Caraman, at 
de meget gerne vilde være tilstede ved en af hans 
Forestillinger; da det sachsiske Hof hidtil aldrig har 
slaaet af paa Etiketten, er denne Begivenhed, især 
Prinsessernes Tilstedeværelse, en Nyhed i Sachsen 
og en stor Triumf for vort Theater. Altsaa, næste 
Onsdag, den i8de, give vi »Les suites d'un bal mas- 
qué« og den nydelige Vaudeville »Le Diplomate« 
(anden Gang). Først vare alle enige om at vælge 
»Le Roman d*une heure« til første Stykke; jeg for 
mit Vedkommende vilde have været henrykt over at 
optræde igen i en Rolle, hvori jeg gjorde al ønskelig 
Lykke og hvortil jeg har et splinternyt og meget 
elegant Kostume ved Haanden; men . . . ved Privat- 
komedie er der altid et eller andet Men. Fru de C. 
havde to — tre Grunde til at modsætte sig det; den, 
som alle Mennesker anse for den virkelige og som 
ikke gør hende megen Ære, er, at hun ikke har Lyst 
til at se mig brillere mere end hun i et Stykke, 
hvor hun slet ikke brillerer; thi uagtet hun spiller 
meget godt, er det vist, at jeg, uden at studere Kun- 
sten og uden at jeg veed hvordan, har to Gange 
mere Talent for Scenen. — Min Mand og flere af 
vore Bekendte ere rasende; men jeg anser det for at 
være altfor meget under min Værdighed at gøre Op- 

E. Gigas; Litteratur og Historie. III. 12 

hævelser over saadan en Dumhed, og saa lod jeg dem 
da forkaste »Le Roman d'une heure« ; lidt gnaven var 
jeg jo nok, men jeg lod Ingen mærke det: jeg a 
altfor bange for at blive anset for indbildsk, hvilket 
slet ikke ligger for mig at være. Imidlertid følte Hr. 
de C, der bar mere Takt end sin Kone og veed, at 
Folk gerne ser mig og at man allerede ganske godt 
kan lide mig ved Hoffet og i de indenlandske Krese, 
at dersom man ikke lod mig optræde for Hoffet, 
vilde hele Uretten være paa deres Side. Saa bad og 
besvor de mig da om at overtage Mad. de Mareuils 
Rolle i »Les suites d*un bal masqué« ; men nu gjorde 
jeg mig udtilbens, da jeg baade betænkte Rollens 
Karakteer og Omfang og de to elegante (og kostbare) 
Toiletter der skulle til, og sagde rent ud Nej. Men 
jeg tilbød at tage Rosettes ubetydelige Rolle, som 
man da gav mijg, ikke uden en vis Flovhed ; thi man 
har Følelsen af, at den er under mit Talent og at 
mine Klakører ville være utilfredse med Direk- 
tionen! 

Jeg hører, at du har mistet Naboersker. Hvad 
Fru Ferrall^) angaar, er der jo ikke noget videre at 
sige dertil; men den stakkels lille Fru Bardenfleth,*) 
det er jo frygteligt 1 Stakkels Mand og stakkels Børn! 
Coopmans, der er en af Hr. Bardenfleths gamle Skole- 



^) Kammerherre R. Ferrall boede i Amaliegade 119 (Yoldi 

i 120). 
'^) Sophie B., f. Ewald, død 27. Febr. 1829, 37 Aar gL, 

g. m. Fred. Løvenøm v. B., f. 1781, død som Genert! 

1852. 

kammerater, har isinde at skrive til ham med det 
første; men foreløbig beder han dig bevidne ham 
Deltagelse paa hans Vegne. Jeg kendte ikke Admiral 
Fischer. ^) Den unge Frk. v. d. Maase's Bryllup med 
S. JueP) blev meget hurtig arrangeret; nu stikker da 
Henriette Danneskjold sin Næse endnu højere i Sky 
end ellers, thi hun var sikker paa det! — Jeg har 
alle mine Nyheder fra Hr. Roulet, en rigtig brav og 
flink Fyr, som vinder betydelig, naar man lærer at 
kende ham nærmere; han har en Skal af Barskhed og 
temmelig grov Ligefremhed, som jeg har truffet hos 
mange Schweizere; men han er virkelig et bravt 
Menneske, og hvis jeg kunde faa talt med dig, skulde 
du se, at man i Kjøbenhavn bedømmer ham haardere 
end han fortjener. Der er meget at sige om dette 
Ægteskab; han elsker Eleonora,*) men det er ikke 

®) Det er den fra 2den April 1801 berømte Olfert F.; han 
døde 18. Febr. 1829. 

*) Amalie Conradine Annette Sophie v. d. Maase, f. 1809, 
ægtede 1829 Chr. Sehested Juul til Ravnholt (1806—61); 
hun døde allerede Aaret efter. — Henriette Danneskjold 
(1806—58) blev 17. Sept. 1819 g. m. Prins Frederik af 
Noer. 

') Roulet var forlovet med Eleonore von Gall, f. 1806, 
Stiftsdame i Vallø, Datter af oldenborgsk Hofstaldmester, 
siden Overkammerherre W. F. L. v. G. (1770 — 1838), 
der en Tid havde været i dansk Tjeneste som Søofficeer. 
Hun boede i Kbhvn. hos sin Tante, Gerhardine v. G. 
(død 1860), Hofdame hos Prinsesse Vilhelmine, siden 
boende paa Vallø. (Wad, Det adel. Stift Vallø, Minde- 
skrift, Kbh. 1888). Af Brylluppet blev der aldrig noget, 
og 1835 ægtede Eleonore oldenborgsk Kammerjunker 
Baron Ferd. v. Gall. 

12* 

ham, der først har tænkt paa Bryllup; nu er han be- 
tænkt paa at oppebie en uafhængig Stilling og er op- 
rigtig bedrøvet over, at han ikke har faaet en saadan; 
dog tror jeg ikke, at han er opsat paa at gifte sig, 
og den mindste Ting vilde være ham et Paaskud til 
at slaa op; men hvis han, paa den anden Side, kunde 
den Dag imorgen se det Haab realiseret, som man 
viste ham i det Fjerne, dengang han forlovede sig, 
saa vilde han gerne holde Bryllup med Eleonora, hvis 
gode Karakteer han sætter tilbørlig Pris paa, omend 
han ikke lægger Skjul paa hendes Fejl. Men dette 
maa ganske blive imellem os, — uden at engang 
Frk. Levetzau faar et Ord at vide. Hvis jeg ikke 
hørte noget fra Roulet, vilde jeg være totalt uvidende 
om, hvad der gaar for sig i Kjøbenhavn. For I ere 
alle nogle slemme Mennesker 1 — — 

For nogle Dage siden blev der herfra gennem det 
spanske Gesandtskab afsendt 25 Væddere og 20 Faar, 
som Spanien havde ønsket til at forbedre vor 
Merinos- Race med! Jeg kan ikke sige dig, hvor det 
krænker og forbavser mig; der er altsaa Omvæltning 
i alt hvad der hidtil har været det skønne Lands 
Stolthed og Rigdom. Hvad Pokker 1 kan de Dyr 
ikke besørge det alene, uden at fremmede Dyr skal 
komme og blande sig deri I 

Vil du sige vor fortræffelige Kronprinsesse, at naar 
jeg er kommen ud af Komedie-Hvirvlen, vil jeg tillade 
mig at sende hende en Beretning derom, og at jeg 
foreløbig beder saavel hende som hendes elskværdige 
Søster at bevare mig i venlig Erindring. — — 

Anmærkning. 

Roulets og Eleonore Galls Forlovelse kommer 
endnu flere Gange paa Tale i Fru Coopmans' Breve; 
hendes karakteristiske Ytringer vidne om hendes livlige 
Interesse og kritiske Blik for dette Forhold. Saaledes 
30. April 1829: »Hr. Roulet, som vi ofte se, behager 
os stadig mere; og de der have bedømt ham slet 
fra først af, have ikke kendt ham tilstrækkelig; han 
har udmærkede Grundsætninger, en ærlig og retfærdig 
Tænkemaade, Karakterfasthed og et rigtig godt Hjerte. 
Det er jo nok til at gøre en Hustru lykkelig; men 
se, det er Formue han mangler, og jeg ser nok, at 
hans schweiziske Nationalitet — skøndt Neufchatel- 
lenseme jo ere Preussere — sinker hans Avance- 
ment. Det er uheldigt; han er virkelig ked deraf, 
thi han vil gerne gifte sig og sætte Bo; han holder en 
god Del af Eleonore, og jeg er overbevist om, at han 
vilde gøre hende lykkelig. Smaa Særheder i sin Ka- 
rakteer og sit Gemjrt har han; men dem kan man 
ikke betragte som væsentlige Fejl, skøndt man rigtig- 
nok vilde kalde dem saadan efter et overfladisk Skøn. 
Mellem os sagt, det er højst uheldigt for ham, at 
han ikke er stærk i det Tyske: det preussiske Mini- 
sterium spøger ikke med den Ting. Man har ondt 
af de to unge Mennesker. Gud veed, naar han faar 
en uafhængig StiUing; han er meget bestemt paa ikke 
at gifte sig førl« Og 7. Febr. 1830: »Her tale vi 
nu ofte om Hr. Roulet; vi veed igen ikke hvad vi 
skulle tænke om ham; det er en besynderUg Mand.« 
Endelig 14. Marts s. A. : »Gennem Tante Gall høre 

vi, at han ikke mere veed hverken ud eller ind. 
Hans Fader, en schweizisk Republikaner, som først 
troede, at det vilde være en stor Fordel for hans Søn 
at ægte en tilkommende Dronnings intime 
Veninde, vender nu tilbage til sine gamle Principer 
og gør Nar af at Sønnen har baseret sin Fremtid paa 
saa svagt et Grundlag. Han finder, og det ikke helt 
uden Grund, at med større Energi kunde Eleonore 
selv have givet Sagen en anden Vending. Aa, hvis 
jeg havde været i hendes Sted! Jeg vilde hverken 
ladet Konger eller Fader eller Svigerforældre eller 
Ministre have Fredl jeg skulde have vundet Sejr ved 
Kærlighed og Udholdenhed, ja, det føler jeg, og blot 
jeg kunde lære Eleonore, hvis hun virkelig elsker 
ham, hvad en sand Kærlighed kan trodse! Roulet 
vilde være fast kn3^et til hende, hvis han fandt en 
stærk Sjæl istedenfor et lille blødt Hjerte, der daaner 
under Nervesvaghed og Tandpine og lader sin Kum- 
mer smelte hen i Taarer. Jeg gentager det: Roulet 
har Skinnet imod sig, han indrømmer det selv; men 
han er hæderlig. Han har nylig svaret overordentlig 
godt, det vil sige med Blidhed og Værdighed, paa et 
fornærmeligt Brev, som Papa Gall har tilskrevet ham; 
han vil ikke give ham sin Datter, før han er Chargé 
d*affaires. Tænk, hvilken dobbelt Absurditet: hvem 
har for det Første oprindelig givet ham sikkert Haab 
om den Stilling? og kan man ikke være lykkelig 
uden den? — Aa, hvis jeg først til den Tid skulde 
have ægtet min Coopmans, vilde jeg jo have spildt 
tre Aar, som maaske ere de lykkeligste i mit Liv! 
Jeg er meget nysgerrig efter at vide, hvad Eleonore 

vil svare ; hvis hun virkelig elsker og agter ham, som 
jeg tror hun kan (nu da jeg kender Sagen tilbunds, 
thi Roulet vilde retfærdiggøre sig fuldstændig i mine 
Øjne), vilde det ærgre mig om hun viste Svaghed 
eller lod sig paavirke imod ham; en Kvinde formaar 
saa meget I« Men R.'s Forfremmelse blev ligesaa 
lidt til noget som hans Bryllup. 



XII. 

Dresden, 30. April 1829. 

Er det muligt? — Ja, det glæder os virkelig, i høj 
Gradl Men hvorfor har det varet saa længe, inden 
man bestemte sig? I mange Aar har man jo hvert 
Øjeblik ventet den Begivenhed.^) Jeg tror, at de 
begge to gøre meget rigtig deri; de ere begge to i 
moden Alder, have Verdenskundskab til op over 
Ørene og ville forstaa at skaffe sig mange smaa Be- 
hageligheder inden fire Vægge, saameget mere som 
de meget ligne hinanden hvad Smag og Karakteer 

angaar. Og for vor fortræffelige C er det 

da idetmindste en sikker Fremtid og en virkelig anselig 
Stilling; hvis hun faar Børn, vil hun være dobbelt 
lykkelig; thi dem tilbeder hun; og hvilken Glæde for 
Bedsteforældrene I — Jeg tør endnu ikke sende skrift- 
lig Gratulation; den skal komme senere; men hvis 



*) O: Prinsesse Carolines Forlovelse med Prins Ferdinand. 

du tror at kunne gøre det, saa sig hende, eller dem 
begge, at denne Nyhed overraskede os paa den be- 
hageligste Maade. Det morsomste er, at Edzard gæt- 
tede det uden Besvær; han gav mig Brevet ulæst og 
gik ud et Øjeblik for at tale med en Haandværker. 
Du kan tænke dig, hvilket Indtryk — dog uden For- 
bavselse — dit »Kirkebogsudtog« denne Gang gjorde 
paa mig; jeg kunde næsten ikke udholde at vente paa 
Coopmans, og saa snart han kom ind igen, lod j^ 
ham gætte. Han begyndte med — dig! Dernæst 
gættede han paa Frk. Levetzau, og da jeg sagde 

>^ Meget højere«, ramte han lige Navnet F 

og strax efter hans Forlovedes. Jeg forsikrer dig, at 
han glædede sig hjertelig derover ligesom jeg, og vi 
fik en Flaske Malaga hentet om Middagen for at klinke 
paa deres Velgaaende. 

Dit lille Aftenselskab fra Kl. 5 til 2 hos 
Prins Frederik maa sandelig have trættet dig og alligevel 
moret dig; men hvad sagde mon hans yndige unge 
Gemalinde til alt det? — Hør, jeg veed ikke hvad 
jeg vilde give for at faa snakket med dig; det siger 
baade Edzard og jeg ofte. Den gode L. ^) har skre- 
vet et meget elskværdigt Brev til min Coco; hun 
siger os, at den unge Prinsesse befinder sig godt, 
saadan ligefrem godt; jeg haaber dog, at hun snart 
faar de smaa Upasseligheder, som man bør ønske 
hende. 

— Hvad dine Øjne angaar, saa er det jo frygte- 
ligt, thi for at spare paa dem maa du jo bekvemme 



*) O: Frk. Levetzau. 

dig til at kede dig. Aa, Gud give du kunde komme 
og tilbringe et Par Maaneder hos os, saa skulde du 
nok finde noget at more dig med uden Bøger; 
Amelie vilde optage dig tilstrækkelig. Jeg har meget 
vanskeligt, og Coopmans sandelig ogsaa, ved at vænne 
mig til den Tanke, at vi ikke faa dig at se her i 
Sommer; men vi ere fornuftige nok til at forstaa, at 
du har Ret, og min Mand, der ikke er Hollænder for 
intet, finder altid, at hvad der bidrager til Orden og 
Økonomi i Pengesager er det rigtigste. Det er af 
samme Grund vi ikke tænke paa at købe en Ekvi- 
page; da vi iaar maa give en Mængde Penge ud for 
at faa vor Lejlighed malet, hvidtet, tapetseret og møb- 
leret, vilde vore Midler for Øjeblikket ikke forslaa til 
at købe Heste og Vogn. Om Sommeren kunne vi 
leje en Vogn, og om Vinteren kan man undvære 
den ; til Baller og Aftenselskaber er det endda det be- 
hageligste at lade sig bære derhen; i Dresden bruger 
man nemlig Portene som Skure, hvori man anbringer 
alle mulige Ting; man staar af Vognen ude paa 
Gaden (hvor det blæser evindelig), medens man i 
Bærestol kommer lige til det nederste af Trappen. 
Min Mand haaber dog, at vi tilsidst faa en Ekvipage; 
han holder saameget af Heste, at det er et sandt 

Offer, han for Øjeblikket bringer Fornuften. 

Apropos det Tyske, — jeg maa dog udtrykke dig 
min Forbavselse over det sachsiske Tysk, som du og 
jeg have troet og mange Andre endnu tro er det 
bedste; du maa endelig skifte Mening, som jeg mere 
og mere maa. Der er intet gruligere end Udtalen 
her, selv hos de allermest dannede, intet mere ukor- 

rekt; »mir« og »mich«, »der«, »die« og »das« kyles 
imellem hinanden hulter til bulter. Vi se nu, at det 
er det hannoveranske og hessiske Tysk der er det 
smukkeste og reneste, og det er heldigvis det, j^ 
kan. — — 

laften skulle vi hos Baudissins*) være sammen 
med de to unge Rantzau-Ascheberg'er ; sig til deres 
elskværdige Søster Nancy,*) at jeg beklager, at j^ 
ikke kan gøre det behageligere for dem hos mig, da 
mit Hus er fuldstændig i Hænderne paa alle mulige 
Haandværkere. — Hr. de Kanikoff, der har været 
russisk Minister her ved Hoffet i 28 Aar og var i høj 
Grad elsket og agtet, endte sin jordiske Tilværelse i 
Fredags i en Alder af 77 Aar; ligefrem af Alderdom, 
thi man fandt alle Organer fuldstændig sunde hos 
ham. Liget har været udstillet i et Par Dage; min 
Mand har været der med hele Corps diplomatique; 
j^ skal derhen imorgen; man siger, at det er pragt- 
fuldt, og Begravelsen bliver umaadelig kostbar, med 
al mulig Stads. Hele den russiske Pragt vil vise sig 
derved; man siger, at det vil koste 6000 Daler af 
dette Lands Mønt, d. v. s. 24000 Francs. En meget 
komisk Idee, eller rettere en der slet ikke er komisk, 
er den, at paa Ligvognen, der skal dækkes med en 
umaadelig Baldakin, skal der ved hver af Kistens fire 



») Wolf Baudissin (1789--1878), en Tid Diplomat i dansk 
Tjeneste i 19. Aarh.'s Beg., levede fra 1827 i Dresden; 
han er bekendt som poetisk Oversætter, navnlig af en- 
gelske Skuespil, og var en god Ven af Tieck. 

*) Gift med Grev Chr. Rantzau (sig. Nr. II). 

Hjørner staa opstillet en af de fire Attachéer ved 
Gesandtskabet; han skal holde ved et af Ligklædets 
Hjørner; dette bliver af rødt Fløjl. Jeg holdt ikke af 
at stille min Søn op paa den Ekvipage som Figur! 

Jeg venter med stor Utaalmodighed vor Siboni; 
jeg holder saa meget af ham. Hvor vi skulle pas- 
siare; han vil da idetmindste kunne fortælle mig en 
Masse morsomme Ting om Kjøbenhavn og alt hvad 

der gaar for sig der. Ak Gud! hvad siger du 

til Jordskælvene i Spanien? Det stakkels Land, det 
lider da ogsaa paa alle Maader. 



XIII. 

Dresden, 30. Maj 1829. 
Jeg maa takke dig, kære Papa, for den lille Stump 
Brev, hvormed du ledsager den gode Prinsesses. Hen- 
des Brev er meget elskværdigt og hjerteligt; men een 
Ting gør mig ondt, det er at hun ikke taler om sin 
Søsters Lykke; ikke et Ord! Denne Tavshed, i 
Forening med tusend Ekko'er der naa mine 
Øren, gør mig oprigtig bekymret! — Den kære 

W ,*) skulde dette Ægteskab, som saa 

mange Ønsker og Forhaabninger vare knyttede til, 
ikke være velsignet af Himlen ! Hvor jeg kunde ønske, 
at vi havde Lejlighed til at snakke sammen, — og 



*) O: Wilhelmine (Prinsessen). 

den gode L[evetzau], som ikke skriver til migl skænd 
paa hende derfor, skøndt jeg aner forud, at hendes 
Breve ikke ville give mig noget at vide. — Jeg glæ- 
der mig oprigtig over Kronprinsessens Giftermaal. De 
ville passe udmærket til hinanden og faa et rigtigt 
borgerligt og behageligt lille Hjem, det er jeg vis paa. 
Gud give, at de maa faa Børn, hvilken Glæde det 
vilde være for Kongen at se sin kære Datter Caroline 
som lykkelig Hustru og Moder. 

Vi have nylig genset Musikerne Kummer, som 
lige ere ankomne hertil. De kunne ikke noksom prise 
deres Ophold i Kjøbenhavn og den Godhed, man 
viste dem der. Efter hvad de sagde mig, maa den 
stakkels Schall ^) nu være død, som Følge af en stærk 
Forkølelse, han fik ved en Kirkekoncert, rimeligvis 
den, som du var saa fornuftig at blive borte fra. Men 
tænk, nu kommer rimeligvis Siboni ikke denne Vej, 
— hvor jeg er ked over, at han har forandret sin 
Rejseplan; det havde været saa fornøjeligt for mig at 
se ham og høre ham tale. 

Efterretningen om den unge spanske Dronnings 
Død^) har vel gjort stærkt Indtryk paa dig ligesom 
paa os alle. Hendes Fader Prinsen, hvis stærke Re- 
ligiøsitet kun kan sammenlignes med hans høje Dat- 
ters (hun var en Helgeninde, lader det til, i Or- 



*) Kgl. Kapelmester Claus Schall døde ikke dengang, først 

1835. 
*) Marie Josefa Amalie, Ferdinands VII.'s Gemalinde; hun 

var Datter af Prins Maximilian af Sachsen og kun 26 Aar, 

da hun døde. 

dets fulde Betydning; og man tror da ogsaa, at hun 
vil blive kanoniseret) tog imod dette Slag, der vilde 
ramme ethvert mere verdsligt Sind som et Lyn, med 
usædvanlig Ro; han deler i saa Henseende Mening 
med disse fuldkomne Sjæle, der føle anderledes 
end vi, og som anse dem for misundelsesvær- 
dige, der forlade denne Jord. Jeg er ikke naaet saa 
vidt endnu. Jeg er altfor lykkelig hemede til at føle 
Trang til noget bedre! 

Jeg benyttede Madriderkuréren til at skrive til 
Spanien til Cabanes (Agathes Mand), den eneste jeg 
kender, nemlig fra Paris. Vi have her som iste Le- 
gationssekretær en Hr. de Aguilar. Da vi talte sam- 
men om Navne og Familier, veed jeg ikke hvordan 
vi kom til at sige, at da han er en Manrique de 
Lara^) paa mødrene Side, maa vi vist have den 
mageløse Lykke at være i Slægt med hinanden. Eller 
har jeg drømt? Vil du ikke skrive op paa et Stykke 
Papir hvad jeg er; thi jeg interesserer mig sandelig 
saa lidt derfor, at jeg ikke veed noget derom; men 
det er dog dumt, at man ikke kan gaa længere til- 
bage i Tiden end sin Fader, naar man bliver spurgt 
om sin Herkomst. Hør, vil du se efter i den store 
tykke Portefeuille af gult Læder, hvori vore Perga- 
mentsdokumenter sove, og skriv saa paa et lillebitte 
Stykke Papir nogle af de 3 — 400 Aner op, som vi 
have. Undskyld, at jeg spøger ! Men det er virkelig 
Alvor; skriv mig et Par Ord om alt det, for at jeg 



*) Det maa være gennem Aguirre'me, at Pepita Coopmans 
var i Familie med den gamle og højfomemme Slægt. 

næste Gang, naar jeg taler om Spanien med Aguilar, 
kan møde tilstrækkelig instrueret. 

Gesandtskabet er forresten ikke glimrende. Mi&i- 
steren ^) (som vi først troede var en resp^tabel Maad, 
fordi han har Kone og otte Børn) lever tilbage- 
trukken . . . Hans Søn er ung og køn, har halt 
Historier med Spil og andre Ting ; man ser ham kun 
lidt. Aguilar, lille, grim og halvgammel, er brav og 
behagelig, dannet i sin Optræden; den tredie har for- 
nylig faaet en Skramme i en Duel og viser sig lige- 
ledes sjeldent. 



XIV. 

Dresden, 21. Juni 1829. 

Næppe kommen til Ro efter en fuldstændig uven- 
tet Overraskelse, griber jeg Pennen, kære Papa, for 
at fortælle dig nærmere derom. Men maa jeg først 
spørge dig, er det af Uvidenhed eller Diskretion at 
du ikke med et eneste Ord forberedte os paa denne 
improviserede Rejse? Prinsesse Charlotte Frederikke*) 
kom hertil forrige Tirsdag, den i8de Juni, om Nat- 
ten. Hun vakte underlige Minder hos mig om min 



^) Han hed Casa-Irujo. 

*) Prins Christians fraskilte Gemalinde, som fra 18 10 havde 
levet i Horsens, fik 1829 Tdladelse til at søge Lindring 
for sin Sygdom i Carlsbad; derfra tog hun til Rom, 
hvor hun gik over til Katholicismen og opholdt sig til 
sin Død 1840. 

Barndom, d. v. s. 19 Aar tilbage i Tiden. Hendes 
Ansigt er endnu stadig smukt, straalende af Aand og 
Elskværdighed og en lille Smule Ondskab; det har 
ikke forandret sig saameget som man skulde tro i de 
19 Aars Tid, under det tilbagetrukne Liv. Men 
Himmel, hvilken Sundhedstilstand hun er i! Forestil 
dig en veritabel Vandtønde; Benene aldeles form- 
løse, endende i to uformelige Klumper, der ere ind- 
pinte i en grulig Sko og som man maa kalde Fød- 
der, siden de ere bestemte til at bære et meget for 
tungt Legeme, der alligevel har samme Lyst til at 
røre sig som om det var let. Stakkels Kvinde! hun 
har en aldeles kendelig Brystvattersot; og det er fryg- 
teligt at høre hendes Lunger saa at sige koge i et 
godt Kvarteer efter at hun er gaaet op ad en Trappe I 
I Onsdags Formiddags begav jeg mig tidlig hen 
til hende, i det Hotel hvor Coopmans og jeg Aftenen 
før havde været *for at skaffe hende passende Værelser. 
Formiddagen gik hen med Ture i Byen, at se Gale- 
riet osv. Om Aftenen gav vi en elegant The, hvor- 
til vi kun havde bedt Baudissins, da Prinsessen havde 
ønsket at se dem, især for de to Niecers Skyld, hvis 
Forældre bo i Nærheden af Horsens. Næste Dag tog 
jeg med Prinsessen hen i den katholske Kirke for at 
se Christi-Legemsfest-Processionen, hvori Hoflfet op- 
traadte i højeste Gaia. Musikken gjorde overordent- 
lig stærkt Indtryk paa Prinsessen, der aldrig havde 
hørt Magen dertil, og store Taarer løb uophørlig ned 
ad hendes Kinder. Hun mangler ikke Hjerte, og jeg 
er vis paa, at Sjælen vaktes i det Øjeblik ved det 
Indtryk, som hendes Sanser modtog af denne him- 

melske Musik, og fremkaldte tusend Minder i hendes 
urolige Aand! 

Kl. 4 spiste Prinsessen og hendes Følge til Mid- 
dag hos os, og ved den Lejlighed brugte vi for første 
Gang vort smukke Service, vore Krystalglas og vort 
nye Sølvtøj fra Paris. Alt syntes at behage og over- 
raske Prinsessen, der i en hjertelig og taknemlig Tone 
flere Gange tilkendegav os, hvor glad hun var ova- 
den Maade, vi modtog hende paa. Hun sagde mere 
end een Gang: »De maa tro, at jeg er meget rørt! 
naar man har prøvet nitten Aars Ulykke og For- 
nedrelse, saa er man meget modtagelig mod Venlig- 
hed og Opmærksomhed; i min nuværende Stilling 
maa jeg være meget taknemlig for Deres, og det er 
jeg ogsaa af Hjertet I« Baudissins kunde ikke komme 
med til vor Middag, og efter at vi havde forhandlet 
om Sagen (overensstemmende med visse Instruk- 
tioner), mente vi det ikke rigtigt at invitere Andre. 
Efter Middagen begav vi os til det lille Sommer- 
theater, hvor vi saae en Italiener, hvis Kraftkunster 
overgaa alt hvad man kan tænke sig; det er i samme 
Genre som Jacobi med Tilnavn »Nordens Herkules«, 
men langt smukkere, langt kraftigere og langt mere 
ægte. 

Om Torsdagen, den i8de, vare vi tilstede ved 
Prinsessens Afrejse, der fandt Sted Kl. 3. Hun bad 
mig meget at hilse dig og sagde, at hun vilde aldrig 
glemme, hvor elskværdige du og Hr. Didelot havde 
været imod hende; det var de eneste af alle Ud- 
lændingene, som ikke ansaae det nødvendigt at yd- 
myge mig endnu mere ved at vende mig Ryggen; 

aa, jeg har intet glemt!« — og hendes Erindring om 
Fortiden er virkelig ogsaa saa utrolig, at hun taler 
om smaa og store Ting med en Lethed og en Nøj- 
agtighed, som om det var hændt igaar. Da hun er 
fuldstændig vel underrettet om alt hvad der gaar for 
sig i Kjøbenhavn, baade ved Hoffet og ude i Byen, 
var det let at konversere hende; men ved mange 
Lejligheder maatte vi være glade over, at vi vare 
entre naus. 

Saasnart Prinsessen var rejst, gav vi os begge to 
til at kurere paa os, min Mand for en stærk For- 
kølelse og jeg for stærke Smerter i Skulderen og 
højre Side, som Følge af al den Kulde, vi havde 
faaet i os, da vi ventede paa vor berømmelige Rej- 
sende i Tirsdags Aftes lige fra Kl. 6 til 9 paa den 
Briihl'ske Terrasse ved Elben ; den skulde hun komme 
sejlende forbi, men hun kom ikke før Kl. 12 om 
Natten, saa det var rigtigt af os at bryde op med vor 
Lejr Kl. 9. 



XV. 

Dresden, 9. Juli 1829. 

Kære Papa! Igaar fik jeg ved den unge Haxt- 
hausen dit gamle Brev af 7de April ! Den unge Mand 
skal op til Kønigsberg for at hente sin Broder^) der, 



*) Med de to Haxthausen'er menes maaske F. V. A. H., 
f. 1806, siden Overstaldmester, og C. U. E. H., f. 1807, 
siden Generalmajor. 

£. Gigas: Litteratur og Historie. III. 1 3 

og saa kommer han her tilbage med ham for at til- 
bringe fire Uger i Dresden. Hr. v. Abrahamson,^) 
som vi blev meget overraskede ved en skønne Mor- 
gen at se komme ind til os, rejser idag til Carlsbad, 
hvorhen hans Helbred (men især et Hverv, som du 
utvivlsomt veed noget om) kalder ham. Hvad hans 
Helbred angaar, skafFede det os nogle urolige Timer 
i disse Dage. Den Dag, han kom, spiste han til Mid- 
dag hos os, og næste Dag tog han afsted paa en tre 
Dages Tur i Sachsisk Schweiz. Derfra bragte han 
tilbage, foruden stor Beundring for den i Sandhed 
dejlige Egn, et forfærdeligt Anfald af Podagra, der 
satte sig i Brystet paa ham og holdt ham i Sengen 
lige til igaar Morges (jeg har glemt at sige dig, at 
da han ikke vilde gøre sin Hustru urolig til ingen 
Nytte, har han intet skrevet om denne Sygdom; du 
maa derfor ikke tale til Nogen derom); Coopmans, 
der var meget bestyrtet, kom og saae til ham to 
Gange om Dagen. Men der kom ingen La^e til 
ham, hvilket er ret naturligt, da han allerede er saa 
vel kendt med den Sygdom og altid har sit lille 
Apothek hos sig. Igaar forlod Podagra*en ham pludse- 
lig, vistnok for at kaste sig over et andet Oflfer; han 
har spist til Middag hos os sammen med Haxthausen 
og Prof. Dahl,*) og i dette Øjeblik laver han sig til 



^) Oberstlieut. J. N. B. Abrahamsen (1789— 1847), Adju- 
tant hos Kongen, bekendt for sin Virken i »den ind- 
byrdes Undervisningcs Tjeneste. 

*) Den berømte norske Landskabsmaler, som levede 
Dresden. 

at rejse sammen med den stakkels Baron Bille-Brahe, 
der kom her for to — tre Dage siden. Hvilken sørge- 
lig Tilstand den unge Mand er i! jeg er bange for, 
at ikke Alverdens Bade ville nogensinde faa helbredet 
hans Knæ. 

Hvor det var morsomt at tale om Kjøbenhavn 
med Hr. v. Abrahamson; en Privatsamtale paa en Time 
satte os fuldstændig ind i en Mængde Enkeltheder 
som jeg ikke vil kalde lystelige, men meget interes- 
sante, og som jeg godt kan forstaa at det vilde være 
vanskeligt at meddele pr. Brev. Min Gud, min Gud! 
hvilke Forhaabninger der er ved at gaa tilgrunde 
... og hvilke andre der er ved at voxe frem. — 
Apropos, kære Fader, jeg maa sige dig, at jeg kunde 
have megen Lyst til at læse den nye Roman, »Erik 
Menved«, som skal være interessant, især ved en af 
Personerne, en vis Valdemar. Vilde du være saa god 
med det samme at købe »Valdemar Sejr« og at skrive 
det hele paa min Mands Regning, hvortil saa rimelig- 
vis skal føjes det for Syltetøjet og de lo Francs til 
Mad. de Bonnay. 

Der hændtes mig den kuriøseste Overraskelse af 
Verden forrige Søndag: da jeg kom hjem i Bærestol 
fra Prinsesse Louise, traf jeg paa Gaden — hvem? 
Fru de Crombrugghe I ^) hun søgte efter min Bolig. 
Men, mellem os sagt, de ere stadig de samme: stive, 
dumme og gerrigel Nu havde de været otte Dage 
i Dresden; de bo smaat og tarveligt og gaa alle 



^) Friherre Crombrugghe van Looringhe var nederlandsk 
Gesandt i Kbhvn. i flere Aar (indtil 1825). 

i3' 

Turene i Omegnen; de ville ikke engang betale en 
Lejetjener til at vise dem omkring; os havde de ikke 
villet besøge hidtil for ikke at være nødte til at gøre 
andre Visiter hos Corps diplomatique. Jeg spørger 
dig, — naa, jeg var da ialtfald meget glad over at se 
hende; naar jeg siger glad, saa er det dog ikke saa- 
dan at forstaa! Hun overbringer dig Hilsener fra 
mig; hun fik ikke set min lille Pige, fordi hun laa 
og sov, saa hun har ikke videre at fortælle dig om 
hende. — Men du taler intet om Lady Alexander, 
denne Skønhed, hvis Ankomst jeg bebudede digl 
Jeg er meget nysgerrig efter at vide, hvad indtryk 
hun har gjort paa dig — og paa hele Kjøbenhavn. 
Eleonore Hage *) har skrevet mig et yndigt Brev ; jeg 
beder dig, tak hende fra mig, naar du ser hende ; jeg 
vil gerne svare hende snart, men jeg veed min Tro 
ikke, om jeg faar det gjort. 



XVI. 

Dresden, 23. Juli 1829. 

— Hvad er det, Prins Frederik har fejlet? 

man fortæller os, at han har været syg; det vil sige, 



') Eleonora Anastatia H. (1804—31), død ugift, Datter af 
Justitsraad Jens Friedenreich Hage (f 183 1) og hans 
anden Hustru, Maria Sophia f. Ruspini, "i* 1864, der 
kom meget i det Brun' ske Hus, ogsaa kendte Yoldi's og 
i Kbhvn. førte megen Selskabelighed. Sig. II, S. 117 f. 

det er Aviserne, der sige det. Skal Brylluppet^) saa 
finde Sted den i. August? Apropos, Coopmans beder 
mig fremdeles sige dig, at han sender Hr. v. Hauch *) 
et Brev fra vor berømte Dahl. Hvilket talentfuldt 
Menneske og hvilken brav Normand ! Det vilde være 
meget at ønske, om Overhofmarskallen sørgede for, 
at det herlige Billede af Vesuv, der nu staar i Dahls 
Atelier, blev købt; Coopmans ønsker, at du skal tale 
om det, for at det kan blive ophængt paa Christians- 
borg. Jeg tror, at Prins Christian har en Gentagelse 
i lille Format deraf; det er prægtigt og beundres af 
alle Fremmede her. — — 



XVII. 

Dresden, 24. Sept. 1829. 
(Fra Coopmans.) 

Igaar havde vi den Overraskelse at se Hr. 

de Quabeck') komme her; han spiste til Middag hos 
mig »å la fortune du pot«. Imorges rejste han og 



') Prins Ferdinands. 

«) Overhofmarschal A. W. H. (1755— 1838). — Om Dahls 
Vesuvbilleder sig. Aubert, Professor Dahl, Christiania 
1893, S. 201 f. 

^ Vicomte de Qjiabeck, Crombrugghe's Efterfølger som 
Nederlandenes Gesandt i Kbhvn. Efter Samtidiges Ud- 
talelser var han ikke lidt yndet af det diplomatiske Sel- 
skab i den danske Hovedstad. 

tog Depescher med til dig fra dine Børnebørn. 
Idag ny Overraskelse. Hr. v. Abrahamsen og Baron 
Bille-Brahe kom fra Prag. Uheldigvis forlade de os 
allerede om to Timer, saa at jeg næsten ikke har 
faaet nydt deres Selskab. Hr. v. A. havde haft fuld- 
stændigt Held med sin Mission hos Horsens-Prinsessen, 
og de enkelte Omstændigheder, han berettede mig, 
ere meget interessante og gøre hans Conduite og 
Savoir-faire den største Ære. — — 

Jeg glemte at sige dig, at jeg nylig har haft »unc 
petite satisfaction«, som Pepita kalder det; nemlig at 
Kongen af Frankrig har udnævnt mig til Officeer 
af Æreslegionen. Ved Kureren, der afgaar idag, un- 
derretter jeg min Chef derom og beder ham ansøge hos 
Kongen om Tilladelse for mig til at bære denne 
smukke Dekoration. Det Brev, Fyrst Polignac *) skrev 
mig i den Anledning, er i høj Grad forbindtligt; vil 
du bede Grev Sch[immelmann] om Tilladelse til at faa 
det læst. — — 



XVIII. 

Dresden, 17. Januar 1830. 
Kære Fader, jeg gør mig selv store Bebrejdelser, 
fordi jeg ikke skrev dette Brev for to Dage siden, 
den 15de; saa havde jeg været vis paa, at du havde 



^) Udenrigsministeren i det Kabinet, der foranledigede Juli- 
revolutionen. 

faaet det i Hænde før den 23de, medens jeg idag 
er meget bange for at komme for silde med alle mine 
og min kære Coopmans* gode Ønsker.^) Men de 
ville alligevel nok blive dig til Del, kære Papa, det 
er jeg overbevist om! Den 23de ville alle vi forene 
vore Bønner til Gud om længe, meget længe at be- 
vare os vor fortræffelige Fader og Bedstefader og lade 
os fra Tid til anden have ham iblandt os i vort fre- 
delige Hjem, hvor han vil glæde sig ved vort lykke- 
lige lille Familiebillede. Det er med sand Fryd, vi 
nu lade de kolde Januardage ligge bag os; snart stole 
vi paa Foraaret, der kalder Naturen til Live igen og 
giver os Haab om en smuk Sommer, der vil føre dig 
midt ind i den lille Rede, vi danne ; Fader og Moder 
skulle ret vise, hvor glade og henrykte de ere ved 
hinanden, og de smaa Unger*) ville strax lukke Næbet 
op og snart kvidre deres fornøjede Smaasange og slaa 
med Vingerne og kæle af alle Kræfter for den kære 
Bedstefader, som snart og let vil erobre dem. 

Jeg blev lige nu afbrudt, da jeg maatte hen til 
Prinsesse Louise; dér* tilbragte jeg en lille Timestid, 
fra Tolv til Et, og jeg vilde rimeligvis være der endnu, 
hvis ikke hendes ærværdige Ægtefælle Prins Maxi- 
milian, Kongens Broder, var kommen og havde hentet 
hende ind til Middagsbordet. Du veed jo vel nok, 
at man ved dette Hof nærer den søde Indbildning, at 



^) Yoldi's Fødselsdag var den 24. Januar, men den 23. 

var hans Navnedag. 
^) Sønnen Alphonse var født 14. Sept. 1829, Datteren 

Amelie var, som anført, tre Aar ældre. 



200 



man lever i et svundet Aarhundrede, idet man staar 
op Kl. 6, hører Messe Kl. 7, spiser til Middag Kl. i, 
til Aften Kl. 8 og gaar iseng Kl. 9 ! Den kære elsk- 
værdige Prinsesse Louise af Lucca, som dog ikke er 
mere end 28 Aar gammel, finder sig i sin Stilling 
med al den Sathed, der tilhører en moden Alder. 

Saa, nu blev jeg igen afbrudt. Jeg er virkelig 
ligesom en Minister. For første Gang i Sachsen 
komme Prinserne og Prinsesserne imorgen til Bal hos 
Minister ManteuflFel; hidtil har det kun været ved 
extraordinære Lejligheder hos de fremmede Ministre. 
Vi give om otte Dage en diplomatisk Middag for 
den nye russiske og den nye østerrigske Minister, 
Schroder og Coloredo;^) hvis det kan gaa, give vi 
Koncert den 28de og i Løbet af Februar en Thé 
dansant. Jeg siger dig, vor Stilling er højst behage- 
lig; thi uden at ruinere os kunne vi holde Trit med 
alle de Andre. 



XIX. 

Dresden, 31. Januar 1830. 
Kære Papa, jeg fristes til at begynde mit Brev 
med det almindelige Udbrud: Hvilken djævelsk Kulde! 
alt fryser, selv Ordene, saa at sige. Coopmans har 



*) Baron Schroder kom til at fungere mange Aar i Dres- 
den; Grev Franz Colloredo forflyttedes kort efter Juli- 
revolutionen. 

betalt Kulden sin aarlige Tribut; han blev dygtig for- 
kølet for otte Dage siden, paa et Bal hos Prins Jo- 
han^) og et andet hos Prinsesse Augusta; nu har 
han det dog allerede meget bedre og hoster mindre. 

Jeg morer mig forresten meget ved at danse 

i Vinter. Min slanke Figur er kommen helt igen, 
siden jeg ikke mere optræder som Amme, og Coop- 
mans morer sig ved endnu paa Ballerne at kunne 
nære den søde Indbildning at se Frøken Yoldil 

Vore Komedier komme nu endelig i Gang. 

— — Den tredie Aften skal der gives »Le mariage 
de raison«,*) hvis man kan faa fat i et Træben; 
men Dhrr. ere saa naragtig lapsede, at de have uende- 
lig svært ved at bestemme sig. Jeg skulde deri spille 
Mad. Pinchon^s Rolle, som er allerkæreste. Kender 
du Stykket? Se at faa fat i det; det er nydeligt. 
Jeg har set M^** Jenny Vertpré spille deri, og jeg er 
vis paa, at jeg nok skal kunne efterligne hende ganske 

godt. Der gaar Rygter om, at vi i Sommer 

maaske faa Besøg af Prins Christian. Det vilde være 
mig en stor Fornøjelse at gøre Honnør for ham i 
mit smukke lille Hjem. Men jeg tror, at man vil 
kunne sige efter hans Bortrejse: Megen Ære, men 
lidet Udbytte! — Og vor kære Kronprinsesse, kom- 
mer hun ikke? En Rejse, en Luftforandring kunde 



*) Søn af Prins Maximilian, Konge 1854—73, Danteover- 
sætter (»Philalethes«). — Prinsesse Augusta var eneste 
Barn af Friedrich August I. 

*) Af Scribe og Vamer; i Kbh. opført første Gang 1829 
(eft. en tysk Bearbejdelse). 

maaske have en heldig Virkning. — Jeg kan ikke 
sige dig, hvor meget jeg tænker paa alt dette. Jeg 
bliver helt bedrøvet, naar jeg forestiller mig de mørke 
Betragtninger, der undergrave Forældrenes Sundhed, 
nu da de skuffes i deres kæreste Forventninger, og 
især Moderens Sundhed. Et meget elskværdigt Brev 
fra »la Madre« Brun^) fortalte mig Meget, Meget 
derom, tilstrækkeligt til at volde mig sand Smerte. 
Jeg veed, at du deler den; men det er forstaaeligt 
nok, at du ikke kan forklare dig tydelig skriftligt. 
Min Gud, min Gud, hvor vi faa meget at passiare 
om! — — 



XX. 

Dresden, 7. Februar 1830. 

Jeg skal nu, kære Papa, sende dig de sidste Suk 
af mit 28de Aar! — Min Fødselsdag fejres ganske 
inden fire VæggCj men bliver ikke mindre fornøjelig 
for det; vi ere imidlertid allesammen, baade Fa- 
milien og Husets Folk, forkølede som Følge af den 
slemme Kulde, 28 Grader Reaumur. Der er stort 
Hofbal idag, men vi tage ikke derhen. — Vi bleve 
meget bedrøvede over din triste Fortælling om det 
Ulykkestilfælde, der har ramt vor gode Kronprinsesse ; *) 



*) Naturligvis Fru Friederike, »geborene Muntert. 
*) Der var gaaet Ild i Prinsesse Carolines Hovedpynt, og 
hendes Ansigt og Hænder vare blevne stærkt forbrændte. 

jeg skriver hende i den Anledning et lille Brev, som 

jeg beder dig, kære Fader, at levere hende. 

Hvad du fortæller mig, og endnu mere hvad du 
lader mig gætte, angaaende Sundhedstilstanden 
ved Hove, optager mig og bedrøver mig oprigtig. 
Min Gud, hvad vil det ende med og hvad vil det 
føre til? — Hvad der mest piner mig, er, at der er 
Mennesker, som le ad det og ere henrykte der- 
over; tænk dig om, du kan nok gætte, hvem jeg 
mener. ^) — Den stakkels Dronning, og den fortræffe- 
lige Konge 1 Det er sandelig Tilskikkelser af Forsynet, 
hvis Dyb man ikke kan udgrunde. Hvilke Slag 
hvilke Skuffelser for de arme Hjerter! — — 



XXI. 

Dresden, 4. Marts 1830. 

Lille Papa, nu skal vi dog se, om jeg idag kan 
faa skrevet dig i Ro et lille Brev. Alt staar vel til 
her; det er den bedste Maade at begynde det paa. 
Og hos os (i Kjøbenhavn) lader det, efter Aviserne 
og Depescherne, til at det ogsaa gaar bedre. Stakkels 
Prinsesse,^) hvilken skrækkelig Begivenhed! er det 
sandt, at man var nær ved at sætte to af hendes 
Fingre af? Den Deltagelse, hun vækker, er alminde- 



*) Augustenborgeme ? 
*^) O: Prinsesse Caroline. 

lig baade i Indlandet og i Udlandet. Den iite 

spille vi endnu engang Komedie, men fra den 12te 
til den i8de stanse vi vore Forestillinger for min 
Skyld, da jeg ikke vilde spille paa de sørgelige Minde- 
dage for min gode Svigerindes^) og min Moders 
Død. — For et Par Dage siden begyndte jeg igen at 
musicere sammen med Grev Baudissin og den unge 
Kriidner, der har en meget smuk Stemme og en ud- 
mærket Methode, som han har bragt med fra Italien; 
men jeg har igrunden kun lidt Smag for Musik, 
idetmindste for at give mig ordentlig af med den; 
hvis det ikke behagede Coopmans meget og j^ 
ellers vilde blive rusten og ikke i Fremtiden kunde 
undervise mine Børn, vilde jeg aldrig give mig af 
dermed. — Den gode lille Grevinde Moltke har vaeret 
ude paa en lille Fart, der heldigvis lykkedes; hun 
rejste i Mandags Morges, den iste, uden at sige et 
Muk til Nogensomhelst, for at møde sin Mand, som 
hun var vis paa vilde komme i Dagens Løb; hun 
blev ved at rejse og rejse, og imorges kom hun ende- 
lig hertil med den kære »Sposo«, som først igaar var 
kommen til Lichtenwerde ved Berlin, hvor han traf 
sin kære lille Halvdel. Jeg skal nu lige hen at se 
til dem og er glad over, at de paany ere forenede. 
— Det er flere Dage siden, kjære Papa, at jeg fik 
Brev fra dig; jeg vilde dog saa gerne læse, at du er 
kommen dig helt igen. Hvordan er Vinteren hos 
Eder? Her have vi i tre Dage haft det frygtelige 



*) Hendes Mands Søster, Josine Coopmans, døde i For- 
aaret 1829. 

Syn at se Isen paa Elben bryde op og en meget be- 
tydelig Oversvømmelse i Byen og Omegnen, som 
har foraarsaget store Ødelæggelser og Ulykker. En 
ulykkelig Mand, der — jeg veed ikke hvordan — 
blev ført afsted paa en Isflage, vistnok da han vilde 
redde nogle Ejendele, kom paa den ud for Loschwitz 
(en lille Landsby nær ved Dresden) og raabte for- 
tvivlet om Hjælp. Strømmen var saa voldsom og Is- 
masserne saa enorme, at man ikke kunde komme 
ham til Hjælp, og da han naaede Broen, hvor alle 
Isbjergene samledes til en forfærdelig Vold, var han 
død, knust under alle disse Masser af Is. Den præg- 
tige Bro, som forener den gamle og den nye By, 
har lidt Skade; jeg kørte over den samme Dag; hele 
Byen skulde derhen for at se et saa imponerende og 
usædvanligt Skue, men der var paa hver af Pillerne 
anbragt Soldater som Skildvagter, der forbød Folk at 
holde stille. 

Nu blev jeg afbrudt, kære Papa, af et nygift Par, 
hvoraf ingen er ung. Det er den gode Professor 
Dahl, der lige har giftet sig for anden Gang, med 
en Frøken v. Bassewitz, af fornem schlesisk Adel; hun 
er halvgammel, styg, rig, godt begavet, — Tiden vil 
nu vise, om hun, nu da hun er kommen bort fra 
sin sædvanlige Kres, kan forstaa at gøre en brav 
Kunstner lykkelig og opdrage de to Børn godt, som 
han har med sin første Kone. — Saa, der er 
Moltke 1 — 

Farvel, jeg slutter Brevet i Hast for ikke at risi- 
kere at maatte opsætte det til en anden Dag, naar 
jeg vil tage fat paa det igen. laften skulle vi til de 

gode Løwensteras ; der skal være Tableau'er ; imorgen 
til Jordans, til Koncert; paa Lørdag til Bal hos Over- 
skænken, Grev V. Einsiedel; paa Søndag til Aftensel- 
skab hos Caramans. Fra imoigen er der Prøve paa 
vore Komedier hver Formiddag 1 Saadan er Verden! 

»Jouissons du plaisir qu'un instant nous livre! c 

den Vise hører jeg dig nynne, med dit kønne Guitar- 
Akkompagnement til. Apropos, igaar var jeg henne 
til Operaen »Den Stumme i Porticic ; den er prægtig; 
Aubers Musik er dejlig; den Stumme spiller hen- 
rivende; Dekorationerne ere gode; Vesuv er storartet 
fremstillet; men jeg var rasende over at høre, hvor 
elendig der blev slaaet Kastagnetter i en saakaldet 
spansk Dans! 



(Tilføjet med Coopmans' Haand.) 

7. Marts. 

Idag, kære Fader, fik vi dit Brev af 20de f. M., 
hvori du fortæller, at Hr. v. Brock. ^) laa for Døden. 
Han er død paa Ærens Mark, af to Indigestioner ; en 
Anden kunde have nok af een. Du har vist ogsaa 
snart faaet at vide Hr. v. Qualens tragiske Død i 
Eutin. Dér er en Sinecure at disponere over til 
Libhavere. 181 9 var jeg ogsaa blandt Ansøgerne til 



*) Johan Ludv. Brockenhuus, f. 1759, død 25. Febr. 1830, 
Overhofmester hos Dronning Marie Sophie Frederikke. 

*) Khr., Oberst Rudolf Ant. Ludv. v. Q., dansk Mfinister 
ved det storhertugelig oldenborgske Hof i Eutin, f. 1778, 
død 1830, fandtes myrdet i sin Have; Forbrydelsens 
Sammenhæng opklaredes aldrig. 

den Post, der kunde have passet godt for mig og 
blev givet bort ved stærk Indflydelse fra vor kære 
Kronprinsesses og Rosenkrantz' ^) Side. Det er en 
Ministerpost paa 4000 Specier. Jeg tænker, at den 
nu bliver given til Løv.*) Eutin er som en Have 
om Sommeren; men om Vinteren er det et Hul, 
hvor man sidder og bliver melankolsk og keder sig 
ihjel. — Pepita er til Prøve hos Caramans. 



XXII. 

Dresden, 14. Marts 1830. 

Der er indtruffet en kedelig Genvordighed med 
vore Komedier, især kedelig for Hr. de Caraman. 
Da jeg ikke kunde spille fra den 12te til den i8de, 
havde han sat vor anden Forestilling til den 11 te, 
uden at tænke paa, at det var Aftenen før Bededag 
hertillands. Prinserne havde taget imod Indbydelsen, 
og hele Byen med, undtagen Statsraadet; lidt efter 
lidt blev der Uro i Lejren; man gjorde Prinserne 
Forestillinger, sagde dem, at skøndt de selv vare Ka- 
tholiker, burde de respektere en protestantisk Fest i 
lige saa høj Grad, som de fordrede, at Folket skulde 
respektere de katholske Kirkefester; man debatterede 



*) O: Udenrigsministeren Niels R. 

*) Vistn. Fred. Ernst Vendelbo Løvenøm (1798— 1849), 
Legationssekretær hos den holstenske Gesandt ved det 
tyske Forbund, siden Legationssekr. i Berlin, Posten 
Eutin ophævedes ved v. Qj^alens Død. 

Sagen lige til Torsdag den iite KL i; da kom, 
medens vi endnu engang holdt en Prøve, Prins Max' 
Overhofmester og sagde til Hr. de C, at Prinserne 
bad ham opsætte Forestillingen, og at den kongelige 
Familie skulde have den Ære at give Møde en anden 
Gang. Det konfidentielle Paaskud var Kongens Upas- 
selighed; men det har intet paa sig; han havde ganske 
vist, efter at have fastet i tre Dage, taget alt for rige- 
ligt til sig af en Gaaseleverpostej og havde faaet en 
Indigestion efter alle Kunstens Regler; men den er 
gaaet over, og den synes ikke at have efterladt sig 
Følger. Prinsernes Optræden er bleven meget dis- 
kuteret; alle Folk ere af den Mening, at da de vidste, 
hvad der var at gøre, skulde de enten ligestrax have 
sagt Nej til Indbydelsen eller sendt Afbud tidligere; 
men selve Dagen! Naa, vi spillede da altsaa ikke; 
Truppen og nogle af Stampublikummet grupperedes 
om Aftenen om Direktøren, og vi tilbragte en dum 
Aften, lod som vi vare muntre, men vare i Virkelig- 
heden allesammen rasende. — 

Og hvad siger du til vor Thorvaldsen i Miinchenl 
Aa, gid han blot kunde komme hertil! Men nu 
Farvel, der er Edzard for at hente mit Brev. Hvor 
jeg skriver! Farvel, Farvel! 



XXIII. 

Dresden, 25. April 1830. 
Gode Papa, du aner vist ikke, hvad jeg er bleven, 
siden jeg sidst skrev. Da jeg ikke var tilfreds med 

allerede at være en mærkelig Blanding af Nationali- 
teter, er jeg nu ovenikøbet gaaet hen og bleven 
baiersk. Ved en Fest for Prinsesse Amalie Au- 
gusta^) (Prins Johans Gemalinde) lod nemlig Hr. v. 
ManteufFel optræde en meget smuk Kvadrille af fire 
Bønder og fire Bønderpiger fra Egnen ved Tegemsee 
i Baiem, hvor Prinsessen er født. Her har du Ordene 
til Sangen [disse udelades her] og en lille Beskrivelse 
af det hele. 

Kvadrillen bestod af Damerne Coopmans, Gers- 
dorf, Wallwitz og Gablentz og Herrerne Puttiani, 
Globig, WatzdorfF og HeigendorflF. *) Den var klædt 
i h\idt og blaat og marscherede ind til tyrolsk Musik; 
derpaa gjordes der nogle Pas med Blomsterguirlander ; 
Damerne overrakte Prinsesserne Buketter; Fru de 
Coopmans lagde en smuk Blomsterkrans for Prinsesse 
Amalie Augustas Fødder; midt under Dansen traadte 
Fru de Coopmans fi'em og sang sine Strofer, som 
hver ledsagedes af Dans. Efter at Versene vare 
sungne, tog hver af de dansende Herrer sin Dame, 
og man dansede derpaa en Tyrolervals; Kvadrillen 
stillede sig paany op, gjorde nogle Pas og valsede 
endelig ud. 



') Død 1877 som Enkedronning. 

*) Det er Navne fi^ den fornemste sachsiske Adel, her 
nævnes: en Gersdorf var Regeringspraesident i Oberlau- 
sitz, Globig Præsident for *Oberconsistorium*, Watz- 
dorff Direktør i >Ober-Steuer c -Kollegiet, Gablentz kom- 
manderende Kavallerigeneral. Om Puttiani se nedenf. 
HeigendorfF maa være Sønnen af Storhertug Karl August 
af Weimar med Skuespillerinden Karoline Jagemann. 

E. Gig«s: Litteratur og Historie. III. 1 4 

Jeg deltog heri med den Villighed« j^ ansaae det 
rimeligt at vise, og »med den fortryllende Ynde, som 
jeg viser i alle Ting, uden at vide af det«. Du kan 
ikke tro, hvor Sangen gjorde Lykke, og hvor man 
beundrede »den lille danske Spamerindes følelsesfnkie 

Foredrag og yndefulde Holdning«. Jeg aabnede 

Ballet med Prins Friedrich^) og souperede ved Prin- 
sernes Bord, ved Prins Johans Side, — til stor For- 
bavselse og maaske endda til Mishag for visse Ud- 
lændinge. Men det er endda ikke alt I Nu har 

Kongen i dette Øjeblik sendt sin Kammerherre, Hr. 
Puttiani, som var min Kavaleer i Kvadrillen, og beder 
mig gøre ham den Glæde at gentage den saa meget 
roste Kvadrille ved et Hofbal, der skal gives i den An- 
ledning nsestkommende Onsdag, den 28de. Cosa did? 
Nu ville da de udenlandske Damer ordentlig rive ned 
paa mig, da de se mig spille saa stor en Rolle ved 
et Hof, hvor Etiketten er saa streng; jeg tror navn- 
lig, at Fru de Caraman vanskelig vil tilgive mig. — 
For at man skal tilgive mig min Succes, er jeg da 
ogsaa stadig lige høflig og ligefrem og venlig mod 

alle. Men jeg er heller ikke falsk eller kejtet 

nok til at prale af eller misbruge den Omstændighed, 
at jeg staar mig godt med Folk her paa Stedet; der- 
for føler jeg mig saa lykkelig som en Dronning her, 
medens de andre Fremmede ikke have stærke Ord nok 
til at udtrykke, hvor de kede sig i dette Land. 

^) Friedrich August II, sin Onkel Kong Antons Medregent 
1830—36, derpaa Konge til 1854, da han omkom ved 
at vælte med Vognen paa en Udflugt i de tyrolske 
Alper. 

Jeg har glemt at sige dig, at vor lille Koncert 
gik udmærket, Fiirstenau ^) spiller mageløst. Nu skal 
du høre Prc^ammet. Højlændernes Kor af »Den 
hvide Dame« paa Fransk. Numer for Fløjte og Piano; 
Duet af »Elisa og Claudio«,*) sungen af mig og af 
Hr. V. Steuber. Variationer for Fløjte. Terzet af 
Frk. Baudissin, Hr. v. Kriidner og mig. Duet af 
»Elisa og Claudio«, af Dhrr. Steuber og Kriidner. 
Barcarole, af Hr. v. Kriidner og Frøken Baudissin. 
Canon af Cherubini (»Viva, viva Bacco«), af Dhrr. 
Steuber, Krudner og Komponisten Reissiger. *) Ende- 
lig Romance af Panseron, »le Rossignol«, udført af 
mig og Fdrstenau; det er et nydeligt Stykke. — 
Efter Musikken dansede vi til Klaveer, jeg havde 
nemlig bestilt et Par af de Klaveerspillcre, man be- 
taler. Vi vare 146 Personer; Aftenen tiltalte Folk i 
høj Grad, og man var meget muntre. — — 



*) Anton Bernhard F. (1792—1852), udmærket Fløjtenist, 
virkede siden 1820 i Dresden; han var C. M. v. Webers 
Rejsefælle paa dennes sidste Rejse (til London). Kjø- 
benhavn besøgte han flere Gange, saaledes i Vinteren 
1829. 

'») Dengang yndet Opera af Saverio Mercadante (død 1870). 
— Steuber var Hessen-Kassels Chargé d'afFaires i Dres- 
den. 

3) C. G. Reissiger (1798— 1859), ^^ 1827 Webers Efter- 
følger som Kapelmester ved Dresdens tyske Opera. 

14* 

XXIV. 



Dresden, 13. Juni 1830. 

'Wolffs ere komne; Gud, hvilket Ydre! 

Hun sidder oppe i Galeriet, krøben sammen paa en 
Taburet, og kopierer begejstret »Kunstens Mester- 
værker«. Det var en Skam, at man ikke i Kjøben- 
havn købte Dahls smukke »Vesuv«. Nu er det for- 
nylig solgt til en rig Godsejer her for 2000 Francs. 
Moltkes rejse den 22de; det er igen et Tab for 
migl 



(Vedlagt.) Les deux Danoises legeres. 

Gracieuses comme Noblet,*) 
QjLiand au bal elles paraissent 
Leur danse devient ballet; 
Walse, Gallop*) disparaissent 
Folåtrant dans les champs 
Elles effleurent les fougéres, 
Montrant d'un pied charmant 
Combien elles sont legeres. 

A leurs pieds tour å tour 

Heneage, Gersdorff soupirent . . . 

D'un étemel amour 

Que de serments ils firent!') 

Et tous ces soupirants 

Elles mettent hors des sphéres, 

Changeant å tous moments,*) 

Pour étre bien legeres. 



^) ^Første Danserinde ved Operaen i Paris«. 

*) »Gallop er en ny Slags Vals«. 

*) »Poetisk Udtryk, slet ikke sandt!« 

*) >Vi gav snart den Ene, snart den Anden Armen*. 

Voici un nouveau tour 
Qjn'inventa leur malice. 
Sur des balances un jour 
Elles me tralnent en lice, 
Me disputant un poid 
Connu des hémisphéres; 
Heureusement pour moi, 
Elles étaient trop legeres! 

Baron v. Uechtritz. 
Leipzig 5. Mai 1830. 

Denne Spøg blev skreven til os, fordi vi, Grev- 
inde Moltke og jeg, dengang vi vare i Homitzp] 
nærved Leipzig, hos WatzdorfFs, vare saa uforsigtige 
at vædde om, at vi tilsammen vejede mere end Hr. 
V. Uechtritz alene. Vi gik over i Laden, lod os 
veje, og skøndt Elise og jeg forsøgte nogle smaa 
Snyderier, blev det konstateret, at jeg vejede 102 Pund, 
Elise 92 (tilsammen 194) og Hr. v. U. alene 233! 
For at hævne sig, digtede han denne lille pikante 
Satire til os; den hentydede til Dhrr. Heneage's, 
GersdorfFs og Biinau's Galanterier; de vare nemlig 
sammen med os i Leipzig og gjorde alle Ture i vort 
Følgeskab; vore Mænd havde kaldt dem vore »opvar- 
tende Kavalerer« [nos attentifs]. 



XXV. 



Dresden, 23. Juni 1830. 

Idag sender jeg dig Brev ved Grev Moltke, der 
rejser imorgen tidlig og tænker at komme til Kjøben- 

havn Onsdag den 30te om Moig^enen med Damp- 
skibet. Skøndt jeg skt ikke har nogen Lyst til at 
forandre Bolig, kunde jeg dog nok lide at være 24 
Timer i deres Sted ; saa vilde jeg gøre en lang Visit 
i Amaliegade Nr. 120, hvor Jeg vilde være sikker 
paa at blive modtagen med aabne Arme! 

Moltke har paataget sig at overbringe dig, kære 
Papa, et lille Fjrrtøj, som vi syntes var særlig nyde- 
ligt, da det er i Form af en Konchylie. Sehr om 
det ikke skal tjene til at tænde nye Flajnmer, saa 
anbring det idetmindste saadan, at du fra Tid til anden 
kan have det for Øje. Jeg kan ikke komme ud 
over min Forbavselse: paa alle vore Spadsereture og 
Landture har jeg hidtil forgæves søgt efter en stakkels 
lille Konchylie; det lader til, at de ikke holde af 
Klimaet her. 

Jeg har nylig truffet Hr. Malling,^) der meget 
pænt overbragte mig din Hilsen. Coopmans fortæller 
mig, at samme Herre i sin Tid lod trykke paa sine 
Visitkort i Paris: »lieutenant de la garde de vie 
de S. M.« osv. 



^) Ansat i Nationalbanken og tillige Officeer ved Kongens 
livkorps (Studenterkorpset), som han en Tid komman- 
derede. 

XXVI. 

Dresden, 22. Juli 1830. 

Hvor jeg glæder mig over hvad du fortæller mig 
om Pepe Aguirre;^) kunde det ikke blive et Parti 
for Amelie? Skøndt — jeg vilde ærlig talt ikke 
gerne have, at hendes Mand skulde være ved Hoffet; 
^S ]^S begriber ikke, at hans Moder vil tage ham 
bort fra den militære Løbebane, den smukkeste af 
alle, og lade ham trække i Hofuniformen. Saa ung 
en Mand, — det er Synd! 

Det er et helt Aarhundrede siden, jeg 

hørte noget fra Tante Rechteren; jeg opdager, at jeg 
har glemt at skrive den 15 de i denne Maaned, som 
nok var gamle Onkels Navnedag, Philippi-Jacobi Dag. 
Jeg vil søge at gøre det godt igen en af Dagene. 
Hvad den gode Tante Santilly*) angaar, forbavser 
hun mig ikke; og trods vor Tavshed er jeg vis paa, 
at hun bevarer et sandt og uafhængigt Venskab 

mod os; jeg maa ogsaa skrive hende til. Jeg 

har nu faaet min ottende Time i Guitarspil; det 
morer mig meget. laften er der igen fransk Komedie 
af Truppen fra Berlin; det er meget fornøjeligt. Gid 
jeg havde dig her; du vilde more dig bedre end paa 
dine ensomme Spadsereture i »Syndermarckenc. Hvil- 
ken Forskell Her vilde du have en yndig Omegn, 
meget smilende og velbefolket, at færdes i; og hvis 



*) Vistnok en Descendent af Yoldi's Halvbroder Antonio 
(sig. disse »Studier og Essays«, II, S. 2 og 12—18). 

^) Yoldi's yngste Søster, Frandsca de Paula (sig. disse 
»Studier og Essays«, II, S. 3). 



2l6 



du havde Lyst til at være i meget daarligt Humør, 
saa vilde Amelie og Alphonse trække dig i Ærmet, 
saa du vilde blive tvungen til at bortjage dine Tan- 
kers fæle Selskab og le med dem. 

Apropos, Daniéres lavede iforgaars (i »Le sourd 
ou'l'auberge plein«)*) denne nye Calembourg: »Quek 
sont les deux peuples les plus unis de TEurope, sans 
qu'on s'en doute? — Hé bien, c'est T Angleterre et la 
Francel — Ah, par exemple? . . . Mais oui — parce- 
qu'ils se tiennent par la Manche.« — — 



XXVIL 

Dresden, 19. Aug. 1830. 

Kære gode Fader I det er virkelig imod min VilUe, 
at jeg har ladet saa lang Tid gaa hen uden at skrive 
til dig; men det har været umuligt, forsikrer jeg dig 1 
Børnene, Landture, Forberedelserne til Modtagelsen af 
vore Hollændere, *) Guitaren (jeg har faaet en Lærer), 
nogle smaa Selskaber, Udt Toilette, — — se, med 
alt det gaar Tiden, og vi med den. Det er jo igrun- 
den et meget letsindigt Liv ; men det hindrer mig dog 
ikke i at følge Dagsbegivenhedeme og midt imellem 
alle de verdslige Forlystelser, som stadig gaa deres 



^) Ældre fransk Stykke, af Desforges |[død 1806); opført i 

Kbhvn. første Gang 18 10. 
•) Nogle af Coopmans* Familie. 

Gang, at kaste urolige Blikke til den mørke politiske 
Horizont, der omringer os. Hvilke Katastrofer i saa 
faa Dage I 

Grev RasumofFsky har viist mig et Brev fra Ma- 
dame de Latour du Pin (du kan nok huske Datteren 
Zéphirine, Hofdame hos Prinsessen af Orleans, Tan- 
tes Veninde?); det var dateret Paris den 27de Juli 
om Morgenen; tænk, hun anede ikke i mindste Maade 
den Revolution, som skulde udbryde samme Dags 
Aften. Jeg har endnu ikke skrevet til Tante. Hun 
maa være i en frygtelig Uro, stakkels Menneske; og 
hun, der siger »C'est egal!« til alting, tier nok stille 
nu, kan jeg tænke. Arme Karl XI Hvad man end 
vil sige, saa er den Familie meget at beklage. Det 
havde været bedre, om deres første Landflygtighed 
endnu varede; men at jages bort een Gang til, døm- 
mes til at forlade sin Trone, sit Hus og Hjem, flakke 
om og dø i fremmed Land, naar Gud efter 25 Aars 
Sorg og Ydmygelse havde givet dem det altsammen 
igen! Her forvildes vor Tanke, naar den vil søge at 
forstaa Forsynets Villie! 

Imorges vare vi med vore hollandske 

Gæster i det japanske Palais og saae Antikeme, Por- 
cellænsamlingen og Bibliotheket; dér morede jeg mig 
især i høj Grad. Det forundrer dig, ikke sandt? Jeg 
fandt den »Danske Konge Lov«, som jeg saae med 
Interesse, og endel spanske Værker, baade gamle og 
nyere; jeg fik endda givet Overbibliothekaren, ^) der 



*) Den meget dygtige og ansete F. A. Ebert, død 1834 
ved et Fald fra en Stige i sit Bibliothek. 

viste mig om med stor Venlighed, en lill« Timti 
Udtale. Jeg traf igen de gamle Venner fra dit fil* 
bliothek, som jeg genkendte paa deres Æselsskindsbind. 
Der er Skatte i Mængde i dette Bibliothdy hvis Ind- 
retning er sjeldent smuk; det er Sal paa Sal i uende- 
ligt Perspektiv, — prægdgtl 

Apropos, forrige Tirsdag gav de franske Skuespil- 
lere fra Berlin som sidste Forestilling her et meget 
mærkeligt Stykke,^) navnlig mærkeligt i nærværende 
Øjeblik. »Avant, pendant et aprés« er dets Titd. 
»Avant« udgør iste Akt; der er man i 1783; alk 
den Tids Misbrug, dens Sæder og Sprog ere afmaleck 
med en Nøjagtigbed og en Sandhed, — saa man kan 
forstaa »Pendant« i 2den Akt, hvor Revolutionen 1788 
[vel 1789] giver en Forsmag paa de Excesser, som 
kun en stor Mand ganske alene madede at 
stanse. Denne Akt udgør et helt Drama, det interes- 
santeste man kan tænke sig; en Frisørstue, hvis Be- 
sidder er Borger og Nationalgardist, er Handlingens 
Sted; to Emigranter ere flygtede og eftersc^es; de 
frelses kun ved Frisørens og hans Hustrus Ædel- 
modighed og Aandsnærværelse, hvilket giver Anledning 
til de mest pikante og samtidig mest rørende og ræd- 
selvækkende Scener. Hvad der vakte almindelig For- 
undring, var at i Mellemakten spilledes Marseillaner- 
hymnen — og at Publikum klappede med en Iver, 
der lignede Begejstring! — I 3 die Akt, »Aprés«, er 
man i 1828. En Marquis de la Morliére, som i 89 



*) Af Scribe og Rougemont; i Kjøbenhavn opførtes det 
1836, men kun en eneste Gai^. 

var sejlet med paa La Pérouse's Togt, er bleven 
borte, man veed ikke ret hvordan, og kommer nu, 
40 Aar efter, tilbage til dette Paris, som han straK 
ikke kan kende igen. Menneskene, Gaderne, Nav- 
nene, Dagens Tider, Dragterne, Sproget, kort sagt Alt 
er saa forandret, at den gamle Mand næsten taber 
Hovedet derover. Dette giver Stof til aktuelle Scener 
og Replikker, der ere saameget mere pikante som vi 
jo lige ere komne fra Paris og jeg nu genfandt en 
Mængde Træk, der vare højst interessante ved deres 
ondskabsfulde Kritik. 

Men der er Coopmans for i Hast at sende dig 
en Hilsen og tage mit Brev. Disse Begivenheder op- 
tage ham Nat og Dag; thi vor Formue er ogsaa 
stærkt interesseret! 

Farvel, hav det godt og bevar os i kærlig Erin- 
dring. Pepita, 

Hils tusend Gange Frk. Levetzau, den gode Mad. 
Masset og den kære lille Elise Moltke; jeg er hen- 
rykt over at høre af hendes Tante, ^) at hun befinder 
sig saa vel i Kjøbenhavn. Skriv mig, hvordan du 
synes om min lille Veninde. 



XXIX. 

Dresden, 9. Sept. 1830. 

Jeg har nylig læst »La vida es suefio«, som en 
Beundrer af vort Fædreland, vort Sprog og vore 



O Vistnok den i det Følgende omtalte Grevinde Rasu- 
moffskv. 

Landsmænd, d. v. s. de sydlige, har laant mig til- 
ligemed flere andre Ting; men man kan sande- 
lig ogsaa uden den Bog, naar man i Øjeblikket ser 
sex Uger tilbage i Tiden, udbryde: Livet er en Drøm. 
Hvad siger du til alt det Spektakel, Fader? der er jo 
næsten ikke en Krog af Europa, som er firi derfor. 
— I disse sidste Dage have vi haft Opstand i Leip- 
zig; man siger, at der er bragt Ro tilveje paany; 
men mange Hoveder ere i den Grad ophidsede, at 
det ikke vilde være forunderligt, om Tingen b^iyndte 
igen og endda gik videre. Paris giver jo et forfiaerde- 
ligt Exempel! Her vrimle Butikkerne og Torvene af 
trefarvede Kokarder, Halstørklæder, Skærf og Kjole- 
tøjer; man ser ud, som man var besat af en ond 
Aand, naar man bærer den Dragt, og Ansigterne have 
faaet et mærkværdig opflammet UdtryL Gud staa os 
bi og bevare os mod Ulykke! 

Prinsen af Condé's Død*) gjorde os ikke lidt 
forskrækkede, thi Aviserne havde fiwst fortalt, at han 
var insolvabel, og da Coopmans har Noget staaende 
i hans Ejendomme, var det ikke synderiig beroligende; 
heldigvis er det ikke ganske sandt, men Lidt af 
det kunde allerede godt være for Meget for os. 
Forresten er man nu for Tiden m^et ængstelig for 
sine Kapitaler; vore, der ere anbragte i de uroligste 
Lande, kunde ogsaa falde paa at røre sig lidt, og det 
vilde ikke synderlig passe os ! Derfor er Coopmans ofte 
meget betænkelig ved det, og endnu igaar Aftes sagde 



*) Louis Henri Joseph, Hertug af Bourbon, f. 1756, den 
.sidste af sin Sla^ hængte sig 27. Aug. 183a 

han til mig: »I sin Tid, i 1814, da jeg var Ungkarl, 
morede alt det Virvar, jeg levede midt i, og interes- 
serede mig som simpel Tilskuer; men nu er det helt 
anderledes; jeg er ikke mere alene, og for en Familie- 
fader er det nærværende Øjeblik meget alarmerende!« 
Og jeg, som veed Besked og som holder af at 
regne, siden jeg er bleven gift med en Hollæn- 
der, jeg hører meget alvorlig derpaa, og skøndt jeg 
ikke let bliver forskrækket, finder jeg, at der er noget 
Sandt, ialtfald noget Muligt i det Raisonnement; og 
jeg søger for alle Tilfældes Skyld at spare hist og her 
i Husholdningen, — f. Ex. bruge eet Stykke Sukker 
istedenfor to! Men midt under alt dette, medens 
Forældrene regne og reflektere, lege Børnene ude paa 
Gulvet i Værelset og gøre et F s Spektakel. 

Jeg blev her afbrudt af en Sang, som ogsaa bragte 
mig til at tænke paa dig, kære Fader; det er den 
tyske Kejserhymne, som du holder saameget af; i 
dette Øjeblik drage Fatligskolens Børn forbi paa Gaden 
og synge den. Samtidig ser jeg den franske Chargé 
d'afFaires køre forbi tilligemed et nyt Ansigt; det maa 
vist være Hr. Bouiller, den franske Afsending, der 
ventes her for at meddele, at Ludvig Filip har be- 
steget Frankrigs Trone. Det virker paa mig som to 
Kontraster; den tyske Hymne og Marseillaisen krydses 
i mit Hoved og vække en Mængde Tanker deri, som 
jeg meget heller vilde udvexle mundtlig med dig end 
nedskrive. 

Bruns ^) ere her nu igen for at blive nogle Dage ; 



O Friederike Bruns Søn, Hofjægermester Carl B. til Kroge- 

de se m^^ medtagne ud efter den Carisbiderknr. 
Det var m^et fornøjeligt for mig at gense Sax- 
torph;^) man siger, at han har befundet sig udorøer- 
ket i Carlsbad, men han rejser til Kjøbenhavn ad en 
anden Vej end over Dresden. 

En af disse Aftener skulle vi med Hofraad Bdt- 
ticher') hen at se de berømte Mengs'ske Gibsafetøb- 
ninger ved Fakkelbelysning. Jeg maa strax sige dig, 
at j^ blev meget skuflet ved at erfare, at den store 
Mengs, som j^ altid har anset for Spanier, var fra 
Dresden. Da han af Paven (den daværende, jeg 
veed ikke i Øjeblikket hvilken) havde faaet Lov til i 
Rom og hele Italien at tage alle de Afstøbninger, han 
vilde, for at samle Kongen af %)anien et Museum, 
glemte den kære Mand ikke det stygge Ordsprog 
»Giarité bien ordonnée commence par sol mémec. 
Han lod altsaa Spanien faa en Trediedel og tog selv 
godt to Trediedele, saa at hans Gibssamling eller ret- 
tere Galen, der er ypperiig anbragt her, under Maleri- 
samlingen, er noget af det skønneste og kostbareste. 
At se det ved Fakkelskær er, efter hvad man siger, 
et Raffinement, der kommer Fuldkommenheden nær; 
det er Hr. Bottichers Velvillie, vi have at takke der- 
for, en overordentlig interessant gammel Herre, baade 



rup (1784 — 1869) og Hustru, Frederikke Margrethe f. 

Bugel. 
*) Konferensraad J. S. Saxtorph (1772—1840), Professor i 

Kirurgi ved Kbhvns Universitet. 
') Det er den bekendte Archæolog K. A. Bottiger (1760— 

1835), Direktør for Antiksamlingen. 

naar det gælder Kunst og Videnskab, intim Ven af 
Fru Brun og afdøde Biskop Munter. Bruns og han* 
spiste til Middag hos os, sammen med Hr. de Roulet, 

for faa Dage siden. 

Naa, nu ere da Caramans rejste; de afvente Be- 
givenhedernes Gang ved et Badested. Vi ere ikke 
visse paa at beholde den elskværdige Grevinde Rasu- 
moffeky i Vinter; Galitzins og Narischkins ere rejste; 
hvad vil Coloredo gøre uden det franske Gesandt- 
skab? Under alle disse Omstændigheder forudser 
man ikke nogen videre munter Vinter, især hvis 
— som saa mange Munde berette — den ulykkelige 
detroniserede Familie^) kommer og bosætter sig her; 
jeg kan dog ikke tro det, — det vilde være meget 
vanskeligt at faa ordnet 



XXX. 

Dresden, 12. September 1830. 
Hdtel de Saxe, Søndag Middag Kl. 12. 

Jeg anede ikke, kære Fader, da jeg skrev til dig 
forrige Torsdag i min kønne Salon, at jeg skulde 
komme til at skrive mit Brev Nr. 18 i en Gæstgiver- 
gaard, hvor jeg og mine Børn have maattet søge Til- 
flugt for Folkemængdens Raseri; siden i Torsdags 



^) Karl X. boede efter sin A&ættelse først paa Holyrood 
Skotland, dernæst i Prag, endelig i Gdrz (i Østerrig). 

Aftes er der begaaet frygtelige Excesser, og den offent- 
lige og personlige Fred er endnu stærkt truet Du 
veed rimeligvis de enkelte Omstændigheder gennem 
Aviserne, og oppe i Departementet har du jo kunnet 
faa Coopmans' Depescher at se, som maa være af 
stor Interesse. Jeg kan ikke her give nogen udfør- 
ligere Beskrivelse; thi jeg er stærkt optagen med at 
skrive og afskrive for min kære Mand, der ikke vilde 
alene kunne besørge al den Virksomhed, som det 
nærværende Øjeblik kræver. 

Vort Uheld er, at vi bo i samme Hus som Hr. 
V. Manteuffel, Finantsministeren, der vel er en meget 
brav og fortræfFehg Mand,*) men alligevel er falden 
i Unaade hos Folket ligesom flere andre af Statens 
og Hoffets første Embedsmænd; at plyndre, hærge og 
brænde alt hos dem er det, som Mængdens Ønsker 
gaa ud paa. Fra i Fredags Aftes morede Pøbelen sig 
hele Natten med at ødelægge Politikammeret og Raad- 
huset og at lave et Glædesbaal af alle Dokumenter, 
særlig dem, de fandt i Kontorerne. Den Haandfuld 
Militær, man sendte imod dem, blev jaget paa Flugt. 
Vi tilbragte hele Natten paa Vagt, saae Flammerne 
og hørte Skrigen og Raaben; et ØjebUk troede man, 
at Turen vilde komme til os ; men heldigvis ikke, — 



*) Manteuffel skildres rigtignok saaledes i et Brev fra den 
preussiske Minister Stein 1813: »en ærgerrig og flad 
Bureaukrat, som behersker sine Kollegaer ved Grovheder 
og ved sin Heftighed.* (Vehse, Gesch. der deutschen 
Hofe, XXXIV, S. 295). Men fra andre Sider roses han 
som pligtopfyldende og retsindig. 

ikke endnu. Fra igaar Morges have vi pakket alt 
Transportabelt i Kufferter, og jeg er flyttet hen til 
Bruns i dette Hotel, hvor man er i Sikkerhed; da 
det vender ud til Neumarkt, kunde jeg igaar Kl. 2 
særdeles vel se Prins Friedrich blive modtagen af 
Folket med begejstrede Tilraab; man holder over- 
ordentlig meget af ham, og han fortjener det; han er 
god, venlig, forstandig, kundskabsrig og har de bedste 
Hensigter. — Coopmans har Nationalgardister hos sig 
oppe paa 2den Sal for at forsvare (hvis det er 
muligt 1) Indgangsdøren til vor Lejlighed, ifald Folket 
skulde øve Vold paa iste Sal og plyndre der. Du 
kan tænke dig, i hvilken Angst man lever I Kl. 8 
maa man være hjemme, saa fra den Tid til om Mor- 
genen kan jeg ikke vide noget om, hvad der er gaaet 
for sig henne ved Seethor hos min Mand; men han 
vil ikke have, at jeg maa forlade mine Børn, ellers 
vilde jeg have været derhenne; thi personlig Fare er 
der ikke nogen af: der er kun Anledning til at være 
bange for Ildebrand, og af den Grund har jeg 
ment det rettest at faa Børnene ud af Huset. Byen 
er en hel Lejr; om Dagen gaar og kommer jeg; jeg 
opsnuser hvad jeg kan af Nyt, og C. hvad han 
formaar. Det er egentlig ganske morsomt; men det 
vilde høre op at være det, hvis det varede længer 
ved. Alt er i et fr}7gteligt Oprør, og man afventer 
utaalmodig hvad der kommer ud af Dagene imorgen 
og iovermorgen; thi da vil det vise sig, hvordan Re- 
geringen agter at optræde ligeoverfor Borgernes For. 
dringer. 

Alt er væbnet; Tøjhuset har maattet udlevere alle 

£. Gigas: Litteratur og Historie. III. 15 

Mennesker Vaaben, og Borgerne ville ikke finde sig i 
en eneste Militær; disse ere til Gengæld rasende og 
skumme af Forbitrelse bag deres Kasem^tre; Ofii- 
cereme kræve Retfærdighed; Kongen er tagen ud 
igen til Slottet Pillnitz; Prins Friedrich er her; men 
idag har Hoffet ikke, som sædvanligt, hørt Messe i 
den katholske Kirke. Folket er stærkt opbragt mod 

det katholske Præsteskab. 

Sig vor gode Konge, at jeg har helt ondt i Haan- 
den af at skrive saameget, og at jeg haaber, at Hans 
Majestæt vil være tilfreds med den nye Legations- 
sekretær, som — det være sagt uden Ubeskeden- 
hed — skriver læseligere end sin Chef. Hils de 
kære Prinsesser tusend Gange med al Ærbødighed og 
Hjertelighed. Jeg haaber, at naar du læser dette, er 
alt igen roligt og at vi ere rykkede ind i vor Bolig 
paany. Flygtningene omfavne dig kærlig. 

Pepita. 

Vore Kostbarheder, Papirer og Linned er spredt 
om hos forskellige af vore Venner; thi hvis man 
plyndrer underneden, vil Folkeretten ikke 
hjælpe os synderlig ovenpaa. 



XXXI. 

Dresden, i6. Sept. 1830, hjemme. 

Jeg skriver i Hast til dig, kære Fader, for at med- 
dele dig, at alt staar vel til i vort Hus, men endnu 

meget slet udenfor. Hvad dog en Revolution er 
for en frygtelig Ting! Og denne er ikke af de 
mindste. Hvilke pinlige Alternativer for den konge- 
lige Familie, som er saa enig, saa god, saa agtværdig. 
Det er et stort Øjeblik for Prins Friedrich; men der 
er al Grund til at tro, at han er paa Højde med Si- 
tuationen; det er en Fyrste opfyldt af ædle Følelser, 
af Hjertensgodhed og Klogskab; det er rørende at se 
ham under al denne Tumult. 

Alt er her i en forfærdelig Forvirring; man hører 
kun Raab og Trommehvirvler; Proklamationer slaas 
op og rives ned og erstattes med andre. Alligevel 
har jeg vovet mig hjem igen; det syntes mig ikke 
rigtigt at opholde mig, uden min Mand, i et Her- 
berge, som er fiildt af alle Slags Folk og hvis Døre 
barrikaderedes allerede fra Kl. 8 om Aftenen. 

Jeg kan næppe overkomme alt det Skriveri for 
min stakkels Coopmans, der vilde styrte under Ar- 
bejdet, hvis jeg ikke bar en Del af det. Fortæl Kon- 
gen det. 

Men hør, det er meget længe siden, at vi have 
Éaaet Brev fra dig! Farvel; jeg har ikke Tid til at 
blive ængstelig; det vilde jeg ellers blive. — Naa, nu 
skal der skrives igen; Folket har atter gjort Oprør 
mod en Proklamation, Prinsen har udstædt; Prinsen 
rider om i Byen; han kastede et Blik til dette Hus, 
og jeg kastede et Blik i hans Sjæl, som synes mig 
stærkt bevæget. Stakkels Prins 1 



15' 

XXXII. 

Dresden, 26de Sept 1830. 

— Du skriver den 14de, ganske rolig; og du 
aner ikke, at din Dattersøns Fødselsdag fejredes 
med den Handling, der er vigtigst for et Riges Fred, 
og at en glimrende Illumination forkyndte Dresdens 
stolte Indbyggere, at deres Anstrængelser vare blevne 
belønnede med Opfyldelsen af deres kæreste Ønske, 
idet Prins Friedrich August er kaldet, ikke til Tronen 
(det skete ikke, fordi han højsindet afislog det), men 
ialtfald til at være Regent. Hvilket mærkeligt Tids- 
rum! Man laver rigtignok Revolutioner i en Fart 
nuomstunderl — Nu er alt i Ro her, og den For- 
nemste saavel som den Ringeste glæder sig over at 
regeres af denne Prins Friedrich, som er saa hjertens- 
god, besidder grundige Kundskaber i alle Retninger, 
er ædelmodig, elskværdig og oprigtig ønsker sit Fædre- 
lands Vel. Efter al Sandsynlighed vil Administratio- 
nen blive fuldstændig omdannet; det, man strax kunde 
gøre, er allerede gjort; Afsættelse!" og Ombesættelser 
af Embeder have allerede fundet Sted i stort Omfang, 
og flere ville følge. Det er meget rimeligt, at vor 
kære, udmærkede Nabo, Minister Manteuffel, ikke 
kommer til at beholde Finantsminister-Portefeuillen; 
trods sit fortræffelige Hjerte og sin store Begavelse 
har han ogsaa paadraget sig Folkets Had, og det er 
en stor Lykke for ham (og middelbart for os), at 
han var fraværende under Urolighederne ; der er ellers 
ingen Tvivl om, at Pøbelen, i det første opblussende 
Raseri, ikke vilde have undladt at plyndre og hærge 

dette Hus for at faa fat i den stakkels Manteuffel. 
Igaar kom der Brev fra ham til hans stakkels Sviger- 
inde, dateret Baden-Baden den lode; han vidste endnu 
ikke, hvad der i samme Øjeblik foregik i hans Hjem- 
stavn. Man har sandsynligvis skrevet til ham, at han 
gjorde bedst i at blive borte endnu, og Flere tale om 
en diplomatisk Sendelse, f. Ex. til Frankfurt, hvor 
man vil sende ham hen uden først at lade ham 
konune her tilbage, for at ikke den gamle Utilfreds- 
hed skal vækkes tillive igen, naar man £aar ham at 
se. Er det muligt, at man kan komme tU at takke 
Gud for at have kaldt dem til sig, hvis Bortgang fik 
vore Taarer til at flyde? Det er dog Tilfeeldet, naar 
vi tænke paa den fortræffelige Fru v. Manteuffiel, der 
døde i Juni; hvis hun nu levede, hvilken Soig og 
Bekymring vilde hun da ikke føle for den Mand, som 
hun tilbad! 

Jeg kommer nu lige hjem fra en Revue over 
Borgergarden, hvis Kommandant i hele Kongeriget 
Prins Johan (Broder til Prins Friedrich) er udnævnt 
til at være. Han viste sig tilhest, i Kjole, med hvidt 
Bind om Armen (det var Dresdener-Revolutionens 
»hvide Rose«), Hatten i Haanden og en meget blid 
og venlig Mine. Prinsessen fiilgte efter tilvogns. 
Deres Højheder passerede imellem Borgergardans dob- 
belte Rækker; men der var ingen andre Personer af 
Kongefamilien tilstede, og Hyldestraabene vare til dem 
alene; der var sandelig heiler ikke tilstrækkeligt til 
Flere. Hvad der er mærkeligt ved Borgergarden er, 
at den har dannet sig af sig selv og i Virkeligheden 
har bidraget meget mere til Ordenens Opretholdelse 

end Nationalgarden. Den bestaar af de fornemste 
Adelsmænd, Haandværkere, Skuespillere, Købmamd, 
»d*ogni formå e d'ogni etå«,^) som have ladet sig 
indrullere og have delt sig i Kompagnier paa 50, 
100, 200 Mand, selv valgt deres Chef og bære deres 
hvide og grønne Fane, med Kompagniets Numer. 
Paa Torve og Gader, ved forskellige Porte og Døre, 
se vi Greverne Fitzthum, Koneritz, Friesen, endog 
den gamle Overjægermester, ^) de ældste Mænd i Sta- 
tens Embeder staa Skildvagt og lystre Kommando af 
deres Kapitajn, Skuespiller Meaubert') (en udmærket 
Komiker) eller Skomager Schmidt eller Andre. Det 
er meget smukt og patriotisk handlet af Adelen, der 
gør ret i at vise sig saadan ved slige Lejligheder. 

Jeg er glad over, at du har faaet gode Efterret- 
ninger fra Tante Rechteren; jeg skriver til hende en 
af disse Dage. De Breve fra Paris, vi have set, ere 
beroligende, og dog er Ingen rolig med Hensyn til 
Fremtiden. Horizonten er overalt meget sort I 
Leipzig har der ftmdet betydelige Falliter Sted; ganske 
fomylig det gamle, solide Hus Schropfer; Fyrst 
Lynar*) har lige sagt mig, at han taber mange Penge 
derved. Det lader dog til, at det falder til Ro i 



*) Citat af Leporello's Liste-Arie i »Don Juan«. 

*) Overhofjægermesteren hed von Oppell (fra 1827), »én 
muntrer alter Mann, der seinen alten Herm Konig An- 
ton noch frisch undrustiguberlebthat.« (Vehse, Gesch. 
der deutschen Hofe, XXXIV, S. 387). 

^) Eduard Meaubert var ved det tyske Hoftheater. 

*) Fyrst Otto Lynar var østerrigsk Kammerherre og g. m. 
en sachsisk Dame (Gre\inde von Bose). 

Belgien. Gud give det! thi dersom det gik i Stykker 
dér, kunde Eftervirkningerne blive frygtelige og til at 
mærke mange Steder. Qui vivra verral Sig Mad. 
Masset, at jeg ofte mindes dette Ordsprog, som jeg 
har hørt hende bruge. — — 



XXXIII. 

Dresden, lo. Okt. 1830. 

Det har nu skylregnet i tre Dage. »Det var da 
en løjerlig Maade at begynde et Brev paa,« siger du 
vist, kære Fader. Men naar du faar at høre, at 
Regnen er Genstand for Alverdens Ønsker og at de 
største Interesser ere knyttede til Regnen, saa vil du 
ikke være forundret. Regnen har forstyrret to Op- 
stande siden forrige Torsdag, og det vil være meget 
ønskeligt, om det vedbliver at regne længe endnu, 
for at den Ild, der stadig ruger og slaar ud i Smaa- 
flammer af og til, maa blive endelig slukket. — 
Iforgaars var man saa taabelig at opføre et Stykke, 
som aldeles ikke passer til Øjeblikket; der forekom 
ikke andet end en uduelig Fyrste, hans Undersaatters 
Oprør, Folket belejrende hans Slot, belærende Raad 
til det Barn, der skal være hans Efterfølger; Over- 
hofmarskal Liittichau, *) under hvem Theatret sorterer, 



*) Geheimeraad Wolf Adolph v. Liittichau vedblev i en 
lang Aarrække (1824—61) at lede det dresdenske Thea- 
tervæsen som Generaldirektør. 

har, siger man, faaet en ordentlig Nasse af Kongen 
og Stykket er taget af Repertoiret. Det hedder »Der 
treue Diener«, er af Grillpatzer [sic] og skal forrestet 
være absurd og latterligt.^) 

Forresten ' belaver Selskabet sig paa at komme i 
den gamle Gænge paany; man kommer tilbage fra 
Landet, de Fremmede fylde Hotellerne; mange Rus- 
sere og Englændere flygte fra Urolighederne i Paris 
og Nederlandene og søge her et roligt Vinterophold. 
Munterhed bringer man ikke med og finder den ikke 
her; AUes Tanker ere stærkt optagne, og vi komme 
næppe til at more os synderlig i Vinter, uagtet der 
er saadan Tilstrømning af Mennesker, dels paa Grund 
af det store Antal Fremmede, dels fordi Stændeme 
ere sammenkaldte. Hvad der glæder mig er, at min 
gode Veninde Fru v. Minckwitz bliver her. Hvordan 
det? Jo, hendes Mand, der hidtil var Direktør for 
Udenrigsministeriet, har nu faaet Portefeuillen og er 
bleven rigtig Udenrigsminister; derfor blive de her, 
c^ deres Hus, som AUe maa finde saa behageligt, er 
en sand Fordel for mig i min Stilling, da jeg staar i 
saa intim Forbindelse med Adolphine. Du maa imid- 
lertid ikke tro, at der er nogetsomhelst politisk For- 
maal dermed ; hvei^en hun eller jeg give os i mindste 



') GriUpaners »Der treue Diener seines Herm*, et interes- 
sant Sl>*kke« men med betydelige Svagheder, opførtes 
iWste Gang 1827 i Wien. Det skaffede Digteren ad- 
j^kUiigt Bryderi i hans Fædreland, uagtet Dramaets Hdt 
n&præsenta^r den mest vidtdrevne Loyalitet efter gam- 
mdspansk Mønster. 



Maade af med den Slags Ting. Gud fri os I Des- 
uden vilde man her pege Fingre af en Kvinde, hvis 
hun vovede at give sig af med Politik eller Forret- 
ninger; det er helt anderledes end i Paris. Derfor 
havde jeg ogsaa svært ved at vænne mig dertil, og 
nu er det kun i al Hemmelighed, jeg delikaterer mig 
dermed sammen med nogle udenlandske Damer eller 
ogsaa nogle Herrer, som ikke ere her fra Landet. 

Hr. V. ManteufFel ventes hertil i Løbet af 14 Dage; 
saa udløber hans Congé. Man kender ikke endnu 
Regeringens Beslutning med Hensyn til ham; men 
man er forbavset over, at man lader ham komme til- 
bage under de nærværende Omstændigheder, og man 
er bange for, at hans Tilbagekomst skal foranledige 
nye Spektakler. Det vilde sandelig ikke være mun- 
tert for os, dersom man gav ham en Serenade, 
saadan som den udenfor Raadhuset, og en Glædes- 
ild, som kunde naa 2den Sal. Tænk, hvilke for- 
uroligende Rygter man morer sig med at udsprede; 
nu hedder det, at onde Mennesker ville forgifte 
Brøndene og Kilderne, hvis ikke alle Folkets Ønsker 
ere fuldstændig opfyldte inden Maanedens Udgang! 
Jeg forsikrer dig, denne Sindstilstand, denne stadige 
Væren paa sin Post er noget højst ubehageligt; om 
Aftenen maa man begive sig tidlig hjem ; da det nye 
Politi ikke endnu er organiseret, kunne Vagabonder, 
Tiggere og Gavtyve rigtig drive deres Spil; man 
lever bestandig som paa Naale. Forhaabentlig sker 
der en Ende paa det; men det gaar rigtignok grumme 
langsomt. 

Jeg begynder nu igen at tage lidt fat paa Musik- 

ken og Tegnekunsten, — jeg synger hos Morlacchi,^) 
spiller Klaveer til Fløjte sammen med Hr. Albrecht, 
Guitar med Roulet, og jeg tegner hos en Grev Sten- 
bock (Svensker af Herkomst), der har et ypperligt 
Talent. *) 



XXXIV. 

Dresden, 4. Nov. 1830. 

Nu er da Gudskelov den slemme 31. Oktober 
forbi, som man frygtede saa stærkt, — den gik, om 
just ikke rolig hen, saa dog uden aabenlyst Oprør. 
Der var almindelig Illumination, men en temmelig 
stærk Blæst ødelagde den næsten helt. Denne længe 
forberedte Dag blev da ogsaa højtideligholdt af Katho- 
likeme; thi du maa vide, at for at undgaa al Stiid 
og for at berøve de Ondsindede ethvert Paaskud til 
Misfornøjelse havde Regeringen baaret sig klogt og 
snildt ad ved at lade Festen have en dobbelt Anled- 
ning: Aarsdagen for Reformationen i Sachsen var 
Grunden til Protestanternes Illumination, og Ordenens 



O Francesco Morlacchi (1784 — 1841), Kapelmester ved den 
italienske Opera i Dresden. 

*) 19. Dec. skriver hun: »Grev Stenbock har begyndt at 
tegne vore Portræter, og Beg5mdelsen svarer allerede dl 
hans Talent.« — Yoldi taler i sin Dagbog 1840 om et 
andet Billede af hans Datter, udført af en Dame i Dres- 
den. Mon intet af disse Billeder nu skulde være at 
finde noget Sted? 

Genoprettelse var det, Katholikeme illuminerede for. 
For otte Dage siden fik derfor alle Præster Befaling 
til at tilkendegive Folket Kongens og Prinsregentens 
Ønske. Du kan forstaa, at det er en interessant Tid I 
Jeg hørte to af disse Prædikener, hos mig selv og hos 
Andre, jeg mener i den katholske og den reformerte 
Kirke. Naa, saa kom da Illuminationen. Der var 
meget ejendommelige Transparenter; i dem alle laa 
en dobbelt Betydning, enten med Hensyn til den reli- 
giøse eller den politiske Troesbekendelse. Det mærke- 
ligste var Luther og Prins Friedrich (der er 
meget god Katholik, men som man helst vilde have 
ikke var det) anbragte lige med Næserne mod hin- 
anden og disse Ord under: »Frygt Gud og ær Kon- 
gen!« Under alle disse Begivenheder viser man 
idethele den gode gamle Konge meget lidt Hensyn; 
man lader ham ganske ude af Betragtning, som om 
han slet ikke existerede. 

Hr. V. ManteufFels Udnævnelse til Ministerposten 
i Frankfurt har da fundet Sted, og den har tilfredsstillet 
Publikum, som hans Tilbagekomst vilde have sat i et 
frygteligt Humør. Hele hans Hus, samt hans Svigerinde, 
rejser til ham ; og den Mand, som han træder isteden for, 
flytter til Gengæld ind i hans Hus ; det er Hr. v, Zeschau, 
som er udnævnt til Præsident i Konsistorium; han er 
Enkemand og har kun en Datter paa lo — 12 Aar, 
hvis Guvernante, en Frk. Gall, som jeg allerede ken- 
der og som virkelig er en meget elskværdig Dame, 
han skal til at holde Bryllup med.^) Men hvad vil 

^) Heinrich Anton v. Zeschau, Finansminister i Lindenau's 
Kabinet, der afløste det 1830 styrtede (under den lidet 

den tachmke Ådd sige, der er £Drskn^kd^ for* 
driogsfiild, naar det gaekkr Aner! — Idag vente H 
Hr. de Canmian, som btiver her en 14 Dage for at 
sadge sine Møbler og rimdigvis £ia sin Snustobaks- 
daase; man savner ham m^^et mere end hans Kone, 
som vd besidder ak, hvad der behøves for at bdiage, 
Forstand, Ynde, Skønhed, Kundskaber, men dog ikke 
har vimdet en eneste Veninde. Man siger, at Hr. 
Reinhardt, ^) der kommer i hans Sted, er meget gam- 
mel; men han har en m^ Kone og to voxne Døtre 
af ^nxc Ægteskab; det kan ahsaa alligevel blive et 
befaagdigt Hus at konune i. Forresten have vi Krig 
i Udsigt og Koieraen i Hælene paa os, saa der er 
ikke megen Anledning til at vente Morskab i Vinter. 
Foreløbig holder man dog sine Smaaselskaber; der er 
mange flere Udbendinge her end iQor Vinter; man 
ses, man snakker sammen, og takket være B^ven- 
hederne, der interessere saa almindelig og saa reelt, 
mangler Konversationen aldrig Stof. Der danses ikke 
endnu, men der musiceres, og de yngste og Uvligste 
Damer (deriblandt Mutter C 00 pm ans) lade under- 
tiden, som om de ville prøve en lille Mazuiiui eller 
Galop; men det er blot et Øjeblik, for at stiUe Fød- 



yndede Detlev v. Einsiedd), ægtede vii^elig den nævnte 
Dame, hvis Repræsentationsevne skal have været be- 
tydelig. 
') Grev Charles Fran^ois de Reinhard, en d3rgtig Mand, 
Tysker af Herkomst (1761 — 1837), havde bl. a. været 
fransk Udenrigsminister 1798 og benyttedes siden til 
diplomatiske Sendelser. 

demes Længsel; thi vi brænde alle af Længsel efter 
Dansl Er jeg ikke et rigtigt Barn, ikke sandt? 

Ak Gud, hvad skal der blive af Holland og vore 
Kapitaler? Min stakkels Edzard er stærkt betagen 
deraf; thi du kan jo tænke dig, at saadan som vi be- 
tales af Regeringen, kunde vi umuligt blive her i 
Stillingen, dersom de svigtede. Jeg nærer stadig godt 
Haab; Coopmans skænder paa mig derfor og siger, 
at jeg er et uerfarent Barn; det kan være, han har 
Ret; men alligevel kan Tanken om Fattigdom ikke 
berøve mig mit gode Humør eller gøre mig urolig 
som saa mange Andre. Jeg siger altid til mig selv: 
»Vent til Ulykken kommer, saa kan du altid blive 
bedrøvet; kommer den, nuvel, saa finder man jo nok 
en Maade at bære den paa, som saa mange andre 
Mennesker, der have været ulykkelige, — dem har 
der jo været nok af, siden Verden blev til; og kom- 
mer den ikke, saa vilde jeg min Tro have spildt min 
Tid med at føle Uro for Ingenting.« Selv om det 
Raisonnement ikke er overbevisende for alle Menne- 
sker, saa er det ialtfald saa kraftigt for mig, at det 
ikke kan lykkes mig at blive forknyt, uagtet jeg 
undertiden har god L^st dertil for at glæde Coop- 
mans. Han er virkelig meget mere optagen af det, 
end jeg synes om; han læser, læser, læser uafladelig. 
Dokumenter, Aviser, alt Muligt, og naar han skal 
hvile sig, saa skriver han, saa lang Dagen erl Jeg 
frygter meget for hans Øjne, som han i lang Tid 
har klaget meget over; den Levevis kan ikke være 
god for dem, og jeg er ogsaa bange for, at hans 
Smerter i Leveren skulle begynde igen, hvis han 

bliver ved at have Aarsag til Bekymring. Forøvrigt 
ligger Hollands og dets Konges Skæbne ham højlig 
ptaa Hjerte, ogsaa hans private Interesser fraregnede. 

— Hvad s^er du til Spanien og til den lille Pro- 
log, der nylig er spillet dernede; thi jeg betragter 
det som en Prolog; Stykket bliver tilsidst nok op- 
ført. Forresten finder jeg, at Dronningen^) har baa- 
ret sig m^et snildt ad ved først at faa en Datter; 
thi hvis han havde bragt en Søn til Verden (hvad 
jo sandsynligvis havde gjort Ende paa al Tvist), saa 
vilde man have sagt, at det ikke var gaaet rigtig til, 
ligesom fordom med Kongen af Rom og med Her- 
tugen af Bordeaux, der kom saa belejligt, at man ikke 

vilde tro, at det var dem. J^ er meget vred 

paa mig selv, fordi j^ rent ud glemte den 28de 
Okt,') saa at j^ ikke fik skrevet til Kronprinsessen. 
H\is du mener, det er rigtigt, saa sig, at j^ har 
været syg og at j^ heller ikke har skrevet til dig, 
men at j^ med det allerførste vil skrive osv. osv., 

— og det er virkelig sandsynligt, at j^ gør det, eller 
maaske jeg nu venter til Aarets Slutning eller den 
28de Januar. Hvad synes du? 

Idag er det den hellige Karls Fest, en sør 

gelig Dag for den ulykkelige Karl X! Den kære Mad 
Massets Indfald med hans Rheumatisme er dejligt 
men de stakkels Mennesker ere sandelig nok at be 
klage uden den Daarlighed med. — De arme Mini 



^) O: Marie Christine af Spanien; her sigtes til den senere 

Dronning Isabella IL's Fødsel 10. Okt. 1830. 
*) Prinsesse Carolines Fødselsdag. 

stres Skæbne er ogsaa meget grusom 1 Jeg kan ikke 
sige dig, hvor Tanken om at se Personer, som vi 
have set i deres Hjem — elskværdige, venlige, kurti- 
serede og smigrede i deres Saloner — føres til Ska- 
fottet, ^) indjager os Rædsel. — Denne Fyrst Polignac 
er en Mand af en saa blid, nobel og vindende Frem- 
træden; har han gjort Dumheder, saa er det sikkert 
ikke af ond Villie. Den, der indgyder mig mindst 
Medlidenhed, er Peyronnet*) med sin krogede Næse, 
sine Losøjne, sin Slangetunge og sit djævelske Vid. 
Jeg kunde ønske for Polignac, .at han aldrig havde 
realiseret den Vittighed, man lavede om ham i sin 
Tid, da han efter frugtesløse Skridt i Paris (for at faa 
den ulykkelige Ministerportefeuille) rejste tilbage til 
London, hvor han var Gesandt; man sagde dengang: 
»Il a voulu essayer de passer Thabit [de ministre], 
mais il n'a pu passer que la Manche.« 



XXXV. 

Dresden, 7. Nov. 1830. 
Kære, gode Fader, det er mig altfor magtpaalig- 
gende at bevidne dig min Glæde strax over den lykke- 

*) Paa Skafottet kom Ministrene ikke, men derimod i 
Fængsel. 

*) Grev Charles de P. (1778— 1853), et af de mindst po- 
pulære Medlemmer af Ministeriet Villéle, hvor han var 
Justitsminister, og siden af Ministeriet Polignac, hvor 
han var Indenrigsminister. 

lige Overraskelse, der nys er bleven dig tildel, efter 
hvad min Tante meddeler mig, — til at j^ skulde 
vente paa at faa Efterretningen fra dig selv. ]eg sen- 
der dig vedlagt Tantes Brev, som fornøjede mig høj- 
lig paa dine Vegne, da jeg veed — og godt forstaar 
det — , hvormeget det, med dine Kærligheds- og 
Troskabsfølelser overfor dit første Fædreland og dine 
gamle Suveræner, havde at sige for dig, at dn var 
bleven berøvet Karl UI.'s Orden. Jeg haaber derfor, 
at det ikke er en falsk Efterretning, og jeg gl^eder 
mig allerede i Tankerne til at se dig igen med det 
kønne blaa og hvide Baand og det emaillerede Kors; 
tillad mig dog at beklage, at Kong Ferdinand ikke 
har ombyttet det lille med det store. Imidlertid 
lykønsker jeg dig, og Coopmans ligesaa af ganske 
Hjerte ; thi det er dc^ virkelig en Oprejsning, en sand 
Balsam for Saaret. Du maa da være rigtig glad, kaere 
Fader, og jeg er ked over, at jeg ikke i dette Øjeblik 
kan se dig, høre dig og trykkes til dit Hjerte. Det 
kære Spanien! hvor vi dog begge inderst inde holde 
fast derved! og hvem kan fornuftigvis være vred paa 
os derfor? 

Jeg er vis paa, at den gode Konge vil glæde sig 
ligesom du selv over denne Begivenhed; han har altid 
viist, at han kunde sætte sig i dit Sted og forstaa 
dine Følelser. Naa, lad os nu høre op; thi jeg kunde 
blive ved at tale i uendelig Tid om det; det gør 
mig saa uendelig glad! Det er ikke for Baandets 
Skyld; men jeg betragter det som en saa stor Satis- 
faktion for dig, der er saa god og hæderlig en Spa- 
nier. Den Oprejsning skulde og burde du have! — 

Jeg maa strax hen til Prinsesse Louise (den nuværende 
Dronnings Kusine) og fortælle hende det. Vi have 
tidt talt derom, og hun vil forstaa, hvor glad jeg er. 
Nu ser jeg med større Fornøjelse end ellers paa dit 
(daarlige) Portræt, der hænger i Børnenes Værelse og 
hvor du har det blaahvide Baand i Knaphullet. 

Caraman er kommen hertil; vi ville give ham en 
Middag, som vor Alphonse's Gudfader, maaske et 
Aftenselskab. Men dersom de hollandske Papirer blive 
ved at falde som hidtil, give vi ikke meget Mere i 
Vinter. Det er en skrækkelig Tid. Til syvende og 
sidst er jeg vis paa, at det hele kommer nok i Orden 
igen, og at det bliver mindre slet end man tror. 
Foreløbig gør man ganske ret i at more sig lidt. Det 
er nu min Politik! 

Hils Hr. V. Langenau mange Gange; jeg fik en 
Hilsen fra ham gennem Eleonore Hage. Jeg er hen- 
rykt over hans Dresden, og synes bedre og bedre 
derom, for hver Dag der gaar; den eneste Ting, der 
mishager mig, er den vedholdende Blæst, som hersker 
her og som i dette Øjeblik truer med at slaa det 
Vindue i Stykker, som jeg sidder og skriver ved. 
Hr. v. Coloredo trøster sig i Rusland over Frank- 
rigs Ulykke;^ Fra Narischkin, som er mindre smuk, 
mindre forførerisk og mindre ung end Fra de Cara- 
man, synes virkelig med sine nydelige smaa, straalende 
Øjne og. sit blidt skælmske Smil at omspinde Heltens 
Sjæl med et trøstende Trylleri, som lidt efter lidt faar 
ham til at glemme den skønne franske Dames »uimod- 
staaelige Charme«. 



E. Gigas: Litteratur og Historie. III. 1 6 

XXXVI. 
(Fra Coopmans). 

Dresden, i8. Nov. 1830. 

Skøndt j^ ikke kan beskylde mig selv for Ufor- 
sigtighed ved Anbringelsen af min Formue, har jeg 
ikke kunnet undgaa at mærke Virkningen af den nu- 
værende Tingenes Tilstand paa alle europæiske Pa- 
pirer; og j^ har saadanne franske, hollandske, danske, 
russiske og østerrigske, som ere £aldne 10, 15, ja 30 
Procent. Hvis Krigen bryder ud, bliver Tabet større 
endnu, og Gud veed, om man da kan betale Renterne. 
Jeg prædiker derfor hver Dag Orden c^ Sparsomme- 
lighed for Pepita, og jeg har strøget de store Middage 
og Aftenselskaber af mit Budget, indtil jeg kan se 
tydeligere, hvordan det gaar med de Affærer^ af hvilke 
Europas Skæbne afhænger. 1 saa Henseende ere de 
Efterretninger, vi lige have faaet fra London, ikke 
synderlig egnede til at berolige Fredsvennerne; man 
maa nemlig frygte, at hvis Hertugen af Wellington 
bliver tvungen til at gaa af som Minister, ^) vil han 
tage den Enighed med sig, som hidtil sammenknyt- 
tede de store Kabinetter c^ som alene kunde garan- 
tere Fredens Bevarelse og holde Belgien i Tømme, 
dette Land, der Uder under den skanuneligste og mod- 
bydeligste Revolution, som den gamle og nyere Hi- 
storie kan opvise. Man maa tilstaa, at vi leve i en 



^) Som Følge af Julirevolutionen gik Wellingtons Kabinet 
virkelig af i 1830, en af de betydelige Følger, som Be- 
givenhederne i Frankrig havde i England. 

højst mærkelig Tid, og at Hr. de Talleyrand har Ret 
i at sige, at det 19de Aarhundrede er »grandiose et 
volcanique « . 

Imidlertid glæder jeg mig oprigtig over de gode 
Efterretninger* jeg faar fra Kjøbenhavn, hvor Gudskelov 
alt er roligt, opfyldt af Hengivenhed og Ærbødighed 
for vor fortræffelige, ærværdige Konge. Jeg blev 
meget fornøjet ved at erfare, at H. M. ytrede Ønske 
om at faa mine Rapporter at læse, og jeg nyder den 
Tilfredsstillelse, at der sjældent kommer Depescher 
fra min Chef (hvilket sker omtrent hver ottende Dag) 
uden at han udtaler, at det har interesseret ham at 
læse mine Rapporter. Især i en Depesche, som jeg 
fik for en Maaned siden, sagde man mig de mest 
smigrende og venlige Ting om den Maade, hvorpaa 
jeg havde fremstillet og bedømt Begivenhederne her i 
Landet. Da jeg ikke kan hænge disse smukke Ord 
paa Brystet, haaber jeg, at de med Tiden ville 
blive efterfulgte af noget Reelt, noget, der er synligt 
for alle Øjne. 

Apropos, jeg glemte, kære Papa, at sige dig, at 
ved Audiensen sidste Søndag sagde Kongen af Sachsen 
til mig, at han med Glæde havde erfaret, at Grev 
Yoldi havde af H. M. modtaget et offentligt Vidnes- 
byrd om hans Agtelse, og at det maatte uden Tvivl 
ogsaa glæde saavel mig som min Hustru. Jeg veed 
ikke, hvordan og fra hvem den gode Konge havde 
faaet denne Nyhed at vide. 



16* 

XXXVII. 

Dresden, 12. Dec. 1830. 

Jeg ser, at jeg ogsaa idag er kommen for sent, 
kære Papa, til at skrive et langt Brev; men da jeg 
mener, at et lille Brev er bedre end intet, griber 
jeg Pennen et Øjeblik. Klokken er 2, og min Dag 
er gaaet saadan. Kl. 9 gik jeg hen at høre Girardet, 
den reformerte Præst, som er udmærket, omend lidt 
revolutionær, men det forhøjer jo for Tiden Interessen 
ved hans Prædikener. Derfra gik jeg til den kathol- 
ske Højmesse Kl. 11; denne Orkestermusik og Ita- 
lienernes Sang er altid Katholikemes Fryd, et Skuespil 
for Protestanterne og de stakkels Præsters og Kirke- 
betjentes Fortvivlelse; de staa og bæve og ryste paa 
alle deres Lemmer af Kulde, medens Saserolli *) lader 
sin høje Stemme bæve. Vorherre forlade ham al den 
Distraktion, som hans Rulader fremkalde hos migl 
Ja, den Musik varer virkelig altfor længe. Kl. 12^/4 
gik jeg ligefra Kirken hen at se til Fru v. Minckwitz, 
som med Held dier sin kønne lille Dreng; derfra be- 
gav jeg mig hen til det store Torv for at se Prins 
Johan, hvis Fødselsdag det er, uddele nye Faner dl 
Borgergarden, som han kommanderer; da der var en 
Masse Mennesker samlede, forsvandt jeg snart og 
listede mig afsted langs Husene; nu sidder jeg her 
ved mit Skrivebord. Den er omtrent 2; Kl. 2 skal 
jeg gøre Toilette til Hofkoncerten, som begynder Kl. 5; 



') Giovanni Sassaroli, berømt italiensk Sopran-Sanger ved 
det kgl. sachsiske Hofkapel. 

og imidlertid skal jeg have spist til Middag og kælet 
lidt for Børnene ved Desserten. 

Ak Gud, nu har den stakkels Dahl atter faaet en 
stor Sorg. Hans anden Hustru, som han ægtede for 
ti Maaneder siden, døde igaar i Barselseng. Coop- 
mans er meget henne hos ham og gør ham Venne- 
tjenester; Dahl er en saa fortræffelig, brav Normand. 
Nu er han da endnu ulykkeligere end før, med eet 
Barn til, men ingen Moder til det ! Tænk, at i Løbet 
af halvandet Aar har han mistet to Børn og en Hustru, 
og han har set sin ældste Søn blive enøjet som Følge 
af en slet Barnepiges Forsømmelighed.^) 

Igaar hørte jeg en ny Opera af Bellini, »La Stra- 
niera«, en ganske ny Komposition; og hvad der gør 
den særlig interessant, er at Handlingen er det i 
høj Grad; det har ellers ikke været synderlig Tilfæl- 
det med de italienske Operaer. Vort italienske Theater 
er meget godt; det er Skade, at Majoriteten ikke er 
stemt til Gunst for det; det er os Fremmede, der 
endnu opretholde dette Theater i Dresden; men det 
er at frygte, at til næste Aar lader man det helt gaa 
ind, saameget mere som Prinsesse Louise er den 
eneste af hele den kongelige Familie, der bryder sig 
lidt om det. 

For Tiden dyrker jeg endel Bekendtskabet med 
Schubert,^) en beundringsværdig Violinspiller, som 



^) Denne Søn, Siegwald, blev senere bekendt som dygtig 

Dyrmaler. 
*) Franz Schubert (1808 — 78), i mange Aar Koncertmester 

i Dresden, en elegant Virtuos, hvis Spil mindede om 

Bériot. 

modtages overalt i det gode Selskab, baade med og 
uden Violin. Elise kender ham godt; hun kan for- 
tælle, hvor dejligt det er at høre ham sammen med 
Kummer, der spiller Violoncel som en Romberg. ^) 
Imorgen skal jeg sammen med ham indstudere nogle 
Variationer af Herz over et russisk Thema, og hvis 
alt gaar vel, faar jeg maaske atter Mod til at vove 

mig frem i Selskab. Tusend kærlige Hilsener 

fra Coopmans & Compagnie. 



XXXVIII. 

Dresden, 19. Dec. 1830. 

— Min Gud, hvor det blusser op overalt 1 hvor 
der opstaar Virvar allevegne, tilhøjre og tilvenstre! 

Jeg deler Coopmans' og din Glæde over at se 
vort Land være fornuftigt nok til at yde vor fortræffe- 
lige Konge den Retfærdighed, han fortjener; thi han 
kunde sandelig ikke være bedre! Den franske Mini- 
ster, Baron Reinhardt, er kommen; det er en rar 
gammel Mand paa 80 Aar, som har vanskeligt ved at 
tale, en ung Kone, en trediveaarig, rødhaaret Datter 
og den Vane at lade Folk gaa deres Vej Kl. 10, for 
at han kan komme i Seng. Saadan lyder den Biografi 
over ham, som er i Omløb; imidlertid har hidtil 



^) Bernhard Romberg (1769— 184 1), sin Tids berømteste 
Violoncellist. 



247 

Ingen set ham, og vi kunne endnu ikke dømme om, hvor- 
vidt alle disse Fortællinger ere sande. — Vi vare til 
en meget kedelig Koncert ved Hoffet: et gammelt 
Galeri med Gobelinstapeter forestillende August den 
Stærkes navnkundige Bedrifter, et talrigt Selskab i 
sorte Dragter, baade Damerne og Herrerne, en be- 
drøvelig Musik, og saa Efterretningen om Oprøret i 
Warschau, der kom Aftenen før, ^) — alt dette var 
just ikke egnet til at sætte i godt Humør; men jeg 
fik alligevel Lejlighed til Morskab ved at iagttage det 
altsammen. Kongefamilien er stadig meget god og 
elskværdig; jeg har næsten lovet den gode gamle 
Konge at staa op en Morgen Kl. halv sex for at være 
ved Vinduet, naar han kommer forbi. Tænk engang, 
hver Morgen, om Vinteren, hvad Vejr det saa er, 
gaar han Kl. 6 uden Hat gennem Seethor, hvor jeg 
bor, for at drikke sin Kaffe og ryge sin Pibe i »An- 
ton 's Have«, som Ugger i vor Nærhed; det er en 
lille Bygning med en stor Have eller lille Park, der 
tilhørte Kongen, før han kom paa Tronen, og som 
stadig har beholdt Navn efter ham. 

Coopmans kommer i dette Øjeblik hjem fra Daabs- 
højtideligheden hos den arme Dahl; den Mand er 
meget ulykkelig, — det er nu den anden Hustru, han 
har mistet i Barselseng; det lille Barn hedder Harald 
og er en smuk Dreng.*) 

Mit Hjem er saa fredeligt, saa smukt, saa velord- 



^) Den 29de November 1830 begyndte Polakkerne deres 

Opstand i Warschau. 
*) Han døde allerede 1835. 

net, at jeg oprigtig talt har umuligt ved at være 
urolig og ængstelig ved hvad der sker mange Mile 
fra os i vor Omkres! Hvis Ulykken kommer nær, 
saa siger jeg maaske noget andet; saa vil j^ maaske 
forandre min Synsmaade og tale anderledes. Men lad 
os indtil videre synge: 

»Jouissons du plaisir 
Q^'un instant nous livre; 
L'instant qui va suivre 
Peut nous le ravir!« 



F. Anmærkning. 

Til Afhandlingen om Grev Yoldi har jeg endnu 
et Par Smaating at føje. 

Der er en af Personerne i »Lykkens Yndling«, 
som ogsaa kan identificeres, synes det, nemlig ved 
Hjælp af de i »Museum« 1890 meddelte Erindringer 
af Carl Bernhard. Det er den gamle Russer, der har 
saa mærkelige og interessante Ting at fortælle om sit 
eventyrlige Levned. Man maa vistnok i ham se den 
polske Grev Strazzoldo (eller Strasoldo), hvem ogsaa 
Yoldi omtaler i sin Dagbog.*) »Han havde været nær 
paa Valg til den polske Krone, havde gennemgaaet 
Fængslinger og Livsfarer, havde deltaget i Sammen- 
sværgelser og Revolutioner, bortført sin Kone og i 



^) Se disse »Studier og Essays -t, II, S. 114. 

Granden været en sand Aventurier.« Han boede i et 
lille Hus i Bredgade nær Marmorkirken, med Have 
til, ligeoverfor Palæet, var en fin lille, ejendommelig, 
gammel Herre at se til og en god Fortæller. 

Fra samme Kilde er en Rettelse at hente. Det er 
sagt^) — idet Witt v. Dorings Meddelelser synes at 
antyde det — , at det var Iznardi, spansk Gesandt i 
Kjøbenhavn, som havde et Sammenstød med en Stu- 
dent i det kgl. Theater. Men St. Aubain fortæller 
det om den midlertidige spanske Chargé d'affaires 
Cordoba, en dristig ung Mand, der gjorde sig ilde 
lidt i den danske Hovedstad ved sin Bratalitet og 
Fremfusenhed, og med hvem Historien i Theatret 
passerede i Beg. af Vinteren 1827 — 28. Den berømte 
Sangerinde Mad. Catalani vilde i den Anledning ikke 
kendes ved ham, da hun kom hertil. Mange Aar 
efter, da Cérdoba var bleven General og Minister, 
frelstes han ved en Revolution i Madrid af Dal Borgo, 
den danske Gesandt, som af den Grand blev adlet 
under Navnet »Baron del Asilo«. 



» ) Ovenanf. Bind S. 84. 



ET EVENTYRS VANDRINGER. 



I. 

Den ansete spanske Litterærhistoriker Agustin Da- 
rån, som døde 1862, fortæller i sin »Romancero 
espanol«, der er at betragte som den righoldigste 
Samling af de ældre spanske Folkesange, at han i sin 
Ungdom ofte saae et værdifuldt Manuskript, som inde- 
holdt over fyrretyve Romancer og som, efter Skriften 
at døinme, maatte være fra det 15 de Aarhundrede, 
— hvilket allerede gjorde det mærkeligt, da de ældste 
haandskrevne Romancesamlinger, vi besidde, hidrøre 
fra det i6de Aarhundrede. Endvidere vare de i Sam- 
lingen optagne Romancer højst interessante ved deres 
Indhold; det var ægte, gamle, naive Folkesange af 
betydeligt poetisk Værd, særlig en længere Fortælling 
eller Cyklus af Romancer, med Overskriften: »Her 
begynder Historien om Prinsessen (la Infantina) af 
Frankrig og om hvorlunde Prinsen af Ungarn gjorde 
hende til sin Elskerinde (namorada), før han giftede 
sig med hende«. Efter Sprogets Form antager den 
spanske Videnskabsmand, at den maatte være m^et 
gammel, maaske fra det 12te eller i alt Fald fra det 

13 de Aarhundrede. Da nu Durån i sit senere Liv 
kom til at sysselsætte sig meget med Folkepoesien 
og forberedte sin Romancesamling, der udkom første 
Gang 1829 og i meget forøget Udgave over 20 Aar 
efter, tænkte han naturligvis ogsaa paa det gamle 
Haandskrift og søgte efter det som en vigtig Kilde, 
— men i et Land som Spanien kan sligt let blive 
borte, og al Eftersøgning var forgæves. »La pérdida 
es irreparable« (Tabet er uerstatteligt), udbryder Durån 
med et Suk over sine Landsmænds Ligegyldighed for 
deres rige Fortidsminder. Imidlertid finde vi alligevel 
Fortællingen om Prinsessen optagen i hans Romancero. 
Det lykkedes ham nemlig at faa fat i en, rigtignok 
ikke synderlig god og heller ikke fuldstændig. Kopi 
af den. Gangen i Fortællingen huskede han tydelig, 
og ikke saa faa Brudstykker kunde han udenad; ved 
Hjælp af alt dette har han da rekonstrueret den og 
gjort det saa godt (i det 13de Aarhundredes Sprog), 
som man kunde vente af en saa udmærket Romance- 
kender. Det er umuligt at mærke, hvilke Stykker 
der ere de interpolerede; da han ikke fortæller dette, 
kan man ikke ganske uden Grand dadle ham for 
Mangel paa filologisk Ærlighed, paa samme Tid som 
man maa glæde sig over at besidde det gamle Digt 
i en saa smagfuld Bearbejdelse, som i ethvert Tilfælde 
er tilstrækkelig til Opfatning af det poetiske Stof.*) 



*) Ferd. Wolf (Studien zur Geschichte der spån. u. portug. 
Nationallitteratur, S. 51 3-- 14) er meget skeptisk lige- 
overfor Duråns Udsagn om det forsvundne Manuskripts 
Ælde. Det lyder unægtelig ogsaa noget mærkeligt 

Det Følgende er et Forsøg paa en Oversætteke 
af det meste af Romancecyklen, rigtignok kun eo 
Prosaoversættelse; af de Afsnit, som ikke ere helt 
oversatte, meddeles Hovedindholdet kortelig. 



I. 

Der beredes store Fester i Frankrigs Land; Tur- 
neringer skal der holdes i Paris, den store Stad, for 
at fejre Prinsessens, Kejserdatterens Giftennaal. Alle 
ønske sig hende tilægte, men hun vil ikke ægte 
Nogen, skøndt hendes Fader er gammel og hun skal 
arve ham. Meget haardhjertet var Pigen, altfor haard- 
hjertet, saare fuld af Knibskhed og ligervis af Hovmod. 
Syv Feer bragte hende Gaver i hendes Fødselsstund; 
de sex vare hvide Feer, men den ene var sort og 
ulykkebringende. De sex gjorde hende velvoxen og 
skøn; men den sorte, som hadede hende for hendes 
Faders Skyld, gav hende Hovmod uden lige; thi saa- 
ledes mente hun at hævne en Fornærmelse, der var 
viist hende, og hun forjættede hende, at aldrig skulde 
hun elske nogen Mands Søn, undtagen den usselige 
Bonde (villano), som skulde forstaa at tæmme hende. 
Prinsessen tog bestandig til i Skønhed, men overgik 
sig selv i Knibskhed, og elske vilde hun ikke. Hun 
finder ingen Mand, der behager hende, lige fra Kon- 
gen ned til Hyrden; ingen viser hun VenUghed imod, 
ingen svarer hun paa hans Tale; jo ydmygere en 
beder, des haardere nægter hun at opfylde hans Bøn. 

Da Turneringen forkyndtes, drog mange ædle Rid- 
dere til Paris, Prinser og Hertuger af Æt; langt fra 

kom de, tillands og tilvands. De holde meget straa- 
lende Fester, hvortil ej findes Mage i Verden, for at 
tvinge Møens stridige Sind. En pranger med skønne 
Dragter, En bringer kostelige Klenodier, En bærer 
tusendfarvede Fjer i Hjelmen, og En klæder sig i 
skinnende Harnisk for at behage hende. En digter 
Sange, og En taler uophørlig fagre Ord, idet han 
mener paa slig Vis at kunne fængsle hende, som hid- 
til stedse var fri. Men Møen, der saae alt dette, lo 
kun deraf; hun spottede dem alle, den ene mere, den 
anden mindre, undtagen en god Ridder fra Ungarn, 
Søn af Kongen i det Land og meget skøn og uden 
Lyde. Hun saae ham bryde Lanser og kæmpe med 
Sværd, og Alle, som han ramte, faldt til Jorden. Hun 
saae ham bringe Mændene til at skælve, saa ofte han 
var klædt i Rustning, og vinde Damernes Hjerter, saa 
ofte han var klædt i ridderlig Dragt. I Slottets Sale 
saae hun ham danse saa skønt og vel i Takten, at 
det var saare mærkeligt. Hun saae ham lege Skaktavl 
og Tærning, altid med roligt Aasyn, enten han tabte 
eller han vandt Hun hørte ham tale fagert og synge 
Sange, som gik lige til Hjertet for at tænde Kærlig- 
hedens Lue derinde. Da Prinsessen ikke saae nogen 
Ting at dadle hos ham, blev hun meget bedrøvet; 
thi hun troede det umuligt at finde noget at udsætte 
paa ham. Hun græd af Vrede og Raseri og bed sine 
Læber tilblods. Da kom der hen til hende en Duefla, 
der havde set hende sidde saaledes, og hun sagde 
hende Følgende med dæmpet Stemme: 

»Prinsesse, som jeg har opfostret og gav Mælken 
af mit Bryst at die, tab dog ikke Eders Mod strax. 

thi den Mand er ikke til paa Jorden, som maogier 
Fejl. I har set Ungersvenden kæmpe vel paa Kamp- 
pladsen, lege og danse vel paa Slottet, snild til at sige 
fagre Ord og digte fagre Sange og lænkebinde de 
skønne Damer ved Høviskhed. Tænk Eder vel om, 
Seflora; Eet kan I dog prøve ham i endnu, og 
denne Gang tror jeg, at det vil gaa, som I ønsker. 
Byd ham flux at betjene Eder ved Maaltidet, dér vil 
han nok begaa nogen Fejl, hvor snild han end ellers 
er. « Møen fik Trøst af sin Duenas Ord, og ufortøvet 
befalede hun at ordne alt. Hun skikker sine Sende- 
bud, i Hast og ikke i Mag (de prisa non de vagar), 
for med blide Ord at hente Prinsen til hende. 

Alt drage de hen, i Hast og ikke i Mag, og 
bringe den ædle Ridder Prinsessens Bud; saasnarthan 
havde hørt det, adlød han ufortøvet, og da han var 
kommen til Borgen, hvor Prinsessen boede, sagde 
han med ædel Anstand, at han var til hendes Tje- 
neste. Hun svarede, at hun havde ladet ham kalde, 
for at han kunde holde hende med Selskab, medens 
hun spiste. Møen satte sig, og Prinsen ved hendes 
Side, og med høviske Lader betjente han hende af 
Retterne. Smukt skar han Kødet i Skiver, smukt 
skar han Fuglene for, smukt skænkede han i Bægrene 
og kredensede Vinen. Saa smukt gjorde han det, at 
det var ut\^ivlsomt, at han var meget vant til at øve 
slig Idræt ved kongelige Gæstebud. Prinsessen, der 
saae det, skjulte sin Ærgrelse, ligesom den, der skju- 
ler sin onde Hensigt, og ligesom Slangen, der plejer 
at ligge mellem Blomster, for bedre at kunne træffe 
sin Fjende med sin Gift. Hun pønser bestandig 

paa, hvad der er at gøre herve^, indtil hun endelig i 
sin store Kvide fatter følgende Beslutning. Hun retter 
et venligt og yndigt Blik mod Ridderen, uagtet hen- 
des Hjerte brænder i rasende Vrede, og derpaa rører 
hun med sin skønne Fod ved Ungersvendens Fod og 
sænker sine Øjne med et bedaarende Smil. Han, der 
ikke ventede slig Falskhed eller slig Gunst, blev over- 
rasket og forvirret, og i hans Forvirring hændtes det, 
at en lille Smule Ris, som han just førte til Munden, 
kom til at falde i hans Skæg. Da skulde man have 
set Prinsessen dølge sin store Fryd og tilkendegive 
den største Vrede over det, som glædede hende mest. 
Da skulde man have set hende give sig til at kalde 
med forbitret Røst paa sine Duenaer og Hofmænd, 
og da de vare samlede, talte hun flux følgende Ord 
til dem: »Jag den Bondeknold, den usselige Gøgler 
(joglar) herfra, lad mig ikke se ham for mine Øjne! 
Han kan gaa til dem, han passer sammen med, thi 
han duer ikke til at opvarte eller spise ved Kongens 
Taffel. Den kan ikke komme af Adelsæt, der spiser 
som en Kvæghyrde.« (Ca non viene de senor 
Quien yanta como pastor). 



2. 

Bort drog Ridderen, harmfuld over at se sig forhaa- 
net. Han kunde ikke slaa sig sin Forsmædelse af Tan- 
kerne og svor at ville hævne sig, naar han formaaede. 
Han red ind mellem Tidsler og Tome og brød sig 
intet derom, han tænkte kun paa at komme bort. 
Afsindig, som hån var, red han vild, og snart laa 

hans gode Hest død paa Jorden. Han løb videre ind 
i Skovene, uden at lægge Mærke til, hvor han kom 
hen, og sit Sværd og sit Harnisk brød han itu og 
kastede bort, skøndt han havde sejret i saa mangt et 
Slag med dem. Han græd og forbandede sin Skæbne, 
og med jamrende og sorrigfuld Stemme sang han: 
»Ikke som en Riddersmand, men som en Kvæghyrde 
vil jeg hævne mig.« Og han gentog det og blev 
mere og mere rasende, han raabte op mod Himlen 
og saarede sig selv paa de skarpe Klipper, og uagtet 
hans ædle Blod randt af hans Aarer, mærkede han 
ingen Smerte af sine Saar. 

Da saae han pludselig to Duer komme flyvende 
og sætte sig paa et grønt Laurbærtræ, der voxede i 
Nærheden ; efter dem fulgte en Ustig Glente, der blot 
ventede paa Lejlighed til at bemægtige sig dem. Saa 
fortvivlet Ridderen var over sin ulykkelige Kærlighed, 
fik han dog stor Medlidenhed med dem. Han rejste 
sig op fra Jorden, hvor han laa, og tog en Sten i 
Haanden for at befri dem fra den sørgelige Lod, der 
var dem nær; saa kastede han den med Kraft mod 
den onde Glente, der strax faldt død ned. Dueme, 
der hidtil ikke havde haft Øje for Andet end for 
deres søde Kærlighedslyst, mærkede nu først, hvilken 
Fare de vare undslupne, hævede sig op i Luften og 
lod Laurbærtræet være Vidne til den Velgerning, de 
havde modtaget. Ridderen blev ene tilbage, endnu 
mørkere i Hu end før, idet han tænkte paa det Om- 
kvæd, han gentog ved sig selv: »Ikke som en Rid- 
dersmand, men som en Kvæghyrde vil jeg hævne 
mig.« Solen forlod nu Jorden, og Maanen var ikke 

kommen frem, da Prinsen harmfuld gik videre gen- 
nem Bjergene. Han gik og gik og brød sig ikke 
om, hvorhen hans Vej førte ham; tilsidst skjulte han 
sig i en Hule, hvor han hurtig faldt i Søvn, ud- 
mattet af sin Kummer. Han drømte om den Forhaa- 
nelse, han havde lidt, og om den Sang, han stadig 
gentog: »Ikke som en Riddersmand, men som en 
Kvæghyrde vil jeg hævne mig.« (»Non como nobre 
sefior, Vengar heme cual pastor«.) 

Da viste sig for ham i Drømmen den Hun-Due, 
der før kom flyvende; den forvandlede sig flux til en 
dejlig Dame, der var hvid og rød og skinnende som 
Morgensolen, og fra hendes skønne Øjne udgik saa- 
danne Straaler, at Hulen blev oplyst som af Solskin. 
Hendes venlige Aasyn indgød ham Trøst; og værdt 
var det at høre, hvad Damen sagde: 

»Ridder, som har bevist mig saa stor en Velger- 
ning, giv Agt paa mine Ord; det vil være dig til 
Gavn. Husk paa de Duer, du gav Livet, da du be- 
friede os fra den onde Glente, som vilde berøve os 
det. Nu ere jeg og min Elsker i Gæld til dig, fordi 
vi glæde os ved vort Liv og vor Kærlighed, og den 
bør vi betale ; derfor er jeg kommen hid for at trøste 
dig i den Kummer, som piner og martrer dig. Snart 
skal du se dig hævnet paa hende, der haanede dig, 
og nyde med hende den Lyst, dit Hjerte begærer. 
Hun skal komme ydmyg til dig og kaste sig for dine 
Fødder og tigge dig om den Kærlighed, som hun 
aldrig før har kendt. Hun skal hige efter, at du skal 
være hende huld, hun, som aldrig var dig huld; hun 
skal hige efter at se dit Ansigt, hun, som skjulte sit 

E. Gigas: Litteratur og Historie. III. l^ 

Da svarede Ringen ham: 

»Læg Mærke, læg Mærke til hvad du nu ser, og 
gør saa som det.« 

Saa snart den havde sagt det, gav Ridderen sig til 
at se sig om: og han saae da paa den grønne Eng 
en Hane med sin Høne, som den gjorde Haneben til 
(requestaba). Men jo mere den gjorde sig elskvær- 
dig, des mindre vilde Hønen føje den; thi enhver 
Kvinde vil gerne spotte en trofast Elsker. Men da 
Hanen saae det, begyndte den at blive vred og hug- 
gede Hønen tilblods. Da skulde man have set Hønen, 
hvordan den blev kælen istedenfor knibsk og ventede 
istedenfor at flygte, medens Ringen sang: »Som Hanen 
tvang Hønen, ligesaa brat tvinger Manden Kvinden.« 

(Como el galle å la gallina 
Fué å vencer, 
Vence el home mas aina 
A la mujer). — 

Saa beder han da Ringen om at vise ham sin 
Kraft ved at lade ham blive iført Hyrdedragt og skafi'e 
ham en Rok og en Væv, der i et Øjeblik kunde 
spinde og væve kosteUge Klæder, som formaa at 
»gøre de gamle Kvinder unge og de unge meget 
mer«. Hans Ønske opfyldes, idet »hans Panserskjorte 
og Plader blev til en Skindpels, Lansen bliver til en 
Rok og Sværdet en Væv«. — Her synes den gamle 
ukendte Folkedigter at have glemt, at Prinsen selv 
har sønderbrudt sine Vaaben i Fortvivlelse. 

Han drager derpaa til Paris og giver sig i Tje- 
neste hos Kejserens Gartner, der allerede før hans 

17* 

Komme har faaet overnaturlig Befaling til at tage 
imod ham, idet han har drømt om en Dame, som 
truede ham med Døden, hvis han ikke gjorde det. 
Det er ogsaa højst fordelagtige Betingelser for Gart- 
neren, den nye Hyrde eller Karl byder ham: »Hvis 
du vil tage mig i din Tjeneste, vil jeg tjene dig tro; 
jeg skal vande din Faarehjord, og du skal ingen 
Dagløn give mig; jeg skal passe dine Blomster og 
grave de grønne Pladser; du skal ikke komme til at 
klage over, at jeg staar for sent op.« Hver Morgen 
driver han nu sine Faar hen under de Vinduer, hvor- 
fra Prinsessen plejer at se Solen staa op; der sætter 
han sig saa, medens Faarene græsse, til at spinde og 
væve, i det Haab, at man skal blive opmærksom paa 
det underlige Arbejde og den Sang, han stadig syn- 
ger. Hans Haab slaar ham ikke fejl, idet Prinsessens 
gamle nysgerrige Duefia kommer trippende ud >i 
Hast og ikke i Mag« og spørger ham, hvad det er 
for noget guddommeligt Tøj, han laver der. Men 
han afviser hende meget uhøflig med de Ord: »Gaa 
Pokker i Vold, Dueiial (Arriedro vayas la duefia, 
Arriedro con Satanås) sligt Klæde er ikke for gamle 
Kællinger,« — og derpaa beskriver han dets herlige 
Egenskaber. Det maa Duenaen strax op at fortælle 
til Prinsessen, hun sætter sig i Fart (aguija, egl. : hun 
sporer) og fæster sine Skørter op ved Bæltet for at 
komme hurtigere afsted. Da Prinsessen har faaet det 
at vide, skynder hun sig ogsaa derned, og der ud- 
spinder sig nu følgende Samtale mellem Hyrden og 
hende : 

Prinsessen: »Guds Fred, Villano.« 



26l 



Hyrden: »Han være med Eder. c 

Prinsessen: »Hør, siig mig, hvo har vel lært dig 
at virke det Klæde der?« 

Hyrden: »Syv Feer, Senora, som bo i syv Taame, 
hvor de sidde og væve bestandig, uden at sove eller 
spise, og synge denne Sang, som jeg synger for ikke 
at glemme den: »Ligesom Hanen tvang Hønen, lige- 
saa brat tvinger Manden Kvinden«. 

Prinsessen: »Naar du vil sælge dit Klæde, naar 
du vil sælge din Væv, saa vil jeg give dig meget 
Guld, langt mere end du kan begære; dertil saa 
mange af de kosteligste Klenodier fra mit kongelige 
Skatkammer, som du kan bære.« 

Hyrden : » Prinsesse, Prinsesse, driv ikke Spot med 
mig; thi jeg agter ikke dine Klenodier saa højt som 
mit Klæde og min Væv. Langt bedre er min Skind- 
pels, langt bedre er min Vams, som beskytter mig 
mod Kulden, end alt det Guld, du vilde give mig. 

— Prinsesse, Prinsesse, vredes nu ikke, men dit 
Ønske kan jeg ikke opfylde, undtagen naar du vil 
betale mig med Elskov, med Elskov saa sød som 
Honning fra Kuben. Naar du vil omfavne mig, 
Sefiora, saa skal jeg give dig mit Klæde og mit 
Hjerte ovenikøbet.« 

Prinsessen: »Gaa bort, Villano, rør mig ikke; thi 
hvis I kommer nærmere, lader jeg Jer flux dræbe.« 
Hyrden: »I er mig noget vel stolt, skøn Jomfru, 

— altfor stolt; og jeg sværger ved hvad helligt er, 
at I skal komme til at bede mig om det, I nu nat- 
ter mig, naar ikke den Sang fejler, som Feerne lærte 

TT^. sess oe Jibcidede paa deres Væv: »Ligesom 
Hoaes: opt.« 

Dti nnrBfn sue, at Hyrden var ved at blive 
^T^ r>c ban Pnosessen dl en Side og begyndte 

sLac :åJLe LyUxn slippe Eder ud af Hænderne, 
><dcFx: ^ir-V »å« at naar den nu flyer, saa fiaar I 
.ts kks £ se i^CE*. Siadan Tø| som dette finder I 
utax M^c ;£: det kan jo gøre de gamle Kvinder 
:ixH^ .X ^ 3c« BMg^ mer. Naar 1 lader sy Eder 
.^ Siiaic^ iers oc ryater Eder dermed, saa bliver I 
un^ MiieeR ead Rosen paa Rosenbusken, og Eders 
Sibiomei ivxer oie:: Plci. sdv om Aarene gaa hen 
.'"nsr osx. I i£sl giire mig en Kjole, som kan gøre 
Tn^ iw W=^ SU at jeg kan danse med den paa, 
n^x Xtfnrr :gi frifn ved Edeis Fester. Kærtegn ere 
rviL TVKttt Vjer cSil fc. naar det er Kærligheden, der 
^vi^ jinr: 3K=: tsuz det bJot er Kløgten, saa haren 
.>tfu^'T!i£ii« lii j£ s^c Giv ham den, giv Hyrden 
,vrr vr ic iu bens T^: saadan en Omfavnelse sæt- 
dig, min Datter.« 
^r^LT ^ arDcr hen til Hyrden og byder 
,v'r XT-Vc:^ ?^: rse:: hin har nu opskruet sine 

orim.'^t^jr hc vil sm hive et Kvs af hende. Hun 
H^ :r';cr*^^ :$;u rvr^ etter at £u det vidunderlige 
* hH^ j£ ren: itt^cr hvrr et Kvs. Men ved dette Kvs 
.x'-^-Jciit^ Ves Ssax ec strrk Kærlighed til den unge 
r-A-Åc. i;i ^cr iwr d!hi£:e tQ sit Bur, glemmer hun 

\*tr; T^t<c v^ Vjev^su. :?om Dod&aen maa tage sig af, 
.*^ SK< \x:»£ -i^^:^^ ^2a vugen i Elskovstanker. 
\<Ni C-*: Oc^crwcse* ^>ci km lægge Perler istedetfor 

Æg, fængsler han endnu mere Prinsessen, og i den 
temmelig ligefremme sjette Romance se vi, hvor hel- 
dig han har været som Forfører. Prinsessen siger: 

»Det er Tid, Hyrde, det er Tid at gaa herfra: 
thi mit Liv voxer og min Kjole bliver kort. Syv 
Maaneder er det nu siden jeg først sov hos dig, og 
tre er det, siden at jeg begyndte at føle et Barn 
under mit Hjerte. Jeg stræber saare at dølge det, 
men det kan jeg ikke. Mine Duenaer, der klæde 
mig paa, korse sig, og mine ædle Møer blive skam- 
fulde, og Hofmænd og Pager gøre ikke andet end le, 
og dersom Kongen faar noget at vide derom, lader han 
mig dræbe. Det er Tid, Hyrde, det er Tid at flygte ; før 
mig bort til fjerne Lande, før mig flux bort herfra; 
naar jeg ikke kan drage med som din Ægtehustru, 
vil jeg drage med som din Frille, — blot saaledes 
som du vil; thi Gud har villet straffe mit fordums 
Hovmod ved at gøre mig til saa ussel en Pilts Elsker- 
inde. Ak, Kongen af Ungarns Søn, hvor du vilde 
spotte mig, hvis du nu saae mig i slig Elende, mig, 
der vilde drive Spot med dig ! « *) 

Hyrden svarer hende med Latter og haanlig, at 
han ikke vil have hende med. Men Prinsessen ud- 
bryder : 

> Efter dig vil jeg gaa. Hyrde; thi det er din Skyl- 



*) Denne Episode, nemlig den forførte Prinsesses Klage, 
forekommer omtrent med samme Ord i et Par kortere 
Romancer, som da faa en lykkelig Udgang ved, at han 
afslører sig som den han er: Jeg er den største Konge- 
søn osv. 

dighed at beskytte mig; og hvis du hindrer ixag i at 
flygte, saa skulle de kalde d^ Villano, og j^ skal 
falde død om for dine Fødder, førend jeg lader dig 
gaa bort.« 

Hyrden: »Det som du siger, min Elskede, føler 
jeg ikke nogen Skam ved at høre; thi den, der ikke 
er Ridder (Giballero), er vant til at taale sligt. J^ 
roser mig af at være Villano (^ endda ringere end 
Villano ; thi jeg fødtes som Søn af en Svinehyrde hist 
i mit Land. Min Bolig er en Hule, hvor Solen aldrig 
er kommen hen, og min Seng haarde Klipper, der 
saare mit Legeme; jeg drikker mudret Vand; min 
Føde er Graad (mis yantares son plafiir), og Macnd 
og Kvinder betragte mig med Rædsel. Nu veed du 
det, se nu til, om du vil følge mig. c*) 

Alligevel følger Prinsessen ham over Bjerge og 
Floder, gennem Sumpe, Tidsler og Tome, indtil hun 
synker om og føder en Søn ved en Hyrdehjrtte. De 
ere da i Ungarn og faa at vide, at Kongen netop i 
de Dage holder sin Datters Bryllup for at faa en Ar- 
ving til Riget, da han selv er gammel, og man havde 
crfiiret, at hans Søn, der for tre Aar siden drog bort, 
var dod for en haardhjertet Prinsesses Skyld. Og den 
næste Morgen høre de Klokkeringning over hele Lan- 
det til Tegn paa Festens Begyndelse; den forklædte 
Prins siger til Prinsessen, at han vil gaa ind til Sta- 
den at se paa Festen, og spørger, om der er noget, 
han skal bringe med til hende. Hun beder ham om 



•) Ogsaa denne Tirade, citeret bl. a. i »Don duijote«, 
trjeifes i fiere Romancer. 

at bringe hende »unas sopicas doradas« (ordret: en 
gylden Suppe), saadan som hendes Duena plejede at 
bringe hende. Da Hyrden er kommen hende af Syne, 
gaar han ind i Skoven og beder Ringen klæde ham 
i glimrende Harnisk og lade ham faa en prægtig 
Ganger og et Følge af rigtklædte Tjenere og Pager. 
Han drager derpaa i straalende Optog ind til Turne- 
ringen, som forherliger Bryllupsfesten, og udretter 
naturligvis Underværker af Tapperhed og Behændig- 
hed. »En kaster han, To kaster han. Tre og Fire 
kaster han af Sadlen, ja over Hundrede kaster han, 
Alle saare berømmelige Riddere.« Og da Turnerin- 
gen er forbi, tager han sin Hjelm af og viser sig 
under almindelig Jubel som Kongesønnen, ham man 
troede død. Han beretter alt, hvad der er sket, og 
at Prinsessen venter ham, ude i den usle Hyrdehytte, 
hvorpaa han befaler alle Hoffolkene at følge ham et 
Stykke Vej og saa blive tilbage, indtil han kalder paa 
dem. Men istedetfor »sopicas doradas« bringer han 
Prinsessen noget højst uappetitligt Ris i en Skindpose, 
som han byder hende med den Bemærkning, at »selv 
om det ikke behager Øjnene, kan det dog fordrive 
Sulten«. Da han nu ser Prinsessen ligge paa Jorden 
og spise dette, medens hendes Taarer flyde, »idet 
hun mindes, hvorlunde hun i Frankrig havde mange 
Jomfruer, som frembar hende Maden paa Knæ«, saa 
kan han ikke bære det over sit Hjerte at pine hende 
længere. Han giver da Følget det aftalte Tegn, og 
medens Duenaer og Ungmøer omringe Prinsessen og 
klæde hende i kostelig Dragt, træder han frem for 
hende i sin sande Skikkelse, med Kronen paa Hovedet, 

og griber hendes Haand og fører den til sine Læber. 
Men Prinsessen erklærer, at hun ikke vil tilstæde ham 
slig Frihed; thi hun tilhører en Hyrde og vil aldrig 
elske nogen Anden end ham. Det er netop saadant 
et Svar, som Prinsen ønsker; en kort Forklaring brin- 
ger det Hele i Orden, og der sluttes saa naturligvis 
med den sædvanlige Fryd og Glæde og med For 
sikringen om, at Prinsessen og hendes ædelbaame 
^i£gtefælle levede mange mange Aar lykkelig i Un- 
garns Land. 



IL 

\'i ville benytte dette spanske versificerede Eyen- 
t}T som Udgangspunkt for en komparativ Under- 
sc^else, dog ikke som kronologisk Udgangspunkt, thi 
— hvad Undersøgelsen vil vise — der gives ældre 
og oprindeligere Former af Event)rret, men som stof- 
ligt, fordi det indeholder saamange Motiver, omend 
c^rsaa Summen af de Motiver, der have grupperet sig 
til Folkeeventyret om den stolte Prinsesse og hendes 
Bejler, kan forøges yderligere ved Paralleler fra andre 
Ijuide og Tider. Derefter ville vi søge at drage 
videnskabelige Resultater ud af Sammenstillingen og 
naMilig prøve den moderne Sagnforsknings fra hin- 
anden afvigende Theorier derpaa, saavidt dette lader 
sig gore. — 

I, Der er først Hovedmotivet, Prinsessens 
Hovmod. Den fDrklares, saae vi, i det spanske 

Eventyr af den onde Fes Hævn (den syvendes, som 
det hedder paa rigtig Eventyrvis); og en Spaadom 
om, hvordan det vil gaa hende, er knyttet dertil. 
Men andre Folkeslag lade det gaa anderledes naturlig 
til. Damen er stolt og knibsk; det maa hun ikke 
være, og det bør hun have sin Straf for. »The 
shrew« skal tæmmes, som i Shakespeares Lystspil. 
Et irsk Eventyr i Kennedy's Samling, ret gemytlig 
fortalt, kalder hende »saa stolt som Lucifer« ; Bejlerne 
staa opstillede i Slotsgaarden, og hun holder Mønstring 
over dem. En, der er fed, afviser hun som »Øl- 
tønde«; en, der er høj og tynd, benævner hun »Lade- 
stok«; en rødmusset maa hedde »Hanekam«. Paa 
den smukkeste, den Prins, der siden møder frem i 
Forklædning, har hun intet andet at udsætte end, at 
hans Kindskæg ikke tiltaler hende, — »I will not 
have you. Whiskers!« Saa sværger Kongen, hendes 
Fader, i sin Vrede, at hun skal have den første den 
bedste Tigger eller Landstryger. Paa samme Maade 
røber Prinsessen i det tyske »Konig Drosselbart« (hos 
Grimm) sit hovmodige Sindelag ved at udraabe om 
sin Frier: »Ej, han har jo en Hage saa lang og spids 
som et Drosselnæb.« Et neapolitansk Eventyr siger, 
at den dejlige Cintiella, Datter af Kongen i det fabel- 
agtige Land »Langfare«, vel var saa skøn som Maa- 
nen, men at hver Drachme af hendes Skønhed op- 
vejedes af et Pund Stolthed, saa at hendes stakkels 
Fader ikke kunde faa hende bortgiftet, skøndt bl. a. 
Kongen af »Skønland« friede til hende af al Magt. 
Men ham var hun netop værst imod, saa at han til- 
sidst oj^av det hele og svor at hævne sig. 




268 



I visse Former af Eventyret er imidlertid dets Be- 
gyndelse forsynet med allehaande Tilsætninger, hvoraf 
nogle bero paa Afstikkere ind i Motivgrupper, der ere 
fremmede for denne Fortællings Hovedindhold. Men 
der er to Træk, som især bør fremhæves. 

Det ene er, at der lægges Patriotisme ind i Hi- 
storien: Prinsen, der skal vinde og binde den haard- 
hjertede Skønhed, er fra det Land, hvori Eventjrret 
fortælles. Saaledes et lothringsk, meddelt af E. Cos- 
quin: Frieren er naturligvis »prince de France«, og 
Prinsessen af England har paa hans Frieri givet det 
fornærmelige Svar, at han ikke ei værdig at løse hen- 
des Skobaand. Lignende Affejning faar Kongen af 
Frankrigs Søn i et bretonsk Eventyr (hos Sébillot); 
den stolte og forkælede Prinsesse vil ikke engang have 
ham »pour décrotter ses souliers«. Kuhn har i sin 
Samling af westphalske Eventyr et med Navn »De 
tre Boldte«, hvor Prinsessen er Datter af Kongen af 
England, men Prinsen Søn af en tysk Konge; han 
frier ved Sendebud, men faar den Besked: »Jeg vil 
ingen Tysker have; heller vil jeg tage en Svine- 
hyrde.« I et italiensk, meddelt af Knust, er det Kon- 
gen af Neapels Søn, hvem Datteren af »Kongen af 
Paris« giver Kurven. Danske Former af Eventyret 
forherlige gerne vort eget Land, men Prinsessen er 
engelsk. Først sender Prinsen Bud for at fri til hende; 
hun svarer, at før hun vil have saadan en Stodder- 
prins, vilde hun sidde og spinde Skageblaar alle 
sine Dage. Paany skikker han Sendebud, der have 
sex mælkehvide Heste med som Gave; dem lader 
hun skære Hale og Manke af og svarer, at før vilde 

hun sidde paa Gaden og handle med Jydepotter end 
have den Prins. Men han har endnu ikke opgivet 
Ævret. Sendebudene drage atter hen i et stort og 
herligt Skib, der skal være hans Fæstensgave; hun 
lader det bore i Sænk: heller vil hun tigge end være 
hans. (»Graaben« i Sv. Grundtvigs Samling 1884). 
Det sønderjydske »Graadonner« (Grundtvigs »Gamle 
danske Minder« III) bevæger sig ikke i de fyrstelige 
Sale; den stolte Dame er Herregaardsfrøken og Frie- 
ren Herremand. Han kører først hen at fri med fire 
kridhvide Heste for, dernæst med fire sorte (mærk 
Parallelen) ; men de behandles lige slet, ligesom i det 
nysnævnte Eventyr. Foruden at Haler og Manker 
skæres af dem, oversmøres de hvide med Rendestens- 
snavs og de sorte med Fløde, — Parallelen gennem- 
ført. Da sejler han derhen med »en dejlig forgyldt 
Jagt«, som hun lader bore i Sænk, medens han er 
paa hendes Faders Gaard. Tang Kristensen har i 5. 
Samling af »Jydske Folkeminder« en Historie med 
Titel »Per Rødhat« om Prinsessen af England, der 
var »saa skøn, at Ingen havde set hendes Lige, og 
det lod hun formelig sætte i Aviserne«, men tillige 
saa stolt, »at hun kendte sig knap selv«. Da Prinsen 
af Danmark bejler til hende, siger hun, at hun agter 
ham »ikke mere end hendes Faders Skobørste og 
Smørepotte«. 

Det andet Træk er, at Prinsen afvises af Damen, 
fordi han kommer til at forbryde sig mod en Anstands- 
regel ved Maaltidet, — saaledes som i vor spanske 
Romancecyklus. Middelalderen — og Renaissancen 

med — havde jo nok af saadanne Forskrifter.*) Men 
dette Træk er indført paa vexlende Vis i Fortællingen. 
Snart er det aldeles uforvarende, at Prinsen b^aar et 
eller andet, ganske lille og ubetydeligt Anstød mod 
Etiketten, som Prinsessen da griber med Begærlighed 
for at vise ham Døren; snart er det hende — enten 
efter eget Paaftmd eller efter en kløgtig Hofdames 
Raad — der forleder ham til at tilsidesætte Anstan- 
den et Øjeblik, idet hun pludselig bringer alt sit Ko- 
ketteri i Ilden itood ham. Her følger nogle af disse 
Varianter: 

(Portugisisk.) En Kongedatter — Landet nævnes 
ikke — skal giftes med Greven af Paris. Under 
Maaltidet, hvor Giftermaalet forhandles, falder ved 
Desserten en Granatæblekeme ned i Grevens Skæg; 
han tager den med Gaflen og spiser den. Prinsessen 
siger da, at hun ikke vil have ham; han skulde have 
ladet den falde ned paa Dugen. 

(Bolognesisk.) Prinsessen hedder Stréla; hun er 
saa sær og saa svær at gøre tilpas, at hun er sin 
Faders Desperation. Bejlerne strømme til, og der 
gives et Festmaaltid for dem. Under det staar hun 
udenfor Døren og kiger ind og udtaler sig om dem 
til sin Kammerpige. Kongen af »Colveird«s Søn 
synes hun nok om; »men,« udbryder hun, »han maa 
være et stort Svin, for han har en Brødsmule i Skæg- 
get fra sin Mad.« Saa vil hun ikke have ham. »Du 



*) Sig. navnlig A. Schultz, Das hofische Leben zur Zeit 
der Minnesinger, 2. Udg., II, S. 428 — 31. Ogsaa Della 
Casa's berømte »Galateo« fra 16. Aarh. 

skal komme til at slikke dine Fingre efter ham,« 
siger Faderen. 

(Siciliansk, hos Pitré.) Her tales ikke om Prin- 
sessens Ulyst til at gifte sig, men blot om at hun er 
»shinfignusa« (o: kræsen). Hun forelsker sig i Kong 
Granato's Søn, der faar dette at vide paa anden Haand. 
Ved Taflet bringes som Dessert Granatæbler, en Ret, 
som Kongesønnen aldrig før har spist (hans Fader 
hedder jo mærkeligt nok Granato!), og da et Stykke 
Skal falder paa Gulvet, tager han det pænt op. Men 
hun forlader strax Salen og siger, at hun vil ikke ægte 
En, der har den slemme Fejl at være gerrig. 

(Siciliansk, hos L. Gonzenbach.) Kongedatterens 
Fordringsftildhed har jaget alle Friere bort. Saa sender 
Kongen Bud til fjerne Lande, hvor man ikke har hørt 
noget om hende endnu, og forskaffer sig Billeder af 
de smukkeste Prinser. Men hun vil ingen vælge. 
Den gamle Konge gør hende imidlertid saamange Be- 
brejdelser, at hun tilsidst peger paa Billedet af en 
meget smuk ung Konge og siger: »Ham tager jeg.« 
Han indbydes til Slottet, og det synes at skulle gaa 
godt. Men en Dag, da de sidde tilbords, ser Prin- 
sessen, at hendes Bejler har taget en Stol, hvorpaa en 
lille Fjer ligger, og at han har spildt en Smule Sauce 
paa sit Bryst. Det er nok til, at hun ikke vil have 
ham, og han drager bort, vred og krænket; men 
Faderen jager hende paa Porten, saa at hun maa van- 
dre ud i den vide Verden med en Kammerpige. 

(Italiensk Novelle af L. Alamanni, i6de Aarh.) 
Grevinden af Toulouse bortviser sin ridderlige Bejler, 
Greven af Barcelona, fordi han ved Maaltidet, hvor 

han er kommet til at tabe en Granatæblekerne, griber 
den, før den falder paa Gulvet ; det opfatter hun nemlig 
som et Tegn paa Gerrighed, — som man ser, en 
Modifikation af dette Træk i Eventyret (sig. Pitré's 
sicilianske). 

(»Den halve Pære«, rimet tysk Fortælling af Kon- 
rad von Wiirzburg, 2den Halvdel af 1 3de Aarh.) En 
mægtig Konge havde en skøn Datter, der sagde Nej 
til alle Friere; saa udsatte han hende som Sejrens 
Pris ved en Turnering. Friherre Arnold indfandt sig 
ogsaa, overvandt Mange i Kampen og behagede Konge- 
datteren. Kongen indbød ham til Taffel og lod ham 
sidde ved hendes Side. Tilsidst blev der frembaaret 
de kosteligste Pærer samt Ost; der var beregnet een 
Pære til to Personer. Ridderen skar i sin Ubetænk- 
somhed Pæren midt over uden at skrælle den, puttede 
den ene Halvdel i Munden og bød Kongedatteren den 
anden. Da han nu igen mødte til Turneringen, haa- 
nede hun ham højt for hans Uhøflighed, saa at han 
vendte beskæmmet og forbitret hjem og svor Hævn. 

Ogsaa en Variant af det tyske »Konig Drossel- 
bart« har dette Træk; dér hedder Kongen Broselbart, 
fordi Prinsessen siger Nej til ham, da han taber en 
Brødkrumme i sit Skæg (sig. det nys anførte bologne- 
siske). »Clarus Saga«, hvori ligeledes et saadant Eti- 
kettebrud forekommer, ville vi strax omtale nedenfor; 
dens Indledning er nemlig særlig ejendommelig. 

Først maa vi imidlertid anføre en østerlandsk For- 
tælling, hvori Begivenhedernes Gang indledes paa en 
egen Vis. En Turnering træffes jo i flere af Even- 
tyrets Former som Episode i Handlingen; men i den 

nævnte orientalske Historie er det Prinsessen selv, som 
kaemper med deri. I »De syv Vezirerc — en arabisk 
Roman (Rammeværk), der er nærbeslægtet med »Sin- 
dibad« (ogsaa kendt under Navnet »De syv vise Me- 
stere«), findes undertiden indlemmet i »Tusend og een 
Nat« og røber persisk, ja maaske indisk Oprindelse — , 
fortælles om en dejlig, men saare indbildsk Prinsesse 
Al-Datmå, der var saa dygtig til Ridning og til at kaste 
med Spyd og idethele i Vaabenfærdighed, at hun 
havde erklæret kun at ville ægte den Prins, som kunde 
overvinde hende i Tvekamp. Det havde mange for- 
søgt paa, men ingen havde haft Held med sig, og de 
maatte drage bort vaabenløse og med et Brændemasrke 
i Panden af Prinsessens egen Haand. Men Prins 
Behram af Persien, som var bleven stærkt forelsket i 
hende, var nær ved at vinde Sejr, da Prinsessen i sin 
Nød faldt paa at løfte sit Visir og vise sit blændende 
skønne Ansigt. Da blev Behram saa betagen, at han 
lod Sejren slippe af Hænde og blev kastet af Sadlen. 

Med adskillige nye Træk og Motiver, tildels hen- 
tede fra helt andre Eventyr og temmelig umotiverede, 
er Fortællingens Indledning desuden bleven forsynet i 
en Række ældre og nyere Varianter. 

Der er for det første den saakaldte »Clarus Saga«, 
oversat fra Latin til Islandsk af Normanden J6n Hall- 
dorsson, Biskop paa Skalholt 1322 — 39; dens latinske 
Original i Vers kendes ikke. I den gaar det saaledes 
til. Kejser Tiburcius af Saxland har en skøn og vel- 
begavet Søn, Clarus; til Lærer for ham har han er- 
hvervet den lærde og højt ansete Mand Perus, fra 
Arabien. En Dag fremsætter Perus for sin Lærling et 

E. Gigas: Litteratnr og Historie. IIL lo 

Æmne, som denne skal sætte i Vers: Frankernes 
Konge, Alexander, har en dejlig Datter, Serena, der 
lever omgiven af en talrig Flok af Tæmer, blandt 
hvilke Skotterkongens Datter Tekla er 3rpperst i Rang, 
og vel bevogtet af væbnede Mænd; ingen Mand maa 
vise sig i hendes Borg undtagen hendes Fader og 
nogle Tjenere; hendes Kløgt er saa stor som hendes 
Skønhed, og en tam Løvinde følger hende lig en 
Hund. Næste Dag har Qarus ingen Vers at bringe 
sin Lærer; thi han har kun tænkt paa Prinsessen og 
vil afsted for at bejle til hende. Perus strider imod, 
men paa Kejserens Befaling maa han lade Prinsen 
drage bort. Derefter skildres Ankomsten til Kong 
Alexanders Hof; Serena sender Tekla med 200 Møer 
hen at se paa den unge Mand for at a%ive Beretning 
om ham. Derpaa lader hun ham indbyde til sin 
Borg; Tekla beder sin Herskerinde (der baade er 
ganske i Almindelighed stolt og tillige utilbøjelig til 
Giftermaal) ikke at holde denne ædle Yngling for 
Nar, som hun ellers plejer, men afvises med haarde 
Ord. Der gives et Gæstebud. Tilsidst bydes bløde 
Æg om, »som det er Skik ved Slutning af mange 
fornemme Folks Maaltider«. Hun spørger, om han 
vil dele et med hende; først drikker hun deraf og 
rækker ham det saa, men da han tager det, puffer 
hun let dertil, saa at baade Blomme og Hvide spildes 
over hans kostbare, med Guld og Ædelstene prydede 
Silkedragt. Da bliver hun — paa Skrømt — vred 
(»snarere Severa end Serena«), kalder ham Bonde- 
knold og viser ham Døren. Hun er glad over vun- 
det Spil; men han er rasende og skamfuld; han lover 

Hævn ved sig selv, gemmer den tilsmudsede Drajg;t 
og sejler bort. 

Historien om Ins ben Kis, Konge af Bagdad, og 
hans Datter (i Habicht's Oversættelse af loor Nat) 
har Motivet med Prinsessens Stolthed og hvordan hun 
giver alle Friere Kurven. Men den arabiske Konge- 
søn Abbas er bleven forelsket i et Maleri af hende; 
han var allerede greben af Elskov ved at høre om 
hendes Dejlighed og Utilgængelighed, og nu har en 
temmelig mystisk, vandrende Maler malt dette Billede 
i en Bygning, som Kongen lader opføre til sin Søn. 
Han drager til Prinsessens Land og bliver først afvist, 
men vinder hende dog tilsidst. Hermed ere imidler- 
tid ogsaa Berøringspunkterne nævnte mellem Folke- 
eventyret om den stolte Prinsesse og denne vidt- 
udspundne, temmelig kedelige Fortælling, der er fuld 
af Allotria som Krigsbegivenheder, Vers o. desl. 

Et pommersk Eventyr (i Ulr. Jahns Samling) be- 
gynder saaledes: En Konge havde ti Værelser i sit 
Slot, som stod aabne for Alle ; men det ellevte maatte 
kun Kongen selv betræde, og kun han havde Nøglen 
dertil; den laa under hans Hovedpude om Natten. 
Kongens Søn er nysgerrig og lister en Nat Nøglen til 
sig; da han har lukket sig ind, ser han en Mængde 
smukke Billeder, deriblandt Prinsessen af Englands 
Portræt, og han bliver strax syg af Elskov, da han 
ser det. Derpaa lader han alle Malerne i Riget (som 
om det blev bedre gjort derfor 1) komme op paa 
Slottet og male ham ; da Billedet er færdigt, bliver 
det sendt til England med et Skib, hvis Styrmand 

skal fri til Prinsessen for ham. Hun ler og siger: 

1 8* 

»Den Høs! han maa vente med at gifte sig, til han 
bliver ældre.« Saa bliver han vred og pønser paa 
Hævn. 

Bondesøns Samling af svenske Folkeeventyr har et 
hallandsk, »Svinapojken«, hvor Kongen, den stdte 
Prinsesses Fader, sender hendes Billede randt i Lan- 
det, »ritadt« (engang i Tiden bliver det nok hos For- 
tællerne til et Fotografi), og Kongesønnen forebker 
sig i det. Den første Afvisning mangler i denne Va- 
riant, idet Prinsen strax benytter sig af List og For- 
klædning. 

En Historie i Tang Kristensen's »Efterslæt til Skatte- 
graveren« har en beslægtet Begyndelse. »Der var en 
Konge i Danmark, han var ikke køn, det plejer Kon- 
gerne i Danmark ikke at være, de har gerne saadan 
lange og krumme Næser. « (Den Fortæller har da set 
Billeder af den oldenborgske Stamme.) Sønnen af 
Kongen var heller ikke køn, og han havde sat sig i 
Hovedet, at han ikke vilde gifte sig. Da ser han et 
Portræt af Prinsessen af England, bliver forelsket og 
frier. Men hun er stolt, afviser ham — ligesom hun 
har gjort ved mange Andre — og siger: »Fy, jeg 
har aldrig set Nogen ligere min Faders Skobørste.« 

Endelig er der en temmelig forvirret Historie, 
ligeledes hos Tang Kristensen (»Jydske Folkeminder«, 
V), et Ruskomsnusk af alle mulige heterogene Be- 
standdele. Kongen af Danmark dør, hedder det deri, 
og efterlader en eneste Søn; Moderen bliver Regent- 
inde, hun spørger Sønnen om, hvem der skal være 
hans Dronning. Han svarer højst umotiveret, at det 
vilde nok blive en, »der gik i rødt Skørt og en graa 

Spændstrøje og med et Par Traesko paa Fødderne.« 
Det synes hun er forskrækkeligt, og sender i al Stil- 
hed Bud efter Kejseren af Rusland, at han skal tale 
ham til Rette. Men Kejseren faar samme Svar, og 
de »sætter tilsidst begge deres Riger op som Vædde- 
maal.« Dronningen faar ham til at fri til Kejserens 
Datter; han rejser derover; »men han kom noget 
simpelt [hvorfor ogsaa?], for han havde intet Følge og 
blot to Æsler spændte for den Vogn, han kørte i; 
tillige med var han tarvelig klædt paa.« Prinses- 
sen siger Nej og skærer Ørerne af Æslerne for at 
haane ham. 

Sammenholdt med dette Vrøvl tager Asbjørnsens 
kostelig fortalte »Haaken Borkenskjæg« sig dobbelt 
godt ud. Det udmærker sig ved den ejendommelige 
Humor, det norske Folks Eventyrdigtning idethele ejer, 
og som uvilkaarlig paatrænger sig Den, der har læst 
omend blot en ringe Del af Asbjørnsens og Moes 
æsthetisk saa fortræffelige Samling. Det er ikke den 
rolige Gemytlighed, som vi finde i de tyske, heller 
ikke det »dovne Vid« (træffende Udtryk af Vilh. An. 
dersen i hans store Bog om Oehlcnschlæger), som vi 
møde i mange af de bedste danske, men et ubændigt, 
ja »fortvilet« Lune, der tør hamle op med hele Ver- 
den og bevirker, at vi natten tro om en norsk Gut 
i et Eventyr, at han i Sandhed kan udføre alle de 
uhyre Bedrifter, der berettes om ham, — en Italiener 
f. Ex. klæde de ikke nær saa godt. Denne Virkning 
forhøjes ved de korte, men indholdsrige Samtaler, 
der fores i dem, hvor de Svar, der gives paa Spørgs- 
maalene, akid ramme som de ^ulle og faa endnu 

yderligere Eftertryk ved det lille »jeg« eller et lig- 
nende Ord, der følger paa som et Segl eller som et 
Slag i Bordet. Begyndelsen af »Haaken Borkenskja^« 
ligner ellers vore danske »Graadonner« og »Graaben«. 
Da Kongedatteren med de mange Friere — >for vak- 
ker var hun, det leie Troldet« — vil være fri for 
Kongesønnen Haakens Bejlen, beder hun Hofnarren 
om Natten at gaa ned i Stalden og »skjære Ørene af 
den ene Hesten hans og rispe Kjæften op til Ørene 
paa den anden. Da Prinsen skulde ud at kjøre den 
^den Dag, stod Prinsessen i Svalen og saae paa. 
»Nej! nu har jeg da aldrig set Magen heller,« sagde 
hun, »den hvasse Nordensnoen, som blæser her, har 
taget Ørene af den ene Hesten din, og det har den 
anden staaet og gliset af, saa at Kjæften er gaaet helt 
op til Ørene paa den,« og dermed slog hun op hele 
Latterdøren, fløj ind og lod ham kjøre sin Vej.« — 

2. Prinsens Hævn og List. 

De allerfleste Fortællinger lade ham selv ganske 
ligefrem finde paa at hævne sig, uden nogen over- 
naturlig Indskydelse. I det bolognesiske Eventyr beror 
det imidlertid paa aftalt Spil mellem Pigens og hans 
Fader. — Men den Maadé, det skal ske paa, er Prin- 
sen ikke i alle Varianter ene om at udpønse. En 
klog sønderjydsk Møllerkone, som bor midtvejs mellem 
den stolte Skønjomfrus og Graadonners Gaard, giver 
den forsmaaede Bejler gode Raad. I Tang Kristensens 
»Træsko, rødt Skørt og Spændstrøje« er det den snilde 
Dronning af Danmark, Prinsens Moder, , der giver ham 
Midlerne i Hænde til at opnaa sit Forsæt Ridderen 
hos Konr. v. Wurzburg bliver raadet af sin Væbner. 

Og i »Claras Saga« traer den unge Mand sin vise 
Lærer Peras til at hjælpe ham. 

En Forklædning indføres omtrent allevegne 
som Motiv. Men dette benyttes paa højst forskellig 
Maade; og det er tillige morsomt at se, hvilken For- 
klædning de enkelte Fortællere vælge at lade Frieren 
optræde i. 

Her lægger man da Mærke til, at den Maske, han 
paatager sig, i nogle Tilfælde gaar ud paa at gøre 
ham saa hæslig og frastødende som muligt. I den irske 
Form af Eventyret imødekommer han paa den Maade 
just hendes Faders Villie; thi han har i sin Vrede 
lovet, at hun skal have den første den bedste Tigger 
eller »syngende Dagdriver«. Prinsen møder som pjal- 
tet, langhaaret, rødskægget Gadesanger; hun »brøler 
og skriger », men de vies, puffes udenfor Kongeriget 
og faa fem Guineas med. Paa samme Maade gaar 
det til i det tyske »Kong Drosselbart«, hvor Prinses- 
sens Fader jo har svoret noget lignende. Den unge 
Konge klæder sig ud som en omvandrende Spille- 
mand, gaar forbi Slottet, kaldes derop og vies til 
Prinsessen, hvorpaa de drage ud i den vide Verden. 
Den ene af Tang Kristensens jydske Prinser lader sin 
Tjener opsøge »den værste Bisser, han kunde faa at 
se«, og skaffe ham hans Klæder fat. »Da hører han 
saadan Sang i en Kælder,« det er Per Rødhat, en 
rigtig BøDe; hans Tøj faar han, deriblandt »en for- 
færdelig stor bredskygget Hat«. 

Atter i andre Tilfælde er Prinsen nok forklædt, 
men har ikke gjort sig hæslig, idet han netop søger 
at vinde den høje Dame ved sine personlige Egen- 

skaber. Saaledes i det italienske Eventyr hos linost, 
hvor Prinsen har givet sig i Tjeneste hos Hofbsgeren 
i Paris og bringer Brød op paa Slottet; Priiuessen 
forelsker sig i hans Skønhed, og de flygte ad Neapel 
til. 1 det lothringske er Forklædningen som cpenu- 
quier« fra Paris — de havde jo et stort Ry i gamle 
Dage; Prinsessen af England vilde se ham, »et le 
prétendu pemiqaier sut si bien s'y prendre qne bien- 
tål elle répousa en secret« De rejse til Paris og 
bosætte sig der. Som Bagersvend træffe vi ham ogsaa 
i det bc^ogncsiske Eventyr, i en Bagerbutik, der var 
ligcoveifbr Prinsessens Vinduer. Han bedaarer hende 
ved sin smakke Sang (rigtig italienski); heades Kær- 
t^ed Toxer, da hun har &aet ham at se, hvilket er 
ret nnt skildret i Fortællingen, og det ender med, at 
de fl\^ bort sammen. I det pommerske Eventyr 
har Piiasen derimod lært at lave dejlig Mad hos Kon- 
gens Kok« giver sig saa selv i Tjeneste i Kongen af 
Exu^nds Kokken og bliver øverste Køgemester. Om 
Aftenen efter endt Dagværk sidder han under Prin- 
sessens Vindue og spiller paa Harpe og syng^er saa 
smukt, saa smukt, at Tjenestefolkene glemme deres 
Ar^eidc c^ Folk blive staaende stille paa Gaden (det 
Qvjsikalske Tyskland !). Prinsessen lader Kammerjom- 
fhicn hente ham op; hans Spil og Sang bedaarer 
hende saadan« at hun siger, hun vil gifte sig med 
ham. >I>as gii^ wohl, aber es geht nicht,« siger 
Kv>kken, der synes at kende til Berlineiwitz. De 
Niv« dc$ til Slutning enige om at flygte tilskibs, (^ 
cttCT tre Di^ og tre Nctters Sejlads »uber die 
x^nKk See« komme de til Prinsens Land. Ogsaa i 

den bretonske Form af Eventyret bevirkes det Hele 
ved, at han var »tres joli gar^on et qu'il savait l'art 
de plaire aux femmes« ; der er han forklædt som 
Tjener, og det er hende, der opfordrer ham til at 
løbe bort med sig. Selv hvor Prinsen optræder som 
Neger, i det portugisiske Eventyr, og har taget Tje- 
neste som Gartner, forelsker Prinsessen sig i ham, 
fordi han røber saa fine Manerer og byder hende saa 
smukke Buketter. 1 en overmaade grov Skikkelse 
præsenteres derimod Forførelsen i den gammeltyske 
Fortælling af Konr. v. Wurzburg, hvor Ridderen agerer 
døvstum Nar. 

En ejendommelig Form mødes i L. Gpnzenbachs 
sicilianske Eventyr. Her var jo Prinsessen, forstødt af 
sin Fader, draget ud med en Kammerjomfru. De leje 
et lille Hus i en By og ernære sig ved Linnedsyning. 
Men Kongesønnen, som virkelig elsker Prinsessen, 
vandrer ud forklædt som Bissekræmmer for at lede 
hende op. Han træffer hende, sælger Naale til hende 
og bestiller et Dusin Skjorter hos hende. Saa tilsidst 
frier han til hende, og Kammerjomfruen raader hende 
til at tage ham, hvorpaa hun i sin Nød og Fattigdom 
siger Ja og følger ham. 

Men det hyppigste Motiv i dette Afsnit af Fortæl- 
lingen er det samme, vi kende fra den spanske, at 
Prinsessen bedaares af den forklædte Prins ved Kle- 
nodier, i Almindelighed tre i Tallet, hvortil der saa 
svarer Gunstbevisninger i stigende Grad, som føre til 
en Katastrofe. Her ville vi da anføre forskellige For- 
mer, hvorunder dette Motiv kommer frem. 

(»De syv Vizirer«.) Prinsen forklæder sig som 

en gammel, gammel Gartnerkarl og giver sig i Slots- 
gartnerens Tjeneste. Han viser sig meget dygtig til 
sit Arbejde. En Dag spaserer Prinsessen med sine 
Damer i Slotshaven; da sidder han med en Mængde 
Juveler og andre Kostbarheder liggende i Græsset for 
sig. »Hvad vil du med dem?« »Købe mig en Hu- 
stru!« »Naar nu en af os vil gifte sig med dig, 
hvad saa?«, sige de i Spøg. »Saa giver jeg hende et 
Kys og lader hende fare.« Paa den Maade vinder da 
den ene efter den anden af Prinsessens Jomfruer en 
hel Skat, og tilsidst faar hun selv ogsaa Lyst til at 
erhverve nogle af Klenodierne. Hun gaar ene ned i 
Haven, i en af sine Jomfruers Dragt, men han gen- 
kender hende og tvinger hende til at være ham til 
Villie. Da han har sagt, hvem han er, vil hun i sin 
Fortvivlelse først dræbe sig, derpaa lade ham dræbe, 
men beslutter tilsidst at følge ham til hans Land. 
Der blive de strax modtagne med stor Glæde af Per- 
serkongen; der sendes Bud efter Prinsessens Fader, og 
Brylluppet fejres med stor Pragt. 

(»Clarus Saga«). Den vise Prins har ladet udføre 
tre rige og kunstige Telte, det ene herligere og mær- 
keligere end det andet; først et med en gylden Bjørn 
foran, som kunde bevæges (»for der var Mennesker 
gemte i Figuren«) og flytte Teltet; dernæst et med 
en lignende Løve, endelig et med en fly\''ende Grib. 
Saa drage de til Frankland med en stor Flaade; de 
fleste Skibe lægges i Baghold, og med eet Skib alene 
sejler Clarus til Hovedstaden, brunmalet i Ansigtet, 
under Navn af Eskelvard, Søn af Æthiopernes Konge. 
Serena ser det første Telt og faar Lyst til det; hun 

giver da et Gæstebud for de Fremmede, hvorved 
Øllet gør Gæsterne muntre. Prinsen vil kun sælge 
Teltet for hendes Elskov, og hun faar ham til at love 
hende Ægteskab. Imidlertid giver hun ham en Sove- 
drik, lader ham mørbanke og kaste ud af Borgen og 
tager saa Teltet. Anden Gang gaar det ligesaa galt 
trods Peru's Advarsler, som Prinsen afviser i en højst 
uforskammet og tyrannisk Tone. Men Tekla, Prin- 
sessens Hofdame, er paa Prinsens Parti, og da Perus 
udfritter hende, fortæller hun, at Bægeret, hvoraf de 
begge drikke, er dobbelt, saa at kun Glams faar Sove- 
drikken. Tredie Gang lykkes derfor ikke hendes List, 
idet Tekla blander Drikken; Severa erklærer sig over- 
vunden, og deres Bryllup højtideligholdes. 

(Alamanni's ital. Novelle.) Greven af Barcelona 
forklæder sig som en omvandrende Kræmmer, der 
kun vil overlade Grevinden af Toulouse et kostbart 
Diamantsmykke, naar hun ganske vil hengive sig til 
ham. En snu Kammerpige giver hende bestandig 
onde Raad. Det ender med, at Grevinden flygter 
med ham til Barcelona. 

(Neapolitansk, hos Basile.) Han er forklædt som 
Bondekarl og bliver Gartner hos Prinsessens Fader. 
De tre Ting, han frister hende med, ere en med Guld 
og Diamanter broderet Kaabe, et ligesaa pragtfuldt 
Skørt og et tilsvarende Livstykke, — hvor den fattige 
Gartner kan have saadanne Kostbarheder fra, tænker 
hverken Prinsessen eller hendes Tærner i mindste 
Maade over. Til Gengæld fordrer han først at sove 
en Nat i hendes Sal, dernæst i hendes Forværelse, 
endelig paa Gulvet i hendes Sovekammer. 

(Siciliansk, hos Pitré.) Prinsen har ogsaa paataget 
sig en Gartners Skikkelse, men anstiller sig fonmigt 
halvfjoUet, hvad der maaske bedre forklarer Prinsessens 
Imødekommenhed, men hgesaa lidt som det neapoli- 
tanske gør det sandsynligt, at han besidder »tre guld- 
broderede Silkekaaber, den ene dejligere end deo 
anden«. Ved at lade som om han fryser, opnaarhan 
tilsidst at sove i Prinsessens Seng. 

(^^estphalsk.) Prinsen har, ihukommende den 
engelske Kongedatters Ord til ham, ladet lave tre 
Boldte, en af Sølv, en af Guld, en af Diamant, og 
betalt den kongelige engelske Svinehyrde for at over- 
lade ham Svinefiokken i tre Dage. Medens han vog- 
ter den, spiller han med Boldtene, den ene efter den 
anden. Han forlanger, at Prinsessen skal sa7t hos 
ham en Nat; først lader hun en Kammerjomfru tnede 
i hendes Sted. 

(Svensk.) Kongesønnen kommer forkkedt op til 
Prinsessens Fader, spørger om Tjeneste og bliver 
Svinedreng. Som Løn vil han blot have Lov at >se 
på den granna prinsåssa«, og det tillades ham at kige 
gennem Døren. De tre Klenodier ere en Guldkæde, 
et Guldarmbaand og et Guldæble; disse hænger han 
op i en Lind, hvorhos han »synger og danser, som 
Svinedrenge bruge«. Forøvrigt som i Alamanni's No- 
velle. Kongen bHver »ryssrasande« (vred som en 
Tysker, vilde det jo hedde paa Dansk) og kaster de 
To paa Porten. 

(Norsk.) Haaken Borkenskja^ agerer en gammel 
Tigger, med et stort Skæg af Lav og en vid ^nd- 
kjortel. Han køber hos en Guldsmed en Guldrok c^ 

sidder udenfor Prinsessens Vindue, filende paa sin Rok 
(NB. ikke det franske filery skøndt Historien aabenbart 
foregaar au temps que Berthe filait, dengang Prinsesser 
spandt). Næste Gang er det Opstandere til Rokken, 
tredie Gang en Gamvinde af Guld. Forresten gaar 
det som i det sicilianske Eventyr, der læses i Pitré's 
Samling (se ovenfor). »En Stund efter fik Prinsessen 
et lidet Barn, og Kongen blev saa vild, at han nær 
havde gjort Ende baade paa hende og Barnet. Da det 
led om lidt, kom Haaken Borkenskjæg ranglende did 
engang som af en Hændelse, og sad ude i Køkkenet 
ligesom en anden Tigger.« Hun beder ham i sin 
Angst om at maatte følge hjem med ham, og faar 
endelig Tilladelse til at »være med Fanten«. 

(De danske.) Graadonner kommer som gammel 
Tigger til Herregaardsjomfruens Gaard, faar Lov til at 
hjælpe Røgteren med at drive Kvæget tilvands. Fri- 
stelserne ere et Guld-Spindehjul, en do. Ten og et do. 
Hæspetræ. Ud paa Natten, den sidste af de tre, da 
Herren og Fruen komme hjem, smider Stodderen sig 
op i Jomfruens Seng og gør et saadant Spektakel 
med sine Træsko, at Herremanden kommer op og 
jager begge ud af Huset med en Pisk. I »Graaben« 
ere Klenodierne ogsaa Guldten, Guldhaspe og Guld- 
skyttel; men her er det Træk, at Prinsessens Tærner 
skulle passe paa, hver med et tændt Lys i Haanden, 
— dog falde de i Søvn. Samme Beretning, men 
noget vulgariseret (Prinsessen siger »Svinebæst« o.desL), 
er i »Per Rødhat«.*) I »Den stolte Prinsesse« lader 

*) Tre Klenodier, som vække en Prinsesses Begærlighed, 
findes ogsaa (se Tang Kristensens Saml.) i »Jesper Hare- 

3- Prinsessens Straf og den lykkelige 
Afslutning. 

Hos Konrad af Wiirzburg fuldbyrdes Gengældelsen 
strax og brutalt. Den unge Friherre viser sig, efter 
sin Væbners Raad, atter ved Turneringen og hilses af 
Prinsessens Haan. Men han giver hende et drøjt 
Gensvar, som tilkendegiver, hvem den »døvstumme« 
Nar var. Hun er nær ved at gaa i Jorden af Skam; 
da raader Kammerpigen hende at tilbyde ham Haand 
og Hjerte. Friherren bliver saa med Tiden Konge; 
men deres Ægteskab bliver ikke lykkeligt, — der 
kommer Nemesis over begge, og den gamle tyske 
Digter holder i den Anledning en moraliserende Slut- 
ningstale, der tager sig noget underlig ud efter hans 
drastiske Fortælling. 

Men i Størstedelen af de kendte Eventyrvarianter 
gaar det helt anderledes til. De to Udstødte vandre 
afsted til Prinsens Land, og allerede under Vandrin- 
gen, endnu mere efter Ankomsten, underkastes den 
stolte Kvinde en Række af Prøvelser, hvorved Man- 
den vil kue og bøje hendes Sind for Fremtiden, før 
han tager hende til Naade. Det af den folkelige Fan- 
tasi saa yndede Tretal er her atter fremtrædende. 
Men forøvrigt har Fantasi og lokal Indflydelse tumlet 
betydelig med Motiverne. 

Et af dem — ogsaa kendt fra andre Eventyr med 
forskellig Handling — er, at Prinsessen paa Vejen 
spørger Manden, hvergang hun ser en særlig frugtbar 
Mark eller smuk Skov el. hgn., hvem der ejer den, 
og i Navnet paa dens Ejermand genkender ham, som 
hun har forhaanet og bortvist. Tretallet spiller her 

ogsaa undertiden med. Saadan i det norske >HaakeD 
Borkenskjæg«, i det sicilianske om »Kong Granato«, 
i det irske om »Kong Whiskers« og det tyske om 
»Kong Drosselbart«. I dette bliver Dialogen endda 
til Vers (som bekendt ikke usædvanligt i Eventyrene 
og næsten hørende med til den folkelige Kunstform): 
»Ach, wem gehort doch der schone Wald?« Svar: 
»Der gehort dem Konig Drosselbart, hått'st du'n ge- 
nommen, so wår* er dein!« »Ich arme Jungfer zart,« 
udbryder hun, »ach hått' ich doch genommen den 
K5nig Drosselbart.« Paa samme Maade sukker Prin- 
sessen i det portugisiske Eventyr, da de forskellige 
Prøvelser blive hende til Del: »Ai, conde de Paris!« 
»Porque o nao quiz? [hvorfor vilde I ikke have ham?]« 
lyder Svaret tørt. 

Da »Clarus Saga« beretter denne Del af Historien 
paa en ganske ejendommelig Maade, ville vi først om- 
tale den særskilt. Serena vaagner Morgenen efter 
Brylluppet; da ser hun ved sin Side en afskyelig, 
plump, hæslig og snorkende Karl, — det er hendes 
Mand! Han er en omvandrende Gøgler, som spiller 
paa Fløjte; under Skældsord og haard Behandling bh- 
ver hun snart ynkelig og kuet. Manden erklærer sig 
ganske ked af hende, lader hende sove i en Krc^ 
paa et Tæppe som en Hund, Og paa Vandringen maa 
hun Ude Nød i alle Skikkelser. De komme til en 
stor By med et Palads; Gøgleren lader som han har 
brækket Benet, hvad han eftergør ubegribelig godt, 
thi det hedder, at han »knækkede det i smaa Stykker^ 
saa at det bare Kød saas«; og efter hans Befaling 
maa hun bære ham paa Ryggen til et usselt Værtshus 

udenfor Porten. Ligeledes paa hans Bud slæber hun 
sig derefter hen til en Kirketrappe for at tigge. Hun 
falder i Søvn der, og da hun vaagner, ser hun Prins 
Clarus med et glimrende Følge, iført den af Ægget 
plettede Dragt; han gaar hen til hende og giver hende 
— et vældigt Ørefigen, saa at hun slaar Hovedet mod 
Muren. Paa Tilbagevejen til Mandens Skjulested møder 
hun en Mand, der forærer hende Penge; men Gøgle- 
ren er stadig Uge slem imod hende. Samme Optrin, 
med Ørefigen og det hele, gentages endnu en Gang. 
Tredie Gang fører den gavmilde Mand hende til sit 
Hjem, giver hende god Mad at spise og lader hende 
iføre sig en smuk Dragt; Tekla og Hofdamerne vise 
sig, og Slutningstableauet krones ved, at Clarus op- 
træder i sin Glans og rækker hende sin Haand. Men 
nu kommer en Overraskelse: Gøgleren var — den 
vise Perus, Prinsens Lærer, som efter at have spillet 
denne Rolle faar Tekla til Ægte. 

De andre Varianter af vort Eventyr lade Gengæl- 
delses- og Optugtelses-Akten udspilles mellem de to 
Hovedpersoner alene. Det haarde og stridige Sind 
skal knækkes i Livets strenge Skole, men tillige er 
det i Kærligheden til Mand, Barn og Hjem, at det 
kvindelige Hovmod skal lutres. Almuesaanden, som 
dog til syvende og sidst lader Fyrsteglansen som det 
Attraaværdige og Beundrede være den straalende Løn 
for de udstandne Lidelser, finder en kritisk Tilfreds- 
stillelse ved at lade den »fine Dame« sættes til grovt 
Arbejde og komme daarlig fra det. Der opstilles atter 
her en Trilogi af Prøvelser, hvorved Kongesønnen 
rent ud viser en Brutalitet, som falder vor Tid for 

E. Gigas: Litteratur og Historie. III. 1 9 

Brystet og vidner om mindre kultiverede Slægters 
robuste Betragtning af Livet og særlig Ægteskabet 
Den arme Prinsesse maa endog stjæle og opdaget staa 
til Skamme. Med halvt bevidst Kunst gives i n(^e 
af Event)rrstoflFets Former Gengældelsen som direkte 
Modstykke til et Haansord af Prinsessen i hendes 
Velmagtsdage eller som direkte Opfyldelse af en be- 
stemt Hævnplan, undertiden som en ligefrem Slut- 
ningseffekt. Men ved Siden heraf spores hos Fortæl- 
lerne en Stræben efter at klargøre en psychologisk 
Udvikling hos den stolte Kvinde. Trods den vidt- 
drevne Haardhed i hans Færd mod hende kommer 
hun til at holde af sin »Stodder« eller »Fant«: som 
vi finde Fortællingen hos enkelte Folkeslag, antydes 
der til Forklaring, at han af og til røber finere Ma- 
nerer, end man skulde tro ham istand til, men det 
Afgørende, især i de nordiske Varianter, er, at hun 
har faaet et Hjem og et Barn at sørge for. Da 
Kongesønnen fremtræder i al sin Herlighed og vil 
have hende, er hun sin simple Husbond tro; da hun 
ser sin H)rtte brænde, er Livet hende intet mere værd. 
Men efter at hun ydmyget og fortvivlet er falden i 
Afmagt, eller efter at hun har grædt sig ind i en mng 
Søvn, kommer en Opvaagnen til Lykke og Glæde, 
hendes, ikke (og dogl) den Prinsesses, som det hed 
sig skulde giftes nu med Prinsen, — det har været 
som en knugende Drøm, men den har givet en Lære 
for bestandig og just lagt Grund til Lykken. 

Som ved de foregaaende Led af Æmnet ville vi 
ogsaa lade dette Afsnit passere Revue i de forskellige 

Bearbejdelser, som de enkelte Landes Eventyrskat 
frembyder, med deres karakteristiske Detailler. 

(Portugisisk.) Paa Vejen, medens Flygtningene 
vandre afsted, bliver hun sulten og maa paa hans Be- 
faling bede en Pilgrim om et Stykke Brød. Siden 
maa hun drikke af en Pøl. Han anstiller sig, som om 
han havde givet sig i Tjeneste hos Greven af Paris og 
af denne havde faaet Lov til at tage Ophold i en Lade ; 
der bringer han hende Vælling, som hun maa søbe 
med Haanden. Saa maa hun op at tjene paa Slottet, 
ælte Brød; men han befaler hende at stjæle Mel: det 
gaar hende galt, det opdages (naturligvis 1), og hun 
faar haarde Ord af Manden. Næste Dag skal hun 
brodere paa en Kjole til »Prinsessen, der skal ægte 
Greven« ; nu maa hun stjæle Guld, — det gaar som 
sidst. Endelig kommer Negeren bringende en kostbar 
Dr^, som hun, efter Grevens Moders Bud, skal 
prøve, da hun har Højde og Figur som > Prinsessen«. 
Derpaa viser han sig i sin sande Skikkelse og siger, 
at alt hvad han har gjort er for den store Kærligheds 
Skyld, han har baaret til hende. 

(Alamanni's ital. Novelle.) De To ere komne til 
Barcelona; der prøver og ydmyger han hende yder- 
ligere. Hun maa nemlig tage Tjeneste og arbejde 
strengt hos en Kroværtinde, og en Morgen befaler 
han hende at stjæle fire Brød af dem, de den Dag 
skulle bage. Hun adlyder ham i Alt, men nu aftaler 
Greven med en Adelsmand, hvem han har givet sig 
tilkende for, at han skal komme til Værtshuset og 
fortælle Værtinden, hvad det er for en tyvagtig Kvind, 

hun har i sit Hus. Men da man finder de fire Brød 

19* 

hos hende c^ hun maa staa til Spot for Alle, siger 
hun ikke, hvem det er, der har befalet hende at tage 
dem. Paa samme Maade prøver han hende ved at 
lade hende stjæle tre Perler fra hans egen Moder, 
Grevinden af Katalonien; men da hun viser sig lige 
saa standhaftig i denne Prøve, synes han, at hun er 
straffet nok, viser sig som den han er og fremstiller 
hende ved Moderens Hof som sin Gemalinde. 

(Neapolitansk.) Kongesønnen har endelig ført Cin- 
tiella til Paladset, hvor han bor; han indvier sin Moder i 
Planen om at lade hende bøde for Stoltheden; hun 
faar Husly i en Stald. Første Prøvelse er, at hun 
maa stjæle Brød i Hof bageriet; den unge Konge kom- 
mer tilstede i sin Stads og befaler at undersøge hen- 
des Lommer. Anden Gang er det Lærred, hun skal 
stjæle, tredie Gang Guldbrokade (af Kongebrudens 
Dragt, der just sys, hedder det), begge Gange med 
samme Udfald. Da hendes Nedkomst forestaar, brin- 
ges hun pludselig op i et herligt Værelse paa Slottet 
og plejes paa det bedste. Hun føder to smukke 
Drengebørn til Verden; men da kommer endnu en- 
gang Kongesønnen ind og tiltaler hende brutalt. Men 
nu siger Dronningen — hvad man fuldt vel kan bil- 
lige — , at det er nok, og da hun viser ham Børnene, 
bliver han selvfølgelig dybt rørt. 

(Siciliansk, i den Gonzenbachske Saml.) Omtrent 
som i det neapolitanske Eventyr. Bissekræmmeren, 
d. V. s. Prinsen, siger, at han har faaet Lov til at bo 
i en Stald ved Slottet. Hver Dag gaar han i sin Fyrste- 
dragt forbi hende, og hun kender ham som den 
fyrstelige Bejler, hun gav Afslag, men mærkeligt nok 

ikke som sin Mand. Det hedder sig, at den unge 
Konge er bleven gift, og nogen Tid efter faar hun 
Arbejde med at sy Børnetøj paa Slottet, men — tillige 
med at stjæle til sit eget Barn, paa Mandens Befaling. 
Efter hendes egen Nedkomst faar hun en Skaal Bouil- 
lon at drikke, men deri er en Sovedrik, og da hun 
vaagner, er det paa Slottet, omgiven af fyrstelig Pragt. 
Og Kongesønnens sidste haarde Tiltale sparer denne 
Eventyrfortæller os for. 

(Siciliansk, i den Pitré'ske Saml.) Den forklædte 
Prins og Prinsessen bo i en HyUe ved Kongens Hønse- 
hus; om Aftenen slagte de en Høne og spise den. 
Næste Morgen, efter at Manden er gaaet ud, kommer 
han igen som Kongesønnen i al sin Pragt; »du ser 
mig ud som en Tyrekvind!« siger han og finder da, 
at en Høne mangler. Hun græder. Dronningen hører 
det, kalder hende til sig, viser Medlidenhed med hende 
og giver hende Kaffe. Atter to Tyverier maa hun 
begaa: af Børnetøj og af nogle Perler, hun skal trække 
paa Snor. Slutningen som i det neapolitanske Even- 
tyr, ogsaa med Kongesønnens tilsyneladende Haardhed 
(»virkelig« kan man jo ogsaa kalde den, da han saa 
længe fortsætter Spillet) og Dronningens bestandige 
Medynk. *) 

(Bolognesisk.) Prinsen agerer Arbejdskarl paa 
Slottet; hun skal vaske, men han tvinger hende til at 



*) Tyveri-Motivet findes ogsaa i en af Nerucci besørget 
Samling af ital. Folkeeventyr, som jeg dog kun kender 
gennem Citat (»Sessanta Novelle popolari Montalesi«, 
Florents 1880). 

stjæle af Tøjet (»ellers Prygl!«). I Porten møder 
hun den unge Konge, der tager hende om Livet; 
derved falder det stjaalne Tøj paa Jorden, — »naa, 
du er saadan En, der stjæler I« Næste Gang er det 
»pasta«, hun skal rapse i Køkkenet. Da det er op- 
daget, løber hun hjem, mere død end levende. Men 
endnu engang maa hun til det. Ved Trusler faar 
Manden hende til ved det store Taffel paa Slottet, 
hvor hun vasker Tallerkener, at tage nogle Madlev- 
ninger og putte i en Krukke under sit Skørt. Konge- 
sønnen kommer ud i Køkkenet og byder hende til 
Dans ; hun strider imod af alle Kræfter, men ind maa 
hun i Salen, hvor han svinger hende saaledes, at 
Krukken og dens Indhold falder paa Gulvet. Dermed 
ere saa hendes Genvordigheder forbi. 

(Italiensk, hos Knust.) De ere ankomne udenfor 
Neapel. Kongesønnen siger, at han er landsforvist, 
og lister sig ind i Byen for at skaffe Livsophold. Der 
taler han med sin Fader. Næste Dag kører han selv 
i prægtigt Skrud forbi hendes Bolig; hun angrer ved 
sig selv sit fordums Hovmod, men vil dog blive sin 
Mand tro. Prinsen faar saa Kongen til, Dagen der- 
paa, at køre forbi deres Hus og lade som om han 
skænker den Forviste Naade og gør ham til sin Tje- 
ner. Som saadan viser Prinsen om Aftenen sin Hu- 
stru Kongesønnens Kammer og overtaler hende til at 
sove der med ham; næste Morgen kunne de ikke 
finde deres Klæder: de ere forsvundne ligesom Jeppes 
Bondeklæder, og de »maa« da iføre sig kongelig 
Dragt. Derpaa opklares det Hele. 

(Lothringsk.) Den engelske Prinsesse bor i Paris 

med sin Mand. Først skal hun sælge Brændevin; 
men Soldater drikke alle hendes Varer op og slaa 
Glassene istykker uden at betale. Saa bliver hun 
sendt hen paa »le grand pont« for at børste de Forbi- 
gaaendes Sko — just det skal hun have for sine 
Ord — ; hun børster der Kongens, Dronningens og 
alle Hoffolkenes Fodtøj og tjener hele 60 Louisdorer; 
men han fortæller, at han har faaet Ansættelse som 
»pemiquier et barbier royal«. Hun begynder en Han- 
del med Fajance, men Soldater komme atter igen og 
slaa hendes Sager itu. Det ender med, at »Paryk- 
mageren«, som er »vel set ved Hoffet«, faar skaffet 
hende Plads ved Opvartningen deroppe, da et stort 
Tafiel skal finde Sted. Hun møder, efter hans Ordre, 
med Læderlommer i Kjolen for paa rigtig Lejetjener- 
vis at putte gode Sager til sig fra Taflet. Men Baan- 
dene, der holde Lommerne, ere for svage, saa at de 
gaa over, da hun glider paa Gulvet og falder med en 
Stabel Tallerkener, hvorved den ranede Mad og Sauce 
spildes. (Man ser, at Situationen med Vold og Magt 
er bragt tilveje, ikke rationelt begrundet.) Saa kom- 
mer den gamle Konge hen til hende og fortæller, 
hvem hendes Ægtefælle er. Men der skal endnu en 
Slutningspointe til. »Ah! mon pére,« siger Sønnen, 
»vous n'auriez pas dA le lui apprendre encore. Elle 
a dit que je n'étais pas digne de dénouer les cordons de 
ses souliers. Eh bien ! mademoiselle, vous les avez dé- 
noués å bien d'autres.« 

(Bretonsk.) Paa deres Vej til Prinsens Rige be- 
faler han hende at tigge, navnlig hvor der er store 
Hunde i Gaardene; undertiden lader han hende danse 

og synger et Kludekræmmer-Raab dertil, som hun gen- 
tager »med blidere Røst«. (Her plejer naturligvis For- 
tælleren at være lidt dramatisk agerende.) I sin Fa- 
ders Hovedstad lader han hende blanke Sko for Folk, 
men køber daarlig Blanksværte til hende, saa at hun 
ingen Kunder faar. Selv kommer han forbi i sin 
Prinseskikkelse og befaler hende at børste hans Fod- 
tøj, hvad hun maa gøre (det var Nemesis!). Derpaa 
faar hun Tjeneste i Slotskøkkenet, maa rapse »Fricot« 
og Sauce, som hun anbringer i Læderlommer; det 
spildes, da Prinsen giver Tyendet et Bal og selv dan- 
ser med hende. Hun jages fra Slottet som Tyvekvind. 
Endelig faar hun en Pottemagerbutik og tjener først 
gode Penge derved ; men saa kommer der nogle Gar- 
dister ridende og ødelægger alt. Manden anstiller sig 
vred og forlader hende tilsyneladende for bestandig; 
men derpaa træder han frem som Prins i al sin Stads, 
og nu er alt i Orden. Brylluppet holdes med saadan 
Lystighed, at man Dagen efter fandt Gæsterne pære- 
fulde paa Landevejsstenene. 

(Irsk.) Den som Gadesanger forklædte Kong Whi- 
skers har en smuk Stemme og gentile Manerer, — 
det trøster hende dog noget. I Byen, de komme til, 
bliver hun sat til at flette Kurve og til at lappe deres 
Tøj; men hendes fine Fingre formaa det ikke. Der- 
paa skal hun sidde paa Torvet og sælge Potter ; første 
Dag sælger hun dem alle, og det eneste, hvorved hun 
røber sin gamle Stolthed, er, at hun giver en Fyr en 
Næsestyver, da han inviterer hende paa en halv Pægl 
Brændevin. Den anden Dag væltes alle Potterne af 
en fuld Jægers Hest. Saa skal hun hjem i Kongens 

Køkken og maa tage godt fat der; baade »the foot- 
man« og »the butler« ville gerne have et Kys af 
hende, men hun skriger himmelhøjt, og Kokken giver 
dem en Dragt Prygl. Der skal være Bryllup paa 
Slottet; hun staar i Døren og kiger ind i Salen, da 
Kongen kommer og opfordrer hende til Dans; men 
hun har Mad i Lommerne, naturligvis Pudding, og 
saa gaar det som vi have set i andre Folkeslags Va- 
rianter af Eventyret. 

(Tysk, hos Grimm.) Drosselbart sender sin Kone 
ind til Byen med noget Pottemagerarbejde, som hun 
skal sælge paa Torvet, og medens hun sidder der, 
kommer en fold Husar ridende og vælter alle Potterne, 
saa at de gaa i Stykker. Nogle Dage derefter bliver 
hun indbudt til et stort Bryllup, og hendes Mand be- 
faler hende at tage en lille Krukke med, hvori hun 
skal bringe ham en og anden god Bid af det, de 
blive trakterede med. Hun putter da ogsaa trolig i 
den under Maaltidet; men da dette er forbi og der 
skal danses, er der en af Gasterne, som byder hende 
op og trods hendes Modstand svinger hende saa vold- 
somt, at Krukken gaar i Stykker og det gode Indhold 
spredes om til Gæsternes store Moro. Hun bliver saa 
flov, at hun vil løbe sin Vej; men paa Trappen ind- 
hentes hun af Gæsten, der dansede med hende, og 
som fortæller, at han, den fulde Husar, Stodderen og 
Kong Drosselbart ere en og samme Person. 

(Tysk, hos Kuhn.) I den første By, de komme 
til, bortspiller Prinsen alle deres Penge samt Vogn og 
Heste, senere blive hendes Juveler, deriblandt de koste- 
lige tre Boldte, i en Kro beholdte som Pant. Hendes 

første Prøvelse er med at sælge Potter, som Soldater 
slaa itu. Dernæst som Kokkepige paa Slottet; ban 
opfordres af Manden til at tage af Maden ved den 
hjemvendte Kongesøns Bryllup, men der er intet om, 
at hun gør det. Derimod siger Overkokken til hende: 
»Bring denne Ret ind til Prinsen. Som yngste Kokke- 
pige maa du danse første Dans med ham.« Her til- 
føjer Udgiveren den Oplysning, at ved Bryllupper i 
Grevskabet Mark er det en gammel Skik, at Kokken 
danser med Bruden. Hun maa derind, kender ham 
og besvimer. Da hun vaagner, er hun fyrstelig klædt 
og æret, samt helbredt for sit Hovmod. — I et andet 
Eventyr i samme SamUng har Prinsen »ed stort Be- 
svær bortført en Prinsesse, en troldkyndig Dronnings 
Datter. De vogte Svin, derefter en Kvægjord, og de 
tigge, men han. sørger for, at hun overalt bUver af- 
vist. Derefter drive de Vinstue, men der kommer 
Kunder, som ikke betale og ovenikøbet slaa alt itu. 
Endelig Brylluppet paa Slottet, Motivet med Madkruk- 
ken under Kjolen og med Dansen, — thi som Kokke- 
pige maa hun følge Skik og Brug. Resten som i det 
første westphalske. Men alt dette er underlig paa- 
klistret og synes slet ikke at høre herhen, thi Prin- 
sessen har intet Hovmod vist, og der er ingen Grund 
til at straffe hende.*) 



*) Her kan bemærkes, at som Løsgænger træffes Motivet 
med Pottemagervareme i Woycicki's polske Eventyr- 
samling. Der hedder det etsteds om Twardowski, den 
polske Faust, at hans Kone sad paa Torvet i Krakau 
og solgte Lertøj; men han kørte daglig forbi i en 
smuk Vogn, med talrigt Tjenerskab, som han lod slaa 

(Tysk, hos Jahn.) I Prinsens Land er der en 
lang Vej fra Kysten til Hovedstaden; hun faar Befa- 
ling af ham til at gaa barfodet for at spare paa Fod- 
tøjet til Helligdagene. Da hun ikke kan mere, lader 
han hende ligge i Græsset og vente, medens han, 
som han siger, gaar til Byen for at se at blive Kok 
hos Kongen. »Det lykkedes ikke,«, fortæller han, da 
han kommer tilbage, og de skulle nu forsøge at slaa 
sig igennem paa forskellig Vis. Hun kan hverken 
grave eller flette Vidiekurve eller spinde, og han 
skænder; men selv lader han, som om han tjener hver 
Dag en Daler ved at hugge Brænde i Skoven. Der- 
paa Lertøjshandelen og efter den Værtshushold. Begge 
Gange arrangerer Prinsen det saaledes, at det gaar 
hende heldig den første Dag, men uheldig den næste. 
Endelig det med Krukken og Dansen paa Slottet. Da 
hun er løben ud af Salen, kommer Prinsen hende 
imøde med en simpel Kappe om sig og anstiller sig, 
som om han havde ventet paa hende. »Overkokken 
er min gode Ven; kom og skjul dig i dette Kammer: 
naar det er mørkt og Gæsterne ere borte, ville vi for- 
svinde.« Hun er saa træt, at hun derinde strax fal- 
der i en dyb Søvn. Hun vaagner forvirret: der staar 
han med Guldstjerne paa Brj^stet, og hende selv have 



Fru Twardowska's Varer itu, medens han lo af fuld 
Hals og hun rasende bandede hele Verden. — Et tysk 
Eventyr, hos Pr6hle, har baade de drikkende Soldater, 
der ikke ville betale, og det iluslaaede Lertøj; her be- 
faler den forklædte Prins sin Hustru at rane tre Sølv- 
skeer paa Slottet. 

Kammerjomfruer iført en prægtig Dragt. Men \m 
siger, da han tager hende i sine Arme: »Ach, was 
wollt Ihr von mir, ich bin nur ein armes Weib und 
eines kleinen Mannes Frau!« Han maa da give sig 
rigtig tilkende. 

(Svensk.) Prøvelserne i det fremmede Land er, 
at hun først maa spinde sine Fingre til Blods, der- 
næst at hun maa sælge Brændevin til Soldater — med 
det sædvanlige Udfald — , endelig at hun maa rapse 
i det kongelige Køkken, hvor Kongesønnen kommer 
og byder hende til Dans. Hun fortæller det hjemme 
i Hytten, og at hun var saa skamfuld. »Såg du någon 
grina?« spørger >Pojken«. »Nej, det gjorde jag inte.« 
»Tyckte de, at du var dåligt klådd?« »Nej, jag fer- 
stod inte det haller.« Han vil derefter med op at se 
paa Bryllup ved Hove næste Dag, trods hendes Bøn 
om at lade det være. Men der var ingen Brud der- 
oppe at se. Kongesønnen henter hende saa i Køkke- 
net, fører den Forskrækkede ind i et fint Kammer, 
men tager selv sine pæne Klæder af og staar som 
Svinedrengen. Brylluppet fejres i syv Dage. 

(Norsk.) De bo i en »Barh)^e« med Barnet. 
Haaken Borkenskjæg er slem med at fordre, at hun 
skal stjæle paa Slottet : først Brød ved Bagningen, saa 
Pølser ved Slagtningen, saa Tøj ved Syningen af 
Brudekjolen til Prinsens Brud, thi denne er bleven syg, 
og den ulykkelige Prinsesse er af samme Væxt og maa 
tages Maal af. Tilsidst befaler han hende at gaa op 
paa Kongsgaarden og staa Brud; for den rigtige er sta- 
dig syg, og Prinsen vil absolut have Bryllup. Skøndt 
hun kun elsker sin »Fant«, adlyder hun den prinse- 

lige Befaling; men da de ere komne fra Kirken og 
Dansen gaar paa Slottet, ser hun H3rtten, hvori hun 
har boet, staa i lys Lue, skriger: »Aa nej, Fanten og 
Barnet og Barhytten!« og er daanefærdig. — »Her er 
Fanten, og der er Barnet, og lad saa Barhytten ryge!« 
siger Haaken Borkenskjæg. 

(De danske.) 1 »Graadonner« og »Graaben« er 
Slutningskatastrofen som i det norske. Men Prøverne 
ere ellers forskellige: Graadonners Kone maa stjæle 
Mel, Vasketøj og Sytøj, men Graabens Prinsesse maa 
spinde Blaar, derefter sælge Jydepotter, som Ryttere 
slaa i Stykker, »bjærge lidt Mad« i en Krukke, og 
først derefter skal hun rapse af Brudestadsen. I det 
førstnævnte (det sønderjydske) har han strax gjort 
Mine til at gaa fra hende, men hun tigger ham om 
at tage hende med. Men i det andet er der det 
Træk, at hun paa Vejen ser ret paa ham, og det 
synes hende, at han er langt kønnere end før. 

De Tang Kristensenske Varianter have flere kuriøse 
Enkeltheder. Da Prinsessen er jaget paa Døren med 
Per Rødhat, har hun faaet »nogen Mønt« med sig, 
men det er »jo meget for lidt« ; forresten er hun 
kørende og ligger i de fine Stuer paa Kroerne, men 
»Per«, som stadig indhenter hende, har det simpleste 
Logi. Hun vil i Begyndelsen ikke se til ham, naar 
han kommer paa Siden af hende; men da hendes 
Penge slippe op og hun maa gaa tilfods, tager hun 
tiltakke med hans »Meldmad« og Selskab. De bo- 
sætte sig i »et Korn Hytte« i Skoven ved Prinsens 
Faders Slot. Hun skal ud at tigge, men faar ikke 
synderligt; derefter bliver hun Opvaskerpige paa Slot 

tet og »skarer da baade Hud og Haar af sig«. Der- 
efter Optrinnet med Krukken under Skørtet (»enliHc 
Kovse fyldt med Suppe og Kød«) og med Dansen; 
hun maa bekende om Kæresten hjemme. Imidlertid 
gaar han forklædt forbi Vinduet, og hun peger paa 
ham: ham er det. Han kommer ind og siger til 
hende: »Tror du ikke, du kunde have haft det bedre, 
om du havde taget den Kongesøn fra Danmark, som 
du grinte saa slemt ad?« — »Aa, nævn det aldrig,« 
siger hun, »jeg har Sorg nok alligevel, saadan som 
jeg har det.« — »Ja men om han nu vilde have dig, 
kunde du saa tykke, han var god nok til dig?« — 
»Det var ikke sært,« siger hun, »men det bliver mig 
aldrig tilbudt mere.« — >Det kunde dog være,« 
siger han, »naar du kan love mig, at Stoltheden skal 
ikke tiere faa Magt over dig.« — Hun bliver da 
altsaa Dronning af Danmark. >Men der var altid et 
Nag ved hendes Forældre siden, for det han havde 
gjort hende saa simpel.« 

>Den stolte Prinsesse« maa bede sin Haarskærer 
om at tage hende med. Han vægrer sig først ved 
det: »Jeg har altid hørt, at Prinsesser ingen Ting 
duer til, naar de kommer udenfor deres Faders Slot« 
Almuens aarvaagne Kritik I Hun bærer en Bylt Klæder 
og desuden hans »Madpose«, der er fyldt med Sand 
og Sten; hun maa slænge den, men han vil intet 
bære. Da hun er bleven sulten, maa hun stjæle Frugt 
i en Have; det skaffer han hende Skældsord for. Da 
hun skal tigge i en By, faar hun næsten intet, da 
»hun ser ikke ud til at trænge«. I hans Hjemland 
skal hun styre »en Kro, der tilhører hans Fader«. 

Nogle af Kongens Tjenere skulle der holde sig lystige 
paa hans Regning og spilde dygtig; da hun klager sin 
Nød for ham, faar hun ingen anden Trøst end: »Ja, 
jeg sagde nok, du duede ingen Ting til.« Hun bli- 
ver Køkkenpige paa Slottet, faar Lov at se paa Dan- 
sen, og puiFes af de Andre ind i Salen. Kongesøn- 
nen i sin Stads spørger: »Hvem synes I, hun ligner; 
jeg S3mes, hun ligner min Faders Skobørste. [Lig- 
nende Motiv som i de franske Eventyr, men ikke saa 
godt turneret.] Men nu er du ydmyget, vil du nu 
være god mod mine Undersaatter, skal du endnu blive 
Dronning af Danmark. « I den tredie af de jydske For- 
mer for Eventyret lejer han Vogn til hende, da de flygte ; 
men hun fryser paa Vognen, saa han maa betale Kusken 
hans Tilgodehavende og lade ham køre tilbage. Hun 
kan ikke gaa paa den frosne Jord, saa købes der 
Træsko til hende, samt Vadmelsskørt og Spændstrøje 
for Kulden. Da de komme til Danmark, gaa de ind 
i Kongens Stald, for der er saa prægtig varmt. »Sikke 
stads Bæster her er,« siger han saa. Ja, de var jo 
nok kønne, siger hun saa stille, men hendes Faders 
var dog kønnere. Saa kiger han om bag Døren og 
siger: >Nej se, hvad mon det er for to?« Ja, dem 
kendte hun godt nok, det var to Æsler, som Prinsen 
af Danmark havde været kørende med over til hendes 
Faders, da han bejlede til hende. »Hvorfor gav du 
ham saa ikke ja?« Ja, hun syntes, han kom saa 
simpel, og det var for at give ham det til Kende, at 
hun skar Ørerne af hans Æsler ; men ikke for det, hun 
led ham ellers godt nok. Prinsen kommer op med 
hende til den gamle Dronning, som ligger i Sengen, 

men snart bliver rask igen, da BryUuppet belaves. 
Der er Kejseren med og kender ikke sin Datter, da 
hun sidder tilbords i Bondedragten, men først da hun 
kommer i fine Klæder. — Som man ser, udmærker 
denne Form sig just ikke ved Fornuft og Sammen- 
hæng; men der er noget ganske morsomt ved den 
med dens Reminiscenser af Herregaards-Borgestuen, 
Bønderskik, Soldatertjeneste, den russiske Kejsers Besøg 
i Danmark, Christiansborgs Stalde o. desl. — 

»Saa blev der da en grulig Glæde,« slutter det 
ene af de danske Eventyr, >og er de ikke døde, saa 
lever de stort og stærkt den Dag idag er.« 



III. 

Den lange Vandring, paa hvilken vi have fulgt 
vort Eventyrs to Hovedfigurer, maa vel siges ogsaa 
at have ført os til et Maal: der ses i alle Varianter, 
gamle som nye, at være et almenmenneskeligt Hoved- 
thema, over hvilket Folkedigtningen har bygget sin 
underholdende Fortælling. Den stolte Dejligheds Yd- 
mygelse er dette Thema, udsprunget af den primitive 
Kulturs Opfattelse af Manden som Kvindens Hoved. 
Dette kan da kaldes Fortællingens moralske Kærne. 
Men der er tillige et æsthetisk Grundlag: Glæden over 
at være Vidne til en vellykket List, og det er næppe 
mindre oprindeligt end Folkemoralens Hævdelse. 

Saa er der imidlertid Fortællingens Udstyrelse med 

enkelte Træk. Hvilke af disse ere nu oprindelige? 
Kan der paapeges en Stamform af vort Eventyr som 
naiv Kunstfrembringelse, hvorfra de andre Former 
kunne udledes, og hvordan forklares bedst den Kends- 
gerning, at dette Stykke Folkedigtning træffes i saa 
mange forskellige Lande? Hvilke ere fremdeles de 
rationaliserende, de lokale og de æsthedsk forfinende 
Tilsætninger, det har modtaget? Og er der endelig 
noget, vi kunne betegne som løst Paahæng? 

For at komme til Klarhed over disse Spørgsmaal 
maa vi se at udfinde, hvilken Form der er i Tiden 
ældst af dem, hvori Fortællingen nu kendes. Qeg 
bemærker, at der naturligvis vil være flere at finde i 
den trykte Eventyrlitteratur end dem, jeg kan anføre, 
fordi de have været mig tilgængelige; men vort Materiale 
er jo dog i ethvert Tilfælde ret omfangsrigt.) Her er 
iøvrigt strax at forudskikke den Bemærkning, at ved 
slige Undersøgelser maa erindres, at de senest opteg- 
nede Former ingenlunde altid ere de yngste : en gam- 
mel Form af Fortællingen kan godt være bevaret i 
mundtlig Overlevering ublandet indtil den nyeste Tid, 
da en Folkemindesamler har bragt den i Trykken, 
medens Fortællingen i saadanne Former, der forlængst 
foreligge trykte eller blot nedskrevne, kan have tilsat 
en Del af sin Oprindelighed allerede paa et tidligt 
Standpimkt. 

Men det kunne vi dog vel nok fastslaa, at enkelte 
af Formerne for vort Eventyr ere ubetinget af respek- 
tabel Ælde. Om »Tusend og een Nat« s Rammeværk, 
— der, siger R. Burton (dets berømte Oversætter), 
er rent persisk, men arabiseret, og fik sin nuværende 

£. Gigas: Litteratur og Historie. UI. 20 

Form i 13. Aarh., sine seneste Tilføjelser i i6de, — 
udtaler den nævnte engelske Fortolker, at dets ældste 
Fortællinger, som »De s)rv Vezirer«, sandsynligvis 
hidrøre fra Al Mansurs Tid, nemlig 8. Aarh. e. Chr. 
Men i »De syv Vezirer« findes just Historien om 
Prins Behram og Prinsesse Al-Datmå. *) Dernæst møde 
vi den rimede Fortælling om »Den halve Pære« af 
Konrad v. Wurzburg, som jo levede i 2. Halvdel af 

13. Aarh., og »Claras Saga«, der hører hjemme i 

14. Aarh. 's iste Halvdel og hvis Original er ældre.**) 
Om den spanske Romancecyklus* Alder tør jo intet 
bestemt udtales; men fra 15. Aarh. er den dog vel 
idetmindste. Saa følger Alamanni's Novelle, som kan 
tidfæstes ved, at Forfatteren døde 1556. Men der- 
efter er der et Spring, thi den næste Variant, som 
giver et kronologisk Holdepunkt, er »La soperbia 
castecata« i G. B. Basile's neapolitanske >Pentamerone*, 
der udkom 1637. De øvrige Optegnelser og Optryk 
høre det 19. Aarh. til. 

Allerede hver af de anførte, tidligste Varianter har 
sine særlige Træk, som en mere eller mindre behæn- 
dig Kunstnerhaand har udstafferet Eventyret med. 
Skulde den Opfattelse altid holde Stik, som man 



•) Det maa dog bemærkes, at Burtons kronologiske Hypo- 
these ingenlunde staar uimodsagt, og at man navnlig 
ikke vil gaa ind paa at lade »De syv Vezirer« gælde 
som oprindelig, integrerende Del af »Tusend og een Nat«. 
(Østrup, Studier ov. T. o. e. N., Kbhvn. 1891.) 
**) Edzardi har i Literarisches Centralblatt 1880 paavist in- 
teressante Ligheder mellem Saga'en og enkelte Episoder 
rundtom i 12. Aarh.'s tyske episke Digte. 

plejer at gøre gældende, at jo mere en Fortaelling 
indeholder af overnaturligt, des ældre og oprindeligere 
er den, saa vilde den spanske Form være den ældste, 
med sine fortørnede og hævngerrige Feer, Trylleringe, 
taknemlige Duer, som vise sig at være Feer, symbolsk- 
didaktiske Høns og magiske Klenodier. Men dels har 
vor Tids Romanceforskning — NB. for Spaniens Ved- 
kommende — paavist, at idethele de spanske Ridder- 
viser, som ere forsynede med et saadant Trylleappa- 
rat, netop høre til de yngre af Genren, og dels gøre 
nogle af Enkelthederne i Fortællingen temmelig meget 
Indtryk af at være paaklistrede, hentede fra andre 
Eventyrkrese. Ogsaa i »Claras Saga« er unægtelig 
Stoffet vel meget bearbejdet. Men fælles med den 
orientalske Form har den det Træk, at Prinsessen er 
værnet af Vaabenmagt, rigtignok saaledes at hun ikke 
selv, som i det østerlandske Eventyr, kæmper mod 
den Bejler, der vil eje hende. C. Rosenberg siger*) 
i Anledning af vor Middelaldersvise >Den farlige Jom- 
fra«, — som ikke i sin Helhed hører til Varianterne 
af den Fortælling, der her beskæftiger os — , at »det 
Motiv, at den Stolte kun kan vindes ved at over- 
vindes, er saa ægte nordisk«. Men det ses dog alt- 
saa, at Orienten ogsaa har kendt det. At Fortællin- 
gen endvidere har sine Berøringspunkter med den 
danske Heltedigtning om Kong Helge og Sachser- 
dronningen Olof, kan vel ligeledes fortjene.at nævnes. **) 



*) Nordboernes Aandsliv II, 476 f. 
♦*) Det er paapeget af Sv. Grundtvig samt af Sitnrock i 



«Qjjellen dQs Shakespeare*. 

Man har fremdeles bragt Eyentyret i Forbindelse 
med et nordisk Gudesagn. Det at finde Mythologi 
(særlig Naturmyther) i Folkeeventjn'ene bliver jo fn 
adskilHge Sider nutildags — og tildels med Rette — 
betragtet som Fantasteri. Her er imidlertid kun Tak 
om, hvad Saxo beretter om Odins Bejlen til Rinda; 
denne Beretning tager sig selv ud som et Fc^eeven- 
tyr og synes unægtelig middelbart at høre til samme 
Gruppe som »Clarus Saga«, med nærmere eller Qer- 
nere Slægtskab til andre af vor Fortællings Former. 
Det har Edzardi og derefter S. Bugge "*") fremhævet. 
Men Bugge — og før ham P. E. Muller i Noterne 
til Saxo — gør tillige opmærksom paa en litterær 
Indvirkning, som den gamle danske Historieskriver 
kan have modtaget fra O vids Metamorfoser: Mythen 
om Vertumnus og Pomona, der ialtMd har den kvinde- 
lige Knibskhed som Grundmotiv samt en Elskers For- 
klædninger. 

Dog tilbage til vor Fortælling om Prins og Prin- 
sesse. Man fristes ved slige Undersøgelser let til at 
gaa paa Motivjagt ad alskens Sideveje, pille Genstan- 
den for Undersøgelsen i altfor høj Grad fra hinanden 
og glemme, at det er et hlle Digterværk, man har 
med at gøre. 

Det forekommer mig, at i nærværende Tilfælde 
havne vi i Østerland; dér — som saa ofte — lader det 
til, at Digtningens Vugge er at finde. **) Vel føres vi 



*) Studier over de nordiske Gude- og Heltesagns Oprin- 
delse, I. Række, S. 136. 
*•) Ogsaa F. Liebrecht ytrer: Maaske er Stoffet oprindelig 

denne Gang ikke helt til Indien; men vi ere et godt 
Stykke paa Vej dertil, og Theorien om Eveat3rrene$ 
indiske Oprindelse (Benfey's, R. Kohlers, Cosquin's), 
som mangen Gang har viist sig probat, — men na- 
turligvis dog ikke tør kaldes nfejlbar — , synes denne 
Gang med at være den rette. Og den naturiigste 
Forklaring af Eventyrets Tilstedeværelse i saa mange 
Lande er vistnok ganske ligefrem den : at det er van- 
dret fra Land til Land, fra Mund til Mund; at litte- 
rær Indvirkning ikke helt er udelukket, ses bl. a. 
deraf, at Axel Ahlstrom*) har paavist, hvorledes en 
svensk Form af Eventyret, i Hyltén-Cåvallius' og 
Stephens' hdskr. Samlinger, ligefrem er tagen af 
Grimms »Drosselbart c 

Naar Fortællingen er bleven modificeret, saa er 
der flere Grunde med i Spillet. Der kan under Van- 
dringen være gaaet A&nit tabt gennem unøjagtig Gen- 
fortælling, og nye Fortællere si^e da at faa Mening 
i Historien ved at føje noget njrt ind.**). Dette ere 
de imidlertid ikke altid lige heldige med. Den ratio- 
naliserende Snusfornuft brydes nadertiden med de 
givne Eventyrtnd^, saa at hele Sammenhæagea er 
nær ved at gaa i Stykker. Saaledes naar Prinsens 
List skal bero paa et aftah Spil mellem hans og hen- 



orientaisk, da Formen for Eventyret er simplest i looi 
Nat. (Germania, I, 259.) 
*) Om Folksagoma, Stockholm 1895. 
**) Sig. Gaston Paris i Revue critique 1882, II, S. 36, cite- 
ret af £. Cosquin i Indledn. til Contes populaires de 
Lorraine, I, Paris 1886. 

des Forældre. Endel Besvær voldes aabenbart For- 
tællerne i Tidernes Løb af de Klenodier, hvormed 
Prinsessen skal bedaares. Snart have disse overnaturlig 
Magt og Egenskaber, snart ere de saa uendelig kunst- 
færdige, snart saa umaadelig kostbare, og selv den 
orientalske Form af Eventjrret giver os ingen Forkla- 
ring af, hvordan Prinsessen kan tro den tilsyneladende 
Stodder i Besiddelse af alle de Herligheder: den Higen 
efter Stads, som Kvinderne almindelig beskyldes Tor, 
maa vel tjene som Aarsag til, at hun ikke gør sig mind- 
ste Betænkelighed. Selv hvor Fortællingen er anbragt 
i de mest dagligdags Omgivelser, kommer i dette 
Optrin Folkefantasiens Guld med, om det end under- 
tiden kan tage sig ud som en kostbar Rosenbusk midt 
i en Kaalgaard. Som vi saae, var det i visse Va- 
rianter den forklædte Bejlers Sang, som bedaarer 
Damen, fordi den er saa smuk: der er intet, som 
tyder paa, at Motivet her skal opfattes anderledes. 
Men Svenskerne have en lille Vise om »Per Svina- 
herde« — og Jyderne en lignende — , der paa en 
Maade kommer vort Eventyr nær og hvor, efter C. 
Rosenbergs Anskuelse,*) det sikkert er den oprindelige 
Mening, at der er Trolddom i den Sang, hvormed 
den som Svinehyrde forklædte Kongesøn lokker 
Kongedatteren; dette Motiv forsvinder saa i senere 
Overlevering. Til Bevis paa, hvordan den »kloge 
Aandløshed« (Udtryk af Moltke Moe, i Anledning af 
en Jydsk Historie i Forhold til Eventyret om de tak- 
nemlige Dyr og den utaknemlige Mand) tager Livet 



*) Nordboernes Aandsliv II, 476. 

af det Fantastiske ved sin tørre Behandling, kan an- 
føres den Form af vor Fortælling, hvori den danske 
Kongesøn afvises af Prinsessen, fordi han er grim, — 
det maa en rigtig Eventyrprins aldrig være! Saa 
kan man bedre gaa ind paa, at forskellige, mest syd- 
landske Varianter just lade ham forklædt gøre Indtryk 
ved sin Skønhed og Anstand. 

Herved føres vi ind paa de nationale Forskellig- 
heder, der gøre sig gældende i den Maade, man har 
fortalt Eventyret paa. At den Bejler, hvis List man 
beundrer og hvis Triumf man nyder, faar Ord for at 
være fra det Land, hvorfra man selv er, have vi jo 
allerede omtalt. Men ogsaa i andre Henseender mær- 
ker man de lokale Forhold: i de Retter eller Frugter, 
som spille med i Fortællingens Hovedepisoder; i Sce- 
neriet, som snart er en nordisk Storbondes Gaard, 
snart et virkeligt Slot i de Lande, hvor man var mere 
vant til at se saadanne i deres Pragt; i det german- 
ske Anstrøg, som betegnes ved den megen Tale om 
Brændevin, Markedslystighed og fulde Soldater; i det 
tilsvarende romanske, som har Galanteri til Hoved- 
valør. Her komme saa tillige skiftende Tider og 
skiftende Kultur i Betragtning: selv hvor Prosadigtet 
bevares ubeskaaret i sin Kærne, sker der af den Grund 
c^aa Forandring med Dekorationen, ja med Træk af 
Digtningen, som berøre dets Hovedhandling temmelig 
nær. Den æsthetiske Følelse sættes her i Bevægelse 
ikke mindre end den ethiske. Hin viser sig naivt 
allerede i de for Folkedigtningen ejendommelige Tri- 
logier: tre Frierier, tre Gaver, tre Afvisninger, tre 
Klenodier, tre Gunstbevisninger, tre Tyverier, — thi 

at der er en Kunststræben heri, synes ganske rimdigt 
Ogsaa de hvide Heste, der sværtes, som Pendant til 
de sorte Heste, der hvidtes; Navnet »Kong Granato« 
o. desl. Men bevidst Kunst eller Arrangementstalent 
(kunde man maaske kalde det) kommer frem i denMaade, 
hvorpaa Prinsen i nogle Varianter optræder til Slnl- 
ning med en ESektreplik, hvori Gengældelsen er for- 
melt, epigrammatisk udtrykt; i saa Henseende er det 
ene franske Eventyr jo særlig typisk. De beteg- 
nende Omkvæd i den spanske Romancekres (sig. tii- 
svarende hos Calderon og andre af 17. Aarh.'s Dra- 
matikere) høre ligeledes ind under denne Kategori 
Men noget Ethisk — i mere moderne Forstand — 
viser sig i den modificerede Opfattelse af Kongedatte- 
rens Straf. Middelalderen har her altid, ialtfald hvor 
det praktiske Liv satte sit Præg paa Digtningen, vasret 
grumme haard: Ægtemanden hævder i mere end een 
middelalderlig Fortælling sin Myndighed ligeoverfor 
Hustruen ved Stokken, og den efter vor Mening alt- 
for taalmodige Griseldis, hvis Mand vi maa betragte 
som en afskylig Tyran, naar han »prøver« hende 
gennem haard Behandling, uagtet hun ikke har givet 
ham mindste Anledning dertil, opstilles som følgevær- 
digt Ideal. Netop Griseldis* Historie har forresten 
mere end een Enkelthed tilfælles med vort Eventyr, 
f. Ex. at hendes Bam tilsjnieladende berøves hende, 
og at der fingeres et Bryllup med en' Anden. — Saa- 
danne Haardheder have da Fortællere søgt at mildne; 
Retfærdigheden skulde jo nok ske Fyldest, men der 
har dog været dem, der syntes, at det var en Smule 
Synd for den stakkels Prinsesse, og saa have de faaet 

anbragt en medlidende og trøstende Dronning o. desl. 
Men det bedste Vidnesbyrd om fremskridende Fin- 
følelse ere de Varianter, hvori det, omend ikke særlig 
dybtgaaende, skildres, hvordan Prinsessen i sin For- 
nedrelsestilstand virkelig kommer til at elske sit Barns 
Fader og ikke vil bytte ham bort med nogen Anden. 
Her maa Eventyret vel nok siges at have modtaget 
en poetisk Vinding. 

Derimod gælder dette ikke om adskillige Partier 
af Fortællingen, der optrasde i nc^le af dens Former. 
De ere da gerne vilkaarlig indsatte fra helt andre For- 
tællinger og virke omtrent som en rød Lap paa en 
blaa Klædning. F. Ex. at Eventyrmotivet »det af- 
lukkede Værelse« indføres helt uden Forberedelse eller 
Aarsag, og den kluntede Benyttelse af Maleri-Motivet 
i mere end een Variant; ogsaa den daarlige Indled- 
ning til Historien »Rødt Skørt osv.« Børn og lig- 
nende naive Tilhørere ere jo i Almindelighed umætte- 
lige med Hensyn til Begivenheder i det Fortalte ; der- 
for er der i nogle af de Former af Eventyret, som 
ere optegnede direkte fra Folkemund i den nyeste 
Tid, især i vort eget Land, dynget Stof paa Stof til 
Skade for Helheden og Meningen. Men de to Egen- 
skaber bør findes i et ægte Digterværk, hvor lille det 
saa er, og de findes ogsaa i de bedre Varianter af 
vort omvandrende Eventyr. 

Skøndt vi i det Foregaaende flere Gange have 
set Eventyret præsentere sig i en mere poleret Kunst- 
form, med Forfatternavn, ja versificeret, saa kan man 
dog ikke betegne disse Former anderledes end som 
Genfortællinger af det folkelige Stof uden overvejende 
personligt Præg. Det gælder bl. a. om Alamanni's 
Novelle, ogsaa om Basile's Historie, hvor den stolte 
Kongedatters Strafs gennem den listige, forsmaaede 
Frier er meget morsomt og sirligt fortalt med Ordsprog 
og Ordspil og særdeles opbyggelige moralske Betragt- 
ninger til Gavn og Glæde for det smukke Køn, men 
naivt nok til, at man bestandig kan se Folkeeventyret 
skinne igennem. Derimod er det i den nyere Tid 
oftere blevet Genstand for selvstændig digterisk Be- 
handhng. 

En af dem har givet det den Skikkelse, hvor- 
under det vel tør siges at være bedst kendt her til 
Lands. Det danske Eventyr om, hvordan den h9v- 
modige Jomfin blev ydmyget af en krænket Bejler, 
er naturligvis i Tidens Løb blevet fortalt til mang- 
foldige Børn; men der er vist ikke noget Bara, der 
har haft det Udbytte deraf som en lille Dreng i 
Odense, der fik det at høre i 19de Aarhundredes Be- 
gyndelse. Den lille Dreng hed Hans Christian 
Andersen, og at han blev en stor Digter og som 
Eventyrdigter uovertruffen, vide vi Alle. Da han be- 
nyttede den gamle Folkedigtning, vi have fulgt gen- 
nem mange Tider og Lande, saa kunde den, siger 
han selv, »ikke sømmelig gengives saaledes som den 
blev fortalt ham som Barn«, og han skabte da det 
originale, kostelige Eventyr »Svinedrengen«. Ja, man 

kan ubestridelig kalde »Svinedrengen« original; thi fra 
Ende til anden er dette lille Stykke Kunst præget af Ander- 
sens Digterindividualitet, ved sin hele uforlignelige Tone, 
ved den ejendommelige Blanding af barnlig Enfold og fiild- 
voxen Ironi. Et rask antydet Rokokosceneri — lidt af en 
fynsk Herregaard — giver, saa kendeligt det er, Plads til 
mere end eet komisk Hverdagstræk fm dansk Køb- 
stadsliv, ja københavnsk med. Bysladderens Interesse 
for Næstens Gryde (»sød Suppe og Pandekage«, — 
det er dansk, skulde man mene!); Prinsessens Kla- 
veerpræstationer med een Finger, der minde om 
københavnske Lejehusbeboeres Lidelser foraarsagede af 
Naboer og Genboer; samme unge Dames skoletøse- 
agtige »Saa kan du hviske!« og »Staa for!», — i 
alt det er Lokalfarven umiskendelig. Hvilken Række 
af mageløst humoristiske Skikkelser! Denne gemytlig 
smaavrøvlende Jeronimus af en Kejser, der sjokker 
om i Purpurslobrok og med nedtraadte Sko som 
Tøfler; Prinsessen, der har Friere, men alligevel gaar 
og leger »komme Fremmede« og som er æsthetisk 
dresseret — men derfor i Virkeligheden uæsthetisk 
nok — til at foretrække kunstige Roser og Natter- 
gale for de virkelige og lade sig betage af »Spille- 
værker«;*) Hofdamerne, som tale Fransk, den ene 
værre end den anden, Overhofmesterinden med sit 
»Højst interessant!«, og den gamle Hofmand, denne 



*) »Svinedrengen« udkom 1842. Mon her ikke er en sati- 
risk Adresse til den Heiberg-Hertz'ske Form-Æsthetik, 
som flere Gange havde været efter Andersen, sidst i 
»En Sjæl efter Døden«. 

Levning af »randen regime«, der med Vemod mio- 
des højsalig Kejserindens Spiliedaase, — hvor præg- 
tige ere de ikke alle tegnede med et Par Trask! 0^ 
da det nu engang altsammen 'ser ud som en L^, 
kan man godt bære over med Prinsen, fordi haa er 
grum nok til at lade den ydmygede Skønne Uive 
siddende udenfor hans Kongerige og synge: »Ach, da 
lieber Augustin!«, medens han selv lakker Døren af, 
— i Modsætning til saamangen Eventyrprins, vi have 
lært at kende i det Foregaaende, der straffede en ak- 
for stolt Skønhed, men tog hende til Naade, da hon 
var lutret i Prøvelser. 

Dette Motiv er fors(^ benyttet i en tysk dra- 
matisk Bearbejdelse af Eventyret, af Friedrich Ræ- 
ber, udkonmiet i Iserlohn 1881 og betidet »Das 
Marchen vom Kdnig Drosselbart«. Forfatteren siger i 
et kort Forord, at Stykket er foranlediget ved at Uese 
Oversættelsen af Alamanni's Novelle i Bulows »Itali^ 
nisches Novellenbuch«; men om den italienske For- 
tælling hedder det, at den har mistet Eventyrets 
Duft »und zugleich die Handlung und die Charaktere 
in das unedle, niedrige und verwerflidie henbgt- 
zogen«. Vi skulle se, hvor meget af Duften Roebcr 
har faaet med i sit 5 Akts Jambedrama. Allerede 
Personlisten tager sig helt shakespearsk ud med Navne 
som »Paek<z og »Schlau, Håscher«. Det samme er 
Tilfældet med Stykkets Begyndelse: Kampe mellem 
Greven af Toulouse og Greven af Navarra, hvis Folk 
træde op to og to og fægte baade med Ord og 
Sværd. Pludselig falder det de to Herrer ind at for- 
liges og bestemme Ægteskab mellem Navarra's Søn, 

Filip, og Toulousc's Datter, Isabella. Næste Scene 
foregaar i Greven af Toulousc's Slot, hvor Filip, der 
ikke veed noget om Fredslutningen, optræder forklædt 
som Juvelhandler, idet han erklærer den unge Grev- 
inde, at blandt hans Varer er et Kors, han ikke vil 
sælge; men det er just det Eneste, hun attraar; under 
Samtalen viser hun sit haarde Hjerte ved at bortjage 
en Tiggerske. Nu kommer hendes Fader med sin 
forrige Fjende. Isabella afslaar rent ud at a^e den 
unge Navarra; Faderen gaar vred bort. Hun spørger 
paany Filip om Prisen paa Korset, og Svaret lyder: 
Eder selv! — I 2den Akt ses, hvorledes Korset sta- 
dig er i Grevindens Tanker; ny Samtale med Filip, 
der erklærer, at det er en Arv efter hans Moder, 
hvem han har lovet, at han kun vilde bruge det til 
at smykke sin Brud med, og han holder en Moral- 
prædiken for Isabella, »som slet ikke er hans Moder 
lig«. Han gaar saa, men kaldes snart tilbage igen, 
efter at Kammerpigen imidlertid har prist hans Skøn- 
hed. Isabellas Fader er nu saa forbitret, at han be- 
faler hende at gaa i Kloster. Akten slutter med, at 
et Stævnemøde berammes paa forblommet Vis. — 
3 die Akt i Slotsparken. De To mødes og lade sig 
hemmelig vie i et Kapel. Faderen, der har fortrudt 
sin Befaling, kommer til, opdager Juvelhandleren, hører 
til sin Bestyrtelse, at de ere ægteviede, og jager dem 
b^ge paa Døren. — 4de Akt. Greven af Toulouse 
angrer igen sin Hidsighed og søger efter Datteren 
sammen med den gamle Navarra. Flygtningene 
komme imidlertid udmattede til en Hytte, hvor Ger- 
trud, en gammel :»Waldfrau«, bor sammen med sit 

Barnebarn Kathe. Derpaa et Motiv fra Eventyret: 
Spørgsmaalene om, hvem alle de og de Herligheder 
tilhøre. — I sidste Akt ser man Isabella ligesom Filip 
gravende og arbejdende ved deres Hytte. Isabella er 
allerede begyndt at omvende sig. Gertrud kommer 
til; medens Filip gaar for at hugge Brænde, sætte 
Kvinderne sig til Hvile, og Gertrud underholder Isa- 
bella med at fortælle Eventyr. »Hvilket ønsker du? 
Om Snehvide, Manden i Maanen, Askepot [osv.]? 
Eller om Kong Drosselbart ?» Ja, det vil hun gerne 
have. Derpaa fortælles Eventyret (i den Grimmske 
Form). Men Isabella er uopmærksom og lytter efter 
Jagtlarm i Skoven; midt i Historien afbrydes den, da 
den gamle Toulouse nærmer sig, træt og forknyt. 
Isabella flygter; hendes Fader lægger sig til Hvile, og 
medens han sover, deklamerer hun en pathetisk Mo; 
nolog. Han vaagner og gaar. Men nu optræde de 
to Retsbetjente, Pack og Schlau, og beskylde Gertrud 
og Isabella for at have stjaalet et Kors fra Greven af 
Navarra i Ledtog med en omvankende Juvelhandler. 
Greven af Toulouse, som atter kommer ind, kender 
ikke Datteren; et Øjeblik efter farer den gamle Na- 
varra ind og fortæller, at hans Søn har skrevet, at 
han idag vender hjem fra Tyskland med en Brud. 
Bryllupsmarsch, Filip i Fyrstedragt med stort Følge; 
Alt opklares, Isabella er gaaet i sig selv, og den unge 
Greve appUcerer det gamle Eventyr paa sig i en Re- 
plik, som er gmmme klodset gjort af Forfatteren. 
Til Slutning raabes »Heil dem Paarl« og »Dem 
Marchen Heil vom Konig Drosselbart I « — Stykket 
er idethele uden synderligt poetisk Værd, en — som 

allerede antydet — temmelig ufri Studie efter Shake- 
speare. Kærligheds- og Forførelsesmotivet er fra For- 
fatterens Haand hverken Fugl eller Fisk. Eventyrets 
Træk kunde være adskilligt mere behændig anvendte, 
og det er ingen god Idee at lade Eventyret som Be- 
givenhedens første Udgave gaa forud for Novellens 
og Stykkets Handling og at lade denne henvise der- 
paa, — navnlig da kun det Halve af Historien naaer 
at blive fortalt, og det medens Heltinden er ganske 
uopmærksom, saa at den egentlig kun er paasat Flit- 
ter og slet ikke faar nogen Andel i hendes moralske 
Forbedring. Og dog ville Stykkets Slutningsreplikker 
hævde dette: saaledes skal vel Filips Handlemaade 
forklares som bevidst Kopi af Eventjrrkongens List. 

Saa er der da en hel Del mere af Eventyrets 
Guld i det Drama over dets Æmne, vor egen Litte- 
ratur ejer, — Holger Drachmanns 'velkendte Folke- 
skuespil »Der var engang«. At den danske Digter 
har haft baade de danske Folkeeventyr i Tankerne og 
det Andersenske Eventyr, vil Ingen kunne nægte, naar 
han sammenholder Stykkets enkelte Optrin med de 
Enkeltheder i Fortællingerne, vi have fremdraget. Kon- 
gen og Hofdamerne ere, især han, noget i Slægt med 
»Svinedrengen« s tilsvarende Figurer, og den fixe Ke- 
del, der vækker Prinsessens Begærlighed, hører vel 
nok sammesteds hen. Men forresten er Handlingen 
anlagt efter Fortællingerne hos Svend Grundtvig, idet 
man tillige ser, at Tang Kristensens Opskrifter have 
været Digteren bekendte, — fra den med »Per Rød- 
hat« har han vel faaet den lystige Gracioso Kasper 
Røghat. Tyverimotivet er dog viselig udeladt. Men 

i de indledende Frierscener ser man Spor af Shake- 
speare 's > Købmanden i Venedig«, og Zigeunersceneme 
og Serenaden cre nærmest at betragte som en videre 
Udførelse af et Par fremmede Eventyrtræk; her som 
andensteds omkring i Stykket har Digteren med rund 
Haand øst af sit rige lyriske Reservoir. Og her er 
han yderligere bleven støttet ved den smakke musi- 
kalske Udsmykning, Stykket som bekendt har faaet af 
en højtbegavet dansk Komponist. Ved at understr^e 
Prinsessens sjælelige Forvandling gennem Kærligheden 
til Mand og Barn slutter denne digteriske Behandling 
sig til Ænmets nordiske Former; dog er Prinsens 
haandgribelige Hævden af sin Overmagt iigeover- 
for den Genstridige — i en enkelt Effektscene — 
ikke fri for at smage mest af det middelalderlig Syd- 
landske. Men naar en fsedrelan.dsk Tone er anslaaet 
ligefra Skuespillets Begyndelse til dets Siutningsoptrin, 
saa er det^ som vi saae, i god Overensstemmelse 
med adskillige af de Omvexlinger, Æmnet som Even- 
tyrfortælling har været underkastet i Tidernes Løb. 

For Fuldstændigheds Skyld skal endnu tilføjes, at 
ligesom Andersens »Svinedrengen« er bleven omdannet 
til Operette-Text, med Musik af Bartholdy (Dagmar- 
theatret 1886), saaledes er der i den nyeste Tid (1900) 
opført to Operaer i Tyskland, hvis Text er tagen af 
Eventyret, nemlig »Es war einmal«, Musik af Zem- 
linsky, og »Konig Drosselbart«, af Kulenkampf; den 
ene af disses Libretto'er er — hvad allerede Titlen 
viser — direkte paavirket af Drachmanns Skuespil. 

ET PAR BIDRAG TIL 
TREDIVEAARSKRIGENS HISTORIE. 



SITUATIONEN cr denne. 
Den frygtelige Krig, som havde gjort mange 
Lande, men mest Tyskland, til en Tumleplads for 
myrdende og ødelæggende Hære, var naaet ind i sit 
26de Aar. Religionsstriden, der var optraadt som 
Fjendtlighedernes synlige Aarsag fra først af, var mere 
og mere veget for rent politiske Formaal: egen Magt- 
udvidelse paa Huset Habsburgs Bekostning. De mest 
glimrende Navne fra Krigens tidligste Aar vare gaaede 
ud af dens Saga, Tilly og Wallenstein saavel som 
Mansfeld, Gustav Adolf og Bernhard af Weimar. 
Endnu fandtes dog iblandt Hærførerne saadanne, som 
kunde udføre militære Bedrifter af høj Rang, og denne 
Periode vidnede just om, at Krigshaandværket som 
saadant var i stærk Udvikling. Paa svensk Side 
havde Johan Baner for faa Aar tilbage indjaget de 
Kejserlige en saadan Skræk, at de først turde drage 
Aande igen efter hans Død 1641. Hans Landsmand 
Lennart Torstenson havde foreløbig forlagt Skueplad- 
sen for sine Operationer til Danmark, hvilket Rige 

21* 



324 

han havde overrasket ved et pludseligt Overfald, som 
jo blev højst skæbnesvangert for os. Foruden disse 
Generaler havde Svenskerne W rangel og Konigsmarit 
gjort sig bemærkede i de senere Aar. Hos deres For- 
bundsfæller, Franskmændene, er der Anledning til at 
nævne den tapre, duelige og hæderlige, men ikke 
sjælden uheldige Guébriant, falden ved Rottweil 1645. 
Men to nye Navne, af Krigshistoriens berømteste, 
havde samtidig begyndt at glimre paa fransk Side, 
nemlig Hertugen af Enghien's (den store Condé) og 
Turenne's. Ved Rocroy — samme Aar som Gué- 
briant døde — havde Enghien frelst selve Paris ved 
at tilføje det »uovervindeliget gamle spanske Infanteri 
det første a^ørende Nederlag*); Turenne opnaaede 
ikke før noget senere at vinde de Sejre, der lagde 
Grunden til hans Ry. Mod disse Feltherrer havde 
Kejseren og hans Forbundne i første Række een Mand 
at opstille, hvem den nyere Militærhistories Autoriteter 



•) Det kommanderedes her, ikke — som det sædvanlig 
hedder med en gængs Fejl, der præsenteres lige ned tU 
den nyeste Tid — af Grev Pedro Enriquez de Fu en- 
te s, som var død længe før, men af den gamle Leth- 
ringer Grev Paul Bernard de Fontaine, der paa Grund 
af Podagra lod sig bære i Kampen og selv fjaJdt for en 
Kugle. (A. Cånovas del Castillo, Estudios literarios, 
Madrid 1868, II, S. 359—361; sig. Hertugen af Aumale, 
Histoire des princes de Condé, IV, Paris 1886, S. 28). 
Den spanske Overgeneral var D. Francisco de Mello 
eller Mdo, en portugisisk Adelsmand, der havde sluttet 
sig til Spanierne og ikke maa forvexles med den portu- 
gisisk-spanske Digter og Historiker D. Francisco Manuel 
de Meipio. 

endelig have ydet den Retfærdighed, han fortjener. 
Det er Føreren for Kurfyrst Maximilians baierske Hær, 
Lothringeren Franz von Mercy, hvem bl. a. Hertugen 
af Aumale (i Værket om Prinserne af Condé) frem- 
hæver som en af de ypperste Hærførere, der nogen- 
sinde have levet. Takket være Mercy's Genialitet 
stod den kejserlige Sag i Begyndelsen af 1644 saa 
godt, som den ikke i mange Tider havde gjort, det 
vil sige i Rhinegnene, hvor denne General opere- 
rede*). Ikke langt fra den Provins, hvor disse Kampe 
førtes, i Osnabruck og i Munster, fandt allerede &a 
1643 de Forhandlinger Sted mellem de krigsførende 
Magters Diplomater, der sendrægtigt og med talrige 
Forhindringer skulde lede til den store Fred 1648. 
Imidlertid bredte Krigen sig baade over Nord- og Syd- 
europas Lande. Den dansk-svenske Krig have vi alle- 
rede nævnt; i England var der Borgerkrig; ved Hol- 
lands Sydgrænse kæmpede de forenede Provinser mod 
Spanien, der snart skulde nødes til at anerkende deres 
Uafhængighed; og i Flandern, der endnu en rum Tid 
skulde blive ved at være deres, havde Spanierne at 
værge sig mod de franske Angreb, medens de tillige 
sydpaa maatte bekæmpe baade Portugisernes og Kata- 
lanemes Opstand, der støttedes af Frankrig. Under 
slige Forhold kan man vel tænke sig, hvad Landene 



*) Sig. — foruden Aumale's anf. Værk, IV — J. Heilmann's 
Die Feldzuge der Bayern in den Jahren 1643, 1644 u. 
1645, Leipz. & Meissen 185 1; ogs. F. W. Barthold, Ge- 
schichte des groszen deutschen Kriges vom Tode Gu- 
suv Adolfs ab, II, Stuttgart 1843. 

maatte lide, især det tyske Rige. Det var ikke nok 
med Blodsudgydelsen paa Valpladserne. Hunger, Pest 
og Armod fulgte i Krigens Spor; Haandværk, Ager- 
dyrkning, Handel bg anden fredelig Idræt lammedes 
og lagdes øde; ikke blot de regnlære Armeer af for- 
skellig Nationalitet, men endnu mere de talrige om- 
strejfende Bander plyndrede og øvede Vold vidt og 
bredt. Det symbolske, kobberstukne Titelblad til det 
historiske Kildeskrift »Theatrum Europæum<s 5te 
Bind, udgivet i Frankfurt 1647, bærer derfor med 
Grund en Fremstilling af Krigens mangehovedede Hydra, 
der vælter sig blandt omstyrtede Altre, Søjler, Statuer 
og andre af Religionens, Videnskabens og Kunstens 
Attributer, medens Folket som en forskrannt, udhun- 
gret Kvinde søger Tilflugt hos den nedbøjede og sorg- 
fulde Germania, og Mars', Herkules' og Bellonas bar- 
ske Skikkelser se truende ned paa dette Optrin. 

En halv Mil sydvest for den By, hvorfra Bogen 
med det beskrevne Billede udsendtes, ligger Fæstnin- 
gen F ran kenthal*). Det havde hidtil været en 
anselig og velstaaende By, hvis Industri — navnlig 
Klædefabrikation og Guldsmedekunst — var bragt til 
høj Blomstring ved nederlandske Flygtninge, som havde 
bosat sig der i det i6de Aarh.; og dens Omegn var 
veldyrket, — man mindes de berømte Frankenthaler- 
Druer, som allerede Egnens Klostermunke dyrkede i 
Middelalderen. Kraftig Selvfølelse udmærkede Byens 
reformerte Borgere, og der levedes et muntert Liv ved 



*) Sig. J. Wiilt, Stadt und Festung Frankenthal wåhrend 
des dreissigjåhrigen Kriegs. Hddelberg 1877. 

dens Fester, men til dagligt Brug var Befolkningen 
alvorlig og strengt arbejdsom. Fæstning var Byen 
allerede begyndt at blive henimod léde Aarh.'s Slut- 
ning ; men det var da Borgerne selv, der skulde værne 
den og i denne Anledning holdt stadige Vaabenøvelser. 
I politisk Henseende hørte Frankenthal ind under Kur- 
pfalz, og det var just dette, som bragte en god Del 
af Trediveaarskrigens Trængsler ind over Byen. Dens 
Hersker var jo nemlig Kurfyrst Frederik, den ulykke- 
lige »Vinterkonge« af Bøhmen, fra hvem Stødet til 
Krigen udgik. Han lod Byens Fæstningsværker sætte 
i fortrinlig Stand, der snart skulde staa sin Prøve. 
1620 og følgende Aar modstod den gentagne, vold- 
somme Angreb af spanske Tropper under Spinola og 
Gonzalo de Cårdoba, og 1622 maatte endog Tilly 
drage bort med uforrettet Sag efter at have blokeret 
den en Tid. Det var først, da Kong Jakob I. af Eng- 
land, Frederiks Svigerfader, havde ladet sig besnære 
af Spaniernes diplomatiske Kunster, at Frankenthal 
kom i spanske Hænder. Ved Overenskomst 1623 
mellem Spanien og England overlodes den »foreløbig« 
som et Pant til Regentinden af Nederlandene, Isabella 
Clara Eugenia; men det varede mange Aar, før den 
slap ud af det spanske Voldsherredømme, der allerede 
dengang var begyndt i Nedrepfalz. Trods den ener- 
giske Minister Joachim v. Rusdorfs fortsatte Bestræ- 
belser i London til Fordel for den By, der i sin Tid 
var bestemt til den engelskfødte Kurfyrstinde Elisabeths 
Enkesæde, vilde den engelske Regering ikke gøre 
noget alvorligt, og den spanske vilde ikke opgive det 
gode Bytte. Der blev lagt en spansk Garnison i 

Faestningen, og denne blev snart Genstand for Kampe 
mellem de krigsførende Magters Hære. Svenskerne 
toge den 1632 og behandlede den nassten ikke bedre, 
end Fjenderne havde gjort Saa kom atter en kejser- 
lig Hær og belejrede Byen, og 1635 maatte denne 
kapitulere og blev paany given i Spaniernes Hasnder; 
Gnvemøren, General Contreras, tyranniserede den i saa 
høj Grad ved Udskrivning af Kontribationer og ligo., 
at eaåog Kardinalinfanten D. Fernando i Brussel ind- 
rømmede Sandheden af Borgernes Klager og lovede 
dem Oprejsning, som imidlertid udeblev. Heller ikke 
Kejseren tog sig af deres Sag trods gentagne Henven- 
delser. 

Contreras afløstes endelig, og fra 1641 træffe vi 
en ny spansk Guvernør i Frankenthal, nemlig en 
Mand, som ogsaa har faaet et Navn i vort Fædrelands 
Historie: Digteren Grev Bern ard in o de Rebol- 
le do. Han var en øvet Krigsmand, som lige fra sit 
fjortende Aar — han var født 1597 — havde tjent 
sin Konge baade tillands og tilvands, ved de afrikan- 
ske og lilleasiatiske Kyster, i Italien og Nederlandene, 
og havde som Udbytte af de mange Felttog hentet 
sig talrige Æresbevisninger ikke mindre end Ar og 
Podagra. Som Diplomat var han ogsaa bleven an- 
vendt og i den Anledning bleven tysk Rigsgreve, 
medens han var stegen paa den militære Rangstige til 
Chef (Maestre de campo) over en Tercio spansk Fod- 
folk.*) I Egenskab af Guvernør eller Kommandant i 



*) Den spanske Hærs Infanteri var delt i >Terciosc, ogsaa 
de Tropper af fremmed Nationalitet, som hørte dertil. 

Frankenthal havde Rebolledo i Marts Maaned det 
nævnte Aar taget imod (»pro dignitate tractirt« siges 
der) den kejserlige General Gilles de Haes, da denne 
med et Hærkorps drc^ hen for at belejre Kreuznach, 
som han ikke længe efter indtog.*) Naar ReboUedo's 
Biograf i Lopez de Sedano's »Pamaso espanol«**) 
giver det Udseende af, at det var R., som erobrede 
Kreuznach, maa man vistnok regne det for et Udslag 
af den store Beundring, han idethele føler for sin Helt. 
Hvordan han var som Guvernør ligeoverfor Franken- 
thals Befolkning, kan ikke siges noget Sikkert om, 
idet den nyere Fremstilling (ved J. Wille), bygget 
især paa Byens Raadstuedokumenter, af dens Skæbne 
under Trediveaarskrigen, kun dvæler kort ved hans 
Administration. Synderlig behagelig for Borgerne kan 
han jo imidlertid næppe have været: det hørte jo 
Embedet til at være haard, og hans ellers priste per- 
sonlige Elskværdighed, som ogsaa kommer frem i hans 
Breve og Digte, kunde her vistnok ikke gøre sig gæl- 
dende, ialtfald officielt. Frankenthals Raadstueprotokol 
melder 1644 under 2. til 23. September, at i de Dage 
maatte en enkelt Borger betale over 200 Gylden i 
Tærepenge for indkvarterede Officerer. Og i Begyn- 
delsen af 1646 rekvireredes der (ligeledes ifølge Raad- 



Benævneben svarer kun nogenlunde til cRegiment« ; de 
vare nemlig talrigere. De nationalspanske bestode af 12 
Kompagnier, hvert paa 250 Mand, væbnede dels med 
Lanser (picas), dels med »arcabuces*, dels med »mos- 
quetes«, — af de tre Slags Vaaben kom Navnet Terdo. 
♦) Theatrum Europæum, IV, Frankf. a. M. 1643, S. 575. 
**) V, Madrid 1771, S. XXXVI. 

Frsr^ngc lihiø^ jc rri&e X^Sesfim^en snart £iklL 



Vx ^aTT ^is T .a iftiL' l^qienas: lade Tnrenne træde 
^ ^t:T ^BT nmiK^ £ aft kact£ dea ic^e Simation; 
rar aarjTcsEts d^ Mescbl cc skradre s^ til den ad- 
iCNCs?i3it «^ ^>am;La iiaeggag Her. & nvt Krigsfod>ODd 
iBdtssr 5rac«r^ :$ Sxcr% iuer ia%aaet i Mans 
i '» :qieA »s^ oesmdssr droee aéaed tå Frcds- 

kongressen; omtrent samtidig (19. Febr.) fornyede 
Kejseren, Kongen af Spanien, Kurfyrst Maximilian af 
Baiem og Hertug Karl af Lothringen deres Alliance i 
Passau, hvor Felttogsplaneme aftaltes mellem de for- 
enede Magters Generaler. Her var ogsaa Grev Rebol- 
ledo tilstede som Repræsentant for den spanske Hær- 
magt.*) 

Men i Mai er han atter i Frankenthal. Herfra 
skriver han nemlig følgende Brev til sin Overgeneral, 
den fra Schillers »Wallenstein« saa velkendte Ottavio 
Piccolomini, Hertug af Amalfi, der 1643 ^^^ traadt i 
spansk Tjeneste og først havde kommanderet i Arago- 
nien, men dernæst var bleven forflyttet til Nederlan- 
dene; han kom just til Brussel midt i Mai for at være 
D. Francisco de Melo's Afløser.**) 

I. 

Med al den Glæde, hvortil der er Anledning, lyk- 
ønsker jeg Eders Excellence til den heldige Ankomst 



♦) Sedano, anf. Bd., S. XXXVH. 

**) Den spanske Original til dette Brev, som til de følgende, 
ejes af denne Bogs Forfatter. De have tilhørt den øster- 
rigske Embedsmand Dr. Eduard Schebek, død' i Prag 
1895, der gav sig af med historisk Forskning (Wallen- 
Stein) og besad en stor Autogra&amling, hvoraf Breve 
og Dokumenter vedrørende Trediveaarskrigen, især Pic- 
colomini's Korrespondance, udgjorde Størstepartea Det 
ses af Auktionskatalogen fra Stai^ardts Antikvariat, Ber- 
lin 1896, at han havde endnu eet ^enhændigt Brev fra 
R. til Piccolomini, ^enhændigt, fra Brussel 1646. Alle 
Brevene bære Paaskrifrer fra Overgeneralens Kancelli. 

her til disse Lande paa en Tid, der er saa belejlig til 
at forsvare dem, idet jeg ønsker os al den Lykke og 
alt det Held, som forjættes os af Eders Tapperhed og 
Omhu og af, at vi have den Lykke at tjene under 
Eders Excellences Øjne, hvilket jeg altid vil tilstræbe 
med den største Iver. Vor Herre bevare Eders Ex- 
cellence i mange Aar. — Frankenthal, 14. Mai 1644. 
[Egenhændigt] Eders Excellences underdanigste Tje- 
ner, som kysser Eders Haand, 
Grev ReboUedo. 

En Maanedstid før havde ReboUedo medvirket ved 
Indtagelsen af Borgen Falkenstein, et vigtigt strategisk 
Punkt, navnlig for Frankenthals Garnison; Slotsruineme 
ses endnu paa den sydvestlige Skraaning af Donners- 
berg. Den 10. April sendte Hertugen af Lothringen, 
som nu stod med en Del af sin Hær omkring Worms, 
nogle Tropper hen for at beskyde Falkenstein, og 
ReboUedo kommanderede Irlænderen Oberst Geraldin 
med sit Regiment, noget Rytteri under »Generalkom- 
missærc (spansk KavaUerioberst) Don Pedro Zavala*) 
samt en Del ArtiUeri fra Kreuznach derhen. De to 
»halbe Carthaunenc og een Mørser med deres Ild- 
kugler hjalp saa godt tU ved Beskydningen, at den 
franske Besætning kapitulerede den 15 de.**) At 
Kommandanten i Frankenthal iøvrigt ikke var glad 



*) »SaveUe« kaldes han af Turenne i et Brev til Enghien 

(Aumale, anf. Værk, IV, S. 637.) 
*♦) Theatr. Eur. V, 396. 

over at sidde stille der, men ønskede at anvendes 
mere i aaben Mark, fremgaar af det næste Brev. 

2. 

Kaptajn La Granja vender nu tilbage med de Efter- 
retninger, Eders Excellence ønsker om Hr. Marquien 
af Castel Rodrigo's *) Rejse, og med Underretning om 
alt hvad der er at melde herfra. For ikke at opholde 
ham længere, ser jeg mig nødsaget til at henholde 
mig dertil, idet jeg beder Eders Excellence ikke at 
glemme, i hvor høj Grad jeg er Eders sande Tjener, 
og huske at byde over mig og gøre Anstalter til at 
faa mig bort fra denne besværlige Lediggang, saa- 
fremt LejUghed skulde tilbyde sig. — Frankenthal, 
28. Mai 1644. 

Der gaar nu lang Tid hen, inden vi igen have et 
Brev fra ReboUedo åt aftrykke. Krigen i Rhinegnene 
havde imidlertid bragt nye og følgerige Begivenheder. 
28. Juli erobrede Mercy's Armee Freiburg, før Her- 
tugen af Enghien kunde faa denne Fæstning undsat. 
Men et Slag var der endnu Lejlighed til at levere: 
det blev den store og overordentlig blodige tre Dages 
Kamp 3. — 5. August, hvor den baierske Feltmarskal 
havde baade Turenne og Condé mod sig og hævdede 
sin Stilling beundringsværdigt, men dog blev i saa høj 
Grad svækket, at han nødsagedes til et — fortrinlig 
udført — Tilbagetog for at vente paa Forstærkninger, 



♦) Don Manuel de Moura; han fungerede som Guvernør i 
Nederlandene for (den yngre) D. Juan de Austria. 

der udebleve længe. Resultatet var, at den ene rhinske 
By efter den anden blev tagen af Franskmændeoe: 
Philippsburg blev erobret af Enghien 25. Aug., Ger* 
mersheim 10. Sept, medens Turenne gik over paa 
den venstre Rhinbred og snart kom i troende Nasrhed 
af Frankenthal. Det var endda denne Fasstning, han 
navnlig havde til Hensigt at vende sig imod, fordi 
den ved sin Beliggenhed dominerede Forbindekes- 
linien mellem Rhinegnene og Luxembmg. *) Gennem 
dette sidstnævnte Land ilede Friherre von Beck, Ge- 
neral i Kongen af Spaniens Tjeneste, med et spansk 
Troppekorps til for at bringe Hjælp over Mosel. Da 
Rebolledo, hvem Amnale skildrer som >en meget 
virksom og dygtig Mand, der admærkede sig ved at 
skaffe Efterretninger og især holde Omegnen i Skræk«, 
ved sine personlige Egenskaber bevirkede, at Franken- 
thal var særlig farlig for Fjenden, havde den franske 
Marskal dobbelt Aarsag til at tiltænke den et Angreb. 
Dens Garnison var imidlertid temmelig svag — kun 
halvfemte hundrede Mand, siger Chenmitz — , c^ det 
gjaldt at forstærke den. Da Turenne nænnede sig 
Speier, som snart faldt i hans Hænder, trak de loth- 
ringske Tropper, som laa der, sig i al Stilhed bort 
derfra og gik dels til Worms og dels til Frankenthal. 
Fra Frankfrirt søgte man at faa sendt hundrede Mand 
derhen, men det lykkedes ikke. En lothringsk Oberst, 



♦) Aumale, anf. Værk, IV, S. 382. B. Ph. Chemnitz, Schwe- 
discher in Deutschland gefiihrter Kri^, III, 4. Bog, 
Stockh. 1855, S. 12$ (NB. han bruger den julianske Ka- 
lender). Theatr. Europ., V, S. 551, 564. 

som fra Worms var kommen derhen med sine Folk, 
blev kaldt tilbage til Worms, fordi denne By nu var 
i Fare og skulde have sin Besætning forstærket. Men 
af de spanske Soldater, som Beck sendte over Mosel 
og Kreuznach, naaede henimod 400 Mand Fodfolk vel- 
beholdne ind i Frankenthal. Derimod gik det uheldigt 
med Oberst Saveri og hans 400 Ryttere, som kon- 
vojerede dem. Den 10. Sept. overfaldt den weimar- 
ske Oberst Fleckstein dem i Landsbyen Morsch; de 
fleste af dem bleve nedhuggede. Oberst Saveri selv 
med flere Officerer samt omtr. 100 Mand toges til 
Fange, og en Mængde Heste gjordes til Bytte. Imid- 
lertid var Garnisonen dog bleven saameget forøget, at 
Turenne foreløbig vilde lade Frankenthal ligge. Han 
gik da mod Worms, der overgav sig, ligeledes Oppen- 
heim, derefter Mainz (17. Septbr.), — han havde 
dengang forenet sig med Enghien; og efter Mainz' 
Kapitulation blev der afsendt Hærafdelinger for at be- 
lejre Bingen, Kreuznach og Frankenthal, der altsaa nu 
ikke længer skulde faa Ro. Bingen blev snart besat, 
og strax efter blev Bacharach tagen. Under disse be- 
drøvelige Forhold i hans Gouvemement skrev Rebol- 
ledo til Piccolomini: 

3. 

Jeg har ikke ment at burde ulejlige Eders Excel- 
lence, under alle Eders mange Beskæftigelser, med en 
detailleret Skildring af Forholdene her; men da vore 
Lidelser nu have naaet Højdepunktet, maa jeg sende 
en Person, der kan gøre Eders Excellence Regnskab 
for den herværende Tilstand, hvilket jeg haaber, at 

denne Munk, som er et uhildet Vidne, vil gøre. Der- 
for kan jeg blot tilføje, at jeg ønsker i ingen Hen- 
seende at unddrage mig min Pligt og Beslutning at 
gaa tilgrunde med alt, hvad der er mig overdraget. — 
Frankenthal, 28. September 1644. 

Foruden den Fæstning, hvori Rebolledo komman- 
derede, var af pfalziske endnu kun Landau i de Kej- 
serliges og deres Allieredes Besiddelse. Efter et tap- 
pert Forsvar maatte den overgive sig til Turenne 29. 
Septbr. Men nu begyndte Mercy at røre sig, over- 
rumplede Mannheim (7. Okt.) og stormede Bensheim; 
samtidig gjorde General Geleen, en gammel Hugaf fra 
Krigens første Tider, som med en kejserlig Hær stod 
ved Koblenz, et vellykket Kup mod Bacharach. Men 
da en Del af Mercy's Tropper unddroges ham til An- 
vendelse andensteds, kunde han ikke hindre Turenne 
i at hævde sine Positioner og forpurre de allierede 
Troppers Sammenslutning. Selv laa den franske Mar- 
skal i Oktober med Størstedelen af sin Hær rundt om 
Frankenthal; han havde sit Hovedkvarteer i Oggers- 
heim, en Mils Vej derfra, og trængte de Belejrede 
haardt. Rebolledo overgav sig imidlertid ikke og for- 
søgte endda at lade Kavalleriet gøre Udfald, hvorved 
Spanierne rigtignok bleve, som Chemnitz*) siger, 
»ziemblich auf die Finger geklopflfet«. Saaledes skri- 
ver Turenne til Enghien fra det nævnte Hovedkvar- 
teer 10. Okt.,**) at »Garnisonen i Frankenthal, der 



*) Anf, Værk, HI, 4. Bog, S. 172, 
**) Aumale, IV, S. 637, sig. S. 392, 398—399. 

— foraden de 80 Ryttere, som vare tilbage af de 
luxemburgske, — havde forstærket sig med Don Pedro 
Savelle's Kompagni og med eet til fra Luxemburg, var 
rykket ud, men blev saa kraftig angreben, at der kun 
slap Faa bort ; der er tre Kaptajner og sex Lieutenanter 
fangne. Don Pedro Savelle har Patent som General- 
kommissær [se foran] ; jeg tror, at han er fangen, men 
jeg har ikke set ham endnu; det maa være Beauvau 
eller Traci, som ere dirigerede af mig ad Worms til, 
der have ham.« Forbitret over Frankenthals scjge 
Modstand befalede Mazarin Turenne at ødelægge det 
omliggende Land fuldstændig (»mettre le dégåt autour 
de F.«); men Marskallen adlød ikke dette Bud, idet 
han just havde søgt at vinde Befolkningen i Rhinpfalz 
ved Mildhed i Modsætning til de Kejserlige og deres 
Forbundne. Før Vinteren indtraadte, vilde Turenne 
dog endnu angribe een By til. Et Brev fra ReboUedo 
lyder derom: 

4. (Egenhændigt.) 

Om de Besværligheder, vi her ere underkastede, 
sender jeg nu detailleret Meddelelse til Hr. Marquien 
af Castel Rodrigo, og da jeg ikke har nogen anden 
Cifferskrift, haaber jeg, at Eders Excellence vil faa 
dem at se i hans Breve. De Meldinger, som Oberst- 
lieutenanten sender, bekræftes andensteds fra, og at 
Fjenderne ogsaa have til Hensigt at angribe den Plads. 
Her paa Pladsen befinde vi os i en ret betænkelig 
Stilling, og der er meget at befrygte. Gud staa os bi 
og beskytte Eders Excellence de mange Aar, jeg ønsker 
Eder. — Frankenthal, 24. November 1644. 

E. Gigas: Litteratar og Historie. III. 22 

Det er Kreuznach (ved Nahefloden, nordvest for 
Frankenthal), som Talen her er om. Da Belejringen 
skulde til at begynde, skrev Kommandanten i Cita- 
dellet til ReboUedo og bad om Proviant. Han af- 
sendte da en Rytterafdeling med 50 »Malter« Kom. 
Saasnart den nærmede sig, flygtede de franske Sol- 
dater, men deres Tros indhentedes og plyndredes. De 
kom dog snart igen og toge fat paa at omringe Cita- 
dellet.*) At ReboUedo fremdeles var utilfreds med at 
sidde indesluttet og længtes efter større Virksomhed, 
ses af Følgende: 

5- 

Jeg har gjort Eders Excellence saa omhyggeligt 
Regnskab for hvad der gaar for sig her, at jeg vilde 
kunne frygte for at trætte Eder; men da Besværlig- 
hederne ikke høre op, synes det at ville være at 
svigte min Skyldighed, om jeg ikke paapegede dem 
og endda mindede Eders Excellence om ikke at 
glemme mig ved de Forflyttelser, som muligvis finde 
Sted ved Hovedkvarteret [ay o: ahi, hist], saafremt 
man ikke kan gøre Anstalter til her at opstille et 
Hærkorps for at fortsætte Krigen. Thi da det kom- 
mer an paa Fjendens Naade, hvorlænge denne Fæst- 
ning vil holde sig, idet vi allerede mangle alt, hvad 
der ellers er mindst kostbart, vil det være det bedste 
for mig at love mig alt, hvad jeg fornuftigvis kan 
vente mig af den Ære og Naade, som Eders Excel- 



•) Theatr. Eur. V., 636. 

lence viser imod mig og som jeg ønsker at kunne 
fortjene. — Frankenthal, 31. November 1644. 

6. 

Jeg har saa hyppig gjort Eders Excellence Rede 
for Tingenes Tilstand her, at jeg frygter for at trætte 
Eder formeget. Nødstilstanden voxer Dag for Dag, 
og der gaar det Rygte, at der er kommet Befaling til 
Vicomte de Turenne om at angribe denne Fæstning 
jo før jo heller. Men det lader til, at for Øjeblikket 
er han ifærd med at anbringe sine Folk i Vinter- 
kvarteer, uden at Naboskabet til de kejserlige, baier- 
ske og lothringske Tropper foruroliger ham, og at 
han drager Forstærkninger til sig for at angribe os i 
Begyndelsen af Foraaret, om ikke overrumple os før, 
og imidlertid udmatte os ved Belejringen og ved at 
søgt at snappe Folk bort fra mig, som han allerede 
har gjort i nogle Dage, hvilket er en af de største 
Besværligheder, vi maa lide under her i Fæstningen. 
Da der ligger nogle ^endtlige Regimenter i Kvarteer 
meget nær herved, sendte jeg Bud til General Merci 
og bad ham om 200 Ryttere, i den Hensigt at over- 
falde et af dem med disse og med de Folk, jeg kunde 
gøre Udfald med herfra. Han svarede mig, hvad 
Eders Excellence vil se af hans Brev, og hvad an- 
gaar at faa en Haandsrøkning fra Gelheim.*) ser jeg 
ogsaa kun ringe Haab. Nu vil Aarstiden og Mangel 
af Næringsmidler hindre enhver Virkning af Betyd- 
ning. Gud staa os bi og bevare Eders Excellence de 

♦) O: Geleen. 

22* 

mange Aar, jeg ønsker Eder, og som vi. Eders Tje- 
nere, have behov. — Frankenthal, 6. December 1644. 

Det var ganske vist, at Turenne var ifærd med at 
fordele sine Tropper i Vinterkvarteer. '^) En staerkt 
medvirkende Grund dertil var, at de rhinske Druer 
havde slaaet sig paa Parti med de Kejserlige og, dels 
i den natorlige Skikkelse, dek i Form af frisk Most, 
bevirket megen Sygdom og Dødelighed iblandt Fransk- 
mændene. Ogsaa Turenne selv var syg, — om det 
var af samme Aarsag, siges ikke — , men før Vinte- 
ren indfandt sig for Alvor, vilde han dog sætte Kraft 
paa for at tvinge Kreuznach. Han førte i egen Per- 
son 800 Mand med 2 Kanoner derhen og ledede Be- 
lejringen,**) medens Frankenthal fremdeles holdtes 
blokeret. Dennes Besætning kunde imidlertid endnu 
lade høre fra sig udenfor dens Mure: 

7. 
Baron de Tramelay giver mig i et Brev af 7de 
dennes, som jeg lige har modtaget, i høj Grad Haab 
om, at Hertugen af Lothringens Tropper ville und* 
sætte Kreuznachs Kastel og endda Fæstningen her. 
Jeg tør ikke gaa dem saa langt imøde, omend vi med 
stor Iver gøre alle mulige Anstrængelser for at med- 
virke til et heldigt Udfald. Da jeg havde faaet at 



*) Chemnitz, III, 4. Bog, 172. Aumale, IV, 399 — 400. 
*♦) Aumale, IV, 638. Man forundres ved at se, hvorsmaa 
Hærstyrker der idethele optræder i dette Afsnit af 
Krigen. 

vide, at nogle af de Regimenter, der marscherede mod 
Kreuznach, havde ladet deres Bagage blive i Mainz, 
sendte jeg Donckels*) Oberstlieutenant med Største- 
delen af Rytteriet herfra for at overrumple dem i 
deres Kvarteer. Det gik heldig: han nedhuggede Be- 
dækningen og erobrede Hestene og Bagagen, saa at 
han satte hele Egnen i Skræk.**) Det er ikke tiL 
strækkeligt til at opveje vore Tab, men dog et Tegn 
paa, at vi ikke undlade at gøre hvad der er os mu- 
ligt; thi Tilbagetogslinien er elleve Mil, og vi maatte 
dække den med en AfdeUng Fodfolk. 

Jeg har bedt General Mercy om nogle Folk for 
at iværksætte et Foretagende af større Vigtighed, nem- 
lig sikre Overgangen over Rhinen og endda nogle 
vigtige Punkter ved den. Jeg veed ikke, om han vil 
bekvemme sig til at medvirke efter vort Ønske. Om 
alt skal jeg sende Eders Excellence nøjagtig Efterret- 
ning. — Frankenthal, ii. December 1644. 

Kort efter var der flere gode Nyheder at med- 
dele. Det berettes i Theatrum Eur.,***) at den i6de 



*) Oberst D. og hans Regiment vare med ved Rocroy 

(Cinovas del Castillo, anf. Værk, II, S. 399). 
*♦) Theatrum Europ. V (S. 636) beretter dette saaledes: 
»HieraufF hetten die Spanische zu Franckenthal ein 
Anschlag gemacht, mit einer starcken Parthey bisz auff 
Måyntz gangen, vnnd deren nach Creutzenach com- 
mendirten Frantzosischen Volcker Pagagy vberfallen, 
etHche Soldaten so darbey gewesen nidergemacht, vnd 
ståttliche Beuthen erhalten.« 
*♦•) V, 636. 

gjorde det Frankenthalske Rytteri igen Udfald under 
Generalkommissæren D. Pedro Zavala*) og Oberst- 
lieutenanten af det Donckelske Regiment. Ikke langt 
fra Heidesheim traf Spanierne paa et fransk Infanteri- 
regiment under Oberst Bellenave**) og et Kompagni 
af Regimentet de Coupette, der- nylig var kommet fra 
Italien; de vare paa Vejen til Worms med en større 
Konvoj. Spanierne dræbte over loo Mand, erobrede 
Regimentsfanen, toge omtr. loo Officerer og Soldater 
til Fange og bemægtigede sig 12 Bagagevogne, hvis 
Indhold beløb sig til henved 16,000 Thaiers Vaardi. 
Resten af den franske Hærstyrke slap bort over et 
Morads ved Nattens Frembrud. 

At ReboUedo kort efter afsendte følgende to Breve 
under samme Dato og til samme Adresse, har vel til- 
dels sin Aarsag i Frygt for, at et af dem kunde op- 
snappes paa Vejen af Fjenden, dels maaske ogsaa fordi 
Kommandanten paa Falkenstein vel nødig skulde have 
Indholdet af det ene at se. 

8. 

Jeg afsendte igaar to Officerer, der skulde over- 
bringe Postmesteren i Frankftut en Pakke, hvori sendes 
det Bellenave'ske Regiments Fane, som denne Fæst- 
nings Rytteri tog; og jeg ønsker, at dette gode Var- 
sel om det kommende Felttog maa sikkert naa sit Be- 
stemmelsessted. 



*) Han var da altsaa ikke fangen, som Turenne mente i 

Oktober. 
*♦) Denne dygtige Officeer faldt ved Ndrdlingen 1645. 

At Fjenderne trænge Kreuznach's Kastel saa haardt, 
hindrer os i at faa flere Nyheder derfra end dem, som 
Kanontordenen meddeler os. Da vi ikke kunne hjælpe 
der, søgt vi at undsætte Falkenstein, for at der kan 
•blive bevaret noget mere end den Gennemgang, som 
en Del af vort Kavalleri her snart vil behøve paa 
Grund af Mangel paa Foder til Hestene; denne voxer 
daglig som Følge af de Heste, de indfange. Og den 
Ordre, der udstædtes, til at sende alle dem, der ikke 
kunne bruges i Tjenesten, til Baiern, bliver ikke efter- 
kommen, fordi Soldaterne finde sig saa daarlig deri. 
Saaledes er nemlig vor Stilling, at alt bliver til Besvær. 
Af de medfølgende Kopier vil Eders Excellence se, at 
man har villet fremkalde en ny Ubehagelighed, som 
om man ikke havde nok i de andre. Oberst Reke- 
ling vilde saa nødig hertil, at han kom med det For- 
sæt, at den, der var Skyld i hans Komme, skulde 
fortryde det. Han maa have troet, at det var mig. 
Siden han ankom til Falkenstein, udspredtes det Rygte, 
at han skulde kommandere her i Fæstningen; jeg 
undlader at tilsende Eders Excellence de mange Breve, 
der bleve skrevne til mig fra forskellige Kanter om 
denne Sag, da jeg ikke anser det nødvendigt. Og 
eftersom jeg ikke gjorde noget uden hans Raad, endte 
det med, at endog Besætningen her paa Stedet troede 
det. Han begyndte at puste til den Utilfredshed, 
som ikke kan mangle, hvor alt mangler, og fomylig 
har han under meget letfærdige Paaskud (idet han 
støtter sig paa den Gunst, man viser ham ved Hoved- 
kvarteret [allå]), begyndt at tilsidesætte Respekten og 
Fornuftens Bud, saa at han har nødt mig til mindre 

maadeholdende Beslutninger, end j^ helst havde vil- 
let tage. Han har glemt, hvad der af mange Grunde 
tilkommer mig, idet han ventede, at det skulde de 
derovre [allå] nok arrangere; men nu har han maattet 
indse, hvordan han bør adlyde og ikke fremkalde Tvist,, 
hvor Enigheden, som jeg har søgt at bevare paa alle 
Maader, er saa vigtig. — Frankenthal, 20. December 
1644. 

9*) 

[Fra »Jeg afsendte c indtil :» meddeler os«, dog ikke 
helt ordret, derefter:] idet vi frygte for, at det skal 
gaa dem dér som de andre Fæstninger, der ikke blive 
undsatte. Vi sørge saa godt som muligt for at bevare 
vort Lufthul [respiradero] Falkenstein. Og da Kom- 
mandanten melder,'^'*') at han i høj Grad mangler 
Næringsmidler, har jeg besluttet at sende ham Mel og 
Salt; vi haabe, at det kan blive bragt derind af Ryt- 
teriet, som det er magtpaaliggende at hævde den Gen- 
nemgang, for det Tilfældes Skyld, at en Del deraf 
skulde bUve nødt til at trække sig bort herfra paa 
Grund af Mangel paa Foder til Hestene;***) denne 
voxer daglig [osv., indtil: »saa daarlig deri«]. Alle- 
vegne fra opstaar der Besværligheder, og den, som 
skulde hjælpe til at overvinde dem, stræber saa efter- 
trykkelig at nære dem, at han nøder mig til mindre 



*) Tildels DupUkat af Nr. 8. 
*♦) Herfra Cifiire, hvis Udtydning er tilskreven jmed .'en 

Haand fra Piccolomini's KanceUi. 
***) Herfra atter aknindelig Skrift. 

maadeholdende Beslutninger, end jeg helst havde villet 
tage, idet han paa Grund af det, Eders Excellence 
befalede, har glemt hvad der af mange Grunde tilkom 
mig og har ventet, at det skulde de derovre nok 
arrangere. Gud beskytte Eders Excellence de mange 
Aar, jeg ønsker Eder, og som vi, Eders Tjenere, have 
behov. — Frankenthal, 20. December 1644. 

Det har rimeligvis været under Indflydelse af den 
senere Tids heldige Kampe, at ReboUedo skrev et 
muntert Digt*) til Doktor Diego Coronel, »Læge for 
nogle Damer, som havde været hans Gæster i Pfalz«, 

til den kristne Avicenna, den katholske Averroes, den 
store Doktor Coronel, Coronel [Oberst] for alle Doktorer. 

Siden de rejste, havde man maattet tage sin Tilflugt 
til Taalmodighed, >som Italienerne jo kalde en Spise 
for Dagdrivere«. 

Vi snakker nu med Franskmanden, som faar at mærke, 
at her er den store Kong Filips Folk i denne Garnison. 

ReboUedo sender nu Coronel et Lægebestik (»Galenos' 
Rustkammer«), som hører til det vundne Bytte. Dig- 
tet er ellers »noget frit i sine Expressioner«, og For- 
fatteren beder dets Modtager om ikke at vise det til 
Andre, »thi Vers er jo en svær Forbrydelse hos Gu- 
vernører«. 

Et andet lille Billede fra den belejrede Fæstning 
og fra Tidens militære Forhold give de to følgende 



*) Ocios, Udg. Antwerpen 1660, S. 256 f. 

Brevkopier, skøndt man jo ikke ser, hvad der kom 
ud af det, og navnlig hvordan det gik den arme Sol- 
dat, som tyede ind i en Kirke for ikke at komme i 
Galgen. 

10. (Fransk.) 

Kopi af et Brev fra Baron de Chauviroy, skrevet 
til Hr. Grev Rebolledo, Treueser [sic]*), 5. December 
1644. 

Min Herre 1 Kaptajn Suycarte, der tjener i mit 
Regiment, har underrettet mig om, at da en Soldat af 
samme Regiment forrige Aar var bleven borte fra det 
paa Marschen fra Tuttiingen, havde han, enten fri- 
villig eller tvungen, ladet sig indrullere blandt Eders 
Folk, men da han siden vilde begive sig tilbage til 
mig, var han bleven tagen og dømt til at ha^es. 
Dette vilde I have ladet udføre, uagtet nævnte Kap- 
tajn havde krævet ham tilbage i mit Navn, hvis ikke 
han havde søgt Tilflugt i en Kirke. Jeg tror, at I 
er altfor fornuftig til at ville have, at den tyske Na- 
tions Privilegier kun skulle gælde for Eder,**) og at 
I, siden Soldaten er min, før han blev Eders, vil be- 
vise mig den Villighed at aflevere ham i riiin Kap- 
tajns Hænder, for at jeg, efter at have faaet ham til- 
bage, kan behandle ham som han fortjener. Jeg beder 



*) Skal vel være Trier. 
*♦) Efter at være bleven Guvernør i Nedrepfalz, hvervede 
Rebolledo paa egen Bekostning et tysk Rytterregiment, 
for hvilket han fik Oberstpatent, (Sedano, Pam. esp., 
S. XXXVII.) 

Eder meget ærbødig derom og haaber, at I ikke vil 
nægte mig en saa retfærdig Ting, idetmindsle hvis I 
ønsker, at jeg skal forblive Eders ærbødige Tjener 

De Grammont,*) 
Baron de Chauviroy. 

II. (Spansk.) 

Kopi af hvad der svaredes Oberst Grammont, 
under 19. December 1644. 

Jeg ser af Eders Brev af 5te dennes, hvor slet 
man har underrettet Eder om vore Sager; her veed 
man tilstrækkelig godt, hvilke Rettigheder der tilkom- 
mer de tyske Regimenter, særlig Rytterregimenteme, 
og man sørger for at holde paa hver enkelts Ret og 
ikke mindske eller udvide den uretmæssig. Ordren 
gaar idethele for vore Kontorer ud paa, at der ikke 
maa ved nogen Hverving eller Rekrutering optages 
nogen Soldat fra et andet Regiment, og at enhver 
skal gives tilbage lige paa Øjeblikket, naar man faar 
Sagen sikkert oplyst. 

Tilfældet er nu, at en Soldat, der i Kongens Bø- 
ger er indskreven som tilhørende et Kompagni af 
mit Regiment, for flere Maaneder siden, uden at 
Nogen har forlangt ham af mig eller der er naaet 
nogetsomhelst angaaende den Sag til mig, løb sin 
Vej og forledte to andre til at give sig i Tjeneste i 
den baierske Hær. De bleve tagne, da de satte over 



*) Grammont, af en Adelsslægt hjemmehørende i Franche- 
Comté, kommanderede etburgundiskR^mentispansk 
Tjeneste og havde deltaget i Slaget ved Rocroy. 

Rhinen, og »la Guemina«*) fandt Sted [se hizo], 
hvorved han alene dømtes til at hænges, af Grunde, 
som ville blive meddelte, saafremt det skulde blive 
nødvendigt; og j^ befalede, at Dommen skulde ud- 
føres, uden at jeg lod mig bevæge af de Bønner, 
man henvendte til mig for at faa mig til at benaade 
ham; thi Hs. Maj. 's Tjeneste fordrer, at et saadant 
Exempel statueres, nu da Fasstningen befinder sig i sin 
forhaandenværende Tilstand. Han fandt Lejlighed til 
at trække sig tilbage til Kirken, ved Hjælp af en 
Munk, som er Broder til Eders Major; skøndt Begi- 
venheden har draget slette Følger efter sig, har man 
hidtil ladet ham blive der, og af Hensyn til Eder vil 
man behandle ham saa lempeligt, som der kan være 
Grund til. 

Men j^ veed ikke, hvordan man kan b^^runde 
det Krav, at Soldater af nogetsomhelst Regiment skulle 
kunne forlade dette Sted uden min Tilladelse, eller 
hvordan det at løbe sin Vej kan være andet end en 
Forbrydelse, som medfører Dødsstraf, eller at man skal 
sende dem andensteds hen for at straffes, skøndt »la 
Guemina's« Forrang er sikker nok. I dette Tilfælde 
vil altsaa mit Ønske om at tjene Eder have mere at 
sige end noget andet, og skulde det her S3nies, at der 
er Tale om et vist Brud paa hvad Ret er, saa haaber 
jeg, at I vil sende dette Brev til Hertugen af Amalfi,**) 
og at han naadigst vil erklære, hvad der herved skal 
iagttages. — 



*) Herved er maaske at forstaa det tyske »Gemeine«. 
♦*) Piccolomini. 

Den 27. December 1644 overgav Kreuznach sig 
til Tnrenne, som skriver til Enghien samme Dag,*) 
at han havde belejret den i ni Dage og at de havde 
forsvaret sig meget godt, saa at han havde mistet 
»ti — tolv« Officerer. En Mine havde været beredt 
til Sprængning. Den firanske Marskal var meget glad 
over, at de havde kapituleret, da Aarstiden ikke var 
til Belejringer. Om Frankenthal høre vi i Januar det 
paafølgende Aar, at Turenne fandt sig foranlediget til 
at sende et Kavalleriregiment til Worms »umb den 
Franckenthalem das Ausstreiffen in etwas zu verbie- 
ten«.**) Men det næste Brev, vi have fra Fæstnin- 
gens Guvernør, er ikke skrevet derfra, — derimod fra 
Brussel. Det lyder temmelig mærkeligt: 

12, 

Da een Ulykke aldng kommer alene, har jeg til 
de øvrige faaet en saa smertefuld Sygdom,***) at jeg 
i 40 Dage ikke har kunnet røre Hænder eller Fødder 
og ikke staa op af Sengen; og skøndt jeg nu kun 
formaar at gaa med Vanskelighed, støttet til en Krykke- 
stok, vil jeg dog med en Lanse tjene i den nærmeste 
spanske Afdeling Fodfolk (Tercio),f) uden at man 



*) Aumale, IV, 638—639. 
**) Chemnitz, IV, 5. Bog, Sthhn. 1858, S. 55. 
*♦*) Rebolledo var ofte plaget af Podagra, som Torstenson 
og som Mercy (Theatr. Eur. V, 434.) 
*i*) Det var almindeligt, at >en General eller Maestre de 
campo, naar han havde haft Uheld i en eller anden 
Træfning eller lign., traadte ind som Frivillig i Fod- 
folkets Rækker for at genvinde eller rense sin Ære 

har givet mig nogen Satisfaktion for de Stillinger, 
man har frataget mig, uagtet der ikke fandt nc^en 
Opgivebe af dem Sted fra min Side, ligesaa lidt som 
der er fældet nogen retslig Kendeke. Det er en Ting, 
som aldrig plejer at ske, hvilket Eders Excellence 
bedst veed. Jeg stoler paa min gode Ret og paa 
Eders Excellences Bistand, idet jeg haaber, at Eders 
Excellence vil skrive eftertrykkelig til Hr. Marquien*) 
om, at han vil bevise mig den Gunst at lade mig ud- 
betale min Gage som Artillerigeneral,**) for at man 
ikke saaledes skal lade mig gaa fuldstændig tilgrunde, 
og for at det ikke skal se ud som om man gav mig 
det Embede for Løjer, uden at mene noget virkeligt 
dermed; eller ogsaa at han strax lader min Sag 
komme for Retten, thi paa den Maade vil jeg kunne 
hævde min Ære, hvilket er alt hvad jeg ønsker. — 
Brussel, i. Juli 1645. 

Med dette Brev, hvis Dato og Aar ere tydelige 
nok i Orig., kunne sammenholdes to Digte i Rebol- 
ledo's »Ocios «,***) begge henvendte til D. Pedro 



idet han tjente med en Lanse« (Cånovas del Ca- 
stillo, anf. Skr., II, S. 341). 
*) O: Castel Rodrfgo, der forøvrigt ikke ret kunde forliges 

med Piccolomini (Theatr. Eur., V, 590). 
♦*) Denne Forfremmelse var nylig bleven Rebolledo tildel. 
I Biogrj.fien hos Sedano (S. XXXVII) siges der, at det 
var >por los anos de 1646', han blev »Capitdn Gene- 
ral de la Artilleria« ved den Hær, der skulde opstilles 
ved Luxemburgs Grænse. 
*♦*) Udg. Antwerpen 1660, S. 258—261. 

Roco de Villagutierre, Maestre de Campo i den spansk- 
nederlandske Hær; vor Digter boede i hans Hus i 
Brussel, da han havde forladt Pfalz, og det ene er 
dateret »skrevet i mit Sovekammer og min Seng i 
Brussel, den 8. Juni c. De indeholde ligeledes (for- 
uden adskillige Hentydninger til fælles Bekendte, ogsaa 
Damebekendte) Beklagelser over, at man har givet 
ham »det halve Artilleri«, idet han hverken har set 
noget til sin Udnævnelse eller til sin Gage og for 
Øjeblikket maa ernære »26 Heste og 27 andre Bæ- 
ster« ; der tales — omtrent paa samme Maade som i 
Brevet — om, hvordan han agter at stille i den nær- 
meste Tercio's Rækker med sin Lanse og sin Krykke- 
stok. Ellers ere Digtene ikke synderlig oplysende om 
Grunden til hans Fjernelse fra hans Guvemement: de 
ere satte dygtig paa Skruer, og de fleste Personer, 
der nævnes — og ofte omtales spydigt — i dem, 
ere kun betegnede ved Prikker eller Begyndelsesbog- 
stavet af deres Navn. Det kan man dog se, at Ge- 
neral Beck var bleven hans Uven, og idethele synes 
det jo at være personlige, formaaende Fjender, som 
have voldet ham Ubehageligheder fra Hovedkvarteret. 
Frankenthal — omend ikke Kreuznach — havde han 
da ialtfald forstaaet at værne, og den holdt sig endnu 
stadig. Imidlertid havde Mercy sejret over Turenne 
ved Mergentheim 5. Mai 1645 og beredte sig paa at 
slaa et Hovedslag mod de franske Hære. Det blev 
den betydningsftilde Kamp ved Nordlingen og Aller- 
heim (3. Aug.), hvor Mercy havde baade Turenne 
og Condé imod sig og var nær ved at vinde Slaget, 
da en Kugle dræbte tden udmærkede baierske Felt- 

herre og forvandlede Sejren til et Nederlag for hans 
Tropper. 

Da Turenne atter det næste Aar, efter flere Uheld 
for de Kejserlige, paatænkte Frankenthals Belejring, 
var Rebolledo igen Fæstningens Kommandant, — saa- 
fremt man ubetinget kan stole paa WiUe's Angivelser 
efter Byens Raadstueprotokol.*) Han maa da vel i 
saa Fald være bleven rehabiliteret. Den 21. Mai 1646 
stode Franskmændene atter for Frankenthal. Det hed 
sig, at de havde Forbindelser i den, men at Sammen- 
sværgelsen blev opdaget, og at de da hurtig opgave 
Belejringen, men ødelagde al Frugt i Omegnen.**) 
Der blev dog snart Lejlighed til at tage Hævn her- 
over, uagtet Turenne lod Rytterdetachementer fra 
Worms strejfe rundt for at passe paa Frankenthaleme. 
Da en fransk Konvoj var paa Vejen fra Philipsburg til 
Worms, kom pludselig en Del af Frankenthals Gar- 
nison, baade Hestfolk og Fodfolk, over de intet 
anende, fangede et Par Officerer og halvhundrede 
Mand og bemægtigede sig 40 Heste og en Sum af 
7000 Pistoler. »Det var en god Betaling for Frug- 
ten,« siger Theatrum Europæum.***) 

I Marts 1647 ophørte Rebolledo (if. Wille) at 



*) Anf. Skr. S. 95. (Hans Henvisninger til Theatrum Eu- 
ropæum stemme ikke med de virkelige SidetaL) Det 
seneste Brev fra Reb. til Piccolomini, som Schebek 
ejede, og som jeg desværre ikke har kunnet komme i 
Besiddelse af, var fra Brussel 1646, men kan jo 
have været fra Begyndelsen af Aaret. 
*♦) Theatr. Eur., V, 11 13. 
♦**) V, 1 1 36. 

være Guvernør i Nedrepfalz og Kommandant i Fran- 
kenthal og synes strax at være bleven afløst af Oberst 
Grev Giulio Antonio Frangipani, der skildres som en 
raa Soldat.*) Fæstningen blev i den tilbageværende 
Periode af Krigen lige saa lidt erobret af Fjendehaand 
som under Frangipani's Forgængere; men efter lang- 
varige Forhandlinger udleveredes den endelig 165 1 til 
Karl Ludvig af Pfalz; den 3. Mai droge Spanierne 
ud, 1000 Mand i Tallet, med en stor Mængde Kvin- 
der tOg Børn. — Rebolledo's Artillerikommando i Ne- 
derlandene blev der intet af. Han havde imidlertid 
faaet Tilladelse til at vende hjem til sit Fædreland, 
hvor han skulde deltage i Forsvaret af Fæstningen 
Lérida i Katalonien, som Condé var ifærd med at be- 
lejre (forgæves). Men da han allerede var naaet et 
langt Stykke paa Vejen, modtog han midt om Som- 
meren Underretning om, at han var udnævnt til Ge- 
sandt i Danmark, og i Foraaret 1648 indtraf han til 
Kjøbenhavn.**) Fra nu af tilhører hans Historie for 



♦) Wdle, S. 95 ff. 

♦*) Om hans Ophold her se min Bog >Grev Bemardino 
de ReboUedo, spansk Gesandt i Kjøbenhavn 1648— 59«, 
Kbhvn. 1883. — Jeg benytter Lejligheden til at rette 
et Par Urigtigheder deri. S. 100 skal »Lars Ulfeld« 
være Ejler (>Ilario«) U.; og det S. 376 (sig. S. 172) 
aftrykte Digt »Elephas Danicus* er næppe af Reb., — 
det existerer nemlig trykt i Kbhvn. (Morsing, 4*0) med 
et Par Smaaforandringer og Titlen »Elephas Danicus. 
Editus in Batavis, Anno 1649, Mense Octobri. Recusus 

29. Oct. 

Haftiiæ, 1658, d. g^ Nov.*' 

E. Gigas: Litteratur og Historie. III. 23 

en væsentlig Del vort Fædreland, og det er just i 
Tillid til den Interesse, hans Person derfor maaske 
kan paar^;ne, at jeg har meddelt denne til hans 
Navn knyttede Trediveaarskrigs^Episode. 



TILFØJELSER OG RETTELSER TIL 

DE TRE BIND. 



Til I, S. 147. 

Jeg maa bekende, at min Forklaring af >il pigro 
Arturo« (i en Korsang af Tasso*s »Torrismondo«) har 
viist sig at være urigtig. Her er ikke Tale om Arthur 
og hans Tryllesøvn, men derimod om Stjernen Arc- 
turus. Det er ved at læse J. L. Heibergs Afhandling 
»Det astronomiske Aar«, at jeg er bleven opmærk- 
som derpaa. Han citerer just Udtrykket i en italiensk 
Efterligning af et græsk Anakreontikon, hvor den 
største Stjerne i Stjernebilledet Bootes kaldes sendra^- 
tig, »fordi Bootes, som et temmelig nordligt Stjerne- 
billede, har, ligesom Bjørnen selv, en langsom Bevæ- 
gelse over Himlen«. Omtalen af denne Stjerne bos 
Tasso passer jo godt ind i Tragediens nordiske Sce- 
neri. (Se: Heiberg, Prosaiske Skrifter, DC, Kbhva. 
1861, S. 88—89). 



25* 

Til I, S. 208. 

Den første Gang, et Romancemetrum med gen- 
nemgaaende Assonans forekommer i dansk Poesi, er 
vistnok i Oehlenschlægers »Langelandsrejsenc (Digtet 
»Omskiftning«). Sig. Vilh. Andersen, »Guldhornene«, 
S. 97. 



Til II, S. 3, 

Baron Paul de Bourgoing fortæller i sine »Souve- 
nirs d'histoire contemporaine ; episodes militaires et 
politiques« (Paris 1864), S. 3 — 5, at hans Fader, den 
franske Gesandt i Madrid, var Mellemmand ved den 
spanske Regerings Bestræbelser i Dec. 1792 for at 
frelse Ludvig XVI. 's Liv. »Deux Espagnols que d'an- 
ciens liens d'amitié attachaient å mon pére, le che- 
valier Ocariz, chargé d'affaires de Sa Majesté Catho- 
lique å Paris, et le chevalier d'Aguire, remplirent avec 
zéle cette noble mission«. Og S. 82 hedder det 
atter: »Le ministre d*Espagne était [1801] ce cheva- 
lier d'Aguire, portant alors le titre de comte de Yoldi, 
et dont j*ai parlé au commencement de ce livre; c'est 
lui qui avait été chargé par la cour de Madrid, et de 
concert avec M. Ocariz, de faire des efforts pour 
sauver l'infortuné Louis XVI.« Jeg har imidlertid 
ikke kunnet finde mere om denne Begivenhed i Yoldi's 
Liv. Den spanske Statskalender for 1792 nævner 
ham ikke som ansat ved Legationen i Paris (den for 
1793 har vort kgl. Bibliothek ikke), og hverken i 

Godoy's Memoirer, hvor der læses ikke lidt om Sagen, 
eller i Baumgartens »Geschichte Spaniens zur Zeit der 
franzosischen Revolution«, hvor der ligeledes findes en 
ret udførlig Fremstilling, omtales nogen anden end 
Ocariz. Men det udelukker jo ikke, at Yoldi kan 
have været tilstede i Paris i en ikke officiel Sendelse 
og understøttet den spanske Chargé d'af&ires i hans 
Forsøg paa at redde Kongen (det bestod tildels i Be- 
stikkelse af Konventsmedlemmer). 



Til II, S. 22. 

J. F. de Bourgoing til Grev Yoldi.*) 

Stockholm, 24. Okt. 1801. 
Hvor er det muligt, kære Ven og Kollega, at der 
er gaaet over to Maaneder hen, uden at De har hørt 



*) Skrevet paa fortræffeligt Spansk; Orig. i KgL BibL (Bøl- 
lingske BrevsamL, udenL Afd.). Baron de Bourgoing 
(1748 — 1 81 i), fransk Legationssekr. i Madrid 1777—85, 
siden Gesandt smst. 1791—93, frz 1800 i Kbhvn., der- 
efter i Stockholm, er bekendt som Forf. til det for- 
tjenstfulde >Tableau de TEspagne moderne« (1789, ogs. 
kaldet >Nouveau Voyage en Espagne«). Sønnen Paul 
(i 791 — 1864), død som Senator og Pair af Frankrig, 
gik i Skole i Kbhvn. og blev siden Legationssekretær 
dér (1818 — 23); sit Ophold i den danske Hovedstad 
skildrer han i de nys anførte »Souvenirs d'histoire con- 
temporaine* (1864). 

noget fra mig nndtagen indirekte I Jeg tør vædde paa, 
at De i Enrum med Deres elskvserdige liUe Frue har 
beklaget Dem mere end een Gang over mig; og j^ 
maa tilstaa, at De har Grund dertil. Men De maa 
tro, at jeg ikke des mindre har tænkt m^et paa Dem 
^ffi^ ^ — hvergang Lejlighed tilbød sig — talt 
om Deres Sekkab og om, hvor meget det gør mig 
ondt, at jeg kun nød det i saa kort Tid. Aa, dersom 
De og Frue vare her, hvilken Forskel vilde der saa 
ikke være fra mit daglige Liv her, som hidtil kun har 
været lidet behageligt 1 Men jeg er ikke egenkærlig 
nok til at ønske det. De have det bedre end her i 
den By, hvor De nu ere, især efter at en vis Person 
er bortrejst, hvis Nærværelse gjorde Deres første Ind- 
gang her i Norden saa tomeftdd.*) Jeg havde ingen 
personlig Anledning til Klage over ham: jeg ansaa 
ham for en skikkelig Fyr, der ikke var istand til at 
tilføje Nogen noget Ondt, mindst en Landsmand, en 
Chef, som hans egen Interesse krævede, at han stadig 
stod sig godt med. Den Skuffelse, jeg har lidt, føjer 
noget til de daarlige Tanker, jeg allerede nærede om 
Menneskeslægten. Men nu ere De jo uden den Plage, 
og jeg lykønsker Dem ret af Hjertet i den Anledning. 
Ganske vist tror jeg, at det Onde, han har tilføjet 
Dem, ikke helt vil forsvinde, fordi han er borte. Det 
er dog altid noget, at det ikke næres paany; desuden 
ville De jo træffe mange, der ville vise Dem den 
Retfærdighed, De fortjene. 



*) Legationssekretæren Ruiz Lorenzo. 

Kureren, som jeg nu expederer tilbage, har kun 
bragt mig meget lidt udover hvad De kan ta^e Dem. 
Vort Forhold til Sverrig kan atter blive meget intimt 
som i tidligere Tid.*) Men for Øjeblikket have vi 
dernede andre Ting for, som interesserer os endel 
mere; og naar det Tidsrum kommer, da vi kunne 
beskæftige os alvorligere med de svenske Sager, saa 
er maaske min Sendelse forbi. Hvis jeg meget øn- 
skede det, kunde jeg maaske nok allerede nu faa en 
vigtigere eller i det mindste behageligere. Men jeg 
vil ikke plage mine Velyndere, og jeg vil bevare 
Taalmodigheden indtil næste Aars Udgang. 

Og hvordan have De det forresten hos disse brave 
Danske, som jeg desværre kun fik kendt saa kort? 
Foruden de Ressourcer, De have hos Dem selv, 
mangle De næppe Tidsfordriv, om ikke andet saa den 
preussiske Kres, som jeg beder Dem hilse tusend 
Gange fra mig. Mine Kollegaer her kunne ikke er- 
statte mig det Tab, jeg har lidt ved at forlade den 
danske Hovedstad. De have ikke Damer med sig, 
undtagen saadanne som man »ikke kan besøge aaben- 
lyst«. Det gør mig ikke forskrækket, som De kan 
tænke Dem; men der er ingen Mennesker, man kan 
tilbringe Aftenen hos, som i disse smaa Aftenselskaber, 



*) Gustav IV. Adolf var endnu meget begejstret for 
Bonaparte, og Bourgoing vovede i den Anledning nogle 
uforsigtige Ytringer i sin Tale ved den første Audiens i 
Stockholm, hvilke bleve tagne ham ilde op i Paris og 
bevirkede, at han faldt i Unaade. (Sig. hans Søns Me- 
moirer, S. 51.) 

hvor alle Slags Glæder vare forenede: el^værdige, 
venlige Ansigter, et lille jævnt Aftensmaaitid, Kolle- 
gaer, som man kunde tale, le og faa et Parti Kort 
med. Forøvrigt cre de her meget brave Fyre. Den 
ene, den wienske Minister,*) har et godt Bord, som 
jeg kan delikatere mig ved, naar jeg har Lyst. Han 
er munter og en flink Vært. Den anden**) mangler 
blot en større Gage for at kunne føre et behageligt 
Hus. De øvrige Medlemmer af Corps diplomatique 
ere Charges d'affaires, som jeg kommer godt ud af det 
med, især den danske***) og ham fra Deres Land, 
Moreno, som aldrig i sit Liv har gjort noget Men- 
neske noget Ondt undtagen sig selv, og som altid er 
beredt til at tjene Alle i Alting. Hvilken Forskel for 
Dem, om De havde truffet en saadan Adjutant ved 
Deres Ankomst til Kjøbenhavn! I det mindste vil 
han. De nu har beholdt, •{•) aldrig skaffe Dem Ærgrel- 
ser; det tør jeg vædde paa. Han vil tværtimod efter 
Evne bidrage til, at De kan være tilfreds, og det er 
for mig endnu een Grund til at holde af ham. 

Efterretningen om Fredslutningen har her som alle- 
vegne frembragt et dybt Indtryk af Overraskelse og 



•) Grev Lodron Laterano, 
**) Der var i Virkeligheden ansat to Ministres plénipoten- 
tiaires i Stockholm foruden Lodron og Bourgoing, 
nemlig den russiske, Budbei^, og den preussiske, Tar- 
rach; en af dem maa altsaa dengang have været fra- 
værende. 
*•♦) Kammerjunker Hans Krabbe, 
f) Vel Attaché'en Gomez. 

Glæde.*) Det er kun faa Mennesker, der ikke prise 
den. Nu er der det tilbage med Skadeserstatningerne ; 
det vilde have kunnet foranledige nye Forviklinger, 
naar man ikke i Tide havde sluttet Fred med Eng- 
lænderne.**) Det lader dog til, at det preussiske og 
det wienske Hof ere meget opbragte paa hinanden paa 
Grund af de to Prælaters Valg. KejserhofFet søger at 
bevise Alle, hvor loyalt og hvor overensstemmende 
med Rigets Love det har baaret sig ad; og der tales 
om en Note, som i den Hensigt skal overrækkes her. 
Men siden vor Regering og den i Berlin ere blevne 
enige, vil den kejserlige Stivnakkethed ikke faa andet 
Resultat end, at de selv staa til Skamme. Man for- 
sikrer, at Rusland er temmelig disponeret til at støtte 
den kejserlige Regering; men det Land er ikke saa- 
ledes stillet, at det for Alvor kan blande sig i denne 
Strid; desuden ere vore Uoverensstemmelser med det 
helt bilagte, efter hvad man lige nu skriver til mig 
fra Berlin.***) 



*) Freden i Paris 8. Okt. mellem Frankrig og Rusland og 
9. Okt mellem Frankrig og Tyrkiet. De >Skades- 
erstatoinger*, her omtales, ere de, som tiltænktes de 
tyske Stater og først ordnedes 1803; ved den Lejlighed 
ophævedes bl. a. de gejstlige Kurfyrstendømmer Trier 
og Køln. 
**) Præliminærfreden i London i. Okt. mellem Frankrig 

og England. 
***) Hentyder maaske til den hemmelige Overenskomst, 
der undertegnedes tre Dage efter den egentlige Freds- 
traktat med Rusland. 

Befal i alle Maader over Deres Ven og Kollega, 
som holder af Dem for hele Livet. Bouigoing. 



Til II, S. 189. 

Afhandlingen om de nordiske Anekdoter har i 
»Dania«, 8de Bd., S. 221 flf., faaet flere Tilføjelser af 
Prof. Kr. N3rrop. Disse maa det være mig tilladt at 
forøge med et Par endnu. Historien om den Fyrste, 
der hævder det aandelige Adelskabs Ret, fortælles i 
J. Fitzmaurice-Kelly*s »History of Spanish Literature«, 
London 1898, S. 275 f., saaledes om Filip IV. af 
Spanien: »Han gav ligeledes Kunstneren Alonso Cano 
[fremragende Maler og Billedhugger, 1601 — 67] et 
Kannikedømme i Granada, og da Kapitlet indvendte, 
at Cano kun kunde lidt Latin og endnu mindre Græsk, 
svarede Kongen — hvad der gør hans Smag og Vid 
Ære — : Med et Pennestrøg kan jeg lave Kanniker 
som Jer i Snesevis; men Alonso Cano er et Guds 
Vidunder. « Hvor den engelske Litteraturhistoriker har 
Fortællingen fra, siger han ikke. — Naar der er sagt 
(II, 174), at Hr. H. Trier har behandlet Anekdoterne 
hos Schupp i Aarg. 1887 af »Vor Ungdom <, saa er 
dertil at føje: og i Aarg. 1888. — Vittigheden om 
Disputatsen (S. 197) siges ogsaa at være N. F. S. 
Grundtvigs Ejendom (meddelt mig af Bibliothekar 
Vilh. Grundtvig, der har det fra Prof. theol. Fr. 
Hammerich). 

Til III, S. 132. 

Her skal upaatvivlelig virkelig læses Ter ran, thi 
der var en spansk Diplomat ved Navn D. Leonardo 
Gémez de Teran, som i sin Tid havde været befuld- 
mægtiget Minister ved den genuesiske Republik. 



Til III, S. 143. 

Den franske Diplomat Charles-Fran^ois Marquis de 
Bonnay var død 1825 (han var født 1750), og hans 
her omtalte Hustru var altsaa for ganske nylig bleven 
Enke. 



Til III, S. 267. 

Prinsesse Caroline til Fru Coopmans.*) 

(Udskrift) 

å 

la chére et aimable 

Madame de Coopmanns. 



Kjøbenh: d. i8de Nov: 1828. 

Hav ret hjertelig Tak for Deres venlige og deel- 
tagende Brev fra 28de forrige Maaned, gode Frue 



*) Dette Brevs Orig. er for nylig kommen i min Besid- 
delse. 

Coopmanns, med de deri venlige [I] Ønsker saavel for 
min Fødselsdag, som i Anledning af min elskede Sø- 
sters Giftermaal.*) Hun hilser Dem venligst, og er 
naturlig ret glad og lykkelig, tillige føle vi meget 
lidt Gudskelov at den engle Sjæl har forladt Fædrene- 
huset, da vi flere Gange daglig, og paa de sædvan- 
lige Tider, er samlede. — Hendes Huus er som et 
Feepalais[I], og Alt deri, er charmant. — Vores gode 
Frue Juel,**) har været her til alle disse Høitidelig- 
heder og er desværre reist igaar, men har efterladt os 
Haabet at komme i Januar tilbage. Jeg har seet hende 
temmelig ofte, og stedse med Glæde; at vores elsk- 
værdige lille Frue Coopmanns ei i vore Underhold- 
ninger har været udelukket, behøver vel ei, min For- 
sikring først til. 

Efter nu at have bragt Dem en ret venlig Hilsen 
endnu fra mine elskede Forældre, gjentager jeg det, 
De vidst [1] har hørt tusinde Gange, nemlig: at jeg 
aldrig skal ophøre at tage den varmeste Deel i Alt, 
hvad Dem og Deres angaaer. 

Hils Kammh: Coopmanns, og glem mig ei ganske. 

Caroline, 

Den gode Levetzau,***) der netop i dette Øieblik 
var hos mig, beder mig hilse Dem, hun er altid, den 
samme gode og troe Sjæl. 



*) Med Prins Frederik, i. Novbr. 
♦*) Gift med den danske Gesandt i Paris. 
**♦) Prinsesse Vilhelmines Hofdame. 

